i X TR 


| J „A 
+ 1 "žus 
1 y Ž ALI 
p . Lg 177 
iš "= 
4 I Ž 1-1 


„Viveca sten, 


11 i 


Zmogus visada 
trokšta sunaikinti tai, 


ko bijo... 


OBUOLYS R La 


PRAŽŪTINGAS 
VIDURVASARIS 


Viveca Sten 


Romanas 


Iš vokiečių kalbos vertė 


VITA DAUGĖLIENĖ 


OBUOLYS 


UDK 821.113.6-31 Versta iš: Viveca Sten 
St-154 Todlicher Mittsommer 
2011 


ISBN 978-609-04-0128-6 


Original Swedish title: I de lugnaste vatten 

O 2008 Viveca Sten 

Published by arrangement with Nordin Agency AB, Sweden 
€ Vertimas į lietuvių kalbą, Vita Daugėlienė, 2016 

O Viršelio dizainas, Andrius Morkeliūnas, 2016 

O UAB MEDIA INCOGNITO, 2016 


Mano šauniajai Mamai 


Prologas 


Buvo visiškai tylu, taip tylu tebūna žiemą, kai archi- 
pelagas, dar neokupuotas šurmuliuojančių vasarotojų, 
priklauso tik vietiniams. 

Jūra plytėjo rami ir tamsi, stingdoma žiemos šalčio. 
Salose atkakliai laikėsi dar nenutirpę pavieniai sniego 
lopai. Danguje skraidė keletas didžiųjų ančiasnapių, 
saulė buvo tik pakilusi virš borizonto. 

— Gelbėk! - rėkė jis. —- Dėl Dievo meilės, padėk man! 

Jam numetė virvę su kilpa gale ir šią jis lediniame 
vandenyje paskubomis užsitraukė ant kūno. 

— Trauk! — sušvokštė springdamas, sugrubusiais pirš- 
tais stverdamasis už laivelio krašto. Kone nustebo, išvy- 
dęs per turėklus švystelintį inkarą, prie kurio pririšta jo 
virvė, tarsi nesuvokė, kad tas svarmuo jį netrukus nu- 
temps į dugną. Kad gyventi beliko kelios sekundės, kol jo 
kūnas nunirs paskui sunkų geležies luitą. 

Akimirką virš vandens dar pasirodė žvejų tinkle įsi- 
painiojusi ranka, o tada jį vos girdimai plekštelėjusios 
prarijo bangos. 

Zylą tedrumstė laivelio, pasukusio uosto link, vari- 
klio gaudimas. 


Pirmadienis, pirma savaitė 


I skyrius 


— Pikse, čionai! 

Vyras piktai žvelgė į taksę, skuodžiančią pakrante. 
Suprantama, kalytė keletą dienų buvo įkalinta laive, 
bet šiek tiek disciplinos reikalauti juk galima! Tiesą 
sakant, ją reikėjo vestis pririštą už pavadėlio. Stokhol- 
mo archipelage, Sandhamne, vasarą palaidų šunų ve- 
džioti nevalia. Tačiau širdis neleido pririšti taksiukės, 
kai toji taip davėsi pamišusi iš laimės. 

Be to, tokį ankstyvą rytmetį pakrantėje beveik 
nieko nebuvo matyti. Keleto pakrantės namelių gy- 
ventojai aiškiai dar nebuvo sukilę. Tylą tedrumstė žu- 
vėdrų klykavimas. Buvo giedra ir vėsu, viskas atrodė 
šviežiai nuplauta po naktinio lietaus. Saulė jau šildė ir 
žadėjo dar vieną puikią dieną. 

Buvo malonu žingsniuoti suplūktu pakrantės 
smėliu. Po žemaūgėmis pušaitėmis augo smiltyninės 
rugiaveidės ir pelynai, tarp jų puikavosi žydinčių pa- 
krantės gėlių salelės. Ant kranto gulėjo vandens iš- 
mestos pūslėtųjų guveinių šakelės, o Falkenšero pusė- 


je į rytus plaukė vieniša ankstyva jachta. 

Ir kurgi tas nelaimingas šuo vėl nusidaigojo? 

Vyras pasuko lojimo link. Piksė skalijo garsiai ir 
nervingai, įnirtingai vizgindama uodegytę. Kalytė 
stovėjo ant uolos ir kažką uostinėjo, tik jis niekaip 
nesuprato, ką. Patraukė artyn, norėdamas geriau ap- 
žiūrėti tą daiktą, ir užuodė nemalonų kvapą. Prisiar- 
tinus tvokstelėjo tokia vimdanti puvėsių smarvė, kad 
net užgniaužė kvapą. 

Ant kranto gulėjo kažkas panašaus į senų skarmalų 
krūvą. 

Jis pasilenkė, norėdamas atitraukti šunį, ir pamatė 
seną žvejų tinklą, prisivėlusį dumblių ir žolių. Staiga 
suvokė ką matąs. 

Iš tinklo kyšojo dvi basos pėdos. Abiem trūko pirš- 
tų. Pro susiraukšlėjusios ir pažaliavusios odos likučius 
bolavo pliki kaulai. 

Jį sutąsė taip staigiai, kad vyras net nespėjo susi- 
vokti. Rausvu fontanu šovęs skrandžio turinys aptaš- 
kė batus. Jis to nė nepastebėjo. 

Kai jau įstengė išstovėti ant kojų, pasisėmė riešku- 
čias jūros vandens ir išsiskalavo burną. Tada išsitraukė 


mobilųjį telefoną ir surinko skubios pagalbos numerį. 


2 skyrius 


Kriminalinės policijos komisaras Tomas Andre- 
asonas jau džiaugėsi artėjančiomis atostogomis. Ke- 
turias savaites praleis vasarnamyje Stokholmo archi- 
pelage, Harės saloje. Rytais plaukios. Leisis į žygius 
baidare. Lauke keps kepsnius. Ir kartkartėmis vyks į 
Sandhamną aplankyti krikštasūnio. 

Tomas Andreasonas paprastai atostogaudavo kiek 
vėliau: tuomet ir vanduo būdavo šiltesnis, ir orai daž- 
nai pasitaikydavo geresni. Vis dėlto šįkart, vasarai vos 
įpusėjus, jį traukte traukė iš miesto prie jūros. 

Nuo pernai, kai perėjo dirbti į Nakos policijos 
nuovados Kriminalinių nusikaltimų skyrių, jis dir- 
bo beveik be arvangos. Teko išmokti daugybės naujų 
dalykų. Nors policijoje dirbo jau keturiolika metų, 
aštuonerius iš jų praleido vandens kelių policijoje. 
Mokėjo vairuoti visus šios turimus laivus —- nuo pa- 
trulinio laivelio iki skuterių ir guminių katerių. Ar- 
chipelagą pažinojo kaip savo penkis pirštus. Žinojo, 
kur esama nepažymėtų paplūdimių, kokios seklumos 


ypač pavojingos atoslūgio metu. 


Būdamas vandens kelių policininku prisižiūrėjo 
ko tik nori, prisiklausė kokių tik nori pasiaiškinimų, 
kodėl kai kurie škiperiai savo laivelius vairavo taip, 
kaip vairavo, ypač kai tekdavo turėti reikalų su prisi- 
gėrusiais „laisvalaikio kapitonais“ 

Su kuo tik jis nebuvo susidūręs: nuo laivų vagys- 
čių ir vandalizmo iki pasiklydusių užsieniečių ir pa- 
auglių, išsilaipinusių negyvenamose salose. Vietiniai 
vis skųsdavosi privačiuose žvejybiniuose vandenyse 
siautėjančiais brakonieriais. Su jais vandens kelių po- 
licija nedaug ką tegalėjo padaryti, tik užsimerkti, kai 
teisėtas žvejybos plotų savininkas išsitraukdavo ne- 
legaliai įtaisytus tinklus ir pasilikdavo juos sau kaip 
kompensaciją. 

Kad ir kaip ten būtų, tarnyboje jis jautėsi puikiai, 
ir jei ne laukiantis šeimos pagausėjimas, jam, ko gero, 
niekada nebūtų kilusi mintis pereiti į vidaus reikalų 
tarnybos kriminalinio komisaro vietą. O kai viskas pa- 
sirodė buvus veltui, dar kartą keisti darbo Tomas jau 
nebeturėjo jėgų. Jis vos bepajėgdavo išgyventi dieną. 

Nakos policijos nuovadoje tempas buvo greitas, 
darbas intensyvus, ir jis stebėtinai greitai priprato prie 
naujųjų pareigų, nors kartais, ypač vasarą, ilgėdavosi 


buvusios laisvės archipelago vandens kelių policijoje. 

Jo mintis pertraukė tarpduryje kyštelėjusi trum- 
paplaukė kolegės Margitės Grankvist, kur kas labiau 
patyrusios kriminalinės policijos komisarės, galva. 

— Tomai, eime pas Senį. Sandhamne rastas lavonas. 

Tomas pakėlė akis. 

Seniu vadino Kriminalinės policijos skyriaus vir- 
šininką Gioraną Personą. Jo visiškai nedžiugino fak- 
tas, jog yra premjero bendrapavardis. Senis nuolat 
pabrėždavo, kad jo politinės pažiūros nebūtinai su- 
tampa su premjero. Tik kokios būtent jo politinės 
pažiūros, niekada nepatikslindavo. O dar ir Giorano 
kūno apimtys buvo panašios į premjero, tad nuolati- 
nės geraširdiškos kolegų replikos jo anaiptol nežavėjo. 

Gioranas buvo seno sukirpimo policininkas, daly- 
kiškas ir mažakalbis. Tačiau dirbti jo vadovaujamiems 
buvo smagu, ir pavaldiniai jį vertino. Jis buvo protin- 


gas ir nepaprastai patyręs pedantas. 


Kai Tomas įžengė į Senio kabinetą, Margitė ten 
jau sėdėjo, kaip įprastai, su kavos puodeliu — kavą ji 
gerdavo neskaičiuodama. Jos skyriuje stovėjo kavos 
aparatas, gaminantis „dinamitą“, kuris galėjo užmušti 
arklį. Tai buvo grynų gryniausi žiurkių nuodai. Tie- 


siog nesuvokiama, kaip Margitė sugebėjo pilti į save 

tokį kiekį tos bjaurasties. Tomas vien dėl to pradėjo 
gerti arbatą. 

— Taigi, Sandhamno šiaurės vakarų krante rastas 
negyvėlis, — tarė Senis. - Kūnas labai suiręs, panašu, 
kad lavonas ilgai išgulėjo vandenyje. 

Margitė kažką pasižymėjo savo užrašinėje, tada 
pakėlė akis. 

— Kas jį rado? 

— Kažkoks buriuotojas. Vargšelį ištiko šokas. Vaiz- 
delis turėjo būti nekoks... Jis paskambino prieš gerą 
valandą, prieš septintą ryto. Vaikščiodamas pakrante 
su šunimi, aptiko lavoną. 

— Ar yra įtarimų dėl žmogžudystės? — paklausė To- 
mas, traukdamas užrašinę. - Ar esama kokių prievar- 
tos požymių? 

— Dar per anksti ką nors teigti. Kūnas rastas įsipai- 
niojęs žvejų tinkle. Apžiūrėti įvykio vietos jau vyksta 
vandens kelių policija, kūno paėmimu irgi pasirūpinta. 

Senis įdėmiai nužvelgė Tomą. 

— Jei gerai pamenu, tu Harės saloje turi namą. 
Harė netoli Sandhamno, ar ne? 

Tomas linktelėjo. 

— Nuo vienos salos iki kitos gal dešimt penkiolika 


minučių kelio. 

— Puiku! Tau ten viskas pažįstama. Važiuok į Sand- 
hamną ir apsižvalgyk! Progai pasitaikius galėsi pasi- 
labinti su senais bičiuliais iš vandens kelių policijos. 

Policijos komisaro lūpomis perbėgo vos pastebima 
šypsenėlė. | 

— Ar yra prielaidų pradėti tyrimą dėl žmogžudys- 
tės? — paklausė Tomas ir metė žvilgsnį į Senį. 

— Kol kas šį atvejį tirsime kaip mirtį dėl neaiškių 
priežasčių. Jei bylą teks perkvalifikuoti į tyrimą dėl 
žmogžudystės, vadovavimą perims Margitė, o iki tol, 
manau, juo gali pasirūpinti tu. 

— Tinka! — pritarė Margitė. — Aš iki kaklo užsika- 
susi ataskaitomis, kurias turiu paruošti iki atostogų. 
Gali ramiai imtis tyrimo. 

Ji patvirtinamai linktelėjo. Aišku, jau įjungtas 
atostogų atgalinės atskaitos laikmatis. Dar pora die- 
nelių prie rašomojo stalo, o tada — laisvė išsinuomo- 
tame vasarnamyje vakarinėje pakrantėje ir keturios 
savaitės drauge su šeima. 

Senis dirstelėjo į laikrodį. 

— Kalbėjau su sraigtasparnio pilotais. Jie dabar 
mieste, tad po dvidešimties minučių gali paimti tave 
bei įkalčių tyrėjus ir nuskraidinti į salą. Tau tereikia 
nuvykti į Sluseno sraigtasparnių pakilimo aikšte- 

lę. Atgal galėsi grįžti su vandens kelių policija. Arba 
Vaksholmo keltu, — pridūrė ir vyptelėjo. 

— Aš nieko prieš, — šyptelėjo Tomas. - Birbti sraig- 
tasparniu galiu bet kada. 

Senis atsistojo duodamas ženklą, kad pokalbis 
baigtas. 

— Tuomet taip ir darom. Pasirodyk grįžęs, kad ga- 
lėčiau susidaryti situacijos vaizdą. 

Prie durų Senis stabtelėjo, trindamas smakrą. 

— Dar vienas dalykas, Tomai. Nesukelk ten erzelio. 
Dabar vasara, turistinio sezono įkarštis. Mums ma- 
žiausiai reikia tuntų pergąsdintų vasarotojų ir prisi- 
fantazavusių žurnalistų. Žinai gi, kokia ta bulvarinė 
spauda. Jie savo raugintų agurkėlių ir sekso patarimų 
pezalus mielai atmieštų spekuliacijomis apie žmogžu- 
dystę archipelage. 

Margitė padrąsinamai nusišypsojo Tomui. 

— Susitvarkysi. Jei kils klausimų — skambink! Ir 
atmink: jokių išvadų, kol nepasisakė kriminalistikos 
ekspertai! 

Tomas apsivilko odinį švarką, kurį nešiojo bet ko- 
kiu oru. 

— Kaip manai, ar sraigtasparnis po visko galės nu- 


gabenti mane į Harę? — paklausė prieš išeidamas. 

— Aišku. Jei vyriausybinis lėktuvas gali gabenti 
Tomą Bodstriomą atostogauti į Graikiją, tai Srokhol- 
mo policija taip pat gali nugabenti Tomą Andreasoną 
į vasarnamį. 

Senis nusišiepė, patenkintas savo aštriu liežuviu. 

Margitė papurtė galvą, tačiau nesusilaikė nešypte- 
lėjusi. 

— Pakalbėsim šiandien po pietų. Linkėjimai archi- 


pelagui! — tarė ir pamojavo ranka. 


3 skyrius 


— Taip, klausau. 

Nora Lindė nevalingai atsiliepė mobiliuoju telefo- 
nu ir tik tada susivokė, kad skambėjo ne telefonas, o 
žadintuvas. Ji turėjo ir labai gerą laikrodį žadintuvą, 
bet mobiliuoju naudotis buvo paprasčiau, taip iš jo 
gaudavo dvigubos naudos. Nora išsitiesė lovoje. Tada 
pasivertė ant šono ir ėmė stebėti greta miegantį vyrą. 

Henrikas šnopavo kaip vaikas. Nora pavydėjo jam 
gebėjimo miegoti kaip užmuštam. Vienintelis daly- 
kas, galintis jį prižadinti, buvo jo ligoninės pavojaus 
signalas — šiam pasigirdus, pabusdavo akimirksniu. 

Jis atrodė beveik taip pat kaip prieš dvylika metų, 
kai juodu susituokė. Kaštoniniai plaukai, gysloti ran- 
kų ir pilvo raumenys, suformuoti ilgamečio buriavi- 
mo, grakščios gydytojo rankos dailiais ilgais pirštais. 
Nora Henrikui nepavydėjo tik jo patrauklaus profi- 
lio, elegantiškos, beveik klasikinės graikiškos nosies. 
Jai atrodė, kad vyrui tai bereikalinga prabanga. Ji taip 
nuolat teigė, ieškodama paguodos sau, nes savo nosį 


laikė gerokai per trumpa ir per kumpa. Tamsiuose 

Henriko plaukuose jau buvo atsiradę žilų sruogelių, 
ženklas, kad jam neseniai suėjo trisdešimt septyneri — 
tiek pat, kiek ir jai. 

Telefonas suskambo vėl. 

Nora atsiduso. Nuo pirmadienio iki penktadienio 
keltis be ketvirčio aštuntą — ne taip ji supranta atos- 
togas. Tačiau jei kas tokioje saloje kaip Sandhamnas 
turi vaikų, šie privalo lankyti plaukimo pamokas. Ba- 
seino skiriamu laiku. 

Ji žiovaudama užsimetė chalatą ir nušlepsėjo į 
vaikų kambarį. Šešiametis Simonas gulėjo susirietęs 
į kamuoliuką, galva įsirausęs į pagalvę. Sunku įsivaiz- 
duoti, kaip jis tokioje pozoje sugebėjo kvėpuoti. 

Adamas, kuriam neseniai sukako dešimt metų, 
buvo nusispardęs antklodę ir tįsojo skersai čiužinio. 
Jo šviesūs, bemaž balti, plaukai buvo šlapi nuo pra- 
kaito ir susiraitę pakaušyje. 

Abu kietai miegojo. 

Simono plaukimo pamokos prasidėdavo devintą. 
Adamo - pusę vienuoliktos, tad, prieš šiam išvažiuo- 
jant dviračiu, ji kaip tik spėdavo su Simonu grįžti 
namo ir paruošti Adamui pusryčius. 

Puikus laiko valdymas, taip sakant. 

Kita vertus, ji suprato, kad kai Simonas vieną gra- 


žią dieną užaugs ir galės į pamokas važiuoti pats, jai 

trūks kitų tėvų ir motinų draugijos. Gera sėdėti prie 
baseino krašto ir plepėti, kol vaikai treniruojasi. 

Be to, su dauguma tėvų ji pati vaikystėje lankė ba- 
seiną, todėl pažinojo bemaž visus. Tuomet niekas nė 
nesvajojo apie plaukimo pamokas šildomame basei- 
ne, po kurio dar gali pasišildyti pirtyje. Tais laikais ba- 
seino dar nebuvo, plaukti vaikai mokėsi Fleskbergeto 
paplūdimyje salos šiaurėje, kur kalendami dantimis 
brido į šaltą vandenį. 

Ji puikiai prisiminė tą ledinį šaltį. Plaukimo eg- 
zaminą laikė šešiolikos laipsnių temperatūros vande- 
nyje. Diplomas kažkur dar mėtėsi, veikiausiai tėvų 
name, stovinčiame vos už poros šimtų metrų. 

Nora nuėjo į vonią praustis. Valydamasi dantis 
tingiai apžiūrinėjo save veidrodyje. Garbanoti raus- 
vi plaukai, pažo kirpimas. Buka nosytė. Pilkos akys. 
Sportiška, gal net kiek berniukiška, figūra. 

Savo išvaizda Nora buvo gan patenkinta. Daž- 
niausiai. Labiausiai patiko ilgos raumeningos kojos — 
ilgamečio bėgiojimo rezultatas. Bėgiodama ji tiek 
visko apgalvodavo! Krūtine pasigirti negalėjo, juolab 
po dviejų vaikų, tačiau šiais laikais esama krūtinę di- 
dinančių liemenėlių. Jos šiek tiek pagelbėdavo. 

Prausdamasi duše mąstė, kaip Sandhamnas pa- 


sikeitė nuo jos vaikystės laikų. Vasaromis saloje 

padaugėjus gyventojų, suintensyvėdavo ir eismas. 
Dabar jau esama lėktuvėlių, per pusvalandį apskrai- 
dinančių vasarotojus po visą archipelagą, taksi sraig- 
tasparnis, skraidinantis praalkusius turistus į „Bu- 
riuotojų“ restoraną. Dar 1897 metais pastatytame 
tautinio romantinio stiliaus buvusiame Karališkaja- 
me Švedijos buriuotojų klube (KŠBK) nūnai aps- 
kritus metus veikė konferencijų viešbutis. Norintys 
apžiūrėti salą gali išsinuomoti baidares ar dviračius. 

Tarptautinių regatų ir buriavimo varžybų metu 
į Sandhamną privažiuoja save parodyti trokštan- 
čių gražių ir turtingų ponų. Tuomet, kaip juokauja 
Henrikas, „Gucci“ tankis čia padidėja keliais šimtais 
procentų. Krantinėje prieš klubą knibždėte knibžda 
elegantiškų prabangiai apsirengusių damų ir įjamžė- 
jusių ponų, nešinų storais pilvais ir dar storesnėmis 
piniginėmis, išpuikusių ir pabrėžtinai abejingų. 

Kai kas bumbėdavo dėl to, kad saloje padaugėjo 
turistų ir eismo, tačiau vietiniai gyventojai, kuriems 
turizmas ir vasarotojai buvo pragyvenimo šaltinis, 
pokyčius dažniausiai vertino teigiamai. Vargu ar 
vasaros ir žiemos mėnesiai begalėjo labiau skirtis: 
per vasarą salą aplankydavo du trys tūkstančiai va- 


sarotojų ir šimtai tūkstančių vienadienių turistų, o 

žiemą joje belikdavo šimtas dvidešimt vietinių gy- 


ventojų. 


Nors Tomas Stokholmo archipelage leido visas va- 
saras, jį tiesiog apžavėjo ankstyvo rytmečio šviesoje 
atsivėręs nepaprastas apačioje besidriekiančio salyno 
grožis. 

Skrydis į Sandhamną sraigtasparniu buvo netikėta 
prabanga. Pro platų langą vėrėsi nepakartojami vaiz- 
dai. Žėrinčiame vandenyje išsibarsčiusių salų kontū- 
rai buvo neįtikėtinai ryškūs. Atrodė, tarsi jos plūdu- 
riuotų vandens paviršiuje. 

Jie skrido virš Nakos Fogelbrolandeto kryptimi. 
Praskridus Grindą archipelago pakraštyje kraštovaiz- 
dis pasikeitė. Švelnią archipelago gilumos pievų ir 
lapuočių medžių žalumą pakeitė akmenuotos uolos 
ir salos plikais skardžiais, apaugusios žemomis vėjo 
gairinamomis pušelėmis. 

Pasiekus Runmarę, prieš juos atsivėrė savitas Sand- 
hamno įlankos vaizdas - geltonų ir raudonų namelių 
sangrūda kaip tik ties ta vieta, kur tarp Sandhamno ir 
Telegrafholmeno prasidėjo Zundo sąsiauris. 

Tomui niekada nepabosdavo tas pirmas gerai pa- 


žįstamo miesteliuko, išsikišusio toli į jūrą, silueto 

vaizdas. Dar šešiolikto amžiaus pabaigoje čia jau buvo 
muitinė ir uostas, miestelis atlaikė rusų armijos žygius 
ir ledines žiemas, garlaivių eros pradžią ir karo metų 
izoliaciją. Toje pačioje atokiausioje archipelago vieto- 
je ir šiandien tebevirė gyvenimas. 

Tomas pro saulės akinius žvelgė žemyn. 

Prie dervuotos prieplaukos stovėjo prišvartuoti ka- 
teriai ir jachtos, už jų aukščiausiame salos taške stiebė- 
si senasis uosto švyturys. Palei prieplauką ant vandens 
sūpavosi balti plūdurai, žali ir raudoni taškai žymėjo 
laivų ir laivelių kelią. Tebuvo ankstyvas rytas, o kori- 
dorius jau baltavo nuo burių, judančių jūros link. 

Dar po keleto minučių jie priskrido Sandhamną. 
Pilotas apsuko ratą virš pompastiško aštuoniolikto 
amžiaus muitinės pastato, ir už jo įrengta sraigtaspar- 
nių nusileidimo aikštelė ėmė sparčiai artėti. Pilotas 
sumaniai ir atsargiai nutupdė sraigtasparnį pažymėto 
stačiakampio viduryje, vos už keleto metrų nuo kran- 
tinės krašto. 

— Galiu palaukti kokį pusvalandį, paskui turiu 
skristi, — tarė pilotas, klausiamai žvelgdamas į Tomą. 

Šis pažvelgė į laikrodį ir susimąstė. 

— Nemanau, kad taip greitai apsisuktume. Galite 
skristi kad ir dabar. Kaip nors parsigausime. 

Tomas pasisuko į kriminalistikos technikus, aikš- 
telėje pasistačiusius savo juodus lagaminus. 

— Na ką gi, eime! Turime pasiekti vakarinę pakran- 
tę į šiaurę nuo Kobergeto. Vandens kelių policija jau 
vietoje. Saloje automobilių eismas draudžiamas, tad 


teks kulniuoti pėsčiomis. 


4 skyrius 


Važiuodama per uostą dviračiu su Simonu ant ba- 
gažinės Nora išvydo prieplaukoje nusileidusį policijos 
sraigtasparnį. Už garlaivių prieplaukos, vietoje, rezer- 
vuotoje greitajai medicinos pagalbai, stovėjo prišvar- 
tuotas didelis policijos kateris. Ant prieplaukos stovė- 
jo policininkas vandens kelių policijos uniforma. Kad 
tokį ankstyvą rytmetį čia būtų tiek policijos — labai 
neįprastas vaizdas. 

Kažkas bus atsitikę. 

Nora pravažiavo pro eilę vandens sporto prekių, 
jūreivystės ir laivininkystės reikmenų parduotuvėlių, 
kuriose buvo galima gauti visko, ko tik širdis geidžia, 
ir apvažiavo klubą iš kiemo pusės. Ji pasuko siauru ta- 
keliu, vedančiu pro mini golfo aikštelę, kol privažiavo 
baseino teritorijos tvorą. Pasistačiusi dviratį už ledų 
kiosko, nukėlė nuo bagažinės Simoną. Viena ranka 
vesdama vaiką, kitoje nešdama krepšį su maudymosi 
reikmenimis ji pralindo pro skydą su užrašu UŽDA- 
RYTA ir įėjo į plaukimo mokyklą. 

Kampe stovėjo keletas tėvų ir susijaudinę kalbėjo- 


si, o vaikai nesitvėrė džiaugsmu galėdami prasiautėti 

plaukimo pamoką. Nora pastatė krepšį ant gulto ir 
priėjo prie grupės. Ji klausiamai pažvelgė į susirinku- 
siuosius. 

— Ar kas nutiko? 

— Argi nematei policijos sraigtasparnio? — atsiliepė 
viena iš mamų. — Jie aptiko lavoną. Vanduo išplukdė 
prie vakarinės pakrantės. 

Nora įkvėpė oro. 

— Lavoną? 

— Taip, įsipainiojusį žvejų tinkle, gali įsivaizduo- 
ti? Negyvėlis gulėjo pusiaukelėje nuo Okermarkų 
namų, — parodė į kitą motiną, kurios sūnus irgi lankė 
plaukimo mokyklą drauge su Simonu. 

— Jie užtvėrė visą pakrantę. Lota su Oskaru vos 
praėjo. 

— Nelaimingas atsitikimas? — pasiteiravo Nora. 

— Neaišku. Kai Lota paklausė, policija buvo nekal- 
bi. Argi ne siaubinga? 

— Tikiuosi, jis ne vietinis, išplaukęs žvejoti ir iškri- 
tęs iš laivo? — Nora baimingai pažvelgė į susibūrusiuo- 
sius. Vienas iš tėvų suprato jos užuominą. 

— Manau, kad dar niekas nieko tikslaus nežino. Tai 
nustatyti ne taip paprasta. Tačiau Lota atėjo ištikta 


šoko. 

Nora prisėdo ant suoliuko prie baseino krašto. 
Simonas vandenyje laikėsi įsitvėręs oranžinės lentos 
ir bandė taisyklingai dirbti kojomis. Nora stengėsi 
atsikratyti slogučio, tačiau veltui. Prieš akis stovėjo 
vaizdas žmogaus, kuris bando įkvėpti oro ir vis labiau 


veliasi į tinklą, lėtai tempiantį jį į dugną. 


Vakarinėje salos dalyje buvo neįtikėtinai ramu. 
Vandens paviršiaus nejudino nė menkiausias vėjelis. 
Nebuvo girdėti net tokio įprasto žuvėdrų klykavimo. 

Apačioje policija jau buvo aptvėrusi teritoriją, kur 
gulėjo lavonas. Keletas smalsuolių pralindo pro už- 
tvarą ir nebyliai stebėjo vyksmą. 

Tomas pasisveikino su kolegomis ir priėjo prie 
krante palei vandenį gulinčio ryšulio. 

Vaizdas buvo nekoks. 

Sudriskęs tinklas jau buvo iš abiejų pusių atitrauk- 
tas į šalis nuo to, kas anksčiau turėjo būti vyro kūnas. 
Ant jo vis dar karojo megztinio ir nutrintų kelnių 
draiskanos. Sprendžiant iš odos liekanų, viena ausis 
greičiausiai buvo nugraužta. Ant kūno ties pažastimis 
buvo užnerta stipriai suirusi virvė. Ji panėšėjo į lyną, 
kokiu švartuodavo nedidelius laivelius. Ant jo dar te- 


bekabojo žali saulėje išdžiūvusių dumblių likučiai. 

Šilumoje smarvė buvo nepakeliama, ir Tomas, ją 
užuodęs, instinktyviai nusuko nosį į šalį. 

Prie kai kurių dalykų priprasti neįmanoma. 

Jis nugalėjo šleikštulį ir apėjo kūną, norėdamas ap- 
žiūrėti jį iš kitos pusės. Buvo sunku ką nors pasakyti 
apie to vyriškio išvaizdą. Ant kaukolės buvo prilipu- 
si tamsių plaukų sruoga, tačiau kaip jis atrodė gyvas, 
nusakyti buvo neįmanoma. Veidas išburkęs, oda blyš- 
ki. Kūnas pamėlęs ir beyrantis, lyg būtų nulipdytas iš 
minkšto molio. 

Tomo vertinimu, vyras buvo vidutinio ūgio, tarp 
šimto septyniasdešimties ir šimto aštuoniasdešimties 
centimetrų. Neatrodė, kad būtų vedęs. Kairės rankos 
pirštai tebebuvo išlikę, bet žiedo ant jų nebuvo. Kita 
vertus, žiedas galėjo nuslysti vandenyje. 

Įkalčių tyrėjai pasistatė savo lagaminus ir ėmėsi 
apžiūrinėti įvykio vietą. Netoliese ant akmens sėdėjo 
pusamžis vyriškis. Jis buvo atsirėmęs į medžio kamie- 
ną ir sėdėjo užsimerkęs. Greta stovėjo taksas ir įtariai 
uostinėjo orą. Tai buvo šuns šeimininkas, ankstyvą 
rytmetį aptikęs baisųjį radinį ir paskambinęs į poli- 
ciją. 

„Vargšelis čia turbūt jau laukia keletą valandų“, — 


pagalvojo Tomas ir priėjo prisistatyti. 

— "Tai jūs radote lavoną? 

Vyras be žodžių linktelėjo. 

— Norėčiau su jumis pasikalbėti. Dar turiu šį tą 
nuveikti, o tada galėtume šnektelėti. Ar ištversite dar 
truputį? Žinau, kad jau seniai čia sėdite. Mes tikrai 
jums labai dėkingi, kad mūsų palaukėte. 

Vyriškis vėl tylomis linktelėjo. Panašu, kad jis 
blogai jautėsi. Jo įdegęs veidas buvo išblyškęs ir pa- 
žaliavęs. Prie batų buvo prikibę kažkokie dvokiantys 
purslai. 

„Nekaip prasidėjo žmogelio diena“, - mąstė Tomas, 
eidamas prie įkalčių tyrėjo persimesti keletu žodžių. 

— Sveikas, Tomai, ką tu čia veiki?! 

Nora plačiai šypsojosi, pakeliui iš plaukimo moky- 
klos prieš „Westerbergs Livs“ prekybos centrą sutiku- 
si vieną savo seniausių ir geriausių draugų. Ji staigiai 
sustabdė dviratį, kad net žvyras pažiro į šalis, ir nukė- 
lė Simoną. 

— Simonai, pažiūrėk, kas čia toks! — tęsė ji. - Nagi, 
stipriai apkabink krikšto tėtuką! 

Ji turėjo gerai pasistiebti, kad Simonas galėtų apka- 
binti Tomą. Nors ir pati buvo aukštesnio nei vidutinio 
ūgio, palyginti su Tomo metru devyniasdešimt pen- 


kiais centimetrais, tai nieko nereiškė. Be to, jis buvo 

itin plačių pečių — ilgamečių rankinio treniruočių re- 
zultatas. Tomas buvo tipiškas policininkas — didelis ir 
pasitikėjimą keliantis šviesiaplaukis mėlynakis vyriškis. 

— Galėtum tapti modeliu aukštosios policijos mo- 
kyklos reklaminiam plakatui, — draugiškai paerzino 
Nora. 

Tomo tėvai gyveno kaimyninėje Harės saloje. Bū- 
dami devynerių Nora ir Tomas vieną vasarą drauge 
praleido buriuotojų stovykloje ir nuo to laiko tapo 
geriausiais draugais. 

Jie kas vasarą atnaujindavo draugystę. Nors abiejų 
tėvai manė tarp jų besimezgant romaną, juodu liko 
draugai ir tik draugai. 

Kai Nora pirmą kartą nusigėrė iki žemės graiby- 
mo, Tomas išvalė jos drabužius ir parvedė namo - jos 
tėvai nieko net nepastebėjo. Bent jau nieko nesakė. 
Kai Tomą pavarė jo didžioji jaunystės meilė, Nora 
guodė jį kaip išmanydama, tiesiog leido išsikalbėti. 
Juodu kiaurą naktį prasėdėjo ant skardžio, Tomui be- 
liejant savo širdgėlą. 

Kai Henrikas parodė susidomėjimą Nora ir pa- 
kvietė į medicinos studentų pokylį, ši kaipmat pa- 
skambino ir pasipasakojo Tomui. Ji buvo baisiausiai 


įsižiūrėjusi Henriką — jis akimirksniu pakerėjo natū- 

raliu žavesiu. Tomas įprastai kantriai klausėsi įsimylė- 
jusios merginos sapaliojimų. 

Būdami paaugliai jie Sandhamno koplyčioje visą 
vasarą lankė konfirmacijos pamokas, abu vasaromis 
dirbo visokiausius saloje pasitaikančius darbus: ir par- 
davėjais kioskuose, ir padėjėjais kepykloje, ir kasinin- 
kais „Westerbergs Livs“, ir KŠBK uosto apsauginin- 
kais. Naktimis iki devinto prakaito šokdavo „Buriuo- 
tojų“ restorane, o paryčiais saulei tekant eidavo prie 


Dansbergeto maudytis. 


Tomas visada troško tapti policininku, Nora - stu- 
dijuoti teisę. Ji dažnai jį erzindavo: kai būsianti teisin- 
gumo ministrė, skirsianti Tomą vyriausiuoju policijos 
komisaru. 

Kai gimė Adamas, Norai atrodė savaime supranta- 
ma, kad krikštatėvis bus Tomas, bet Henrikas spyrėsi 
kviesti savo geriausią draugą su žmona. Vis dėlto gi- 
mus Simonui ji išsireikalavo, jog šio krikštatėvis būtų 
Tomas —- žmogus, kuriuo galima pasikliauti, jei jai ar 


Henrikui kas nutiktų. 


— Aš čia darbo reikalais, — atsakė Tomas ir surim- 


tėjo. — Girdėjai, kad kitoje salos pusėje aptiko lavoną? 

Nora linktelėjo. 

— Baisu. Kaip tik buvau su Simonu plaukimo mo- 
kykloje, ten tik apie tai ir šnekėjo. Kas gi nutiko? — 
Nora nerimastingai pažvelgė į Tomą. 

— Dar nežinau. Žinome tik tiek, kad lavonas — 
vyro, kuris įsipainiojo žvejų tinkle. Kūnas jau gerokai 
apiręs, bus ilgokai išgulėjęs vandenyje. 

Nora sudrebėjo, nors stovėjo šiltoje saulės atokai- 
toje. 

— Koks siaubas! Kalbame apie nelaimingą atsitiki- 
mą, ar ne? Tiesiog galvoje netelpa, kad Sandhamne ką 
nors galėtų nužudyti. 

— Pamatysime. Daugiau sužinosime, kai lavoną iš- 
tirs teismo medicinos ekspertai. Vyriškis, kuris rado 
lavoną, irgi nedaug ką tegalėjo pasakyti. 

— Jam šokas? 

— Taip, vargšelis atrodė apgailėtinai. Niekas nesi- 
tiki per rytmetinį pasivaikščiojimą aptikti lavono, — 
vyptelėjo Tomas. 

Nora užkėlė Simoną ant bagažinės. 

— Gal baigęs užsuksi, jei turėsi laiko? Tikrai nusi- 
pelnei puodelio kavos. 

Tomas šyptelėjo. 


— Skamba neblogai. Pasistengsiu. 


5 skyrius 


Nora važiavo nano paskendusi savo mintyse. Ne- 
siliovė savęs klaususi, ar krante rastas negyvėlis yra 
vietinis, ar atvykėlis. Jei būtų pradingęs kuris nors 
Sandhamno gyventojas, ji jau būtų žinojusi. Sala ne- 
didukė, dauguma gyventojų vieni kitus pažinojo, tad 
visuomeninė kontrolė čia buvo griežta. Vis dėlto ji 
nieko tokio nebuvo girdėjusi. 

Nukėlusi Simoną nuo bagažinės ir statydama prie 
tvoros dviratį pamatė gretimai gyvenančią kaimynę 
Signę Brand belaistančią rožes. Pietinė Signės namo 
siena buvo apaugusi puikiausiomis rožėmis, apsipylu- 
siomis raudonais ir rožiniais žiedais. Jų kelmai buvo 
kelių dešimtmečių senumo, stiebai — sulig žmogaus 
ranka. 

Signė, arba teta Signė, kaip ją Nora vadino vaikys- 
tėje, gyveno Brandų viloje — viename gražiausių salos 
namų Kvarnbergeto viduryje Sandhamno prieigose. 
Kai čia stovėjęs vėjo malūnas 1860 metais buvo per- 
keltas į kirą vietą, sklypą paveldėjo Signės senelis lo- 
Cmanas Karlas Vilhelmas Brandas. Po daugelio metų 


Jis ant kalno išsistatė įspūdingą namą. 

Nepaisydamas tuomečių tradicijų namus statyti 
vienus prie kitų, kad sukurtų vieni kitiems užuovėją, 
locmanas savo namą pasistatė taip, jog šis visa savo di- 
dybe stovėtų vienas pats. Laivams atplaukiant į Sand- 
hamną, žvilgsnius pirmiausia patraukdavo Brandų 
vila. Ji įsirėždavo į atmintį visiems salos lankytojams. 

Namo statybai locmanas pinigų negailėjo. Nau- 
dojo tik geriausias medžiagas. Tautinį romantinį sti- 
lių pabrėžė stogo karnizai, platūs frontonai, švelnių 
banguojančių linijų mansardos ir erkeriai. Name pa- 
statė prabangias koklines krosnis, pagamintas pagal 
užsakymą (Gustavsbergo porceliano fabrike. Tiems 
laikams neįprastai moderniai įrengtame vonios kam- 
baryje pastatė vonią ant liūto kojų. Netgi tualetą įren- 
gė name - didžiulei kaimynų nuostabai: jie, reikalui 
prispyrus, eidavo į lauko tualetą. Dažnas kraipė galvą 
ir burbėjo dėl „modernių didmiesčio išsigalvojimų“, 
bet šaunusis locmanas to neėmė į galvą. 

— Kur noriu, ten šiku! — užbaubęs atšovė į kaimy- 
nų apkalbas. 

Signė po ilgų spyriojimųsi įsigijo televizorių, tačiau 
tai buvo vienintelis daiktas, iškrintantis iš konteksto. 
Viskas buvo puikiai išlaikyta, tad vargiai kas būtų pa- 


sakęs, jog namas yra kelių šimtų metų senumo. 


34 


PRAŽŪTINGAS VIDURVASARIS 


Signė name gyveno viena, jai kompaniją tepalaikė 
labradorė Kaisa. Kartkartėmis vis pasibėdodavo, kad 
namą brangu išlaikyti. Tačiau kaskart, kai koks nors 
pašalietis bandydavo ją įkalbėti parduoti namą — vie- 
ną gražiausių Sandhamne, — ir siūlydavo fantastišką 
kainą, ji tik paniekinamai prunkštelėdavo ir parody- 
davo interesantui duris. 

— Čia gimiau, čia ir mirsiu, — sakydavo ji be kruo- 
pelytės savigailos. — Joks Stokholmo turčius kojos čia 
neįkels! 

Signė mylėjo Brandų vilą ir tai Norai buvo visiškai 
suprantama. Vaikystėje Signė Norai buvo kaip antra 
mama, šios namuose Nora jautėsi kaip namie. 

— Girdėjai, kas nutiko? - šūktelėjo Nora per tvorą. 

— Ne, o kas? — atsiliepė Signė ir pastatė ant žemės 
laistytuvą. Tada išsitiesė ir priėjo prie tvoros. 

— Vakariniame pakraštyje aptiko skenduolį. Jau 
prisistatė ir policija su visais savo žaislais. 

Signės veidas ištįso iš nuostabos. 

— Negali įsivaizduoti, koks sambrūzdis buvo plau- 
kimo mokykloje, - tęsė Nora. 

— Skenduolį, sakai? — perklausė Signė. 

— Taigi. Prie „Westerbergs Livs“ sutikau Tomą. At- 
Vyko tirti įvykio. 

Signė klausiamai pažvelgė į Norą. 

— Ar aišku, kas jis toks? Kas nors iš pažįstamų? 

— Įvykio vietoje nebuvau. Tomas sako, kad tai vy- 
riškis, tačiau lavonas labai prastai atrodo. Maryt, ke- 
letą mėnesių išgulėjo vandenyje. 

— Tai Tomas atvyko kaip policijos pareigūnas? Tik 
pagalvok - jau suaugo... 

— Kaip ir aš. Mes gi vienmečiai, — nusijuokė Nora. 

— Vis tiek sunku suvokti. Laikas taip greit bėga... — 
Signės veidą apniaukė liūdesys. - Sunku patikėti, kad 
tu pati jau turi ir šeimą, ir vaikų. O, regis, dar tik 
vakar buvai maža kaip Adamas ir Simonas. 

Nora nusijuokė ir nuėjo į namus. Ji beprotiškai 
mylėjo savo namelį, kurį prieš keletą metų buvo pa- 
veldėjusi iš senelės. Jis buvo nedidelis, tačiau labai 
mielas, o kaip pastatytas 1915 metais — dar ir gana 
funkcionalus. Pirmame aukšte buvo didelė virtuvė ir 
erdvus kambarys, naudojamas visiems įmanomiems 
tikslams — buvo ir gyvenamasis, ir žaidimų kambarys, 
jame taip pat stovėjo televizorius. 

Name išliko gėlių raštais išmarginta koklinė kros- 
nis. Žiemą ji buvo labai naudinga, apšildydavo visą 
pirmą aukštą. Kadangi archipelage kartkartėmis 


dingdavo elektra, krosnis tuomet labai praversdavo. 

Antrame aukšte buvo du miegamieji kambariai: 
vienas jos ir Henriko, kitas - berniukų. Prieš įsikel- 
dami jie kapitališkai suremontavo virtuvę ir vonią, ko 
jau verkiant reikėjo. Didelės prabangos nesiekė, bet 
po remonto patalpos | tapo patogios ir jaukios. 

Geriausia namo vieta buvo saulėta įstiklinta se- 
noviška veranda, kurios lango nišos buvo apsodintos 
Miūrbackos veislės snapučiais. Veranda buvo vakarinė- 
je pusėje, iš jos pasistengus buvo galima pamatyti jūrą. 
Vis dėlto greta kalvos viršūnėje įsitaisiusios Brandų 
vilos Noros namelis gūžėsi kaip mažutė trobelė. 

— Ei, mes jau grįžom! - šūktelėjo Nora Henrikui į 
antrą aukštą, tačiau niekas neatsiliepė. 

Moteris patyliukais vylėsi, kad kol ji vežiojo Simo- 
ną, vyras jau bus pakėlęs ir aprengęs Adamą, tačiau, 
matyt, abu dar tebemiegojo. Nors Henrikas budėda- 
mas ligoninėje ir buvo pratęs ilgai ištverti be miego, 
per atostogas jis atsigriebdavo. 

Atsidususi ji ėmė kopti laiptais. 

— Bū! 

Nora net susigūžė, Adamui iššokus iš už vonios 
durų. 

— Išsigandai? — vaikas net švytėjo iš laimės. — Tėtis 


dar miega. O aš jau pasiklojau lovą. 

Nora apsikabino sūnų. Po marškinėliais pajuto 
jo šonkaulius. Ir kur dingo jos putlutis kūdikėlis, iš 
kur radosi šitas mažas šakaliukas? 

— Eikš, prieš plaukimo pamoką turi pavalgyti. 

Ji paėmė berniuką už rankos ir nusileido į vir- 
tuvę. Kol Nora išpakavo pakeliui pirktas šviežias 
bandeles, Adamas padengė stalą. 

— Tavo insulinas, mama, - priminė jis. 

Nora jam nusišypsojo ir pabandė apsikabinti 
dar kartą. Tipiškas vyresnysis brolis — atsakingas 
ir galvotas. Kai tik suaugo tiek, kad suprastų, kaip 
jai, diabetikei, svarbu prieš valgant ir reguliariai 
susileisti insulino, Adamas jautė pareigą mamai tai 
priminti. Kartais ji nepaisydavo grafiko, ypač kai 
tarp valgių būdavo ne namie — tada Adamas labai 
susirūpindavo ir rimtai, kaip suaugęs žmogus, bar- 
davo motiną. 

Ji atidarė šaldytuvą ir išsiėmė dėžutę su ampu- 
lėmis. Vieną pabrėžtinai iškėlė ir parodė Adamui. 

— Klausau, pone generole! Įsakymas įvykdytas! 

Įgudusia ranka pritraukė vaistų į švirkštą ir susi- 
leido į pilvo raukšlę po bamba. Jos džiaugsmui, nei 
Adamas, nei Simonas nebuvo linkę į diabetą, tačiau 


tai galutinai paaiškės tik jiems paūgėjus. 

Viena ausimi Nora išgirdo, kaip Adamas nubėgo į 
miegamąjį pas Henriką ir visomis išgalėmis bandė jį 
prižadinti šokinėdamas ant lovos. 

Nora buvo nieko prieš. Jei jau ji ėmėsi ankstyvo- 
sios Simono pamainos, Henrikas galėjo pasirūpinti 
bent tuo, kad Adamas nuvažiuotų į plaukimo moky- 


klą. Be to, ji norėjo išgerti kavos su Tomu. 


6 skyrius 


Sandhamno policijos punktas buvo įsikūręs tame 
pačiame pastate, kaip ir paštas. Geltonas namas, iš- 
vaizda niekuo nesiskiriantis nuo tipiškų archipelago 
vasarnamių, stovėjo senosios žvyro kasyklos papėdėje. 

Punkte buvo didžiulis biuras su tuzinu darbo vie- 
tų ir posėdžių kambarys. Čia dirbo gal penkiolika 
žmonių — daugiausia moterys, kurios rūpinosi bemaž 
viskuo: nuo apiplėšimų ir sužalojimų iki mobiliųjų 
telefonų ir dviračių vagysčių. Nuovadoje darbas pra- 
sidėdavo anksti ryte ir baigdavosi tik dešimtą vakaro. 

Kadangi punktas buvo prijungtas prie policijos 
intraneto, Tomas galėjo tiesiog sėsti prie kompiute- 
rio ir rašyti savo pranešimą apie krante rastą negyvėlį. 
Nebuvo ko per daug ir protokoluoti: tik kad aptiko 
negyvėlį, mirties priežastis - nežinoma. 

Kad jau šiaip ar taip sėdėjo prie kompiuterio, To- 
mas prisijungė prie dingusių be žinios asmenų regis- 
tro. 

Stokholmo apskrityje dingusiais be žinios buvo 


paskelbti du vyriškiai. Vienas — septyniasdešimt ke- 

tverių metų pensininkas, sergantis demencija. Įrašas 
paskelbtas prieš dvi dienas. 

„Vargšelis sėdi dabar kokioje nors miško laukymė- 
je ant kranto“, — pagalvojo Tomas. Jei jo greitai ne- 
suras, senukas mirs iš išsekimo ir dehidratacijos. Taip 
jau būna. 

Antrasis buvo penkiasdešimtmetis vyriškis Kriste- 
ris Bergrenas, dirbęs valstybinėje alkoholiniais gėri- 
mais prekiaujančioje įmonėje „Systembolager“. Apie 
jo dingimą policijai pranešė darbdavys, kai Bergrenas 
dešimt dienų nepasirodė darbe. Jis dingo po Velykų, 
po paskutinio kovo savaitgalio. Kristeris Bergrenas 
buvo vidutinio ūgio, tamsus blondinas. „Systembola- 
get“ dirbo nuo 1971 metų - jei Tomas tiksliai suskai- 
čiavo, įsidarbino vos baigęs mokyklą. 

Tomas išsitraukė mobilųjį telefoną ir surinko Ka- 
rinos numerį. Karina buvo stulbinamai graži Senio 
duktė, kuri dirbo administratore Nakos policijos 
nuovados biure ir ruošėsi stoti į aukštąją policijos 
mokyklą. 

— Karina, čia Tomas. Paskambink teismo medici- 
nos ekspertams ir pranešk, kad jiems vežamas lavonas 
gali atitikti Kristerio Bergreno iš Bandhageno aprašy- 


mą. Jis prieš porą mėnesių dingo be žinios. 

Tomas padiktavo Bergreno asmens kodą ir adresą. 

— Ir gal gali pažiūrėti, ką šiuo atveju turėtume in- 
formuoti. Tada būsime sutvarkę reikalą. Jei pasiseks, 
gal nurengdami lavoną jie ras kokį vairuotojo pažy- 
mėjimą ar asmens tapatybės kortelę. 

Tomas nutilo, jo žvilgsnis klaidžiojo po ekraną su 
Kristerio Bergreno aprašymu. Pro langą išgirdo dvira- 
čiu pravažiuojančių vaikų juoką. Dar vienas primini- 
mas, kad netrukus galės išvažiuoti į Harę, vienintelę 
vietą, kur atrasdavo ramybę po Emilijos mirties. Stai- 
ga jis pajuto trokštąs atsidurti ant laivo tiltelio — vie- 
nui vienas, — kur niekas nieko iš jo nenorėtų. 

— Būtų gerai, jei šį atvejį pavyktų išsiaiškinti grei- 
tai ir sklandžiai, — tarė Karinai. — Jau išties metas eiti 


atostogų. 


Ketvirtadienis, pirma savaitė 


7 skyrius 


" 

Kai ketvirtadienį ryte Tomas atėjo į darbą, Karina 
jau buvo ten. Ji ištiesė Tomui ką tik gautą teismo me- 
dicinos ekspertų pasirašytą išvadą. 

— Tomai, ką tik gavome skrodimo išvadas. Sand- 
hamno negyvėlis, kaip tu ir spėjai, iš tiesų yra Kriste- 
ris Bergrenas. Švarke buvo jo piniginė, o vairuotojo 
pažymėjimas, kad ir ilgai pragulėjęs vandenyje, vis 
dar įskaitomas. 

Kol Tomas skaitė išvadas, Karina vogčiomis jį ste- 
bėjo. Ji slapčiomis dairėsi į jį nuo pat pirmosios savo 
darbo policijos nuovadoje dienos. Jis turėjo kažką to- 
kio, kas ją traukte traukė, tik mergina niekaip negalė- 
jo įvardyti, kas tai. 

Jo plaukai buvo šviesūs ir stori, kaip žirgo karčiai. 
Labai trumpai nukirpti, tad Karina spėjo, kad ne- 
kerpami jie neklusniai augtų kiekvienas į savo pusę. 
Jis — gamtos vaikas, buvo matyti, jog mielai laiką 
leisdavo lauke. Nuo ištisinio markstymosi prieš saulę 


aplink akis spietėsi smulkių raukšlelių. Tomas buvo 

sportiškas ir labai aukštas. Ji pati buvo gerokai už jį 
žemesnė. 

Apie Tomą kalbėjo kaip apie gabų, jautrų ir tei- 
singą policininką. Nepriekaištingą bendradarbį, su 
kuriuo buvo malonu dirbti. Jis buvo simpatiškas ir 
mėgstamas, nors ir laikėsi tam tikro atstumo nuo 
aplinkos. Visiškai neatsiverdavo niekam. 

Kiek Karina buvo girdėjusi, prieš gerus metus jis 
neteko dukrytės. Paskui santuoka suiro ir juodu su 
žmona išsiskyrė. Kalbėjo, kad mažylė mirusi nuo stai- 
gios kūdikių mirties sindromo, bet dorai niekas nieko 
nežinojo. 

Ilgą laiką Tomą kamavo depresija, tačiau neseniai 
vėl grįžo noras gyventi. Bent jau taip buvo pliauškia- 
ma biure. 

Praeitais metais Karina artimo draugo neturėjo, iš- 
skyrus keletą vienadienių nuotykių su bendraamžiais, 
su kuriais jai buvo nuobodu. Tomas, įkopęs į keturias- 
dešimtmetį, buvo visai kas kita. Jis ne tik gerai atrodė. 
Jis buvo suaugęs vyras, o ne geltonpūkis vaikigalis. Be 
to, turėjo kažką tokio, kas ją jaudino iki sielos gelmių, 
nors ir negalėjo įvardyti, ką. Gal tas jo viduje slypintis 
liūdesys. Galbūt, jog jis beveik nekreipė į ją dėmesio, 


o tai tik dar labiau kurstė merginos susidomėjimą. 

Ji žinojo esanti išvaizdi. Buvo maža ir trapi, o šyp- 
santis kairiajame skruoste įsispausdavo duobutė, ku- 
rios žmonės nesusilaikydavo nepakomentavę. Karina 
sulaukdavo daugybės vyrų dėmesio, tačiau Tomas el- 
gėsi su ja taip, kaip ir su visomis kitomis, nepaisyda- 
mas jos subtilių užučminų. 

Karina stengėsi Iomui pasigerinti. Kartais prieš- 
piečiams atsinešdavo prancūziškų ragelių ar bandelių 
su cinamonu ir pasiūlydavo jų Tomui. Per pasitari- 
mus stengdavosi atsisėsti prie Tomo ir patraukti jo 
dėmesį. Tačiau viskas buvo veltui. 

Dabar mergina nedrąsiai stovėjo tarpduryje, kol 
Tomas studijavo skrodimo išvadas. Ji žvelgė į jo ran- 
ką, laikančią dokumentą. Matė grakščius, ilgus pirš- 
tus dailiais nagais. Kartkartėmis ji įsisvajodavo, kaip 
būtų gera, jei tie pirštai liestų ją. Prieš miegą įsivaiz- 
duodavo, kaip tos rankos glosto jos kūną. Kaip būtų 


gera gulėti stipriai stipriai prie jo prisiglaudus. 


Nieko nenutuokdamas apie Karinos mintis, To- 
mas buvo visa galva pasinėręs į išvadas. Šios buvo 
surašytos sausa medicinine kalba, be jokių emocinių 
nukrypimų, kurie būtų bent šį tą išdavę apie aprašo- 
mą žmogų. Trumpi lakoniški sakiniai logiškai dėstė 


skrodimo rezultatus. 

Mirė prigėręs. Plaučiuose rasta vandens. Kiek ga- 
lima spręsti, kūno pažaidų radosi dėl ilgo buvimo 
jūros vandenyje. Trūksta rankų ir kojų pirštų. Che- 
minių medžiagų ar alkoholio kraujyje nerasta. Žvejų 
tinklas pagamintas iš medvilninių siūlų, kokie Švedi- 
joje naudojami tinklų gamybai. Viršutinę kūno dalį 
juosianti virvė yra įprastas lynas. Atrodo, kad prie jo 
buvo kažkas pririšta: apatinis galas nusitrynęs, o gele- 
žies pėdsakai rodo lyną turėjus kontaktą su metaliniu 
daiktu. 

Išvadose nebuvo nieko, kas liudytų įvykus žmog- 
žudystę. 

Beliko savižudybė arba nelaimingas atsitikimas. 

Vienintelis keistas daiktas buvo kūną juosęs lynas. 
Tomas valandėlę susimąstė. Kodėl tam, kas netyčia 
nuskendo, reikėjo per pažastis apsijuosti lynu? Kaip 
tai būtų galima paaiškinti? Ar Kristeris Bergrenas, 
įkritęs į vandenį, gelbėdamasis bandė stvertis lyno? 
Tarkim, jis norėjo nusižudyti: gal bandė pasikarti, ap- 
sigalvojo ir, užuot pasikoręs, šoko į vandenį? Tik argi 
tokiu atveju jis nebūtų nusimovęs lyno? Kam reikėjo 
juo apsijuosti? O gal toks klausimas būnant tokios 
būsenos, kaip savižudis prieš savižudybę, yra visiškai 


nesvarbus? 

Žvejų tinklas galėjo apsisukti visiškai atsitiktinai. 
Galbūt lavoną srovės nunešė į išmestą žvejų tinklą, ir 
šis įsipainiojo. Bet lynas? 

Kita vertus, dirbdamas policijoje Tomas laikui bė- 
gant suvokė, kad kai kurių dalykų paaiškinti neįma- 
noma. Tad ir lynas nebūtinai turėjo ką nors reikšti. 

Jei ne tas lynas, mirtį būtų galima paprasčiausiai 
priskirti nelaimingam atsitikimui ar savižudybei. O 
dabar Tomas jo niekaip negalėjo išmesti iš galvos. 

Jis nusprendė nuvažiuoti į Kristerio Bergreno butą 
ir apsižvalgyti, kaip tas gyveno. Gal ras atsisveikinimo 
laišką ar ką kito, už ko galėtų užsikabinti ir išnarplioti 
bylą. 


Kristeris Bergrenas gyveno Bandhageno miestely- 
je, pietiniame Stokholmo priemiestyje. 

Tomas pastatė savo bemaž aštuonerių metų senu- 
mo automobilį „Volvo 945“ prie šaligatvio ir apsižval- 
gė. Aplink eilėmis rikiavosi tipiški šešto dešimtmečio 
gyvenamieji daugiabučiai: geltonų plytų, keturaukš- 
čiai, be liftų. Kelkraštyje stovėjo vos keli automobi- 
liai. Šaligarviu sunkiai slinko senukas su vaikštyne, 
užsimovęs kepurę su snapeliu. 

Tomas atidarė stiklines namo duris ir įėjo į laipti- 


nę. Kairėje kabančioje lentelėje buvo surašytos nuo- 

mininkų pavardės. Kristeris Bergrenas gyveno trečia- 
me aukšte. Tomas sparčiu žingsniu užlipo laiptais. 
Kiekviename aukšte buvo po tris butus aptrintomis 
šviesiai rudomis medinėmis durimis. Sienos buvo nu- 
dažytos nenusakoma pilkai gelsva spalva. 

Po lentele su užrašu „K. Bergrenas“ kabojo ranka 
rašytas raštelis „Reklamų nemesti“ Jo nepaisydamas, 
kažkas bandė pro durų plyšį įgrūsti storą prospektą. 

Raktininkas jau laukė, kad įleistų Tomą. Vos pra- 
vėrus duris, tvokstelėjo slogus sugedusio maisto ir už- 
sistovėjusio oro dvokas. 

Pirmiausia Tomas ėmėsi virtuvės. Ant spintelės 
stovėjo dvi tuščios vyno taurės, greta gulėjo maišelis 
sudžiūvusios duonos. Plautuvė buvo prikrauta nešva- 
rių lėkščių. Tomui atidarius seną šaldytuvą, iš atidary- 
to pieno pakelio į nosį trenkė pasmirdusio pieno tvai- 
kas. Greta gulėjo supelijęs sūris ir kumpis. Akivaizdu, 
kad bute niekieno nebūta jau keletą mėnesių. 

Gyvenamasis kambarys jokių netikėtumų nepatei- 
kė. Juoda odinė sofa ir nykūs jūrinių dumblių tape- 
tai, matę ir geresnių laikų. Stiklinis stalas, sėte nusėtas 
apvaliomis dėmėmis, likusiomis nuo butelių ir stikli- 
nių, liudijo šeimininko alkoholio pomėgį ir pomėgio 


tvarkytis stoką. Ant palangių stovėjo pora vazonų su 

nudžiūvusiomis gėlėmis. Kristeris Bergrenas neabejo- 
tinai jau kurį laiką gyveno vienas, nebuvo net men- 
kiausio ženklo, kad jo gyvenime būtų buvusi moteris. 

Knygų lentynoje buvo sudėtos vaizdo kasetės ir 
DVD - filmų filmai. Tomas pamatė, kad viena len- 
tyna buvo nustatyta išskirtinai Klinto Istvudo Glmais. 
Knygų buvo nedaug, kai kurios atrodė, lyg būtų pa- 
veldėtos — apiplyšusiais senamadiškais odiniais vir- 
šeliais su aukso spalvos įspaudais. Ant sienos kabėjo 
plakatas su „Formulės 1“ automobiliu prie starto li- 
nijos. 

Ant stalo gulėjo šūsnis visokiausių katalogų, po 
jais —- automobilių sporto žurnalas ir televizijos pro- 
grama. Krūvoje gulėjo ir „Silja Line“ reklaminė bro- 
šiūra. Tomas ją paėmė, kad apžiūrėtų atidžiau. Gal 
Kristeris Bergrenas paprasčiausiai iškrito per suomiš- 
ko kelto bortą? Visų stambių laivybos kompanijų kel- 
tai kas vakarą prieš devynias praplaukdavo pro vaka- 
rinį Sandhamno iškyšulį. 

Tada Tomas pasuko į miegamąjį. Lova buvo pa- 
klota ir užtiesta lovatiese, tačiau visur mėtėsi nešva- 
rūs drabužiai. Ant naktinio staliuko jis pastebėjo 
seną „Aftonbladet“ leidinį. Pačiupęs patikrino datą: 


kovo 27 diena. Ar tik tai nebus paskutinė diena, kai 


„Kristeris Bergrenas lankėsi savo bute? Ji sutapo ir sų 
pieno pakelio šaldytuve galiojimo terminu. 

Ant komodos stovėjo nespalvota nuotrauka, ku- 
rioje buvo užfiksuota jauna moteris trumpu švarkeliu 
ir šešto dešimtmečio stiliaus šukuosena. Tomas išėmė 
nuotrauką ir apsuko. Kitoje pusėje įmantria rašysena 
buvo užrašyta „Cecilija - 1957“. Moteris buvo graži, 
kad ir senamadiška. Šviesus lūpdažis, į viršų sušukuoti 
plaukai, gražios į tolį žvelgiančios akys. Jaunatviška ir 
tyra. Veikiausiai Kristerio Bergreno motina. Gyven- 
tojų registro duomenimis, ji mirė šių metų pradžioje. 

Tomas ir toliau ieškojo atsisveikinimo laiško ar ko 
kito, kas galėtų paaiškinti mirties priežastį, tačiau nie- 
ko nerado. Grįžo į prieškambarį ir skubriai pervertė 
šūsnį laiškų. Jie daugiausia buvo reklaminiai, kai ku- 
rie panėšėjo į sąskaitas. Atvirukas su baltu paplūdi- 
miu, kurio bemaž pusę užėmė užrašas „Kosas“. Kitoje 
pusėje buvo užrašyta: „Paskambink man į mobilųjį; 
pakalbėsim! Su geriausiais linkėjimais, Kiki.“ 

"Tomas uždavė sau klausimą, ar atvirukas nuo Kiki 
Bergren, Kristerio pusseserės ir vienintelės gyvos gi- 
minaitės, kurios ieškojo ir jie. Jis bandė jai prisiskam- 
binti tiek stacionariuoju, tiek ir mobiliuoju telefonu, 


tačiau kaskart atsiliepdavo atsakiklis. 

Tomas žvilgtelėjo į vonios kambarį, tačiau nepa- 
matė nieko, kas būtų jį sudominę. 

Tualeto sėdynė buvo pakelta, kaip ir buvo galima 
tikėtis iš jauno vyriškio. Ant balto porceliano buvo 
matyti geltonos šlapimo lašų žymės. 

Tomas dar kartą apėjo butą. Jis ir pats dorai neži- 
nojo, ko ieško. Nebūtinai atsisveikinimo laiško — bent 
ko nors, už ko būtų galima užsikabinti aiškinantis, 
kodėl Kristeris Bergrenas šaltą kovo dieną susiruošė 
nusižudyti archipelage. 


Na, jei tai ne nelaimingas atsitikimas. 


Antradienis, antra savaitė 


8 skyrius 


Atsidususi Kiki Bergren surinko savo namo Band- 
hagene durų kodą. 

Pagaliau namie. 

Kaip ji pasiilgo savo lovos. 

„Namai namučiai“, — pagalvojo su palengvėjimu. 
Šventa tiesa. 

Kai ją sena mokyklos laikų draugė Agneta įkal- 
binėjo drauge važiuoti į Kosą dirbti padavėja švedų 
restorane, žadėjo pieno upes pyragų krantais. Nemo- 
kamos atostogos Graikijos saloje. Nemokamas pragy- 
venimas. Atlyginimas nedidelis, bet užtai bus marios 
arbatpinigių. Tokį tad vaizdelį piešė Agneta. Saulė ir 
šiltas smėlis vietoj tamsos ir sniego pliurzės. 

Skambėjo pernelyg gražiai, kad būtų tiesa. Taip ir 
buvo. 

Realybė nusodino Kiki Bergren su trenksmu. Po 
trijų mėnesių tarp girtų klientų, dažniausiai tų pačių 
švedų, kurie užsakinėjo pigų maistą, o uzo gerdavo 


kibirais, jai graikiško atostogų rojaus buvo per akis. 

Ji tetroško kuo greičiau grįžti į savo įprastą gyveni- 
mą. Kad ir tokį, kokį gyvena vieniša moteris, dirbanti 
krupjė didžiausiame Švedijos kazino. Ji netgi buvo 
pradėjusi ilgėtis savo darbo — prie triukšmingo kazino 
stalo dėlioti „Black Jack“ kortas. 

Kiki atidarė buto duris ir susinešė krepšius. 

Kambario oras buvo sudvisęs. Buvo justi, kad jos 
ilgai nebuvo namie. Moteris sustatė krepšius prieš- 
kambaryje ir nuėjo į virtuvę. Prisidegė cigaretę ir at- 
sisėdo prie stalo. Lagaminus išsikraus rytoj. Išsitraukė 
iš rankinės Duty free pirktą uzo butelį ir įsipylė gėrimo 
į stiklinę. „Ne toks tas uzas ir šlykštus“, — pagalvojo. 
Su ledukais visai nieko. Šmėstelėjo mintis pasitikrinti 
elektroninį paštą, tačiau paskui nusprendė, kad ir tai 
gali palaukti. Kose ji retkarčiais lankydavosi interneto 
kavinėje, tad skubos nebuvo. 

Moteris paėmė telefoną ir įvedė savo pranešimų 
gaviklio PIN kodą. Veikiausiai niekas ir neskambino. 
Dauguma draugų žinojo, kad Kiki dirba Kose, tačiau 
pasitikrinti nepakenks. Dėl viso pikto. Be to, prieš sa- 
vaitę sustreikavo mobilusis telefonas, tad jai kurį laiką 
buvo neįmanoma prisiskambinti. 

Pirmieji pranešimai buvo reklaminiai. 

„Gal jums reikia patarimo, kaip planuoti finansus? 


Nereali galimybė!“ Taip, taip, kurgi ne! Kaip tik tokio 

patarimo ji ir telaukė. Tegul nejuokina! Ji ir taip vos 
suduria galą su galu! 

Tačiau paskutinis įrašas privertė ją suklusti. 

„Laba diena, čia Tomas Andreasonas, Nakos poli- 
cijos nuovados kriminalistas, — išgirdo žemą balsą. — 
Norėčiau užduoti jums keletą klausimų apie jūsų 
pusbrolį Kristerį Bergreną. Kai tik galėsite, prašau 
man paskambinti.“ Jis padiktavo savo telefono nu- 
merį ir padėjo ragelį. 

Kiki Bergren užgesino nuorūką. 

Kodėl policija jai skambino dėl Kristerio? Ji surin- 
ko Kristerio telefono numerį, bet tas nekėlė. 

Jis nematė reikalo įsigyti atsakiklio, todėl kvietimo 
signalai pypsėjo tol, kol ryšys automatiškai nutrūko. 

Ji pabandė surinkti policininko nurodytą telefono 
numerį. Atsiliepė policijos nuovados operatorė. Malo- 
nus moteriškas balsas paaiškino, kad komisarą Andrea- 
soną bus galima rasti rytoj nuo aštuonių valandų ryto. 

Kiki prisidegė dar vieną cigaretę ir atsilošė virtuvi- 
nėje kėdėje. Pelenai byrėjo ant žydro austinio kilimė- 
lio, bet jai nerūpėjo. 

Kas galėjo nutikti Kristeriui? 

Po jo mamos laidotuvių jie stipriai apsipyko. Jau 


kelis mėnesius ji su juo nebuvo susisiekusi. Iš pradžių 

galvojo: taip jam ir reikia, skrendu į Kosą. Bet kai jis 
nei atskambino, nei atsakė į SMS žinutę, sunerimo. 
Išsiuntė jam atviruką ir parašė, kad jai paskambintų, 
tačiau jis to nepadarė. 

„Šunsnukis, — tūžo Kiki. - Na ir murdykis namie 
po pliurzę, kol aš Graikijoje mėgausiuosi saule! Kas 
per bestuburiai tie diedai! Mažvaikiai.“ 

Ji vis tiek troško su juo pasikalbėti. 

Juk iš visos giminės teliko juodu, ji ir Kristeris. 
Jis jai buvo kaip brolis. Nors moterį dažnai siutinda- 
vo pusbrolio vangumas ir ambicijų stoka, visgi jis jai 
buvo ir giminaitis, ir draugas. 

Vienintelis draugas, jei atvirai. 

Jie abu buvo bevaikiai, nuolatinių partnerių irgi 
neturėjo. Kartais, jiedviem įprastai ištuštinus vyno 
butelį, kurį Kristeris progai pasitaikius „priglausda- 
vo“ savo darbe „Systembolaget“, ji savęs klausdavo, 
ar juodu taip drauge sėdės ir išėję į pensiją. Vieniši 
nevykėliai, gyvenime taip nieko ir nepasiekę. Tulžingi 
seniai, kurie stumia dienas skųsdamiesi savo likimu. 

Ji tiesiog negalėjo patikėti savo akimis, kai staiga 
Jiems kaip iš dangaus nukrito galimybė pradėti naują 
gyvenimą. Pirmą kartą nušvito viltis susikurti geres- 


nę ateitį, susitvarkyti gyvenimą, atsikratyti sandėlio 

darbininko darbo ir naktinio darbo prirūkytame ka- 
zino. Galimybė abiem gauti krūvą pinigų. 

Ber Kristeris ir vėl ėmė sukti uodegą. Jai tai buvo 
nesuprantama. Būtų buvę visai paprasta, ji tiksliai ži- 
nojo, ką reikėjo daryti ir sakyti. 

Juk jis turėjo įrodymą. Raštišką įrodymą. 

Ji sėdėjo Kristerio svetainėje. Jis drybsojo ant sofos 
dėmėtais, iki pilvo prasagstytais marškiniais ir žvelgė 
į ją pro sunkius vokus. Nubraukė atgal riebaluotras 
sruogas, seniausiai nemačiusias vandens bei šampū- 
no, ir papurtė galvą. 

— Bet tu ir prisigalvoji! Argi nesupranti, kad iš to 
nieko neišeis? — prisipylė vyno į taurę. — Nori? 

Jis pakėlė butelį ir mostelėjo į jos pusę. Kiki pa- 
žvelgė į Kristerį ir atsiduso. 

— Ne. Noriu, kad mane išklausytum. 

Nervingai prisidegė dar vieną cigaretę. Giliai įkvė- 
pė ir dėbtelėjo į pusbrolį. Šita aplinka varė jai vėžį, 
šita nusmurgusi viengungio irštva. 

— Bent jau išklausyk mane! — pabandė dar kartą. 

Tačiau jis nenorėjo nieko girdėti ir kaskart, jai pra- 
dėjus apie tai kalbėti, nusukdavo kalbą į šalį. Ji netg! 
pabandė pasinaudoti jo motina. Sakė, kad ir Cecilija 
būtų norėjusi, jog jis žengtų šitą žingsnį. Vis nesiliovė 


įkalbinėti. 

Galiausiai persiuto. 

— Tai ir murkdykis savo purve, kvaily! — užrėkė. — 
Gavai vienintelį šansą susikurti padorų gyvenimą, bet 
neturi kiaušių net pabandyti! 

Ji niekinamai pažvelgė į jį. Virte virė pykčiu. 

— Po velnių, tai sumautas bailys! Sėdėsi šitoj pra- 
keiktoj skylėj, kol išneš kojomis į priekį. 

Tada su trenksmais išėjo iš buto, o po dviejų dienų 
nieko jam nepranešusi išskrido į Kosą. 

Dabar gailėjosi. 

Kristerio gyvenimas nebuvo lengvas. Kai jo moti- 
na pastojo būdama aštuoniolikos, berniuko seneliai 
nutraukė su ja bet kokius ryšius. Cecilijai teko sūnų 
auginti vienai, ji išlaikė save ir berniuką dirbdama 
„Systembolaget“ Penktame dešimtmetyje vienišai 
motinai buvo labai nesaldu, o ir Kristeris nebuvo iš 
klusniųjų. Kai vaikas šiaip ne taip baigė devynias kla- 
ses ir išėjo iš mokyklos, ji įdarbino jį „Systembola- 
get“, ten šis ir liko. 

Savo anoniminio tėvo jis nepažinojo, kaip ir sene- 
lių. Jie mirė taip ir nepamatę anūko, iki paskutinio 
atodūsio širsdami už užtrauktą gėdą. 

Kiki tėvas bandė padėti seseriai, bet jam ir pačiam 


Sekėsi nekaip. Kai Kiki tėvai devinto dešimtmečio pa- 

baigoje žuvo eismo įvykyje, Cecilija stengėsi paremti 
dukterėčią, bet ne kažin ką teišgalėjo duoti. 

Po kiek laiko Cecilija pastebėjo, kad dirbant ka- 
soje sučiupinėti butelius darosi vis sunkiau. Kairysis 
nykštys vis kažkaip keistai atsilenkdavo. Buteliai vis 
dažniau krisdavo iš rankų, dėl to skyriaus vedėjas 
labai pykdavo. Slapčiomis ji labai nerimavo, tačiau 
viską nurašydavo savo senatvei, prastai sveikatai ir 
kad jai jau laikas į pensiją. Visą gyvenimą pradirbo 
alkoholinių gėrimų prekybos sistemoje, tąsė sunkias 
dėžes — tai ir surietė ją į ožio ragą. 

Pagaliau bendradarbiai ją įkalbėjo pasirodyti gy- 
dytojui, kad šis nuodugniai apžiūrėtų. Jai atliko gyvą 
galybę tyrimų ir po ilgų vaikščiojimų iš vieno gydy- 
tojo pas kitą nustatė diagnozę. Moteris sirgo ALS, 
nepagydoma progresuojančia liga, kuri pamažu pa- 
ralyžiuoja nervą po nervo, raumenį po raumens. Kai 
paralyžius pasiekia plaučius, žmogus miršta. 

Po diagnozės Cecilija teišgyveno metus. Tiesiog 
pasidavė. Atgulė į lovą ir laukė mirties. Susirietė em- 
briono poza ir nyko tiesiog akyse. Nebeturėjo jėgų 
kovoti. Nei jėgų, nei noro. 

Kristeriui buvo labai sunku matyti motiną tokios 


būklės. Vengė lankyti ją ligoninėje, nenorėjo nieko 


58 


PRAŽŪTINGAS VIDURVASARIS 


girdėti apie ligą. Regis, tikėjosi, kad jei elgsis lyg nie- 
kur nieko, viskas ir vėl bus gerai. 

Po Cecilijos laidotuvių jis tiek nusigėrė, jog Kiki 
ne juokais išsigando, kad pusbrolis sau ko nors nepa- 
sidarytų. Jis sėdėjo namie ir verkė kruvinom ašarom, 
kiekvienoj rankoj nušitvėręs po butelį degtinės. Po 
kurio laiko užmigo ant sofos su visais drabužiais, o 
jo raudonas ištinęs veidas buvo išpurtęs nuo arkliško 
kiekio alkoholio. Lyg tik dabar būtų suvokęs, kad jo 


motina iš tiesų mirė. 


Trečiadienis, antra savaitė 


9 skyrius 


Tomas pamatė Kiki Bergren dar nepakilusią nuo 
registratūros vedančiais laiptais. 

Ji vilkėjo džinsiniu švarkeliu su blizgančiomis 
spaudėmis. Paveikslą papildė garinti džinsai, ap- 
tempta rožinė palaidinukė ir aukštakulnės basutės. Iš 
nugaros Kiki atrodė kaip mergaičiukė: siaura figūra, 
berniukiški klubai. Bet kai atsisukdavo, išvysdavai 
įamžėjusią moterį, gerokai įpusėjusią penktą dešimtį. 
Šviesūs plaukai buvo per ilgi, kad gražiai atrodytų. 
Tamsios plaukų šaknys liudijo, kad ji nėra natūrali 
blondinė. Smulkios raukšlelės ant viršutinės lūpos iš- 
davė esant prisiekusia rūkale. Moteris buvo labai įde- 
gusi saulėje, kone šokoladinė. 

Tomas uždavė sau klausimą, ar Švedijoje per vasa- 
rą galima taip stipriai įdegti. Jis pastebėjo, kaip mote- 
ris nervingai rausiasi džinsinėje rankinėje. Ko gero, ji 
mielai būtų užsirūkiusi, bet ant sienos kabėjo rūkyti 
draudžiantys ženklai. 


Jis atėjo pasitikti Kiki Bergren ir ištiesė jai rank4- 

— Laba diena, aš Tomas Andreasonas. Labai gerai, 
kad taip greitai pasirodėte. Tikriausiai buvote išvy- 
kus. Kur? 

— Į Graikiją, — sumurmėjo Kiki. Ji akivaizdžiai 
nervinosi, gal spėliojo, kodėl ją iškvietė. 

Tomas pakvietė ją į savo kabinetą. 

— Gal kavos? 

Jis prileido du puodelius tamsaus gėrimo. Kava la- 
bai padėdavo pralaužti ledus. 

— Neypatinga ta mūsų kava, iš aparato. Bet galiu 
pasiūlyti tik tokią. Prašau sėstis. 

Tomas mostelėjo į lankytojams skirtą kėdę prie 
savo darbo stalo. 

Kiki Bergren atsisėdo ir užsimetė koją ant kojos. 
Viena basutė pakibo ant kojos pirštų, rodėsi, tuoj nu- 
kris. 

— Ar pas jus galima rūkyti? — viltingai paklausė 
Kiki, nors atsakymą numanė iš anksto. Paklaususi vis 
tiek atsisegė rankinę ir išsitraukė pakelį „Prince“ bei 
žiebtuvėlį. 

— Deja, ne, nuovadoje rūkyti negalima, — atsiprašė 
Tomas. — Gal ištversite? 

Kiki Bergren linktelėjo ir užsegė rankinę. Tomas 
jos akyse įskaitė nerimą. 

— Apie ką norėjote su manimi pakalbėti? — paklau- 
sė moteris. — Prieš gerą savaitę sugedo mano mobi- 
lusis telefonas. Tik vakar, išklausiusi jūsų paliktą ži- 
nutę, sužinojau, kad kažkas atsitiko. Daugybę kartų 
bandžiau prisiskambinti Kristeriui, bet jis nekelia. 
Tikiuosi, nenutiko nieko blogo? Ar jis ką iškrėtė? 

Klausimus ji išbėrė vienu atsikvėpimu. 

Tomas delsė atsakyti. Tai buvo sunkiausia polici- 
ninko darbo dalis. Kaip žmogui pasakyti, kad jo my- 
limas giminaitis nebegyvas? Tomas nusprendė pradėti 
klausimu: 

— Ar jūsų santykiai su pusbroliu artimi? 

— Jis mano vienintelis giminaitis. Jo mama — mano 
teta. Mudu dažnai matydavomės nuo pat vaikystės. 
Jis tik metais jaunesnis už mane. Kalėdas visada šven- 
čiame kartu. 

Tardama paskutinį sakinį ji pabandė nusišypsoti, 
bet iš to išėjo tik grimasa. 

Tomas pradėjo: 

— Deja, turiu pranešti, kad jūsų pusbrolis negyvas. 
Jo lavoną prieš savaitę vanduo išmetė Sandhamno pa- 
krantėje. Jis nuskendo. 

Kiki Bergren rankinė nukrito ant grindų. Ji pravė- 


rė burną, tačiau prabilo ne iš karto. 

— Negyvas? 

— Taip. Užjaučiu. 

Kiki Bergren akys paplūdo ašaromis. Tomas iš 
stalčiaus išėmė pakelį vienkartinių nosinaičių ir pada- 
vė jai. Ji išsitraukė aa ir išsišnypštė nosį. 

— Gal norėtumėte "atsigerti? Ar atnešti vandens? — 
paklausė Tomas užjaučiamai. 

Kiki Bergren papurtė galvą. Ji lėtai pasilenkė ir pa- 
kėlė rankinę, pasidėjo ant kelių ir įsikirto į ją abiem 
rankomis. Jos lūpos virpėjo, ji įsitempusi žvelgė į 
Tomą, kuris tęsė toliau: 

— Manome, kad jis mirė pavasario pradžioje. Kada 
paskutinį kartą su juo kalbėjotės? 

— Kovą. Aš tris mėnesius buvau išvykusi. Dirbau 
Kose švedų restorane. Graikijoj. 

— Dėl kokių priežasčių buvote ten išvykusi? 

— Su drauge, kuri ten jau buvo dirbusi. Tik vakar 
vakare grįžau namo ir atsakiklyje radau jūsų žinutę. 
Atskambinau taip greitai, kaip tik galėjau. 

— Ir kaip dažnai jūs su juo susisiekdavote? — pa- 
klausė Tomas ir vėl ištiesė nosinaičių pakelį. 

Kiki Bergren kiek pasisuko kėdėje. 

— Kaip kada... 

Ji nuleido akis ir ėmė apžiūrinėti savo rausvus na- 


gus. 

— Tačiau ryšius palaikydavote nuolat? 

— Aišku! Mudu gi daugiau nieko neturime. 

Kol Kiki pasakojo apie Kristerio vaikystę su vieni- 
ša motina, Tomas neįžvelgė Kristerio praeityje nieko 
tokio, kas galėtų paaiškinti, kokių galų jis nusitrenkė 
į Sandhamną. 

— Ar numanote, ko jam ten galėjo reikėti? — pa- 
klausė Tomas po kurio laiko. — Gal žinote, ar jis salose 
turėjo kokių pažįstamų, kuriuos būtų norėjęs aplan- 
kyti? 

Tomas tyrinėjo Kiki Bergren. Ji tebespoksojo į 
grindis. 

Moteriai dar nespėjus atsakyti, jis tęsė: 

— O gal žinote, ar jis laisvalaikiu mėgdavo plaukio- 
ti vietiniais keltais? 

Kiki Bergren knebinėjo vieną iš savo dirbtinių 
nagų. Buvo matyti, kad ji netveria noru parūkyti: 
barbeno pirštais ir, rodos, mintyse keikė draudimą 
rūkyti tarnybinėse patalpose. 

— Na, taip, kartais plaukiodavo. Kodėl klausiate: 

— Mes svarstome prielaidą, kad jis galėjo iškristi 
per kokio kelto bortą. Laivai vakare praplaukia pro 
Sandhamną. Jei jis iškrito, tai paaiškintų, kodėl van- 


duo jo kūną išmetė pakrantėje. 

— Kristeris nebuvo geras plaukikas. Apskritai ne- 
mėgo vandens. Tačiau kartais plaukiodavo vietiniais 
keltais, ypač per akcijas. Prieš porą metų mudu kartu 
plaukėme į Marianhaminą. 

Tomas savo užrašų knygelėje pasižymėjo informa- 
ciją apie Kristerio plaukimo įgūdžius. Jis nusprendė 
pakeisti temą. 

— Kaip dėl alkoholio? Ar, jūsų manymu, jis daug 
gėrė? 

Kiki Bergren linktelėjo, vis stipriau kramtydama 
savo nagą. Iš Tomo jai duotų nosinaičių liko popie- 
riaus krūvelė. Servetėlė po servetėlės krito ant grin- 
dų palei kėdės kojas. Atrodė kaip krūvelė prikritusių 
paukščiuko plunksnų. 

— Tiesą pasakius, lakė kaip reikiant. Dirbo „Sys- 
tembolager“, tad jam nebuvo sunku parsinešti nori- 
mų gėrimų. Be to, jis neturėjo ypatingų pomėgių, jei 
atvirai, tai ir pažįstamų daug neturėjo. Mielai leisda- 
Vo laiką vienas, kad tik būtų pakankamai šmapso ir ką 
Nors gero rodytų per televizorių. 

Tomas pasikasė pakaušį ir susimąstė. 

Jei Kristeris buvo kaip reikiant įkaušęs, galimas 
daiktas, kad jis išėjo ant denio įkvėpti oro ir įkrito į 


Vandenį. Taip nutinka dažniau, nei manome, tačiau 

dėl suprantamų priežasčių keltų kompanijos apie to- 
kius atvejus skalambyti nelinkusios. 

— Ar būtų pagrindo daryti prielaidą, kad jis į jūrą 
įšoko tyčia? Kad sąmoningai norėjo nusižudyti? 

Jis galvojo apie lyną ir mąsliai tyrinėjo Kiki. Žo- 
džiai pakibo ore. Klausimas nelengvas, bet jį reikėjo 
užduoti. Jei gyvenimas pusbrolį buvo užknisęs, tai ga- 
lėjo daug ką paaiškinti. 

Kiki Bergren prasižiojo, tarsi norėdama kažką 
pasakyti, paskui persigalvojo ir susikūprino kėdėje. 
Per akių kampučius nutekėjo blakstienų tušas. Ji iš- 
sitraukė dar vieną servetėlę ir kaip išgalėdama nusi- 
valė akis. 

Tomas klausiamai pažvelgė į ją. 

— Norėjote kažką pasakyti? 

— Vasarį mirė jo motina. Tai jam buvo skaudus 
smūgis. Nepersistengė lankyti jos ligoninėje, bet vis 
tiek reagavo labai skaudžiai. Tai jį tikrai palaužė. 

— Gal taip stipriai, kad nebenorėjo gyventi? 

Kiki nuleido akis. 

— Neįsivaizduoju, kad jis galėtų iššokti iš kelto. Jis 
niekada nekalbėjo apie savižudybę, net kai suvokė: 
kad gyvenime jam žiauriai nesisekė. Manė, kad gyve“ 


nimas jam nesuteikė tinkamos progos. 

Jos akys vėl pritvinko ašarų, o rankos suglamžė dar 
vieną servetėlę. 

Tomui moters pagailo. Akivaizdu, kad ji net nenu- 
tuokė, kokia žinia jos dar laukia. 

— Tai galėjo būti tiesiog nelaimingas atsitikimas. 
Aš tik noriu sužinoti jūsų nuomonę, ar jis nebuvo 
linkęs į savižudybę. Niekas nesako, kad jis bandė 
nusižudyti. Galėjo susidėti alkoholis ir nepalankios 
aplinkybės. 

Tomas baigė pokalbį prašymu jam paskambinti, 
jei Kiki dar ką nors prisimintų. Jai išėjus, jis surašė 


pokalbio protokolą ir atspausdinęs įsegė jį į bylą. 


Išėjus iš nuovados, Kiki galva ūžte ūžė nuo min- 
čių. Dievulėliau, kaip ji buvo įsiutusi ant Kristerio. 
Bet nesiryžo paaiškinti policininkui, kodėl pastarai- 
siais mėnesiais jų santykiai buvo nutrūkę. Ji tiesiog 
nepajėgė papasakoti apie jųdviejų ginčą per paskuti- 
nį susitikimą. Jai buvo taip gėda dėl savo tuomečio 
pykčio priepuolio, kad tiesiog nežinojo, kur dėtis. 
Panašu, kad pikti žodžiai buvo paskutinis Kristerio 
Prisiminimas apie Kiki. Ir kaip tai galėjo atsitikti? 

Kiki sustojo ir iš rankinės išsitraukė cigarečių pa- 


kelį. Pagaliau! Kol nikotinas smelkėsi į jos kūną, ji 

savęs klausė, ar tik Kristerio mirtis nebus su tuo su- 
sijusi. Gal Kristeris visgi nusprendė įgyvendinti jos 
idėją? Nieko jai nepasakęs? 

Vargu... Jis niekada nebūtų išdrįsęs imtis tokio rei- 
kalo vienas pats, juolab jai išvykus. O gal? 

Kiki godžiai įtraukė cigaretės dūmą ir, truktelėjusi 
pečiais, nuvijo tokias mintis šalin. 

Veikiausiai bus nusipirkęs savaitgalio kelionę į 
Helsinkį ir prisiliuobęs. Toks vaizdas ir iškilo jai prieš 
akis — baras ir marios pigių gėrimų. Vakarui bėgant 
vis labiau kaistantis veidas. Girtutėlis ir permirkęs 
prakaitu bus iššliaužęs į denį atsivėsinti ir praradęs 
pusiausvyrą, kaip policininkas ir spėjo. 

Paprasčiausias nelaimingas atsitikimas. 

Kiki pajuto vėl besitvenkiančias ašaras. 

Vargšas Kristeris. Netvarkingai gyveno, netvarkin- 
gai ir mirė. 


Visai kaip mama. 


I0 skyrius 


— Šiandien vakarė“galėtume grilyje išsikepti med- 
kirčių kepsnių. Ką manai? 

Nora klausiamai žvelgė į vyrą, įsitaisiusį sodo krėsle 
ir besiruošiantį pinti lyną. Sudilusių virvių taisymas — 
jau kone užmirštas menas. Vyriška pynimo rūšis, jei 
norite. Tegul ši veikla ir ne visai įprasta Danderydo 
ligoninės radiologui, tačiau Henrikas mielai tuo užsi- 
iminėjo sėdėdamas namų sodo gaivoje, kas pavykda- 
vo gana retai. Jis buvo visiškai pasinėręs į savo darbą. 

Laukdama atsakymo, Nora nuskabė porą nuvytu- 
sių snapučių lapų. Atsakymo nebuvo. 

— Henrikai! — pakartojo ir pajuto kylantį pyktį. — 
Galėtum bent atsakyti! Ar šįvakar kepam kepsnius? 

Henrikas pakėlė akis nuo rankose laikomo lyno 
galo ir klausiamai pažvelgė į žmoną. 

— Ką sakei? 

— Kepam? Medkirčių kepsnius? Šįvakar? Būtų ge- 
tai susitarti, ką valgysime, iki uždarys parduotuves. 

Dabar vyro žvilgsnyje atsispindėjo kaltės jausmas. 


— Zadėjau vaikinams kartu išgerti alaus. 

Nora atsiduso. 

Visą ateinančią savaitę Henrikas buriuos regatoje. 
Šeštos klasės burlaivių Europos čempionatas buvo sa- 
vaitinės Sandhamno regatos dalis, kurią kasmet reng- 
davo KŠBK ir kurioje varžydavosi įvairių klasių laivai. 

Henrikas buvo šeštos klasės standartinio burlaivio 
su keturių šešių buriuotojų įgula vairininkas. Tai bur- 
laivių klasė su senomis tradicijomis, turėjusi olimpinį 
statusą. Regatoje tebedalyvaudavo nuostabūs senovi- 
niai savininkų puikiai išlaikyti raudonmedžio „šeš- 
tukai Naujieji burlaiviai, aišku, buvo modernūs — 
plastikiniai. Toks buvo ir Henriko. 

Jo tėvas taip pat anksčiau buriavo „šeštuką“ ir su 
KŠBK prezidentu yra laimėję ne vieną regarą. Buria- 
vimas buvo mėgstamiausia Lindžių šeimos veikla. 

Norai tai reiškė, jog visą regatos savaitę ji kone virs 
buriuotojo našle, arba, kalbant šiuolaikiniais termi- 
nais, vieniša motina. 

Šiandien buvo paskutinė proga, kai šeima prieš re- 
gatą galėjo pavakarieniauti kartu. Rytoj jie turės sve- 
čių, o paskui Henrikas leisis į varžybas. 

Nora susivaldė ir jau švelnesniu balsu paklausė: 

— Ar nebūtų geriau šįvakar pavakarieniauti draugė 


su vaikais? Keturiese? 

— Tai kad aš jau pažadėjau įgulai. Be to, turime dar 
kartą aptarti savo strategiją. Prieš varžybas. 

Jis padėjo lyną ant stalo ir žiūrėjo į žmoną atsipra- 
šančiu žvilgsniu. 

— Nagi. Pasaulis dėl to nesugrius. Juk žinai, kaip 
būna. 

Nora nusprendė pakeisti temą. Ginčytis dėl vaka- 
rienės nebuvo prasmės. 

— Na gerai. Tada suorganizuosiu ką nors sau ir vai- 
kams. 

Ji pasuko į vidų pasiimti laistytuvo. Reikėjo palais- 
tyti gėles. Saulė kepino visą dieną, žemė vazonuose 
buvo sausa kaip parakas. 

— Beje, — šūktelėjo Henrikas pavymui. — Skambi- 
no mama. Jie norėtų pirmadienį atvažiuoti pasižiūrėti 
regatos. Sakiau, kad visada jų laukiam be jokių kalbų. 

Noros nuotaika subjuro. 

Henriko tėvų viešnagė reiškė, kad ji triūs nuo ryto 
iki vakaro. Jie pageidaudavo skanaus naminio maisto 
ir kad su jais nuolat kalbėtųsi. Kadangi Henrikas bus 
Jūroje, jai, be vaikų, kiaurą dieną dar teks rūpintis 
ir jo tėvais. Žinoma, pirmiausia reikės kaip reikiant 
iščiustyti namus. 

Kai Nora sykį pabandė anytai paaiškinti, jog 
neįstengia palaikyti idealios tvarkos, išgirdo, jog 

jiems tereikia nusisamdyti lenkę ir problema bus 
išspręsta. 

— Mano laikais rasti gerą pagalbininkę nebuvo sun- 
ku, mieloji, — porindavo anyta, mojuodama išpuo- 
selėtomis rankelėmis. — Nesuprantu tų šiuolaikinių 
motinų, kurios viską nori daryti pačios. Tik pagalvok, 
kaip būtų praktiška turėti auklę, kuri pasirūpintų vai- 
kais. Turi išmokti atsipalaiduoti, mažute. 

Henriko tėvai visą gyvenimą praleido tarp diplo- 
matų, nes tėvas iki pensijos dirbo Užsienio reikalų 
ministerijoje. Jie gyveno pasiuntinybių rezidencijose 
įvairiausiose šalyse, kur visus namų ruošos darbus at- 
likdavo patarnautojai. 

Tai paliko įspaudą. 

Kai Henriko tėvas Haraldas Lindė pirmą kartą su- 
tiko Tomą, nužvelgė jį nuo galvos iki kojų. O tada 
labai iš aukšto, pakėlęs vieną antakį, paklausė: 

— Ar aš pažįstu tavo tėvą? 

Nors prieš jį stovintis žmogus buvo arogantiškes- 
nis, nei policijai įprasta, Tomas tik maloniai nusišyp- 
sojo ir ištiesė ranką. 

— Nemanau, - atsakė. —- Nebent Jūs būtumėte dir- 
bęs Vorbio gimnazijoje, kur jis mokė matematikos. 

Nora skubiai paaiškino, kad Tomas yra vienas se- 


niausių ir geriausių jos draugų. Tada atsargiai paban- 

dė pasukti kalbą kita linkme. Slapčiomis ji laikė Hen- 
riko tėvą bjauriu pasipūtėliu. Henrikui to pasakyti, 
žinia, negalėjo, 

Vis dėlto uošvis bjaurumu neprilygo savo antrajai 
pusei, liesai kaip giltinė septyniasdešimtmetei, kuriai 
labiausiai patiko rodytis visokiuose labdaros vakarė- 
liuose. 

Monika Lindė buvo niurzglė snobė, niekada ne- 
praleidžianti progos lyg tarp kitko užsiminti, į kokį 
prašmatnų pobūvį buvo pakviesta ar kokią įžymybę 
buvo sutikusi. Prie stalo ji kaipmat užgoždavo visus ir 
niekam neleisdavo įterpti nė žodžio. 

Kaip Henriko tėvas tai pakentė visus tuos metus — 
Norai buvo paslaptis. Kaip ir kitiems. Noros motina, 
kalbai pakrypus apie Moniką Lindę, tik šypteldavo 
ir ką nors sumurmėdavo: žmonės esą skirtingi, reikią 
vertinti jų gerąsias savybes. 

Monika Lindė dievino savo vienintelį sūnų ir nuo- 
lat primindavo Norai, kaip jai pasisekė, jog; gavo tokį 
vyrą. Kad tas pats galiojo ir Henrikui, to Monika, aiš- 
ku, nesumojo. 

Jau kurį laiką Nora liovėsi bandžiusi užmegzti su 
anyta artimus ryšius. Elgėsi mandagiai, bet šaltokai, 


ir tokie santykiai geriausiai tiko visiems. Jie reguliariai 

sekmadieniais drauge pietaudavo, švęsdavo didžiąsias 
šventes, o šiaip Nora visomis išgalėmis stengėsi nesi- 
painioti Monikai po kojomis. 

Laimei, kai reikėdavo pažiūrėti Adamą su Simonu, 
to dažniausiai imdavosi Noros tėvai. Su didžiausiu 
malonumu. Be jų pagalbos Nora su Henriku nebūtų 
niekaip apsiėję. Tačiau kaskart, kai berniukai susitik- 
davo su savo seneliais iš tėvo pusės, Monika Lindė 
bambėdavo, kokie šie nemandagūs ir neišauklėti. 

Vien pagalvojus, kad visą pirmadienį turės šokinėti 
apie uošvį su anyta, Norai norėjosi kaukti iš nevilties. 

— Ar nebūtų geriau, jei jie atvažiuotų pas mus kada 
nors, kai tu būsi namie? — pabandė suktis iš padė- 
ties. — Bent jau su tavim pasimatytų. 

Ji viltingai pažvelgė į vyrą. 

— Bet jie nori pasižiūrėti regatos. 

Henrikas nerodė jokio supratingumo. Buvo kur- 
čias ir aklas bet kokioms užuominoms, kad jo mame- 
lė nėra pati geriausia anyta pasaulyje. 

Nora kapituliavo. 

— Žinoma. Aišku, kad visada jų laukiame, - blan- 
kiai ištarė ji ir apsisuko. Prieš įeidama vidun, dar šūk- 


telėjo: - Paskambink jiems ir pasakyk, brangusis. 


Ketvirtadienis, antra savaitė 


|| skyrius 


L“ 

Kaip paprastai, Kiki Bergren sėdėjo prie kompiu- 
terio. 

Jį pirko naudotą ir, nors buvo kelerių metų senu- 
mo, kompiuteris veikė nepriekaištingai. Kiki mėgo 
naršyti internete. Naktimis galėjo valandų valandas 
leisti prie ekrano ir plepėti. Tai jai padėdavo atsipalai- 
duoti po krupjė darbo. 

Nors neretai ji grįždavo tokia pavargusi, kad vos 
beišstovėdavo ant kojų, po ilgos pamainos prie „Black 
Jack“ stalo miego nesinorėdavo. Smegenys, visą va- 
karą intensyviai dirbusios su kortomis, atsijungdavo 
ne taip paprastai. Tad ji dažniausiai dar kuriam laikui 
prisėsdavo prie kompiuterio nurimti. 

Kartais naršydavo po įžymybių interneto svetaines 
vien tam, kad galėtų pasvajoti, kaip galėtų atrodyti 
kitoks gyvenimas su kitokiomis galimybėmis. 

Kiek pasvarsčiusi naršyklėje įvedė Vaksholmo kel- 
tų adresą. Kelionės tikslą nurodė Sandhamną ir rado 
keltų, plaukiančių ten iš Stavneso Vinterhamno, tvar- 
karaštį. 

Penktadieniais keltai išplaukdavo kas dvi valan- 
dos. Iš Sluseno į Stavnesą rytais dešimt minučių po 
vienuoliktos išvykdavo autobusas. Taip spėtų į pir- 
mos valandos keltą. Taigi, pora valandėlių — ir ji jau 
Sandhamne. 

Jos mintys vėl nukrypo prie laiško. Apie jį galvojo 
ištisą savaitę. Apie tai, ką žinojo ir kas jai galėjo tapti 
raktu į geresnę ateitį. 

Ar bandyti? 

Po Kristerio mirties liko tik ji. Tai buvo jos šansas. 
Vienintelis. Iš esmės teisybė buvo jos pusėje. Tikrai. 

Kol susimąsčiusi prisidegė dar vieną cigaretę, Kiki 
apsisprendė. Rytoj plaukia į Sandhamną. Į darbą rei- 
kia tik kitą savaitę. Jei išvyks rytoj, prireikus gali ten 


likti iki sekmadienio. Jos planams laiko turėjo užtekti. 


Penktadienis, antra savaitė 


I2 skyrius 


L“ 

Vaksholmo keltas buvo sausakimšas. Vidurvasaris, 
vasarotojų viešpatavimo metas. Šeimos su mažais vai- 
kais, nešinos sauskelnių paketais, pensininkai su iš- 
kylų krepšiais, salos vasarnamių savininkai, vieną po 
kito tįsiantys krovinius į savo atostogų namelius. 

Kiki dar nebuvo mačiusi tiek daug „Ikea“ maišelių 
vienoje vietoje. Lyg visi archipelago gyventojai būtų 
nusprendę savo daiktus vežtis mėlynuosiuose krep- 
šiuose. Bagažo skyriuje greta pilnutėlių popierinių 
pirkinių maišelių buvo pristatyta gėlių vazonų. Vie- 
nas prie kito spraudėsi dviračiai ir vaikiški vežimėliai. 

Viršutiniame denyje Kiki šiaip ne taip rado kur 
atsisėsti. Pūtė šaltokas vėjas, tačiau, palyginti su ali- 
nančiu karščiu viduje, čia buvo tikras rojus. Ji atsidu- 
susi atsisėdo ir prisidegė „Prince“ cigaretę. Apžvelgė 
Stavnesą, keltų laivybos pietinėje archipelago dalyje 
mazgą. Prie krantinės rikiavosi balti laivai. Kitoje pu- 
sėje prie degalinės driekėsi eilė kioskų, kur galėjai nu- 
sipirkti ledų ir karštų dešrelių. Pajuto, kaip suspaudė 

skrandį, ir pasigailėjo, kad nepagalvojo įsidėti ko nors 
užkąsti. 

Akies krašteliu pamatė, kaip į stotelę įvažiavo dar 
vienas pilnutėlis raudonas tarpmiestinis Stokholmo 
autobusų parko autobusas, ir jo keleiviai plūstelėjo į 
keltus. 

Dievulėliau, kas per masė žmonių, vienu metu 


panūdusių patekti į archipelagą! 


Keltui prisišvartavus Sandhamno garlaivių kran- 
tinėje, išlipti iš jo užtruko visą amžinybę. Keleivių 
eilė vėžlio tempu šliaužė trapu. Kiki atidavė bilietą, 
neskubėdama išlipo krantinėje ir atsidūrė tarp vieti- 
nių, pasitinkančių kelto keleivius. Viename prieplau- 
kos gale stovėjo šakinis krautuvas, pasiruošęs iškrauti 
kalną palečių su maisto prekėmis ir gėrimais. Visur 
bruzdėjo žmonės, o uosto gilumoje burzgė burinių ir 
motorinių laivų varikliai. Aplinkui su ledais rankose 
lakstė tuntai vaikų. Saloje virte virė gyvenimas. 

Norėdama susigaudyti, Kiki stabtelėjo prie infor- 
macinės lentos prieplaukos gale. Apsižvalgė. Uostas 
jai pasirodė išties gražus. Tiesiai priešais ją stovėjo il- 
gas dviaukštis rusvai raudonos spalvos namas, kurio 
kairiajame kampe buvo įrengta krautuvėlė. Iškaboje 


uvo parašyta „Sommarboden“ — vasaros krautuvėlė. 
b p S bod 

Kairėje ji išvydo krantinės promenadą, vedančią 
į KŠBK. Apie jį buvo skaičiusi kažkokiame bulva- 
riniame žurnale. Po buriavimo regatos jame vykęs 
didžiulis pokylis, kuriame dalyvavęs pats karalius 
su karaliene ir princesė Viktorija. 

Tarp garlaivių prieplaukos ir klubo buvo įrengta 
daugybė tiltelių, prie kurių spraudėsi visokiausių 
dydžių ir tipų laivai. Dešinėje uostas buvo išsilen- 
kęs puslankiu ir sėte nusėtas parduotuvių bei resto- 
ranų. Pačiame gale stovėjo didelis geltonas namas, 
ant kurio fasado buvo užrašyta „Sandhamns Vards- 
hus“ Sprendžiant iš iškabų, jame turėjo būti airiš- 
kas baras, lauko kavinė ir restoranas. 

Kiki nusprendė pirmiausia susirasti, kur apsi- 
stoti. 

Ji patraukė prie kiosko nusipirkti cigarečių. Kai 
pardavėja ištiesė pakelį „Prince“, Kiki paklausė, ar kur 
nors būtų galima nebrangiai išsinuomoti kambarį. Ji 
neturėjo nė menkiausio noro mokėti nežmoniškos 
kainos už vieną vienintelę naktį. 

— Misionierių namuose, - atsakė paaugliško am- 
žiaus mergaičiukė. — Jie siūlo nakvynę su pusryčiais. 
Ten visai neblogai. O pusryčiai pas juos net ir labai 


geri. Daugiau vargu ar ką berasite, viskas žvėriškai 

brangu. „Buriuotojų“ viešbutyje kainos kaip mieste. 
Bet jis ir prabangus. Labai. 

Kiki dėkinga nusišypsojo mergaitei, persisvėrusiai 
per langelį ir rodančiai restoranų kryptimi, kuriuos ji 
buvo pastebėjusi jau anksčiau. 

— Daugių daugiausia bus penki šimtai metrų, nu- 
eisite per penkias minutes, — tarė paslaugiai šypsoda- 
masi. 

Kiki pasiėmė savo kelioninį krepšį ir patraukė nu- 
rodyta kryptimi. Žengus vos keletą žingsnių, jos ba- 
sutes nuklojo dulkių sluoksnis. Aplink plytėjo vien 
smėlis ir žvyras. Ne veltui miestelis vadinosi Sand- 


hamnas.. 


* Išvertus iš švedų kalbos sandbamn reiškia „smėlio uostas“ (Čia ir 
toliau — vert. past.) 


I3 skyrius 


— Henrikai, paskubėk! — šūktelėjo Nora. - Jie ne- 
trukus bus čia, o mes dar nė bulvių nenuskutome. 

Buvo penktadienio vakaras. Jie užsiprašė į svečius 
dvi poras iš Sandhamno ir Tomą. Nora svarstė, ar dar 
nepakvietus kokios vienišos moteriškės, bet jai tai pa- 
sirodė nepriimtina. 

Nuo žiemos, kai išsiskyrė su žmona Pernila (mirus 
dukrytei nebeįstengė gyventi drauge), Tomas nekrei- 
pė dėmesio į moteris, o ką jau bekalbėti apie naujų 
santykių paieškas. 

Pagalvojus apie Tomą ir jo mažąją Emiliją Noros 
kūnu perbėgo šiurpulys. Koks skaudus likimo smūgis 
vos tris mėnesius pasidžiaugti miela mergyte ir staiga 
jos netekti! 

Emilija mirė naktį miegodama. 

Pernila ryte pabudo pilnutėlėmis pieno krūtimis, 
nes naktį nežindė. Mažylė gulėjo savo lopšyje greta 
lovos šalta ir be gyvybės ženklų. Tiek Pernila, tiek 
Tomas puolė į neviltį, tačiau Pernilai buvo kur kas 


sunkiau. Ją prislėgė baisus kaltės jausmas. 

— Aš buvau tokia pavargusi, —- kūkčiojo ji. — Pra- 
miegojau visą naktį, užuot ja pasirūpinusi. Jei būčiau 
pabudusi, tikriausiai ji dabar būtų gyva. Gera motina 
būtų pajutusi ką nors negero, o ne miegojusi. 

Ilgainiui savigrauža ir kaltės jausmas sugriovė po- 
ros santykius. Tomas paguodos ieškojo darbe, o Per- 
nila nerado sau vietos. 

Skyrybos buvo neišvengiamos. 

Nora bandė kaip galėdama jiems padėti, tačiau 
Tomas nieko neprisileido. Nutilo ir užsidarė savyje. 
Persikraustė atgal į Harę ir nuo visų atsiribojo. 

Tik vasaros pradžioje Nora pajuto pamažu grįž- 
tant senąjį Tomą - jaunystės draugą neklusniais švie- 
siais plaukais. Tik aplink jo akis radosi naujų raukšle- 
lių, o plaukai pradėjo dengtis sidabru. Veide atsirado 
šešėlis, kurio anksčiau nebuvo. 

— Ką tau padėti? 

Henrikas prisėlino iš nugaros. Nora atsisuko ir 
nusišypsojo. Vyro nuotaika gera, vakaras turėtų būti 
vykęs. Nora ryžtingai nuvijo į šalį mintis apie pirma- 
dienį atvykstančius uošvius. 

— Reikia išvirti bulvių, išrūkyti žuvį, paruošti sa- 
lotas ir pagaminti vanilinį padažą rabarbarų pyragui. 

Ji pakštelėjo vyrui į skruostą ir ištiesė maišelį švie- 


žių bulvių bei skustuką. 

— Ir dar būtų gerai iki svečiams atvykstant perda- 
žyti stogą ir sutaisyti tvorą. 

Henrikas nusijuokė. 

Jis mėgo draugiją ir svečius. Kokteilių vakarėliuose 
vyras jausdavosi kaip „Žuvis vandeny. Kai Nora susipa- 
žino su Henriku, jai, kiek nedrąsiai merginai, tai darė 
didelį įspūdį. Henrikas bet kada galėjo eiti į vakarė- 
lius ar spontaniškai pasikviesti draugų. Diplomato 
vienturčiui dalyvauti renginiuose ir visus žavėti buvo 
įprasta. Jau ką mokėjo, tai mokėjo. 

Nora labiau mėgo ramiai vakaroti su šeima, tad 
vis protestuodavo. Ypač kai vaikai dar buvo maži, o 
ji, išsekinta žindymo ir bemiegių naktų, tetrokšdavo 
prigulti ant sofos ir pažiūrėti televizorių. Svečiai yra 
gerai, bet kartais visai malonu tiesiog pasibūti su šei- 
ma. 

Vis dėlto Henrikas nenusileido. 

— Kas gali būti geriau nei leisti laiką su draugais? — 
kartodavo jis. — Juk galime pasikviesti bent porą. 
Nebūtinai turi būti daug žmonių. Na, argi tai taip 
sunku? 

Nora pasijusdavo besanti tikra nuobodi niurz- 
glė, gadinanti visą reikalą. Jei Henrikas ko nenorė- 


jo suprasti, ginčytis su juo nebuvo prasmės. Tad dėl 

šventos ramybės ji stengėsi dažniau pasikviesti svečių. 
Jei dar ir pasistengdavo, pasibūti su žmonėmis būda- 
vo visai smagu. 

Šįvakar Henrikas buvo kuo geriausios nuotaikos. 

— Visų tavo užduočių atlikti tikriausiai nespėsiu. 
Bet jei įpilčiau tau taurę vyno, gal atleistum, kad pa- 
darysiu tik pusę? — mirktelėjo Norai. 

Vyras iš šaldytuvo išėmė butelį Chardonnay vyno 
ir pripylė dvi taures. Vieną ištiesė Norai. Tada išsi- 
traukė dubenį bei pjaustymo lentelę ir užsiėmė bul- 
vėmis bei ešeriais. 

Per tą laiką Nora padengė stalą. Jie ruošėsi vakarie- 
niauti sode ir pasidžiaugti gražiu vakaru. Rūkytus eše- 
rius ji ketino patiekti su garstyčių padažu ir naminiu 
batonu su žolelių sviestu. Darže prisiskynė rabarbarų 
ir iškepė trupininį pyragą pagal močiutės receptą. 


Bus puiki vakarienė. 


Grįžusi į misionierių namus, Kiki Bergren niekaip 
negalėjo nusiraminti. Kūną maudė nuo įtampos, lyg 
ji ką tik būtų nubėgusi maratoną. 

Moteris stengėsi pamiršti šaltą balsą, klausiantį, ar 
ji gerai apsvarstė savo ketinimus bei galimas jų pase- 


kmes. 

Kiki suspaudė lūpas. Ji nesileis įbauginama! 

Jei gyvenimas būtų susiklostęs palankiau, jos čia 
veikiausiai nebūtų. Tik moteris jau seniai išmoko 
nesiskųsti. Ji nekentė dėl nuolatinio pinigų stygiaus 
persekiojančio bejėgiškumo jausmo. Iki gyvo kaulo 
įgriso vakarais stovėti kazino, nuolat šypsotis ir siū- 
lytis. „Nepastebėti“, kai girti klientai vis grybšteli ją 
prakaituotomis rankomis. Ji ilgėjosi kitokio gyveni- 
mo, kitokių galimybių. 

O tai buvo taip arti, kone ranka pasiekiama! 

Ji reikalauja tik to, kas jai teisėtai priklauso. Nei 
daugiau, nei mažiau. Ji žino tai, ką žino, rytoj grįš ir 
susitars. Taškas dar nepadėtas... 

Kiki desperatiškai įtraukė į plaučius šiaip ne taip 
iš trečio karto prisidegtos cigaretės dūmo. Kambaryje 
rūkyti tikriausiai draudžiama, bet jai buvo vis tiek. 
Piktdžiugiška veido išraiška ji pabandė ištrinti savo 
atvaizdą, atsispindėjusį priešiškose akyse. 

Įamžėjusi moteris pernelyg aptemptais džinsais, per 
ilgais plaukais, kurių žilų sruogų dažai nebeįstengė pa- 
slėpti. Moteris, besistengianti atrodyti kaip trisdešim- 
tmetė, nors iš tiesų yra kone dvidešimčia metų vyresnė. 

Viskas bylojo ją esant vieną vyriausių savo profe- 


sijos — krupjė — atstovių, tinkančia į motinas kitoms 

prie ruletės stalų stovinčioms merginoms. Kolegėms, 
atvirai kalbėjusioms, jog tokio darbo ilgai nedirbs. Juk 
negalima švaistyti savo gyvenimo su girtuokliais, pra- 


lošiančiais daugiau nei drįsta prisipažinti žmonoms. 


Misionierių namus rasti buvo paprasta, jie stovėjo 
pakeliui prieš mokyklos pastatą. Kiki pasiekė juos per 
penkias minutes, o gal net ir greičiau. Kaip kioskinin- 
kė ir sakė. 

Misionierių namų direktorė kelis kartus pabrėžė, 
jog Kiki labai pasisekė, kad gavo kambarį be išanksti- 
nės rezervacijos. Klientas ką tik atšaukė savo užsaky- 
mą, tad vienas kambarys esąs laisvas, tereikia prisire- 
gistruoti. 

Kiki gavo raktą ir užlipo į antrą aukštą. Kambarys 
buvo jaukus, senamadiškas, kabėjo nertos užuolaidos. 
Ji iškraustė atsivežtus daiktus, tada išsitiesė lovoje ir 
pabandė surikiuoti mintis. Vis kartojo tai, ką norėjo 
pasakyti. Nors ir buvo pasiryžusi tam žingsniui, min- 
tis apie susitikimą jaudino ir kėlė nerimą. 

Kai jau reikėjo eiti, ji direktorės paklausė kelio, 
tačiau moteris pati buvo neseniai atvykusi į salą ir pa- 
dėti negalėjo. Kiki nenusiminė - ras kelią ir pati. Kiek 


čia tos salos! 


86 


PRAŽUŪTINGAS VIDURVASARIS 


Tačiau viskas pasirodė ne taip paprasta, kaip tikė- 
josi. Galiausiai vienos kepyklos praktikantė paaiški- 
no, kur eiti. Buvo beveik trečia valanda dienos. 

Kiki pabeldė į duris. Po geros valandėlės (ji jau 
ruošėsi eiti) durys atsidarė. Kiki prisistatė, ją įleido 
vidun. 

Buvo akivaizdu, kad jos čia nelaukė ir nesitikėjo. 

Kiki išdėsčius savo atvykimo priežastį stojo tyla. 
Į ją įbestas šaltas žvilgsnis valandėlę sustingo, paskui 
nukrypo į šalį. Pilkos akys neišdavė reakcijos į Kiki 
išsakytus ketinimus. Tyla slėgė kaip sunki antklodė, 
po kuria darėsi sunku kvėpuoti. 

Kiki nurijo seiles ir apsilaižė lūpas. Kurį laiką sa- 
vęs klausė, ar nebus per toli nuėjusi. Svetima aplinka 
baugino. Namas buvo visai ne jos skonio, rodėsi, lyg 
ji būtų pakliuvusi į kitą pasaulį. 

Tada moteris prisiminė pusbrolį. 

— Kristeris negyvas, o aš noriu savo dalies. 

Kiki žvelgė buku žvilgsniu, tvirtai nusprendusi ne- 
parodyti jaudulio ir nerimo. Stipriai suspaudė kumš- 
čius — net nagai susmigo į delnus; iš skausmo prisi- 
merkė, tačiau stengėsi neišsiduoti. 

Priešais sėdinti figūra staiga pakilo. Judesys buvo 
toks netikėtas, kad Kiki net susigūžė. 


87 


VIVECA S'EN 


— Na, nekibsime gi mes dėl to vieni kitiems į atla- 
pus. Išgerkime ko nors, tada pakalbėsime. 

Kiki Bergren kambaryje liko viena. Iš virtuvės skli- 
do darinėjamų durelių garsai, skimbčiojo ant padėklo 
statomas porcelianas. Moteris žvalgėsi po kambarį, 
kuris ribojosi su dideliu valgomuoju. Šio viduryje 
kėpsojo didžiulis stalas. Aplink jį stovėjo tuzinas kė- 
džių, prie sienų glaudėsi dar keturios. Pro langą vėrėsi 
fantastiškas jūros vaizdas. Regis, vanduo buvo ranka 
pasiekiamas. 

Pakėlusi galvą, Kiki vėl sutiko tiriantį pilkų akių 
žvilgsnį. 

— Arbatos gersite? 

Jai ištiesė sklidiną puodelį. 

— Ar nenorėtumėte permąstyti savo reikalavimų? — 


ramiai paklausė santūrus balsas. —- Kol dar ne per vėlu? 


I4 skyrius 


Vonios kambario veidrodyje į Tomą žvelgė pavar- 
gęs ir išsekęs veidas. Visiškai netinkamas žmogui, ne- 
trukus eisiančiam jaukios vakarienės pas Lindes. 

Į Harės salą jis atvyko prieš šeštą. Po valandos turi 
būti Sandhamne. Dar reikia nusiprausti po dušu ir 
nusiskusti. 

Tomo namas stovėjo šiaurinėje Harės pakrantėje. 
Jo tėvai nusipirko čia žemės dar penktame dešimtme- 
tyje, gerokai anksčiau, nei turėti namelį archipelage 
pasidarė labai madinga. Prieš porą metų žemę padali- 
jo į du sklypus savo sūnums. 

Tomo sklype stovėjo sena troba. Gerokai suklypu- 
si, bet labai gražioje vietoje — prie pat vandens greta 
didžiulio karpotojo beržo. 

Pernila ir Tomas užsiėmė trobele ir skyrė daug lai- 
ko, kad paverstų ją tikra vila. 

Namu, tinkamu šeimai su vaikais. 

Galiausiai sena griuvena virto puikiu vasarnamiu 
dideliais langais ir atviromis erdvėmis. Norėdami iš- 


naudoti pastogę, įrengė joje erdvų miegamąjį. Nuo 

„namelio durų iki prieplaukos tiltelio vedė siauras žvy- 

ruotas takelis. Sutuoktiniai jį išplatino ir padarė vie- 
tos sodo baldams, kad vasaros vakarais būtų galima 
pasisėdėti lauke. 

Namas surijo visą jų laisvalaikį ir pinigus, tačiau 
galutinis rezultatas atitiko visus lūkesčius. 

O tada juodu išsiskyrė. 

Naujajame name nepraleido nė vasaros. 

Kadangi sklypą su vasarnamiu Tomas paveldėjo, 
dalybos buvo paprastos. Pernilai atiteko butas mieste, 
jam — Harės nuosavybė. Viskas buvo gražu, gerai ir 
logiška. 

Tik beprotiškai skaudu. 

Po skyrybų jis susirado dviejų kambarių butą Gus- 
tavsberge. Butas buvo patogus ir praktiškas, vos dvi- 
dešimt minučių kelio iki darbo, bet namais Tomui 
taip ir netapo. Namie jis pasijusdavo tik Harės vasar- 


namyje. Bent šiek tiek. 


Tomas išsiėmė iš spintelės skustuvą bei skutimosi 
putas ir atsukęs čiaupą palaukė, kol pradės bėgti šiltas 
vanduo. 

Tiesą sakant, jis neturėjo nė menkiausio noro lipti 


į laivelį ir plaukti į Sandhamną. Tačiau Nora jį pa- 

kvietė jau prieš kelias savaites. Nenorėjo jos nuvilti ir 
atsisakyti. Tik ne paskutinę minutę! 

— Tomai, na! — sakė ji. - Turi kuo nors užsiimti. 
Negalima vien tik dirbti ir tūnoti Harėje. Turi grįžti 
pas žmones! (a 

Žinoma, ji teisi, bet kaip tai sunku! 

Laikydamas rankoje skustuvą, vyras klestelėjo ant 
klozeto dangčio. Kartais jis vos beprisiversdavo išeiti 
pro duris. 

Pastarieji penkiolika mėnesių buvo sunkiausi jo gy- 
venime, tokių išgyvenimų nelinkėtų nė pikčiausiam 
priešui. Naktimis sapnuodavo košmarus apie Emiliją, 
kaip negali jos išgelbėti. Dienomis vos beprisiversdavo 
eiti į darbą, nes bijojo palūžti kolegų akyse. Jo santuo- 
ka pamažu griuvo, o jis nieko negalėjo padaryti. 

Nuo tada, kai prieš pusmetį išsiskyrė, Tomas veng- 
davo bet kokio pasižmonėjimo. Jam nereikėjo kitų 
draugijos. Norėjo būti vienas, kad visi jį paliktų ra- 
mybėje. 

Bemaž visą laiką dirbdavo. Neskaičiavo, kaip daž- 
nai likdavo budėti iki vėlyvos nakties. Tamsūs korido- 
riai, kai juose nelikdavo nė gyvos dvasios, dvelkdavo 
paslaptinga rimtimi. Tomui tiko vienatvė. Tyloje jis 


mielai rymodavo prie savo darbo stalo. 

Tarnyba buvo jo gelbėjimosi šiaudas. 

Kažin ar Tomas būtų ištvėręs, jei ne kolegos. Nors 
rytais vargais negalais ropšdavosi iš lovos, imdavosi 
visų įmanomų darbų. Siūlydavosi atlikti bet kokias 
užduotis. Valandų valandas krapštydavosi prie daly- 
kų, kurie jam visai nepriklausė. 

Tarsi kiekviena išspręsta byla jam būtų padėjusi po 
kruopelytę atkurti savo paties gyvenimą. 

Pamažu skausmas ėmė rimti. Jį pakeitė nepakelia- 
mas nuovargis. Tomas neišmanė, ką daryti. Dieną dar 
šiaip taip pratempdavo, bet vakare jausdavosi visiškai 
išsunktas. 

Per pastarąjį pusmetį miegojo daugiau nei per visą 
savo gyvenimą. Kiekvieną vakarą tetrokšdavo atsigul- 
ti ir dingti iš gyvenimo. Tarsi niekaip negalėtų atsi- 
miegoti. 

Tik nuo balandžio mėnesio, pailgėjus dienoms, 
pamažu pradėjo grįžti ankstesnė energija. Jam patiko 
ilgi šviesūs prasidėjusios vasaros vakarai. Savo paties 
nuostabai, darėsi lengviau kvėpuoti. 

Tik atstumas tarp policininko, pareigingai atlie- 
kančio savo darbą, ir privataus asmens Tomo, kuris 
tetroško ramybės, nė kiek nemažėjo. 

Štai jis sėdėjo vonios kambaryje, bandydamas 


sutelkti jėgas. Vakarienė tuoj prasidės. Tomas at- 

sistojo ir skutimosi putomis išsitepė smakrą. Tada 
karčiai šyptelėjo savo atvaizdui veidrodyje ir pradėjo 


skustis. 


Kiki Bergren žvilgsnis klaidžiojo po uostą, kurį jau 
pusiau dengė šešėlis. Ant liežuvio dar jautė išgertos 
arbatos skonį. Net kavos jai nepasiūlė, tik kažkokios 
šlykščios arbatos. 

Bandė apsiraminti savo kambaryje, tačiau buvo 
pernelyg sudirgusi, tad po kiek laiko pasidavė. Ap- 
sivilko švarkelį ir susiruošė eiti uosto link. Turėjo ko 
nors išgerti. Ko nors stipraus. Neprošal ir pavalgyti. Ji 
tylutėliai nusileido laiptais, norėdama išvengti įkyrios 
pensiono direktorės. Visiškai nenorėjo klausytis jos 
barškėjimo. Ir taip turėjo ką apmąstyti. 

„Narų“ baro terasa atrodė viliojamai, tačiau prisi- 
artinusi Kiki išvydo, jog ją nusėdęs jaunimėlis: mer- 
gelės giliomis iškirptėmis su didžiuliais saulės akiniais 
ir tipeliai raudonais šortais bei žele suteprais ir atgal 
sušukuotais plaukais. 

Madingiausias gėrimas čia turėjo būti rožinis vy- 
nas, nes ant kiekvieno stalo stovėjo sidabrinis kibirėlis 


su ledais ir užrašu „Think pink, drink pink“ 


* "-v "2 . . . . . LŽ . . 
Išvertus iš anglų kalbos - „Rožiniai gėrimai, rožinės mintys“ 

Kiki nuomonę apie rožinį vyną buvo susidariusi 
pagal vyną „Matteus Rosė“ Kai buvo vyresnių kla- 
sių moksleivė, jį maukdavo visur. Kiki nusipurtė. Tas 
vynas jai buvo bjaurus jau tada, tad ir šis vargu ar 
bebus geresnis. Išlepintų girtų jaunuolių ji iki soties 
prisižiūrėjo Kose, mažiausiai troško su jais susidurti 
dar ir čia. 

Kiki patraukė ieškoti alternatyvos. 

Uosto gale buvo „Sandhamns Virdshus“ Ten jai 
pasirodė kur kas maloniau. Kiki apsisuko ir nuėjo 
prie laiptų, vedančių į barą. 

Pravėrus duris viduje buvo labai tamsu, tačiau 
akims apsipratus moteris pamatė besanti didelėje jau- 
kioje patalpoje tamsiu medžiu iškaltomis sienomis. 

Už rudo baro stovėjo jaunuolis ilgais šviesiais į uo- 
degą surištais plaukais ir vedė į kasos aparatą užsa- 
kymą. Prie ilgų stalų sėdėjo pavienės figūros, pasista- 
čiusios prieš save nugertus bokalus. Restoranas buvo 
beveik tuščias — tamsi patalpa buvo ne ta vieta, kuri 
gražiu oru trauktų pasisėdėti vasariškai apsirengusius 
turistus. 

Pro langą Kiki pamatė eilę žmonių, kantriai lau- 
kiančių, kol kavinės terasoje atsilaisvins koks staliu- 


kas. Ji pati buvo visai nieko prieš sėdėti viduje. Mo- 

teriai reikėjo ramybės. Be to, ji norėjo pavalgyti ir 
atsikratyti bjauraus skonio burnoje. 

Ant sienos kabėjo lenta su kreida užrašytu meniu. 
Kiki maistas tiko ir ji užsisakė keptų bulvių su kiauši- 
niene ir didelį bokalą stipraus alaus. 

Nešina alumi, Kiki atsisėdo kampe, toli nuo baro. 
Nusivilko švarką ir pasidėjo ant gretimos kėdės. Tada 
iš rankinės išsitraukė veidrodėlį, šukas ir susišukavo 
ilgus plaukus. Šukas įsikišo į viršutinę švarko kišenėlę 
ir iš įpročio išsitraukė pakelį cigarečių, bet prisiminė, 
kad Švedijoje viešose vietose rūkyti jau nebegalima. 

Akies krašteliu pamatė, kaip atėjo vyriškis ir prie 
baro užsisakė alaus. Gavęs bokalą, pasuko jos link. 

Kiki nevalingai jam nusišypsojo. 

Po tiek metų, kiek ji prie kazino stalo sveikindavo- 
si su klientais, lūpos šiepdavosi pačios. 

Vyriškis atrodė visai malonus, iš pažiūros kokių 
keturiasdešimties metų. Lieknas, nuskalbtais mėly- 
nais marškinėliais ir džinsais, apsiavęs sportbačiais. 
Plaukai prašėsi žirklių, bet buvo švarūs. 

Kiki staiga panoro kompanijos. Žvilgsniams susi- 
tikus, Kiki sudrėkino lūpas ir prakalbo: 

— Sėskis! — pakvietė rodydama į priešais stovinčią 
kėdę. Kol vyriškis taisėsi atsisėsti, ji maloniai jam šyp- 


sojosi. 


95 


VIVECA STEN 


— Tu čia gyveni? — paklausė. 

Šis nedrąsiai šyptelėjo. Tada iš kelnių kišenės 
išsitraukė pieštuką ir paėmė ant stalo gulinčią ser- 
vetėlę. 

Trumpais skubriais judesiais nupiešė Kiki pro- 
fhilį. Eskize buvo vos keli brūkšniai, bet panašumas 
buvo stulbinamas. Piešėjui per kelias sekundes pa- 
vyko perteikti tiek jos veido bruožus, tiek išraišką. 

Vyriškis pastūmė piešinį Kiki. 

— Prašau. Dovanoju. 

— Nieko sau gabumai! — nusistebėjo pritrenkta 
moteris. — Gal iš to gyveni? 

— Kad ne... Vasarą labiau apsimoka meistrauti. 
Nuolat kas nors genda, reikia remontuoti, o atos- 
togautojai visai nenori terliotis patys. Be to, gerai 
moka — aišku, „juodais“, bet man tinka. Kam tos 
sąskaitos... — kreivai šyptelėjo. 

Šviesiaplaukė padavėja atnešė Kiki bulves. Pa- 
dėjo lėkštę ant stalo ir padavė peilį su šakute, įvy- 
niotus į servetėlę. Bulvės su kiaušiniene ir kalnu 
burokėlių salotų atrodė labai skaniai. 

Įprastu judesiu padavėja paėmė tuščią Kiki bo- 
kalą ir maloniai pažvelgė į pašnekovus. 


— Dar ko nors? 

Kiki pažvelgė į priešais sėdintį vyriškį. Jis buvo 
simpatiškas, kiek nedrąsus, tačiau anaiptol ne nuobo- 
dus. Elgėsi kaip koks jauniklis, ir tai jai patiko. 

Kiki pasilenkė, nusibraukė nuo kaktos užkritusią 
plaukų sruogą ir koketiškai mirktelėjo. 

— Pastatysi man alaus? Tada galėsi papasakoti, ką 
veikti Sandhamne vasaros penktadienio vakarais. Aš 


čia pirmą kartą. 


I5 skyrius 


Tokius vakarus Nora vadino tobulais Sandhamno 
vakarais. 

Aplinkiniuose sodeliuose vis nuskambėdavo taip 
pat lauke vakarieniaujančių kaimynų juokas. 

Iš tolumos atsklisdavo pavieniai Dinos Vašington 
dainos „Mad about the boy“ garsai. Bet apskritai 
buvo taip tylu, kad buvo girdėti kamanių dūzgimas. 
Aukštai danguje nardė kregždės — gero oro pranašai. 
Jau devynios vakaro, o vis dar maloniai šilta. Žuvis 
buvo labai skani, nuotaika — kuo puikiausia. 

Pradėjus valgyti desertą kalba pasisuko apie krante 
išmestą skenduolį. 

— Kaip sekasi tyrimas? — paklausė Henrikas. 

— Na kaip... — atsakė Tomas. — Atrodo, kad nėra 
jokio kriminalo. Greičiausiai nelaimingas atsitikimas. 
Žmogelis bus iškritęs iš suomiško kelto. Jie pro čia 
plaukia kas vakarą, — paėmė gabalėlį rabarbarų py- 
rago ir tęsė toliau: — Vyriškis vienišas. Kiek pavyko 


* Išvertus iš anglų kalbos — „Išprotėjusi dėl to vaikino“ 

sužinoti, neturėjo nei šeimos, nei draugų, tėvai mirę. 
Vienintelė gyva giminaitė — pusseserė, su kuria pa- 
laikydavo glaudžius ryšius. Liūdnas gyvenimėlis, taip 
sakant... 

Tuoj pat pasigailėjo ištaręs šiuos žodžius. Kaip tai 
priminė jo paties gyvenimą! 

Be šeimos, be vaikų, bebaigiąs ketvirtą dešimtį, 
gyvena vienas dviejų kambarių bute — visai kaip tas 
skenduolis. 

Ir kas jis toks, kad galėtų vadinti Kristerio Bergre- 
no gyvenimą liūdnu! 

— Kodėl manai, kad tai nelaimingas atsitikimas? — 
vėl paklausė Henrikas, tiesdamas dubenį su vaniliniu 
padažu. 

Klausimas sugrąžino Tomą į realybę ir privertė su- 
imti save į rankas. 

— Nėra jokių įkalčių. Jis paskendo. Vienintelis 
keistas dalykas, kad buvo apsijuosęs virve. Bet tai vei- 
kiausiai nieko nereiškia. Ne visada galima viską pa- 
aiškinti. 

— Virve? 

Henrikas klausiamai pažvelgė į Tomą. 

— Taip, lynu, kurio kilpa buvo užnerta ant kūno. 


Iš pažiūros normalus lynas. Dar nenustatėme, iš kur 

jis - pagamintas iš įprastos medžiagos, nieko ypatin- 
go. 

— Ar tas žmogus turėjo priežasčių žudytis? — pa- 
klausė Henrikas. 

Tomas papurtė galvą. 

— Nemanau. Neradome jokio atsisveikinimo laiš- 
ko. Bet tai dar nieko nesako. 

— Ar sužinojote ką nors daugiau apie žvejų tin- 
klą? — pasiteiravo Nora. 

— Ne. Neturime jokio supratimo. Viename kampe 
kabo medinis plūduras su užrašu. Tik vėlgi tai dar nie- 
ko nereiškia. Kūnas galėjo įsipainioti į tinklą ir vėliau. 
Daug kas išmeta savo tinklus archipelage, nieko keista. 

Henrikas susidomėjęs pasilenkė ir dar nebaigęs 
kramtyti uždavė kitą klausimą: 

— O kas užrašyta ant plūduro? 

— Tik dvi raidės - „G. A.“ Pagal jas sunku nusta- 
tyti savininką. 

Nora susimąstė. 

— Ar mes pažįstame ką saloje, kieno inicialai būtų 
tokie? 

Tomas truktelėjo pečiais. 

— Nesu tikras, ar tai svarbu. Tinklas gali priklau- 
syti bet kam, gyvenančiam šioje archipelago dalyje. 

Dauguma aplinkybių rodo, kad tai buvo nelaimingas 
atsitikimas. 

— Ir kas tada? - paklausė Nora. 

— Baigsime bylą. Nėra nieko, kas rodytų įvykus 
nusikaltimą, tad tyrimą nutrauksime. 

— Tu dar eisi atostogų) — prisijungė stalo kaimynė 
pildama į Tomo taurę likusį vyną. 

Tomas linktelėjo. 

— Ačiū Dievui, jau greitai. Tik turiu baigti šį tyri- 
mą. Kitą savaitę tiesiu taikymu vykstu į Harės salą. 

— Tavo tėvai jau ten? — paklausė Nora. 

— Žinoma. Jau nuo Valpurgijos“. Man atrodo, kad 
išėję į pensiją jie daugiau laiko praleidžia Harėje nei 
mieste. 

Nuo minties apie tėvus Tomo veidas nušvito. 

— Jie vis lipa man ant galvos, kad eičiau atostogų 
anksčiau, bet man patinka atostogauti vasaros sezono 
pabaigoje. Atvažiuosiu tada, kada atvažiuosiu. 

Jis dėkodamas pakėlė taurę į Noros pusę. 


— Ačiū už fantastišką vakarienę. 


* | . . . v .v y. 
Valpurgijos naktis - senovės germanų pavasario šventė, švenčiama 


naktį iš balandžio 30 dienos į gegužės 1 dieną. 


Šeštadienis, antra savaitė 


I6 skyrius 


„Vykęs buvo vakaras“, — galvojo Nora ruošdama 
pusryčius. Svečiai buvo kuo puikiausiai nusiteikę. At- 
rodė, kad visi jautėsi gerai, prasėdėjo lauke iki vidur- 
nakčio ir nesušalo. 

Šiandien šeštadienis, į plaukimo mokyklą nereikia. 
Išeiginė. Jie net galėjo išsimiegoti, kiek tai įmanoma 
turint „vyturį“ šešiametį vaiką. 

— Berniukai! — pašaukė Adamą su Simonu, kurie 
žaidė sodelyje. —- Eime, padarysime tėveliui siurpri- 
zą — antrus pusryčius prie tiltelio. 

Henrikas prie vandens tvarkė žvejų tinklą — tai il- 
gas darbas, tad kavos pertraukėlė bus kaip tik. 

Ji su berniukais kone ketvirtį valandos prastovė- 
jo eilėje prie pusryčių bandelių. Rodėsi, kad gražią 
vasaros dieną pusė Stokholmo gyventojų nusprendė 
atvykti į archipelagą. 

Kita vertus, plepėti eilėje prie dailios kepyklėlės 
buvo ne taip jau ir blogai. Joje stovėjo baltai nulakuo- 
ti ketaus staliukai tiems klientams, kurie nori savo 


bandeles suvalgyti vietoje. 

Kepyklėlę dar devynioliktame amžiuje atidarė 
garsusis Johanas Reinholdas Zundbergas, almendės' 
pirmininkas ir labai veiklus žmogus. Tuomet kepy- 
klėlė garsėjo savo traškučiais, kuriais, be kitų laivų, 


aprūpindavo ir plaukiojančius švyturius. 


Henrikas labai užsiėmęs stovėjo prie vandens. 

Iš abiejų tiltelio pusių stovėjo aukšti kuolai su ka- 
bliais viršuje. Ant jų kabindavo tinklus, o tada iš jų 
kadaginėmis šluotelėmis nulupta žieve išdaužydavo 
įsipainiojusias žoles ir dumblius. Labai senas būdas, 
kuris buvo naudojamas visame archipelage. 

Henrikas buvo išvalęs apie pusę tinklo, po kojo- 
mis gulėjo išdaužytų žolių krūvelės. Buvo nusivilkęs 
marškinėlius ir stovėjo vienais šortais. Per nugarą vis 
tiek žliaugė prakaitas. 

Adamas pribėgo padėti tėčiui. Henrikas, plaukda- 
mas mesti tinklų, dažnai jį pasiimdavo kartu ir leis- 
davo pavairuoti laivelį. Adamui patiko lydėti tėtį, o ir 
Henriko ilgai prašyti nereikėjo. 

Prie tiltelio buvo maža aikštelė, priklausanti Hen- 


tiko ir Noros sklypui. Joje užteko vietos lauko sofai, 


* Vok. Al/mende - ram tikra bendruomeninės teisinės nuosavybės 
forma 


dviem kėdėms ir staliukui, kad būtų galima pasisėdėti 
prie vandens. 

Prie tiltelio stovėjo šeimos laivelis, nedidelis mo- 
torlaivis pavadinimu „Snurran“ Jis buvo gerų trijų 
metrų ilgio ir ištikimai tarnavo jau daug metų. Lai- 
velio užteko pasiplaukioti prie uolų ar prireikus ką 
nors pasiimti iš Stavneso, jei žmogus pavėluodavo į 
paskutinį keltą. 

— Kavos pertraukėlė! - šūktelėjo Nora Henrikui. 

Moteris prisėdo prie stalo ir ėmė traukti kavos 
puodelius bei bandeles. Vaikams pastatė spalvotus 
plastikinius sulčių buteliukus. 

Galvoje vis sukosi mintys apie vakarykštį skam- 
butį. Kai Nora stovėjo prie baseino ir laukė, kada 
pasibaigs Simono plaukimo pamoka, suskambo jos 
mobilusis telefonas. 

Skambino banko personalo vadovas. Per paskutinę 
restruktūrizaciją banką padalijo į keturis regioninius 
padalinius: šiaurės, pietų, rytų ir vakarų. Kiekviena- 
me regione turėjo būti po atskirą juristą, tiesiogiai pa- 
valdų regiono direktoriui. 

Ar Noros nedomintų pietų regiono padalinio Tei- 
sės skyriaus vadovo vieta? 

Filialas įsikūręs Malmėje, tad tektų persikraustyti. 
Tačiau ji uždirbtų gerokai daugiau, be to, tai būtų ir 


žymus karjeros banke šuolis. 

Pasiūlymas glostė Noros savimeilę ir žadino smal- 
sumą. Darbas turėjo būti įdomus. Be to, tai reiškė, 
kad ji turės kitą viršininką, o to ji jau seniai troško. 

Dabartinis darbas jai visai patiko, bet klaikiai ne- 
kompetentingo viršininko jau buvo per akis. 

Banko Teisės skyriaus viršininku jis tapo labai jau- 
nas, kai buvęs vyriausiasis teisininkas netikėtai perėjo 
pas konkurentus. Ragnaras Volstenas buvo nerūpes- 
tingas ir pasipūtęs, mielai ir dažnai apkalbinėdavo 
kolegas, žinia, tik jiems už nugarų. 

Kai Nora ir kiti skyriaus juristai tiesiog stenė- 
davo nuo darbo krūvio, jis užsidaręs savo kabinete 
skaitydavo „Dagens Industri“ Kabineto sienos buvo 
stiklinės, tad buvo puikiausiai matyti, ką jis ten vei- 
kia. Nora buvo girdėjusi, kad Ragnaras vedė žinomos 
finansininkų šeimos dukterį. Tai galėtų paaiškinti jo 
nevisavertiškumo kompleksą, bet ne pateisinti apgai- 
lėtinus vadovavimo įgūdžius. 

Kaip toks tipas gali eiti tokias aukštas vadovo pa- 
reigas tokiame didžiuliame banke, jai liko paslaptis. 
Tiesiog nesuvokiama, kaip niekam iki šiol neužkliuvo 
jo nekompetencija. 
teno kabinetą ir tiesiai į akis išdrožti, kad ją paaukšti- 


no ir kad jis jai nebe viršininkas. 

Personalo direktorius sakė, kad pokalbius su visais 
pretendentais rengs nepriklausoma personalo atran- 
kos agentūra „Sandelin 8c Partner“ Jei Nora norės 
kandidatuoti, firma su ja susisieks ir susitars dėl po- 
kalbio laiko. 

Moteris svarstė, kaip tai pasakyti Henrikui. Jis 
tikrai nebus sužavėtas kraustymusi į Malmę. Kita 
vertus, ji baigė paruošiamuosius teismo tarnautojo 
kursus Visbyje, nes jis ten atliko gydytojo praktiką. 
Be to, ėjo motinystės atostogų dėl abiejų vaikų, kad 
vyras galėtų baigti rezidentūrą. Dabar atėjo jos eilė. 

Noros mintis nutraukė po kojomis šlumštelėjęs 
šlapių žolių gniutulas. 

— Baik! — riktelėjo ji. — Šaltas kaip ledas! 

Simonas kvatojo susiėmęs už pilvo ir jau lenkėsi 
kitos gniūžtės. 

Nora iškėlė aukštyn rankas. Geriau gražiai pasi- 
duoti nei blogai kautis. 

— Pasiduodu! Pasiduodu nesipriešindama! — mal- 
davo, kol sūnus ruošėsi kitam metimui. 

Staiga pasigirdo vis garsėjantis variklio burzgimas. 

Nora prisidengė ranka akis ir pažvelgė į vandenį. 
Aliuminis kateris atrodė visai kaip Tomo „Buster“ 


Kateriui prisiartinus, prie vairo pamatė patį Tomą. 

Laivelis plaukdamas dideliu lanku sumažino greitį ir 
prie tiltelio apsisuko. 

— Sveikas! — pasisveikino Henrikas ir ištiesė ran- 
ką. - Jau pasiilgai mūsų? 

— Kaip tik ruošjamės gerti kavą, —- baigė Nora. — 
Sėskis, tuoj atnešiu puodelį. 

— Gaila, bet negaliu. 

Tomas atrodė nelinksmas. 

— Norėjau paklausti, ar galiu porai valandų palikti 
pas jus savo katerį? Uostas užkimštas, prie greitosios 
pagalbos tiltelio jau stovi policijos ir greitosios pagal- 
bos laivai. 

Nora įdėmiai pažvelgė į Tomą. Jo akys buvo rim- 
tos. 

— Kas atsitiko? 

— Dar vienas lavonas. Kaip tik važiuoju apsižiūrėti. 

Norą nukrėtė šiurpas. 

— Kur? 

— Misionierių namuose. Aptiko kambarinė, kai 
norėjo sutvarkyti kambarį. Atrodo, kad lavonas bus 
išniekintas. Ar galiu palikti laivą pas jus? Nežinau, 
kada galėsiu pasiimti. 

— Aišku! Juk žinai, kad visada gali švartuotis pas 


mus. 

Henriko ir Noros žvilgsniai susitiko. Juodu beveik 
vienu metu pasisuko į vaikus, kurie žaidė ant kranto. 
Nora negalėjo patikėti. Dvi mirtys Sandhamne per 
savaitę! Jų vasaros saloje! Tiesiog neįtikėtina. Čia, kur 
išeidama iš namų net nerakindavo durų. 

Staiga Norą apėmė begalinis noras priglausti prie 
savęs vaikus ir niekada jų nebepaleisti. 


Kas toliau? 


I7 skyrius 


Tomas sparčiai Žingsniavo siauromis gatvelėmis 
misionierių namų link. 

Baltas pastatas stovėjo pakalnėje prie mokyklos, 
ant kalvos kilo Sandhamno koplyčia. Nuo Noros til- 
telio iki čia nebus nė pusės kilometro. Jei ne kiti pas- 
tatai, misionierių namai būtų matyti pro jos virtuvės 
langą. 

Kai devyniolikto amžiaus pabaigoje Sandhamną 
užliejo protestantizmo banga, mišių Žmonės ėmė 
rinktis į bažnyčią panašiame pastate. Tai buvo pirma- 
sis Sandhamno dvasinės paskirties pastatas, nes dar 
nuo aštuoniolikto amžiaus salos gyventojai vis atmes- 
davo siūlymus statytis savo bažnyčią. Bendruomenėje 
to norėjo daugių daugiausia keturiolika penkiolika 
žmonių. 

Jau kurį laiką misionierių namai buvo naudoja- 
mi kaip pensionas ir įvairių „Sandhamns Vžrdshus“ 
organizuojamų konferencijų vieta. Didelė pamaldų 
salė buvo paversta į pusryčių restoraną ir kartkartė- 


mis naudojama šventėms. Tai buvo gražus pastatas, 

kuklus, bet stilingas, persunktas praėjusių laikų dva- 
sia. 

Staiga — antrame aukšte aptiktas lavonas. 

Tomas linktelėjo pažįstamiems uniformuotiems 
policininkams ir atidarė baltos lentinės tvoros, juo- 
siančios misionierių namų sklypą, vartelius. Prie 
lauko laiptų stovėjo staliukai su kėdėmis. Mėlynų 
našlaičių prisodinti vazonai teikė spalvų smėlėtam 
kraštovaizdžiui, kuriame, kaip ir kitur Sandhamne, 
testyrojo vienas kitas apvytęs žolės stiebelis. 

Lauko durys buvo atidarytos, ir Tomas skubriai 
užlipo laiptais į holą. 

Didžiojoje salėje buvo girdėti kūkčiojimas ir su- 
sijaudinusių žmonių balsai. Jo žvilgsnis nukrypo į 
kampe ant kėdės sėdinčią ir isteriškai raudančią mo- 
terį. Šalia stovinti vyresnė moteris pati verkdama ban- 
dė ją raminti. Patalpoje stovėjo ir policininkas. 

Tomui įėjus, visi trys sužiuro į jį. 

— Lavoną aptiko mūsų Ana, - vyresnė moteris dra- 
matišku gestu parodė į verkiančiąją. — Kai įėjo tvarky- 
ti ketvirto numerio, — pridūrė. 

Tomas priėjo prie sėdinčios moters, kuri raudo- 
dama siūbavo pirmyn ir atgal. Buvo matyti, kad ji 


verkia jau kuris laikas: akys buvo paraudusios ir už- 

tinusios. Tomas mintyse svarstė, kada būtų įmanoma 
ją apklausti. Kol moteris nenusiramins, veikiausiai 
nieko doro iš jos ir neišgirs. 

Jis kreipėsi į antrąją moteriškę, kuri labiau valdėsi. 

— Aš Tomas Andreasonas iš Nakos policijos nuova- 
dos. Ar jūs čia dirbate? 

Moteris linktelėjo, nesiliaudama glostyti verkian- 
čiajai nugaros. 

— Aš Kristina, esu šių namų direktorė, — tarė su 
ryškiu slavišku akcentu ir užsikirto. Apatinė lūpa su- 
virpėjo, tačiau ji giliai įkvėpė ir prisivertė tęsti: — Tai 
baisiausia, ką esu mačiusi. Siaubinga. Ir kaip pas mus 
galėjo taip nutikti? — moteris užsidengė ranka burną 
ir nusisuko. 

Tomas išsitraukė užrašų knygutę ir parkerį. Kam- 
barinė nustojo kūkčioti, tik tyliai vaitojo. 

— Ar galite man pasakyti, kada radote negyvėlį? — 
paklausė direktorės. 

Ji atsisuko ir neužtikrintai pažvelgė į laikrodį, ka- 
bantį ant šviesaus kambario sienos. 

— Policijai paskambinom taip greitai, kaip tik ga- 
lėjom, - tarė verksmingu balsu. — Bus praėjusios tris- 
dešimt keturiasdešimt minučių, ne daugiau. Ana bel- 


dėsi kelis kartus, nes norėjo sutvarkyti kambarį, bet 

jai niekas neatsakė. Tad ji ėmėsi kitų kambarių, kol 
beliko tik ketvirtas numeris. 

— Durys buvo užrakintos? — paklausė Tomas. 

Kambarinė linktelėjo. 

— Taip, - suvebleno. — Turėjau atsirakinti savo rak- 
tu. 

— Ar turite daugiau svečių? 

Direktorė baimingai linktelėjo. 

— Pensionas pilnas, tik šiuo metu nieko nėra na- 
mie. Visi išvažiavę savaitgaliui, grįš šįvakar. 

Ji buvo pasirišusi spalvingą languotą prijuostę. At- 
rodė, kad ją atitraukė nuo duonos kepimo: prijuostė 
ir rankos buvo miltuotos. Kitame didžiosios salės gale 
pro praviras duris su masyvia rankena buvo matyti 
virtuvė. 

Tomas nusprendė prieš tęsdamas moterų apklausą 
užlipti į viršų ir apsidairyti. Kuo greičiau, tuo geriau. 
Jis kreipėsi į iš pažiūros trisdešimtmetį kolegą: 

— Gali nuvesti mane iki kambario? 

Policininkas nuėjo pirmas, o Tomas užlipo laiptais 
iš paskos į siaurą koridorių, vedantį į svečių kambarius. 

Ketvirto numerio durys buvo praviros. 

Įėjęs į kambarį Tomas pamatė nenatūraliai sustin- 


gusią gulinčio žmogaus nugarą. Ore tvyrojo nema- 

loniai salsvas kraujo ir mirties kvapas. Kvapas, dar 
nespėjęs virsti visišku dvoku. 

Tomas apsidairė senovinio romantinio stiliaus 
kambaryje su medžiu iškaltomis sienomis ir nertomis 
užuolaidomis. Ant rašomojo stalo stovėjo vazelė su 
gėlėmis, ant sienos paauksuotuose rėmuose kabėjo 
burlaivį vaizduojantis paveikslas. 

Pro langą švietė saulė. 

Jaukus šeimyniškas pensionas ir lovoje gulintis la- 
vonas niekaip nederėjo. 

Tomas priėjo prie lavono ir ant dešiniojo smilkinio 
pastebėjo didelį gumbą. Aplink jį buvo matyti mė- 
lynių ir nubrozdinimų juostos. Plaukuose ir virš au- 
sies buvo sudžiūvusio kraujo. Galiausiai Tomas apėjo 
lovą, norėdamas geriau apžiūrėti negyvėlio veidą. 

Staiga jį atpažino. 

Prieš jį gulėjo Kiki Bergren, Kristerio Bergreno 
pusseserė. 

Tomas pasilenkė. Į jį spoksojo dvi stiklinės akys. 
Moteris buvo nuoga, tik su raudonomis apatinėmis 
kelnaitėmis. Krūtys sviro ant čiužinio. Antklodė nu- 
stumta į šalį, drabužiai išmėtyti po kambarį. Nebuvo 
požymių, kad kambaryje būtų lankęsi ar gyvenę dau- 


giau žmonių. 

Džinsinėje rankinėje, kuri gulėjo ant grindų, To- 
mas rado piniginę su Kiki Bergren vairuotojo pažy- 
mėjimu. 

Jis išsitraukė mobilųjį telefoną ir surinko savo 
nuovados numerį. 

— Čia Tomas. Apžiūrėjau lavoną. Pasirūpinkite, 
kad teismo medicinos ekspertai šį atvejį ištirtų pir- 
miausia. Reikės dar kartą peržiūrėti Kristerio Bergre- 


no bylą. Čia jo pusseserė. Stipriai sužalota. 


Įkalčių tyrėjai į misionierių namus atvyko prieš 
vidurdienį. Iki tol teritorija buvo aptverta pagal visas 
taisykles. Iš direktorės Tomas gavo kitų pensiono gy- 
ventojų sąrašą. Net pavyko su kai kuriais susisiekti ir 
trumpai apklausti. Niekas nepasakė nieko įdomaus. 

Direktorė neapsidžiaugė, kai jai pasakė, kad dabar 
pensionas yra nusikaltimo vieta ir jį reikia kruopščiai 
apžiūrėti. Nieko negalima liesti ir jokiu būdu netvar- 
kyti Kiki Bergren kambario. 

Paskui diena prabėgo akimirksniu. Kriminalisti- 
kos ekspertai surinko visus įmanomus įkalčius. Ka- 
dangi lavonas buvo aptiktas užrakintame kambaryje, 
kuriame nebuvo jokių grumtynių požymių, kilo visa 


krūva klausimų. Visiškai tikėtina, kad kambarys, kur 

aptiktas lavonas, nebuvo paties nusikaltimo vieta, ta- 
čiau Tomas neskubėjo daryti pirmalaikių išvadų. 

Jis pakalbėjo su vietinės policijos nuovados vir- 
šininku ir susitarė, kad jų posėdžių kambaryje galės 
įrengti laikiną tyrimų štabą. Buvo aišku, kad toles- 
niam darbui reikės patalpos pačiame Sandhamne. 


Tyrimas pakrypo visiškai nauja linkme. 


I8 skyrius 


„Eikit visi po velnių!“ — nusikeikė Jonis Almhul- 
tas. Atkaklus beldimas į duris nesiliovė. Jonio galva 
buvo sunki kaip plyta, liežuviu būtų galėjęs nušveisti 
seną motinos puodą. 

Jis gulėjo lovoje su visais vakarykščiais drabužiais. 
Atkelti galvą nuo pagalvės buvo kančia. Vyriškis ne- 
susigaudė, nei kiek valandų, nei kur jis yra. 

Ištiesęs ranką ir imdamas žadintuvą, užkliudė at- 
kimštą alaus butelį. Rusvai geltonas skystis išsiliejo 
ant grindų ir kaipmat susigėrė į austą kilimą. Jis vėl 
nusikeikė ir pargriuvo ant pagalvės. 

Negailestingas beldimas netilo. 

— Baik! Ateinu! — sugergždė. 

— Joni! Joni! — pasigirdo motinos balsas. —- Ar tu 
namie? 

— Namie, mama. Iuoj! 

Stenėdamas atsisėdo ir nuleido kojas. Netvirtai 
atsistojo ir nusvirduliavo prie durų. Atidaręs išvydo 
tiriantį motinos žvilgsnį. Sumišęs savaiminiu judesiu 


perbraukė per barzdos šerius. 

— Kodėl neatidarai? Beldžiu jau visą amžinybę! 

Joniui dar nespėjus atsakyti, ji tęsė toliau: 

— Bent žinai, kiek dabar laiko? Jau po dviejų! Ne- 
suprantu, kaip gali tiek ilgai trūnyti. Visa sala dūzgia! 

Jonis spoksojo stikliniu žvilgsniu. Neturėjo nė 
menkiausio supratimo, ką ji čia pliurpia. Tenorėjo 
viena — kuo greičiau vėl atsigulti. 

Elena Almhult susijaudinusi kalbėjo toliau: 

— Negirdėjai? Rado dar vieną lavoną. Moters, mi- 
sionierių namuose. 

Jonis nurijo seiles. Kad bent tos prakeiktos galvos 
taip neskaudėtų! Atsirėmė į durų staktą, kad nesvir- 
duliuotų, ir pajuto kaklu kylantį skausmą. 

— Kaip ji atrodo? — paklausė kimiu balsu. 

— Šnektelėjau su Kristina, žinai, ta naująja, kuri 
pavasarį perėmė misionierių namus. Visai susibaigusi. 
Jonis netikėtai stipriai sugriebė motinos ranką. 

— Klausiu, kaip ji atrodo?! 

— Raminkis! Nerėk ant manęs! Kokių penkiasde- 
šimties metų, pensione apsistojo tik vakar po pietų. 
Ilgais šviesiais plaukais, taip sakė Kristina. Manau, 
kad turėtų atrodyti visai normaliai. 

Jonis viduje suvaitojo. 


Prakeikimas! 


— Mama, aš blogai jaučiuosi. Turiu prigulti. 

— Tu visai kaip tėvas. 

Elena pažvelgė žudančiu žvilgsniu ir stipriai su- 
čiaupė lūpas. 

Ta veido išraiška Joniui buvo gerai pažįstama nuo 
pat vaikystės. Motina nutaisydavo tokią miną kas- 
kart, kai tėvas arba Jonis jai neįtikdavo. Tėvą ji taip 
ėdė visą gyvenimą. 

"To smerkimo Jonis dabar negalėjo pakelti. 

— Paskui pakalbėsim, — pabandė išsisukti. 

— Nesuprantu tavęs, — pareiškė Elena. — Visiškai. 

Siauros lūpos susiaurėjo dar labiau. 

— Mama, prašau. Duok man ramybę, gerai? 

— Alkoholis tave pražudys, juk žinai, - pagrūmojo 
kaulėtu pirštu. 

Jonis buku žvilgsniu spoksojo į judančias lūpas ir 
viduje bandė sulaikyti besitvenkiančių žodžių srautą. 

Staiga pratrūko: 

— Eik iš čia, sakau! Pakalbėsim paskui. 

Stumte išstūmė ją ant laiptų ir užtrenkė duris. 

Vyriškis susmuko ant grindų. 

Užuodė savo paties pagirių smarvę. Per daug gerta. 
Per daug rūkyta. Liežuvis ištinęs kaip volė burnoje. 
Gerklę gniaužė įstrigęs baimės gniutulas. Reikia išger- 


ti, kad nusiramintų ir sutelktų mintis. 

Jonis nuėjo į virtuvę, atidarė šaldytuvą ir išsiėmė 
alaus. Atsišliejęs į kriauklę ištuštino skardinę vienu 
mauku. Tada sulamdė ir vyptelėjęs išmetė į šiukšlių 
dėžę. Sunkiai, kaip per sapną, pabandė atgaminti va- 
karykštį vakarą. 

Toji „gražuolė“ sėdėjo užeigos bare. Jis atsisėdo 
prie jos stalo, kartu išgėrė alaus. Po kiek laiko paklau- 
sė, ar nenorėtų su juo eiti dar išgerti. Juodu apsivilko 
ir susimokėjo. Saulė jau buvo nusileidusi, bet kai pa- 
siekė Jonio namus, dar buvo šviesu. 

Jis atrakino duris ir juodu įėjo vidun. Moteris ap- 
sidairė ir kažką pasakė apie jo gėles. Kompanionai iš 
šaldytuvo išsiėmė alaus ir susėdo svetainėje ant sofos. 
Jis prisidegė cigaretę ir paklausė, ar nenorėtų ir ji. 

Pana pešė cigaretes vieną po kitos ir skundėsi, kad 
jai skauda pilvą. Dejonėmis tiesiog išūžė jam ausis. 

Abu gerai prisiliuobė. 

Po kiek laiko jis prisislinko arčiau. Jam pasirodė, 
kad ji irgi to nori. 

Jei tik ta kvaiša būtų jo paklausiusi, viskas būtų 
ėję kaip per sviestą. Būtų buvę visai paprasta, jei tik ji 
būtų dariusi tai, ko jis norėjo. Paprasta kaip dukart du. 


I9 skyrius 


„Kas gali būti geriau nei vidurvasarį leisti gražų šeš- 
tadienio vakarą uždarytos policijos nuovados posėdžių 
kambaryje?“ — mintijo Tomas. 

Jis niūriai spoksojo į savo užrašus ir mąstė, kad šis 
savaitgalis veikiausiai jau prarastas. 

Kol įkalčių tyrėjai apžiūrinėjo nusikaltimo vietą, To- 
mas paskambino Margitei ir perdavė naujausias žinias. 

Naujienos jai visai nepatiko. 

Senis posėdį esamai situacijai aptarti sušaukė tą patį 
šeštadienį, septintą vakaro. Taigi Tomas turėjo pakanka- 
mai laiko baigti reikalus Sandhamne ir grįžti į sausumą. 

Dabar jis sėdėjo konferencijų stalo gale. Dešinėje 
sėdėjo Margitė, kairėje — Karina. Dviem jaunesnie- 
siems policijos pareigūnams Kalei Lidvalui ir Erikui 
Blomui taip pat teko savaitgalį atvykti į tarnybą. 

Senis apibendrino situaciją: 

— Taigi, turime auką, kuri, atrodo, mirė nuo stip- 
raus smūgio į galvą. Be to, ji yra negyvėlio, prieš porą 
savaičių išplukdyto į krantą, pusseserė. Kristerio Ber- 


greno byloje šiandien neturime įrodymų, jog jis nusi- 

skandino. Kaip ir įrodymų, jog buvo nužudytas. Kiki 
Bergren atvejis užtruks dar porą dienų, kol gausime 
galutines išvadas dėl mirties priežasties. Teismo medi- 
cinos ekspertai pažadėjo pasistengti, bet dabar daug 
kas atostogauja. "a 

— Ar yra kas nors, kas sietų abu Bergrenus su Sand- 
hamnu? - paklausė Margitė. — Gal jie čia vasarodavo? 

Buvo akivaizdu, kad jai jau labai reikia atostogų. 
Moteris atrodė pavargusi, veidas buvo nepaliestas 
saulės. Margitė nekantravo, tarsi jai mažai rūpėtų, jog 
reikia išsiaiškinti dvi paslaptingas mirtis. Ji tetroško 
kuo greičiau baigti, kad galėtų leistis į savo išvajotą- 
sias atostogas. 

Prieš atsakydamas Tomas nesąmoningai brūkštelė- 
jo ranka sau per trumpus plaukus. 

— Kiek žinau, ne. Kol kas jokio ryšio tarp Kris- 
terio ir Kiki Bergrenų bei Sandhamno neaptikome. 
Tačiau sutapimas, kad pusbrolį su pussesere rado ne- 
gyvus vienoje archipelago saloje, su kuria jie neturi 
nieko bendro, ir tik kelių dienų skirtumu, būtų jau 
per daug neįtikimas. Reikia apsvarstyti visas įmano- 
mas sąsajas. Palaukime Kiki Bergren buto apžiūros 
rezultatų — gal ką rasime. Iš to, ką žinome, Kristerio 


Bergreno su sala nesieja niekas. 

Senis kostelėjo. 

— Kad ir kaip ten būtų, šįkart tiriame žmogžudys- 
tę. Margite, tu vadovausi tyrimui. Tomai, tu padėsi 
Margitei. Erikai, Kale — dirbsite su jais. Karina padės 
visur, kur reikės. 

Karina pasisuko į Tomą. 

— Tik sakyk, ką man daryti. 

Koketišku rankos judesiu mergina atmetė atgal 
plaukus. Kambaryje ji vienintelė šypsojosi. 

Margitė giliai atsiduso labai nepatenkintu veidu. 

— Rytoj išeinu atostogų, pamiršai? Jau išsinuomo- 
jome namą vakarinėje pakrantėje. 

— Margite, turime dvi mirtis, iš kurių viena ti- 
kriausiai yra žmogžudystė. 

Tačiau Margitė buvo nusiteikusi kovingai. Ji retai 
pasiduodavo iš karto. Dabar komisarė kovėsi už savo 
laisvalaikį. Tarsi tai būtų ne keturios liepos savaitės 
krašte, kur termometro stulpelis retai kada perko- 
pia dvidešimties laipsnių padalą, o gyvybės ir mirties 
klausimas. 

— Be to, aš turiu dvi paaugles dukteris ir vyrą, už 
kuriuos irgi esu atsakinga. Esi ką nors girdėjęs apie 
gyvenimo balansą? Man reikia atostogų. Atariau visus 


metus, tą tu puikiausiai Žinai. 

Ji niūriai žvelgė į Senį, mosuodama parkeriu. Senis 
rūsčiai žiūrėjo į ją. 

— Ar galiu kai ką pasiūlyti? — įsiterpė Tomas. 

Margitė su Seniu liovėsi svaidytis žaibais ir sužiuro 
į Tomą. 

— Jei Margitei bus galima prisiskambinti, tyrimą 
galėčiau pradėti aš. Kritinę akimirką ji galės šokti į 
automobilį ir atvažiuoti. Sandhamnas man pažįsta- 
mas, 0 savo atostogas galiu porai savaičių ir atidėti, jei 
jau toks reikalas. 

Margitė metė provokuojamą žvilgsnį į Senį, kuris, 
prieš atsakydamas, sunkiai atsiduso. 

— Kai aš atėjau dirbti į policiją, dievaži, apie jokį 
gyvenimo balansą nebuvo nė kalbos. Tiesiog dirbda- 
vome tol, kol ištirdavome bylą. 

Jis valandžiukę pasvarstė ir nusileido. 

— Na gerai, tebūnie... Gali važiuoti, Margite, bet 
tik su sąlyga, kad prireikus atvyksi. Tu būsi atsakinga 
už priimtus sprendimus. O iki tol derinkitės telefonu. 

Margitei lyg akmuo nuo širdies nusirito. 

— Žinoma, Tomai, skambink bet kada. Duosiu tau 
ir savo vyro mobiliojo telefono numerį, jei kas. Eime, 
susėsime ir aptarsime, ką reikia daryti. 

Komisarė dėkinga mirktelėjo Tomui, susidėjo 


daiktus ir atsistojo. 

— Viskas pavyks kuo puikiausiai, — mestelėjo Se- 


niui, apsisuko ant kulno ir išėjo. 


Margitė su Tomu iki vėlumos aptarinėjo tolesnių 
veiksmų planą. Kalė Lidvalas su Eriku Blomu rytoj 
ryte turi vykti į Sandhamną ir pradėti tyrimą. Tomas 
atvyks vėliau. Dar kartą peržiūrėjo apie abu Bergre- 
nus surinktą medžiagą. Karina sėdo prie kompiuterio 
ir išnaršė visas įmanomas duomenų bazes, stengda- 
masi papildyti turimas žinias. 

Iš Švedijoje įvykdomų žmogžudysčių ar pasikė- 
sinimų nužudyti aštuoniasdešimčia procentų atvejų 
auka ir nusikaltėlis būna pažįstami. Tad reikia susi- 
daryti vaizdą, kaip Bergrenai gyveno ir dirbo. Tai yra 
susipažinti su Kiki ir Kristerio aplinkos žmonėmis ir 
nuspręsti, kuo reikėtų pasidomėti labiau. O tada mo- 
zaiką sudėlioti taip, kad išryškėtų asmenų, turėjusių 
motyvų nužudyti, vaizdas. 

Pirmadienį ryte tyrėjai turės apžvelgti jų hinansinę 
situaciją, banko sąskaitas ir panašiai. Apie žmogų ga- 
lima stebėtinai daug sužinoti vien pagal jo mokėjimo 
kortelės operacijas. 

Tyrimas Sandhamne turės būti sutelktas į paskuti- 


nes dvidešimt keturias Kiki Bergren gyvenimo valan- 

das: kada tiksliai ji atvyko į salą, ko ieškojo ir ar ją su 
kuo nors matė. 

Reikės kiek galima daugiau sužinoti apie asmenis, 
su kuriais ji saloje bendravo. Teks susisiekti net su 
Vaksholmo keltų ir Sandhamno taksi laivų įmonėmis. 
Gal kas iš įgulos ką SR apie ją prisimins ar žinos, kur 
ji vyko. Kiekvienas, net ir iš pažiūros nereikšmingas, 
liudininkų parodymas gali padėti išnarplioti bylą. 

Vis dėlto pirmiausia Tomas norėjo apžiūrėti jos 
butą. 

Nebylus butas daug ką pasako apie savo šeiminin- 
ką. Iš žmogaus namų galima daug sužinoti apie jo cha- 
rakterį, gyvenimo aplinkybes, draugus ir priešus. Gal 
ras ką nors, kas atskleistų Kiki sąsajas su Sandhamnu. 

Be to, Tomui reikėjo geresnės Kiki nuotraukos nei 
pase. Jos reikės per Sandhamno gyventojų apklausą — 
ją teks atlikti kuo greičiau. 

Kiek pasvarstęs, Tomas nusprendė paprašyti Kari- 
nos vykti su juo į butą. Tokioje byloje moteris gali 
praversti. Moterys pastebi dalykų, kurių jis nepama- 
tytų. Jis nuoširdžiai prisipažino nesąs puikus moterų 
psichologijos žinovas. 

Tai jam skaudžiai atskleidė Pernila per paskutinį 


ginčą, po kurio jie išsiskyrė. 

Jis įėjo į vonios kambarį. Ten stovėjo Pernila su 
vystykliuku rankoje, kurio buvo nepastebėjusi rink- 
dama Emilijos daiktelius. 

— Tai ne mano kaltė, — tarė ji, pabrėždama žodį 
„mano“. Moteris žvelgė į Tomą aršiu žvilgsniu, lyg jo 
neapkęstų. 

Gal taip ir buvo. 

Tomas sustojo kaip įbestas. 

— Niekada nesakiau, kad tai tavo kaltė, - paprieš- 
taravo. 

Žmona jį niekinamai nužvelgė, jos lūpos virpėjo. 

— Pusę metų mudu beveik nesikalbame, net ne- 
prisilieti prie manęs. Kai žiūri į mane, įžvelgiu šitą 
priekaištą tavo akyse. Manai, nesuprantu, ką galvoji? 

Iš akių pasipylė ašaros ir Pernila jas nusišluostė be- 
jėgišku mostu. 

— Tai ne mano kaltė, — tyliai pakartojo. —- Aš ne- 
kalta. 

Tarp jų žiojėjo praraja, kurios žodžiais įveikti ne- 
įmanoma. Tomas ir neturėjo ko pasakyti. Jis nebuvo 
tas, kuris lengvai kalba apie savo jausmus, juolab tuo- 
met. Nebuvo prasmės net bandyti. 

Jis suprato, jog Pernila žūtbūt trokšta išgirsti, kad 
jis jos nekaltina. Tik kaskart, kai Tomas susiruošdavo 


tai pasakyti, žodžiai įstrigdavo gerklėje. 

Giliai širdyje buvo įsitikinęs, kad kažkas yra kaltas 
dėl Emilijos mirties. Kaskart, kai prisimindavo mažą 
dukrytės kūnelį, imdavo ieškoti kaltų dėl jos mirties. 
Jei tai ne Pernilos kaltė, tada kieno? 

Dvejonės nesiliovė griaužusios. Vis svarstė, kas 
būtų buvę, jei Pernila tąnakt būtų pabudusi. Juk ji 
dar tebežindė. Argi neturėjo pajusti, kad kažkas ne 
taip? Vidinis balsas kuždėjo, kad tokie argumentai 
yra nelogiški, bet įkyrios minties atsikratyti nepajėgė. 
Kodėl ji miegojo tuo metu, kai greta mirė jos vienin- 
telis vaikelis? 

Tai buvo paskutinis kartas, kai juodu kalbėjo apie 
Emiliją. Netrukus jis išsikraustė. Juos išskyrė per ke- 
lias savaites. Ilgiau trukdavo tik tada, jei sutuoktiniai 
turėjo vaikų iki šešiolikos metų amžiaus. 

Jie vaikų neturėjo. 

Tomas staiga atsistojo. Ranka persibraukė per 
kaktą, lyg norėdamas ištrinti prisiminimus. Kokia 
prasmė kapstytis praeityje? Kiek kartų jis vis iš naujo 
išgyvendavo paskutines Emilijos gyvenimo valandas! 
Kaskart skaudėdavo vis taip pat. Reikia viską pradėti 
nuo pradžių. 

Pavargęs atsiduso, priėjo prie lango ir pasirąžė, 


norėdamas išjudinti strėnas. Pro langą pamatė, kaip 

vienas policijos laivelis nuo prieplaukos pasuko Na- 
kos link. Pagavo save besvajojantį, kaip norėtų tą 
laivelį vairuoti pats ir negalvoti apie nieką, išskyrus 
patruliavimą archipelage. 

Arplėšė žvilgsnį nuo patrulinio katerio. Reikia pa- 


sirūpinti tyrimu. 


Sekmadienis, antra savaitė 

Sekmadienį Tomas atvyko į Sandhamną su Kiki 
Bergren nuotrauka. Ją rado ryte jos bute. Tai buvo 
vienintelis jųdviejų su Karina aptiktas naudingas ra- 
dinys, bent jau šioje tyrimo stadijoje. 

Kiki Bergren nuomojosi būstą Bandhagene netoli 
pusbrolio. Jos trijų kambarių butas buvo nedidelis, 
bet gerai suplanuotas ir daug tvarkingesnis už Kris- 
terio landynę. Jame buvo miegamasis, gyvenamasis 
kambarys ir nedidelis valgomasis. 

Gyvenamojo kambario kampe stovėjo kompiute- 
ris. Dar televizorius, sofa ir laikraščių stalelis. Vienur 
kitur gulėjo krūvelės laikraščių, daugiausia bulvari- 
nių su karališkosios šeimos ir Deivido Bekhemo bei 
jo žmonelės nuotraukomis. Knygų lentyna buvo iš 
„Ikea“ parduotuvės, tokią pat turėjo ir Tomas, tik ki- 
tos spalvos. Kaip ir Kristerio Bergreno bute, ji buvo 
prigrūsta žurnalų ir filmų, bet Kiki lentynoje stovėjo 
kur kas daugiau knygų. 

Buvo matyti, kad moteris kurį laiką buvo išvykusi. 
Prieškambaryje tebestovėjo kelioninis krepšys, o bal- 


dus buvo nuklojęs dulkių sluoksnis. 


Tomas įjungė Kiki kompiuterį, kad paieškotų 
naudingos informacijos. Pašto dėžutėje daugiausia 
buvo draugių laiškai ir persiųsti internetiniai juoke- 
liai. Daugumą jų buvo gavęs ir jis. 

Įrankių juosta buvo pilna naudingų interneto sve- 
tainių adresų. Tomas patikrino naršymo istoriją ir 
pastebėjo, kad Kiki neseniai lankėsi Vaksholmo lai- 
vininkystės bendrovės svetainėje. Veikiausiai ieškojo į 
Sandhamną plaukiančių keltų grafiko. 

Jokia kita svetainė su jos apsilankymu Sandhamne 
neturėjo nieko bendro. Tomas neaptiko nei parsisiųs- 
tų dokumentų, nei kitokių nuorodų. Kiki Bergren 
kompiuteryje nebuvo jokios informacijos apie jos ke- 
lionės tikslą. 

„Ir ko jai ten prireikė?“ — galvojo Tomas, prisėdęs 
ant lovos krašto Kiki miegamajame. Ant šviesiai ža- 
lios antklodės gulėjo pora priderintų pagalvėlių. Pele- 
ninėje ant naktinio staliuko mėtėsi nuorūka. 

Tada nuovadoje ji nieko neprasitarė apie Sand- 
hamną, o už poros dienų išplaukė į salą. Taigi, bus šį 
tą nutylėjusi. Veikiausiai ketino pas ką nors vykti. Tik 
kodėl nieko apie tai nesakė? Gal jau tuomet nutuokė, 
kas kaltas dėl pusbrolio mirties? 

Karina apieškojo drabužių spintą ir vonios kamba- 


rį. Daug kas buvo pirkta iš „H8cM“ bei „KappAh!l“ 

parduotuvių. Daugybė juodų švarkelių ir baltų marš- 
kinėlių išdavė, kad moteris dirbo krupjė. 

Vonioje rikiavosi veido kremo ir kitos kosmetikos 
indeliai. Ant skalbimo mašinos stovėjo pilnas nešva- 
rių skalbinių krepšys„yeikiausiai Kiki ketino jais pasi- 
rūpinti vėliau. Sieninėje spintelėje su veidrodžiu greta 
„Alvedon“ ir „Strepsil“ vaistų dėžučių gulėjo pakelis 
prezervatyvų. 

Pas Kiki jie rado gausybę įvairių gamintojų nosies 
lašiukų. Karina savęs klausė, ar tik slogos priežastis 
nebus prastas viešbučio kazino oras. Ji ne itin domė- 
josi krupjė profesija, bet įsivaizdavo, kad jie dirba ne 
pačioje sveikiausioje aplinkoje. 

Po kurio laiko pašaukė Tomą ir parodė sieninėje 
spintoje rastą kartoninę dėžutę. 

— Žiūrėk, čia senos nuotraukos ir albumai. 

Jis pasilenkė ir ėmė apžiūrinėti dėžutės turinį. 

Ši buvo pilna senų nuotraukų, daugiausia nespal- 
votų. Tomas pradėjo jas vartyti. 

— Žinai, kas čia? 

Tomas Karinai parodė jaunos moters nuotrauką. 

— Ne, kas? 

— Tai Kristerio Bergreno motina, Kiki teta. 


Karina paėmė nuotrauką ir įsižiūrėjo. 

— Kokia graži! Atrodo kaip kokia šešto dešimtme- 
čio žvaigždė. 

Karina paėmė kitą nuotrauką, kurioje buvo nufo- 
tografuota jaunavedžių pora. 

— Čia tikriausiai Kiki tėvai. Matyti, kad vyras yra 
tos gražuolės giminaitis, ar ne? 

Tomas palinko link Karinos ir ėmėsi apžiūrinėti 
nuotrauką. 

Rodėsi, kad jaunikis su šventiniais drabužiais jau- 
tėsi nejaukiai, tačiau jaunoji atrodė laiminga ir įsimy- 
lėjusi. Jos šukuosena buvo tipiška šeštą dešimtmetį — 
pedantiškai sudėtos ir gausiai laku supurkštos garba- 
nos. Jaunosios suknelė buvo kukli, bet elegantiška. 
Rankoje ji laikė rožių puokštelę. 

Tomas nusinešė dėžutę į virtuvę ir pabandė surū- 
šiuoti nuotraukas. 

Buvo daug įvairaus amžiaus Kiki ir Kristerio Ber- 
grenų fotografijų, nuo smėlio dėžės laikų iki jau suau- 
gusių asmenų. Nė vieno jų vaikystė neatrodė lengva. 
Iš Kristerio nuotraukų pro ilgus kirpčiukus žvelgė 
įžūlus vaikiūkštis. Retoje nuotraukoje jis buvo tikrai 
linksmas. 

Kiki paauglystėje buvo miela mergaičiukė ilgais 


tamsiais į uodegą surištais plaukais, tik kiek per daug 

išsidažiusi. Tačiau iš vėlesnių nuotraukų jau žvel- 
gė moteris, kuri neatrodė laiminga. Subliuškusiais 
skruostais, linksmas raukšleles aplink akis pakeitė dvi 
gilios raukšlės abipus nosies. 

Kiki Bergren ilgą laiką bus gyvenusi viena: nei jos 
elektroninio pašto dėžutėje, nei bute nebuvo nieko, 
kas liudytų ją turėjus pastovių santykių. Šaldiklis 
buvo prikrautas dietinių pusgaminių vienam asme- 
niui. Pati virtuvė buvo minimalistinė. 

Tipiškas Stokholmo vienišiaus butas. Per šešiasde- 
šimt procentų sostinės gyventojų gyveno vieni, nesu- 
kūrę šeimos. 

Kaip ir jis. 

Mintyse išvydo save su Pernila dar laimingais savo 
santuokos laikais. Kol laukė Emilijos ir kūrė džiugius 
ateities planus. 

Niekada nebūtų pagalvojęs, kad vos po kelerių 
metų jis bus išsiskyręs vyriškis tarp savo šeimiškų 
draugų. 

Ar kad lankys mažą kapelį su dar mažesniu antka- 
piu, klausinėdamas savęs, ką padarė ne taip. 

Arba kas dėl to kaltas. 

Vėl atsitokėjo, kad jau metas žvelgti į priekį. Kiek 
kartų sau tai buvo sakęs! Vieną sykį reikia palikti pra- 
eitį praeityje. Tik nežinojo kaip. 

Karina švelniai palietė jo ranką. Susirūpinusi žvel- 
gė i Ji: 
— Eime. Jau viską padarėme. 


Tomas nuvyko į Sandhamną pas Kalę su Eriku ir 
šie jam trumpai atsiskaitė. Tada paskirstė užduotis. 

Kol Erikas apklausinėjo gyventojus, Tomas su 
Kale turėjo apeiti visus viešbučius ir restoranus. Nu- 
sprendė pradėti nuo šiaurinio galo ir eiti „Buriuoto- 
jų restorano link. 

Kai užėjo į „Vardshuset“, padavėjas papurtė galvą. 
Negali pasakyti, ar Kiki Bergren čia lankėsi. Tądien 
dirbę barmenas ir padavėja abu yra pagalbiniai dar- 
buotojai, dirba tik savaitgaliais. Jie į salą atvyks tik 
penktadienį. Tomas pasiėmė jų mobiliųjų telefonų 
numerius. Gal jam pasiseks ir jie bus Stokholme, tada 
galėtų išsikviesti juos į nuovadą ir parodyti mirusio- 
sios nuotrauką. 

Jie apklausė prie uosto įsikūrusių parduotuvėlių 
ir restoranų darbuotojus. Šių Tomas suskaičiavo vie- 
nuolika. Neblogai tokiai toli jūroje esančiai salelei. 

Eidamas pro „Buriuotojų“ restorano duris Tomas 
prisiminė, kad jie bus kai ką užmiršę - seną uosto vieš- 
butį, kurį prieš porą metų vėl atidarė „Sands Hotell 


pavadinimu. Jis stovėjo ant kalvelės už prekybos centro. 

Tomas pasisuko į Kalę. 

— Klausyk, kai ką pamiršome. Turime grįžti į 
„Sands Hotell“ ir pasikalbėti su personalu. 

Kalė pasilenkė ir jau gal dešimtą kartą iškratė savo 
batą. < 

— Kiek šitoje saloje gali būti smėlio, — burbėjo 
jis. — Ar jis kada nors baigsis? Visada maniau, kad ar- 
chipelagas — tai uolos ir stambus žvyras, o ne Sacharos 
klonas. 

— Baik inkšti! Džiaukis, kad nereikia kepti karštoje 
nuovadoje ir gali mėgautis gražia sala, - papriekaišta- 
vo Tomas. 

— Gera tau kalbėti, kai pats smėlyje užaugęs. 

Tomas neatsakė ir patraukė viešbučio link. 

— Kai nueisime, ten galėsime išgerti kavos. 

Išgėrę kavos su cinamoninėmis riestėmis, juodu 
prisidėjo prie gyventojų apklausos. Ji vyko taip: pa- 
skambini ar pabeldi į duris, prisistatai, parodai Kiki 
Bergren nuotrauką ir užduodi tuos pačius klausimus. 

Apėjus per trisdešimt namų Tomo nuotaika buvo 
niūri. Kiki Bergren niekas nebuvo matęs. Tarsi ji 
niekada nebūtų įkėlusi kojos į salą. Daug kur nieko 
nebuvo namie — nieko stebėtino tokią gražią vasaros 
dieną, — bet dėl to darbo tik padaugėjo, nes teko pa- 


sižymėti adresus, kur užeiti kitą kartą. 

Tomas suprato, kad apklausoms prireiks ir viso 
rytojaus. Tam reikalui mielai būtų išsikvietęs budintį 
policininką, tačiau karti tiesa buvo ta, kad visi atos- 
togavo. „Nei Dievo, nei sąžinės“, — karčiai pagalvo- 
jo. Neduokdie liepos mėnesį susirgti ar žūti. Nepri- 
sišauksi nei gydytojų, nei policijos. Atostogauja visi, 
kas tik gali. Išskyrus žurnalistus. 

Senis pranešė, kad pirmadienį organizuojama 
spaudos konferencija. Byla susidomėjo ir konferen- 
cijoje dalyvaus pats Stokholmo apygardos policijos 
viršininkas. Laikraščiai desperatiškai troško informa- 
cijos. „Įžymybių rojaus“ ir „vasaros žmogžudystės“ 
deriniui neatsispirs niekas. 

Spauda netgi „aptiko“ ryšį tarp abiejų mirčių. 
Vos pasklidus naujienoms, visi kaip pamišę leidosi 
spekuliuoti informacija apie Sandhamne nužudytus 
giminaičius. Niekam nerūpėjo, kad dar neaišku, ar 
Kristeris Bergrenas apskritai buvo nužudytas. 

Tomas nutaisė vertintojo miną. Nebuvo sunku at- 
skirti, kuris salos lankytojas yra žurnalistas. Jie arba 
spiesdavosi aplink vis dar policijos užtvertus misio- 
nierių namus, arba šniukštinėdavo po salą. Greitai 
saloje neliko nė vieno gyventojo, iš kurio nebūtų pa- 
imtas interviu ir kuris nebūtų išsakęs savo nuomonės 


apie įvykį. 


21 skyrius 


Joniui Almhultui būvo nežmoniškai bloga. 

Rėmuo ėdė visą stemplę iki pat gerklės. Sprandą ir 
kaktą pylė šaltas prakaitas. Jis vargiai besilaikė ant kojų. 
Jonis sunkiai nurijo seiles ir įsikibo į durų staktą, kad 
neprarastų pusiausvyros. 

Už durų stovėjo policija ir klausė, ar jis nematė Kiki 
Bergren. Jonis tik vargais negalais suėmė save į rankas. 

Buvo dar tik pusė trijų, o vyriškis — jau šiltutėlis. 

Nuo vakarykštės popietės, kai motina pažadinusi pa- 
pasakojo apie misionierių namuose rastą negyvėlę, jis 
gėrė be perstojo. 

Neturėjo drąsos išsiblaivyti. 

Kol tįsojo svetainėje ant sofos, galva ūžė nuo min- 
čių. Kartkartėmis prisnūsdavo, o pabudęs savo baimę 
vėl skandindavo alkoholyje. 

Jonis užuodė savo skleidžiamą kvapą. Anaiptol ne 
patį maloniausią. 

Nervingai savęs klausė, ar tik tas mentas nepastebė- 
jo, kad jis per akis meluoja. Atėjo, atkišo prieš nosį tos 
fėjos iš restorano nuotrauką ir paklausė, ar nebuvo jos 
sutikęs. 


Jonis, aišku, pasakė, kad ne. 

Pareiškė pirmą kartą matąs tą moterį. Susinėrė ant 
krūtinės rankas, kad policininkas nepamatytų, kaip 
jos dreba. 

Joniui atrodė, kad jam tiesiog ant kaktos parašyta, 
jog ji buvo pas jį. Tačiau policininkas tik atsiprašė už 
sutrukdymą ir palinkėjo gražaus sekmadienio. 

Tegul susikiša tą gražų sekmadienį kur nesueina! 

Jonis nusvirduliavo atgal į svetainę ir griuvo ant 
sofos. Ant stalo stovėjo jau atšilęs alus. Vyras ištiesė 
ranką jo paimti. Ką reikės sakyti, jei mentas vėl sugrįš? 
Gintis toliau? Sukurpti kokią istoriją? 

Užeigoje jį aptarnavo Ingė, aišku, kad jau bus vi- 
siems pripliurpusi, kaip jis su ta mergužėle sėdėjo prie 
vieno stalo. 

Velniava! 

Jis tenorėjo su ja pasikalbėti. Nieko daugiau. O 
tada viskas pradėjo slysti iš rankų. Nes ji nieko nesu- 
prato, ta kvaila višta. 

Velniai rautų, ir kaip ji taip sugebėjo atiduoti galus? 

Mintyse vėl perkratė, kas atsitiko tą vakarą. Juodu 
sėdėjo ant sofos. Ji pradėjo /zužytis. Reikėjo ką nors 
daryti. Jis ir padarė. 

Smūgis nebuvo stiprus. Tikrai ne. Tik niuksas, 


kad ji suprastų. Jis ne koks prievartautojas. 

Jonis pribaigė skardinę ir nusviedė ant grindų. Ši 
barškėdama nusirito po sofa. Ir kodėl moteris nedarė 
to, ką jis jai sakė? Iš karto. 

Žodžiu, vaikine, sėdi šūde iki ausų! 

Jonis išgėrė dar porą gurkšnių. Čia likti negalima. 
Tik laiko klausimas, kada mentai susiprotės užsukti 
pas jį dar kartą. Neketino leistis, kad jam prisiūtų šitą 
reikalą. Tai tikrai ne jo kaltė. 

Jis neketino jos užmušti. Niekada neturėjo tokių 
minčių. 

Užteks knaisiotis ir gaišti laiką! Nuspręsta! Jis 
plaukia į Stokholmą! Jonis skubriai sugrūdo į sportinį 
krepšį džinsines kelnes ir porą marškinėlių. 

Žinojo, kad prieš trečią išplaukia tiesioginis keltas 
į Stokholmą. Jei pasiskubins, dar spės. 

Virtuvėje pastvėrė pakelį pieno ir iš jo atsigėrė. Sta- 
tydamas atgal, šaldytuve pamatė dvi skardines alaus. 
Paims ir jas — pravers. Likusiu pienu užgėrė tabletę 
„Alvedon“ ir išėjo pro duris. 

Pagalvojo palikti motinai raštelį, bet nusprendė, 
jog bus paprasčiau paskui paskambinti jai į mobilųjį. 


Jei bus noro. 


Kaip galėdamas sparčiau Jonis nuskubėjo į garlai- 


vių prieplauką. 

Ten stovėjo „Cinderella“, sausakimša nuo turistų, 
kurie po saloje praleistos dienos traukė namo. Kiek 
akys aprėpė, buvo pilna vaikiškų vežimėlių ir kupri- 
nių. Jonis užgniaužė norą prasigrūsti pro žmones ant 
trapo. 

„Ramiai, tik ramiai!“ — tramdėsi. Svarbiausia neat- 
kreipti į save dėmesio. 

Nuo spartaus žingsniavimo buvo uždusęs, bet kaip 
įmanydamas stengėsi nešnopuoti, kad tik niekam ne- 
kristų į akis. Nuleidęs galvą užlipo į denį ir atsisėdo 
laivagalyje. Užsismaukė ant akių bluzono kapišoną ir 
nudavė miegantis. 

Kai pagaliau išgirdo tris išplaukiančio laivo garso 
signalus, lengviau atsiduso. Staiga puolė į tualetą iš- 
sivemti. Vėmalų fontanas šovė pro klozeto kraštą ir 
aptaškė grindis, bet jam tai nerūpėjo. Turėjo ką veikti, 
kol apsivalė pats. 

Likusią kelionės dalį pratūnojo savo kamputyje, 
stengdamasis niekam neužkliūti. Norėjo išgerti, bet 
nedrįso nueiti į kavinę nusipirkti. Kartkartėmis pri- 
snūsdavo, tačiau miegas buvo neramus, paviršutiniš- 
kas ir neteikė jokio poilsio. Tik primindavo, jog kū- 
nas tetrokšta viena — pasinerti į kitą pasaulį, kuriame 


pastarosios dienos įvykiai nieko nereikštų. 

Laivo „Cinderella“ kapitonas užtikrintai vedė laivą 
Stokholmo kryptimi. Praplaukę siaurutį Štėgesundą, 
apstatytą pompastiškai restauruotomis (dėl milžiniš- 
ko akcijų pelningumo) senovinėmis pirklių vilomis, 
jie priplaukė Vaksholmą ir ten išlipo dalis žmogiško- 
jo krovinio. Galiausiai laivas apsuko pietinę Lidingės 
dalį, trumpai stabtelėjo Goshagos prieplaukoje, o 
tada ėmė ryškėti gerai pažįstamas Stokholmo siluetas. 

Iš savo vietos aštuonių denių kelto laivagalyje Jonis 
stebėjo, kaip šone liko Jurgordenas ir Naka, o laivas 
galiausiai prisišvartavo Strando kelyje. Vyras skubriai 
išlipo į krantinę. 


O dabar kur eiti? 


22 skyrius 


Pažvelgus į prieplaukoje priešais kioską stovinčią 
reklaminę lentą Noros kūnu perbėgo šiurpuliukai. 

Juodos riebios raidės skelbė: „Seksualinė žmog- 
žudystė Sandhamne — rasta nuogai išrengta negyva 
moteris.“ 

Ten, kur laikraščiai paprastai rašydavo, kaip gra- 
žiau įdegti saulėje ar suformuoti dailų pilvuką, šian- 
dien puikavosi vienos sensacijos. Bulvariniai laikraš- 
čiai be skrupulų nagrinėjo vasarotojų rojuje aptiktą 
išniekintą moters lavoną, tiesiog pamišę iš laimės, 
kad pagaliau savo skiedalus gali pakeisti sensacinga 
informacija. Apsukrūs redaktoriai, turintys uoslę ge- 
rai perkamoms temoms, tik ir naudojosi tokia proga. 

Nora svarstė, pirkti ar nepirkti vakarinių laikraš- 
čių, bet nepajėgė tam atsispirti. Kad ir gėdijosi, nusi- 
pirko abu. 

Pasikišusi po pažastimi lėtai parėjo namo ir pri- 
sėdo sode ant sofos. Nusiskynė porą mėtos lapelių, 
įmetė į puodelį ir užpylė karštu vandeniu. 

Iš Signės sodo atsklido berniukų juokas. Jie ste- 
buklingai mokėjo iškaulyti iš Signės vynuogių sulčių 

ir naminio mielinio pyrago, kurių ši visada duodavo, 
kai tuodu atbėgdavo pas ją maldaujančių spanielių 
išraiškomis. Be to, Signė kepdavo neapsakomai gar- 
džius pyragaičius su aviečių uogiene, kuriuos berniu- 
kai, ypač Adamas, tiesiog dievino. 

Kad ir kaip Nora stengėsi, jai tokių skanių pyra- 
gėlių kaip Signės iškepti nepavykdavo. „Turbūt tam 
turi būti gimęs prieškariu“, — atsidususi pagalvojo, 
kai pastarąjį kartą Adamas ir vėl nepalaimino jos ban- 
dymo. 

— Nesakau, kad tavo pyragaičiai neskanūs, — pasa- 
kė tada, žvelgdamas tyromis mėlynomis akimis. - Tik 
ne tokie skanūs kaip tetos Signės. Bet aš vis tiek tave 
myliu, mama, - paguodė Norą šlapiu bučkiu. 

Laikydama rankoje puodelį ji atsivertė vieną lai- 
kraštį ir ėmė skaityti. Visas atvartas buvo skirtas 
žmogžudystei. Vienoje pusėje rašė apie vargšę kamba- 
rinę, kuri aptiko lavoną. Detaliame interviu moteris 
buvo iškvosta iki menkiausių smulkmenų. 

Straipsnis jausmingai aprašė, kaip išrodė aptiktoji 
pusnuogė negyvėlė ir kokia buvo kambarinės reak- 
cija. Dar citavo pensiono direktorės svarstymus apie 
Kiki Bergren gyvenimą ir ko ši galėjo atsitrenkti į 
Sandhamną. 

Žurnalistai iš kažkur iškapstė seną vairuotojo pa- 
žymėjimo nuotrauką, kurioje nemadingai apsikirpusi 
Kiki tuščiu žvilgsniu spoksojo tiesiai į kamerą. Nora 
savęs klausė, kodėl vairuotojų pažymėjimų nuotrau- 
kose visi atrodo taip baisiai. 

Greta puikavosi įrėminta faktų suvestinė apie Šve- 
dijoje padažnėjusius seksualinius ir kitokius nusikal- 
timus, per pastaruosius mėnesius įvykdytus įvairiose 
šalies vietose. Laikraštis teigė, kad policija nebepajėgi 
apsaugoti šalies moterų. Kažkoks politikas įsakmiai 
reikalavo užtikrinti moterų saugumą, ypač vasarą. 

Norą sukrėtė tai, kaip straipsnis vaizdavo Sand- 
hamną. Tiesiog nesuvokiama, kad šitaip rašytų apie 
vietą, kurioje ji vasarodavo nuo vaikystės. Numylėtoji 
sala staiga virto pavojų ir moterų prievartos simboliu. 

Kitas vakarinis laikraštis rašė apie KŠBK ir visas 
garsiąsias Sandhamno buriavimo regatas. 

„Karalius linksminsis nusikaltimo vietoje“, — skel- 
bė riebi antraštė. Beveik visą puslapį užėmė Jo Di- 
denybės, stovinčio laive prieš „Buriuotojų“ restoraną, 
nuotrauka. Toliau buvo smulkiai aprašytos įvairios 
regatos, kuriose dalyvavo karalius, galiausiai pereita 
prie nusikaltimo. 

Dauguma KŠBK valdybos narių buvo įžymūs vi- 


suomenės veikėjai. Laikraštis kažkaip įsigudrino iš- 

gauti daugelio jų nieko nesakančius komentarus apie 
įvykį. Visi dėl to reiškė „didelį susirūpinimą“ 

Savaime suprantama, tai buvo vieni vyrai. 

Pasidėjusi prieš akis atverstą laikraštį, Nora bandė 
įžvelgti galimą ryšį tarp Kiki Bergren ir jos pusbrolio 
mirties. Kodėl kažkam prireikė juos abu nugalabyti ir 
būtent Sandhamne? Ji prisiminė tinklo plūdurą, apie 
kurį pasakojo Tomas. Ant jo buvę inicialai „G. A.“ 

Moteris impulsyviai atsistojo ir nuėjo į virtuvę, 
kur gulėjo Sandhamno katalogas — speciali telefonų 
knyga, kurią leido Sandhamno gyventojų bendruo- 
menė ir kurią gaudavo tik jos nariai. Ji atsivertė knygą 
Jų buvo gal trisdešimt. Tada patikrino, kurių abonen- 
tų vardai prasideda G raide. Paskui viską pakartojo 
atvirkščiai — su pavardėmis, prasidedančiomis G rai- 
de. Šių buvo mažiau. Iš jų peržiūrėjo tuos, kurių var- 
dai prasideda raide A. 

Netrukus sudarė sąrašą žmonių, kurių inicialai 
G. A. arba A. G. Iš viso buvo penkiasdešimt keturi 
asmenys, kurių pavardės prasidėjo A arba G raidėmis. 

Nora peržiūrėjo sąrašą. Daug ką pažinojo asmeniš- 
kai, kitus bent jau iš matymo. Sandhamnas nedidelis, 


dauguma gyventojų vieni kitus pažįsta. 


Kai tik susitiks su Tomu, perduos jam sąrašą. Jis 
tikrai nežinos, kad esama vidinės Sandhamno telefo- 
nų knygos. 

Nora grįžo į sodą prie laikraščių ir vėl įsiskaitė apie 
spekuliacijas dėl žmogžudysčių. Buvo taip įsigilinu- 
si, kad net neišgirdo, kaip pabėgiojęs grįžo Henrikas. 
Tik kai šis klestelėjo priešais, ji persigandusi pašoko. 

— Skaitai tokį šlamštą? — parodė į laikraščius. 

— Nepajėgiau atsispirti. Koks siaubas! — padavė 
jam antrąjį laikraštį. — Tarsi skaitytum apie kokį kitą 
pasaulį. 

Henrikas pasilenkė ir permetė straipsnį akimis. 
Skaitydamas purtė galvą, veidą iškreipė pasibaisė- 
jimas. Marškiniai buvo šlapi nuo prakaito, tamsūs 
plaukai drėgni nuo įtampos. Jis pačiupo rankšluostį, 
kurį buvo užsimetęs ant kaklo, ir nusišluostė kaktą. 
Tada nusivilko marškinėlius ir padžiovė ant baltos 
lentinės tvoros. 

— Prabėgau pro misionierių namus. Visas sklypas 
aptvertas policijos juosta su baltais ir mėlynais dry- 
žiais. Pastatas laikinai uždarytas. Ne pačiu geriausiu 
metu, per patį sezono vidurį. Kita vertus, jei taip tęsis 
ir toliau, turistų irgi sumažės. Galima įsivaizduoti, kad 
žmonės geriau vyks kitur, —- Henrikas ironiškai mirk- 


telėjo žmonai. — O tu ką darytum, jei čia negyventum? 

Jis toliau vartė laikraštį. Pasiekęs vietą apie KŠBK 
valdybos narius, tyliai švilprelėjo pro dantis. 

— „Narų“ baras knibždėte knibžda žurnalistų. Kur 
bepažvelgsi, vienos ūilmavimo kameros. Tikras rojus 
tiems, kas trokšta patekti į televizorių. 

Vyras pakilo nuo stalo, ketindamas eiti į vidų nu- 
siprausti po dušu. Nora jį sulaikė. Ji visą dieną galvojo 
apie skambutį iš banko ir kaip tai pateikti Henrikui. 
Norėjo sužinoti jo nuomonę. Tikėjosi, kad nieko ne- 
paisydamas vyras dėl jos apsidžiaugs. 

— Palauk truputį! Turiu tau kai ką pasakyti. 

Nora papasakojo apie savo pokalbį su personalo 
vadovu ir apie jai siūlomas pareigas. 

— Argi ne šaunu? Įsivaizduok - kraustomės į Mal- 
mę! Ir sąlygos puikios. 

Henrikas nesusivokdamas žvelgė į žmoną. Ant per 
sprandą permesto rankšluosčio nuo kaktos tebelašėjo 
prakaitas. 

— Negalime kraustytis į Malmę. Aš gi dirbu čia, — 
spontaniškai atsakė. 

Nora nusišypsojo. 

— Susirasi Malmėje naują darbą, — tarė. — Eresun- 
do regione apstu gerų ligoninių. O man tai didžiulė 


galimybė. 

— Bet mes gyvename čia! Juk neketini nukirsti vi- 
sos šeimos šaknų?! 

Jis žengtelėjo link namo. Tarp vyro antakių įsirėžė 
Norai pernelyg gerai pažįstama stačia raukšlė. Ji atsi- 
rasdavo visada, kai Henrikas supykdavo. 

— Pakalbėsime apie tai vėliau. Dabar turiu nusi- 
prausti. Rytoj prasideda regata, todėl tuoj bėgsiu į 
uostą — reikia dar kai ką aptarti su įgula. 

Nora tylėjo. Jautėsi kaip trenkta per galvą. Buvo 
klaikiai nusivylusi. Tikėjosi, kad juodu susės ir pasi- 
kalbės. O jis paprasčiausiai nuėjo. 

Kai Henrikas dirbo Visbyje, jie ten pragyveno 
krūvą metų. Tuomet juodu net nesvarstė jokios kitos 
alternatyvos, tik kad turi gyventi kartu. O dabar, kai 
jai pasiūlė svajonių darbą, Henrikas net nesileido į 
kalbas. 


Taip nesąžininga. 


23 skyrius 


Abu jaunuoliai buvo“ vienas kito kūno studijų 
įkarštyje. Stovėjo apatiniame laivo denyje už gelbė- 
jimo valčių, vaikino ranka klaidžiojo po balta mergi- 
nos palaidine. Ji apkabinusi glamonėjo jo nugarą, o 
jaunuolių buvimo vietą teišdavė tylus kikenimas. 

Įdegusį merginos veidą supantys madingai pakirp- 
ti rusvi plaukai raitėsi nuo jūros drėgmės. Jai vis dar 
buvo karšta po šokių diskotekoje. 

— Robinai, palauk, — šnipštelėjo vaikinui į plau- 
kus. — O jei kas ateis? 

Per vakarą gerti rožiniai gėrimai jau darė savo dar- 
bą: mergina kiek svirduliavo, liežuvis pradėjo pintis. 

Vaikinas, rodosi, jos neišgirdo. 

Ranka toliau glamonėjo merginos krūtis, trum- 
pais bučiniais keliavo nuo raktikaulio aukštyn. 

Mergina išsprūdo iš jo glėbio ir priėjo prie laivo 
turėklų. 

— Palauk, sakau! Dar visas vakaras prieš akis. Ver- 
čiau pasižiūrėk, kaip čia gražu! 


Jis vėl pabandė ją apkabinti, bet ši išsisuko. 

— Žiūrėk, Sandhamnas. Čia gyvena mano klasės 
draugė. Pernai buvau pas ją nuvykusi. Vasarą ten verda 
gyvenimas. Į diskoteką įleidžia tik su asmens dokumen- 
tu, o joje buvo pilna jaunimėlio, kuriems dar nebuvo 
nė dvidešimties. Super! 

Vaikinui kalbos rūpėjo mažiausiai, bet mergina ir 
toliau žvalgėsi į krantą. 

— Įdomu, ar iš laivo matyti Ebos namas. Jis stovi 
tiesiog ant kranto, prie pat vandens. Kietai, sakau tau! 
Va kaip reikia gyventi vasarą! 

Vaikinas vėl prisitraukė ją prie savęs. Jo rankos at- 
sargiai slydo nuogu merginos pilvu per bambą, kurios 
trumputė palaidinukė nepajėgė uždengti. Rankos kilo 
link minkštučių viliojančių krūtų. 

Tą akimirką, kai vaikino lūpos buvo ją bepasiekian- 
čios, mergina pamatė per kairiojo laivo borto turėklus 
virstantį kūną. Per variklių burzgimą nieko nebuvo gir- 
dėti. Riksmas pasiekė jos ausis tik praplaukus tą vietą. 

— Robinai, marei? — išstenėjo. — Kažkas iškrito per 
bortą! 

Mergina žvelgė išplėstomis akimis, kuriose tvenkėsi 
išgąsčio ašaros. 

— Mačiau, kaip į vandenį įkrito žmogus! Turime 
pranešti! 


Vaikinas netikėdamas pažvelgė į merginą. 

— Pranešti kam? Esi tikra, kad ten buvo žmogus? Ne- 
apsimetinėji, ką? 

Draugė persigandusi žiūrėjo į vaikiną. 

— Turime kam nors pranešti, - pakartojo. - Jie turi 
sustabdyri laivą ir ieškoti to vargšo! 

Ji pastvėrė vaikino ranką. 

— Eime, greičiau! 

Šis nepajudėjo iš vietos. Veido išraiška išdavė, kad jis 
mergina netiki. Vėl ją prisitraukė, bandydamas pasiekti 
lūpas. 

— Eik jau! - sušnibždėjo. — Tau vaidenasi. Nieko ten 
nebuvo. 

Mergina nerimastingai pabandė išsivaduoti iš jo glė- 
bio. 

— Jėzau, Robinai! Gal jį kas išstūmė! - sušuko. - O jei 
mes matėme žmogžudystę? 

Jis nekreipė dėmesio į jos protestus. 

— Garantuoju, ten buvo koks nors paukštis. Be to, 
dabar jau, šiaip ar taip, per vėlu ko nors imtis. 

Vaikino rankos vis aistringiau glamonėjo jos šiltą odą. 
Jis prisispaudė prie jos savo meilės besišaukiančiu kūnu. 

— Nagi, — suošė jai į ausį. - Atsipalaiduok!.. 

Ji dar kelias sekundes bandė priešintis, bet galiausiai 
sutirpo. Atsuko vaikinui lūpas ir pamiršo per bortą iškri- 


tusį nelaimėlį. 


Pirmadienis, trečia savaitė 


24 skyrius 


Miesto keltas porą minučių vėlavo. Turėjo at- 
plaukti vienuoliktą, o jo dar nebuvo matyti. Kran- 
tinėje šurmuliavo vasariniais šortais ir plonais marš- 
kinėliais vilkintys žmonės. Kai kas turėjo ratukus 
lagaminams. 

— Kada arvyks seneliai? — jau trečią kartą klausė 
Simonas. 

— Tuoj, mažuti. Kai tik atplauks laivas. 

— Noriu ledų, — tarė Adamas, nenuleisdamas akių 
nuo kiosko, prie kurio buvo nutįsusi ilgiausia eilė. 

Nora papurtė galvą. 

— Ne dabar. Kai tik seneliai atvyks, sėsime valgyti. 
Jei dabar suvalgysi ledų — paskui nieko nevalgysi. 

— Ber aš dabar noriu ledų. Prašau, mama. 

Čia prisijungė ir Simonas. 

— Ir aš, ir as! Prašau, prašau, prašau... — kaulijo 
maldaujančiomis akimis, teatrališkai sudėjęs rankas. 

Nora pažvelgė į sąsiaurį. Laivo „Cinderella“ dar 


nebuvo matyti. Keltas vėluodavo retai, bet jei jau 

vėluodavo, tai kaip reikiant. Ji pasidavė. Vis tiek už- 
truks, kol keleiviai išlips. 

— Na, gerai. Bet tik po mažą porciją. Sutarta? 

Ji griežtai nužvelgė sūnus ir išsitraukė piniginę. Pa- 
davė Adamui penkiasdešimties kronų banknotą. 

— Galite išleisti ne daugiau nei penkiolika kronų. 
Lauksiu čia. 

Ji atsisėdo ant suolo greta informacinės lentos su 
keltų grafikais ir apsidairė. 

Uostas buvo pilnas gyvybės ir erzelio. Į „Buriuo- 
tojų“ restorano sunkvežimiukus buvo kraunamos 
rytinio kelto atgabentos prekės. Pro šalį krovininiu 
mopedu, prikrautu įvairiausių maišų, prabirbė vienas 
iš salos namudininkų. 

Prieš „Westerbergs Livs buvo atidarytas daržovių 
kioskas. Greta melionų ir nektarinų gulėjo prinokę po- 
midorai ir kitos daržovės, tai priminė Pietų Prancūzijos 
turgų. Prekystalio gale virš dėžės su bulvėmis pasilenku- 
si senutė atidžiai rinkosi mažiausias ir gražiausias švie- 
žias bulves. Prieš dėdama į savo pirkinių krepšį, kiekvie- 
ną iškeldavo ir apžiūrėdavo prieš saulę. Jauna pardavėja 
išraiškingai vartė akis, bet senosios tai nejaudino. 

Maža mergytė, kurios mama apsipirkinėjo prie 
daržovių kiosko, negalėjo nuleisti akių nuo tankiai 


sustatytų indelių su avietėmis ir braškėmis. 


„Tikrų tikriausia idilė“, — pagalvojo Nora. Jei ne 
smulkmena, kad šioje saloje nužudytas žmogus. 

Vos tik „Cinderella“ prisišvartavo, o Haraldas ir 
Monika Lindės išlipo į krantą, su savo ledais grįžo ir 
berniukai. 

Noros anyta kaip visada atrodė elegantiškai: vilkė- 
jo baltomis pusilgėmis kelnėmis ir avėjo prie jų tin- 
kančiomis aukštakulnėmis pilnapadėmis basutėmis. 
Ant galvos buvo užsidėjusi baltą šiaudinę skrybėlę. 
Atrodė, kad atvyko kviestiniams pietums į Rivjerą, o 
ne į archipelagą papietauti su savo anūkais. 

Iš paskos sekė Noros uošvis, nešinas krepšiu. 

Pamačiusi Norą, Monika Lindė nutaisė dirbtinę 
šypseną. Tada išvydo abu berniukus. 

— Brangučiai! - sušuko taip garsiai, kad aplinkiniai 
net atsisuko. —- Močiutės numylėtiniai! Mano mažieji 
darlings | 

Ji žengė žingsnį atgal ir kritiškai nužvelgė ledus. 

— Ledai tokiu metu??? Juk tuoj pietūs. Sugadinsite 
apetitą. Ar mama jums leido? 

Nora sulaikė atodūsį ir priėjo pasisveikinti su uoš- 
viais. 

Monika Lindė prancūziška maniera pabučiavo į 


orą palei abu marčios žandus. „Ir kuo blogai švediškai 


* Angl. darlings - brangučiai. 

apsikabinti?“ — rūgščiai pagalvojo Nora. Kiek šilčiau 
pasisveikino su uošviu ir pasisiūlė paimti krepšį. 

Namie laukė pietūs —- marinuota lašiša su švie- 
žiomis bulvėmis. Desertui bus pirktiniai migdo- 
liniai pyragaičiai. Nora, neturėjo jokio noro nuo 
ankstyvo ryto stovėti prie viryklės ir virti ar kepti 
svečiams, kurie patys pas ją įsiprašė. Be to, stengtis 
ir nebuvo prasmės. Jos anyta, šiaip ar taip, pasa- 
kos savo nesibaigiančias istorijas apie įvairiausiose 
pasiuntinybėse rengtas vakarienes ir girsis viską 
dariusi SAVO rankomis, nors reikėdavo pavaišinti 
tuzinus svečių. 

Nora sugalvojo nukreipiantįjį manevrą - pasikvie- 
tė pietų Signę. Prieš ją Monika Lindė puikuotis ne- 
drįsdavo. Jei tik bandydavo, paprastai švelnios Signės 
akys pasidarydavo šaltos kaip plienas. Ji negalėdavo 
pakęsti, jei kas nors imdavo reikštis prieš kitus. Signė 
kuo puikiausiai suprato, kodėl ją kviečia. Nora netu- 
rėjo nieko aiškinti. 

Monika Lindė pažvelgė į Norą netverdama smal- 
sumu ir suokalbiškai bedė kaulėtu pirštu. 

— Noriu sužinoti viską apie tas siaubingas žmog- 
žudystes. Kas šioje saloje darosi? Per visus tuos metus, 


kiek lankiausi, čia niekas nė musės nenuskriaudė. Ar 

tik -nebus koks užsienietis prikišęs nagų? Tikriausiai 
taip ir bus. Visi žino, kas jie per paukščiai. 

Nora niekaip negalėjo priprasti prie to, kaip len- 
gvai anyta švaistydavosi kaltinimais, tarsi tai būtų sa- 
vaime suprantamas dalykas. 

Kantriai bandė paaiškinti, kad pati žino ne ką 
daugiau, nei rašo laikraščiai. Monika Lindė, be jo- 
kios abejonės, bus perskaičiusi viską iki menkiausios 
smulkmenos. 

Bet Monika lengvai nepasidavė. 

— Tavo žavusis policininkas, tas Torbenas, tikrai 
turi žinoti, kas čia dedasi? 

— Tomas, — atsargiai pataisė Nora. 

Monika nesileido išmušama iš vėžių. 

— Jis tikrai turi turėti informacijos. Gal čia kokios 
banditų gaujos darbas, kaip manai? Ar nakčiai raki- 
nate duris? 

Ji susirūpinusi pažvelgė į Simoną ir Adamą, kurie 
iki ausų buvo išsiteplioję ledais. Ant Adamo megz- 
tinio puikavosi didžiausia šokolado dėmė. Nora už- 
gniaužė kylantį pyktį. Kai grįš namo, berniukai iš 
karto turės persirengti. 

— Neprotinga palikti čia vaikus, kol policija neiš- 
tyrė bylos, — pridūrė Monika Lindė. - Pirmiausia turi 


galvoti apie savo vaikų saugumą, Nora. 

Nelaukdama atsakymo pasitaisė skrybėlę ir pradė- 
jo pasakoti ilgiausią istoriją apie įsilaužimą į savo gerų 
draugų namus Bostade, kurio policija taip ir nesuge- 
bėjo ištirti. 

Pasakojimo esmė taip ir liko neaiški, bet Norai, 
šiaip ar taip, reikėjo tik pritariamai linkčioti. Tą nedi- 
delę kainą Nora mielai sumokėdavo, kad tik išvengtų 


polemikos su anyta. 


25 skyrius 


Po kone dešimt valandų trukusios gyventojų ap- 
klausos pirmadienio vakarą Tomas sugalvojo užsukti 
pas Norą. 

Nusprendė likti saloje ir pernakvoti policijos 
punkte. Tada rytoj ryte pirmuoju keltu grįžtų į mies- 
tą. Antradienio rytą numatytas operatyvinės tyrimo 
komandos posėdis. 

Trumpai pasibeldęs pravėrė duris ir, nelaukdamas 
atsakymo, įžengė vidun. Nora stovėjo virtuvėje ir 
ruošė vakarienę. 

Ji šyptelėjo Tomui. 

Ką tik su berniukais palydėjo į keltą uošvius. Hen- 
rikas iš buriavimo varžybų turėjo grįžti vėlai. Nora 
kuo nuoširdžiausiai pakvietė Tomą drauge pavakarie- 
niauti, kad galėtų išsilieti dėl savo anytos. Jam atnešė 
šalto alaus, sau įsipylė vyno. Kol Nora skundėsi anyta, 
Tomas sėdėjo virtuvėje prie stalo. 

Išsiguodusi padavė jam popieriaus lapą su pavar- 
dėmis. Atsisėdo greta Tomo ir parodė, ką buvo sura- 


šiusi. 

— Žiūrėk, šitą sąrašą surašiau tau. Vakar pasiėmiau 
Sandhamno telefonų knygą ir išrinkau visus gyven- 
tojus, kurių pavardės prasideda raidėmis „A“ ir „G“ 
Kaip ant plūduro. Sakei, kad jo savininko nustatyti 
neįmanoma. Iš viso -penkiasdešimt keturi asmenys, 
bet abu inicialus turi tik trys. 

— Tapai detektyve? — šyptelėjo Tomas. 

— Tik norėjau padėti, — užsigavo Nora. 

— Juokauju, — Tomas ėmėsi švelninti situaciją. — 
Man tikrai reikia pagalbos. Margitė atostogauja va- 
karinėje pakrantėje, taip sakant, tyrimui vadovauja 
telefonu. Dauguma žmonių, su kuriais reikia pasikal- 
bėti, atostogauja, Kalė ir Erikas irgi iki kaklo užsiėmę 
liudininkų paieška. Nepyk, prašau. 

Nora atlaidžiai nusišypsojo. Suprato pernelyg jau- 
triai sureagavusi. 

— Tik bus sudėtinga rasti surašytus asmenis, — tarė 
Nora ir išgėrė vyno. — Saloje nėra adresų, pagal ku- 
riuos galėtum rasti reikiamus žmones. 

Tomas sunėrė už galvos rankas ir susimąstė. 

Noros sąrašas buvo puiki mintis. Galėjo sugalvoti 
ir pats, užuot iš karto nurašęs plūdurą. Ypač dabar, 
kai viskas išvirto į žmogžudystės tyrimą. Tik kaip rasti 


Žmones iš jos sąrašo? 

Dauguma Sandhamno pastatų stovėjo pačiame 
Sandhamne ir pietrytiniame vasarnamių kvartale 
Truvilyje, tačiau buvo ir nemažai namų, išsibarsčiu- 
sių po visą salą. Žodžiu, jų buvo bet kur, ir ten nevedė 
jokia gatvė. Tik bevardis keliukas į vietovę istoriniu 
pavadinimu, kaip ir į Mangelbacken arba Adolfs aikš- 
tę. Vietas dažnai vadino pagal ten gyvenančius ar dir- 
bančius žmones. Kad ir kaip būtų, tai reiškė, jog tie 
žmonės neturi tikslaus adreso, pagal kurį būtų galima 
juos rasti. Žinoma, galima paskambinti telefonu, bet 
tada nebus kaip parodyti Kiki Bergren nuotraukos. 

"Tomas ištuštino bokalą. Turi ko nors užvalgyti, 


kad galėtų mąstyti toliau. 


Už poros valandžiukių juodu jau gėrė kavą sode- 
lyje. 

Vakarienei valgė naminių makaronų su tarkuotu 
parmezanu, vyšninių pomidorų puselėmis ir bazili- 
kais. Namie kepta fokačija su juodosiomis alyvuogė- 
mis, penketą minučių pašildyta mikrobangų krosne- 
lėje, vėl pasidarė traški. Prie visko puikiai tiko raudo- 
nasis Riochos vynas. 

Adamas su Simonu pavalgę tuoj sumigo. 

Ilgos saulėtos maudynių kupinos dienos vakarais 


pareikalaudavo savo duoklės. 

Berniukai tvirtino esą nė kiek nepavargę ir čia pat 
nulūžo. O kur dar visą dieną trukęs nepaliaujamas se- 
nelės burbėjimas — jis vaikams irgi turėjo išūžti ausis. 

Tomas prieš miegą vaikams paskaitė istoriją. Ži- 
noma, Adamas būtinąi turėjo pabrėžti, kad istorijos 
reikia tik Simonui. Jam jau dešimt metų ir jis puikiai 
mokąs skaityti pats. Be abejo, tai jam visai nekliudė 
įdėmiai klausytis. 

Po Emilijos mirties Tomas daugiau laiko leisdavo 
su Simonu, kuris buvo labai prisirišęs prie krikštatė- 
vio. Atrodė, kad vaikas nujautė, jog Tomą slegia dide- 
lis skausmas, nors šis apie tai ir nekalbėjo. 

— Ar turi kokių žinių apie Pernilą? — atsargiai pa- 
klausė Nora. 

— Nelabai. Vasaros viduryje atsiuntė man atviruką 
iš Halmstado — pirmą po daugybės mėnesių. Beveik 
nepalaikome jokių ryšių. 

— Pasiilgsti jos? 

Tomas parėmė smakrą delnu. Žvilgsnis nuklydo į 
tolį. Į klausimą atsakė ne iš karto. 

— Pasiilgstu mūsų bendro gyvenimo. Bendrumo 
jausmo. Žinojimo, kad tavęs, užsibuvusio darbe, kai 
kas laukia. O dabar galiu nakvoti kad ir budėtojo 
kambarėlyje. 


Jis pakėlė prie lūpų puodelį, veidu nuslinko šešėlis. 

— Niekam nerūpi, ar aš grįžtu namo, ar ne. Gal 
reikia įsigyti šunį, — sarkastiškai mestelėjo. 

— Ar dažnai galvoji apie tai, kas nutiko? 

Nora pajuto, kaip jos akys nejučia sudrėko. Ir jai 
buvo skaudu dėl Emilijos mirties. Buvo sunku įsi- 
vaizduoti, kad ryte pabudęs randi savo dukrytę jau 
atšalusią. 

Nora nurijo ašaras ir greitai išgėrė vyno. Neatrodė, 
kad Tomas būtų ką pastebėjęs. Jis tęsė, tarsi kalbėda- 
mas pats su savimi. 

— Kartais klausiu savęs, kaip Emilija atrodytų da- 
bar, jei dar būtų gyva. Kai apie ją galvoju, vis matau 
kūdikėlį, nors ji jau būtų maža mergytė, mokanti 
vaikščioti ir kalbėti, — Tomas krestelėjo galvą. - Emi- 
lijai nebuvo lemta užaugti. 

Balsas užsikirto, Tomas siurbtelėjo gurkšnį kavos, 
paskui dar vieną. 

— Kaip aš tau pavydžiu tavo berniukų! Jie tokie 
šaunūs. Simonas tiesiog fantastiškas. 

Nora paguodžiamai ant Tomo rankos uždėjo sa- 
vąją. 

— Dar turėsi progos sukurti savo šeimą. Esi puiki 
partija, patikėk. Vieną gražią dieną tikrai sutiksi savą- 


ją moterį, ir susilauksite vaikų. 

Tomas tik kreivai šyptelėjo ir patraukė pečiais. 

— Šiuo metu man tai nerūpi. Užtenka savo paties 
kompanijos. Man gerai. Be to, žinok, jūs — tu su šei- 
ma — man esate didžiulė paspirtis. Labai tuo džiau- 
giuosi. m 

— Tu pas mus visada laukiamas svečias, — padrąsi- 
namai tarė Nora ir išpilstė į taures likusį vyną. 

— O kaip jūsų tyrimas? 

— Kol kas nekaip, - atsiduso Tomas. - Labai keista. 
Per kelias dienas du lavonai. Tarsi televizinį detektyvą 
kas būtų perkėlęs į realybę. Tetrūksta anglo inspekto- 
riaus su pypke. 

"Tomas nusijuokė, bet tuoj vėl surimtėjo. 

— Net nežinom, ar jie abu buvo nužudyti. Kol kas 
aišku tik tiek, kad Kiki Bergren tikrai nužudyta. Apie 
jos pusbrolį žinome tik tiek, kad nuskendo. Negalima 
daryti jokių priešlaikinių išvadų. 

Nora neatlyžo. 

— Aišku, kad turi būti koks nors ryšys. Klausimas 
tik, kodėl kažkam prireikė nugalabyti pusbrolius iš 
Bandhageno. Ar nemanai, kad jie turėjo būti įsivėlę į 
kokią neaiškią istoriją? 

Nora energingai dirigavo šaukštu. 

— Man iš galvos niekaip neišeina tas žvejų tinklas. 


Koks jo vaidmuo? 

— Neturiu supratimo. Gali būti gryniausias su- 
tapimas. Jis nebūtinai turi priklausyti kam nors iš 
Sandhamno - savininkas gali būti ir aplinkinių salų 
gyventojas. 

— O kaip tas tinklas atrodo? 

— Sudėvėtas ir suplyšęs. Nieko keista — juk ištisus 
mėnesius pragulėjo vandenyje. 

— O gal jis labai senas? Prižiūrimus ir taisomus 
tinklus galima naudoti daugybę metų, — mąsliai tarė 
Nora. — Gal ir jį jau slegia amžiaus našta, bus koks 
senos kartos tinklas. 

Staiga jai šovė į galvą mintis. Nora palinko link 
Tomo. 

— Klausyk, Sandhamne yra vienas žmogus su ini- 
cialais G. A., kuris neįtrauktas į mano sąrašą. Ar pa- 
meni Georgą Almhultą, Jonio Almhulto tėvą? Na, to 
dailidės ir dailininko? Praeitą savaitę padėjo mums 
taisyti tvorą. Jonio tėvo inicialai —- G. A. Gal kas nors 
pasinaudojo jo tinklu? Georgas jau seniai mirė. 

— Manai, kad Jonis kaip nors susijęs su tomis mir- 
timis? 

Nora mostelėjo ranka. 

— Nežinau, bet jei sugebėsi nustatyti, kam priklau- 
so tinklas, bent jau bus už ko užsikabinti. Gal visai 


verta pasikapstyti giliau, kaip manai? 

Nora pažvelgė į Tomą ir atsilošė baltoje lauko kė- 
dėje, susisupusi į švarkelį. Buvo justi, kad jau vakaras: 
atvėso, nuo jūros pūtė šaltokas brizas. 

Norai prieš akis iškilo Jonis Almhultas. 

Kai jai buvo kokie dvylika metų, Jonis buvo vie- 
nas iš kietuolių, kurie trindavosi po uostą. Jonis turė- 
jo menininko talentą ir galėjo akimirksniu pieštuku 
„sumesti“ portretą, bauginamai panašų į modelį. Jis 
daug metų liejo akvareles ir tikriausiai svajojo moky- 
tis mieste. Sandhamnas daug metų garsėjo savo me- 
nininkais. Saloje lankėsi Bruno Liljeforsas ir Andersas 
Zornas, o Akselis Sjerbergas čia gyveno. 

Jonis taip niekada ir neišvyko iš salos. Liko gyventi 
Sandhamne pas tėvus. Metams bėgant visiškai sustaba- 
rėjo. Per daug gėrė, kaip ir dauguma viengungių, tad 
taip ir nesusirado padorios merginos. Suaugęs staliau- 
davo ir dirbdavo kitokius darbus pas vasarotojus. Kart- 
kartėmis parduodavo kokį paveikslą su archipelago 
motyvais. Nora gerai prisiminė Jonio tėvą Georgą, jis 
Sandhamne dirbo mūrininku. Atrodė visai kaip sūnus: 
lieknas, vidutinio ūgio, niekuo neįsimenantis tipas. 

Irgi draugaudavo su stikliuku. 

Kai mirė, našlei Elenai beliko vienas Jonis. Turėjo 


ir vyresnę dukrą, bet toji anksti išvyko iš Sandhamno. 

Jei Nora gerai prisiminė, ištekėjo už amerikiečio ir gy- 
veno užsienyje. 

Tomas nutraukė jos mintis. Jis irgi dažnai maty- 
davo Jonį. 

— Neįsivaizduoju, kad Jonis galėtų imtis nusikals- 
tamos veiklos, — tarė skeptiškai. 

— Gal ne pats, o tik kaip kieno nors parankinis? — 
atrėmė Nora. - Visi žino, kad jis linkęs į alkoholį. Gal 
ir dar į ką nors? Už pinigus. O jei jis kaip nors su tuo 
susijęs? Juk galima su juo pakalbėti. Bent jau žinai, 
kur jis gyvena. 

Tomas pagalvojo ir dirstelėjo į laikrodį. 

— Gerai, tavo viršus. Dabar iš karto pas jį ir užei- 
siu. Jei išeisiu tuoj pat — dar spėsiu. 

Atsisveikindamas apkabino Norą. 


— Ačiū už skanią vakarienę. Paskambinsiu. 


26 skyrius 


Tomui priėjus prie fonio Almhulto namo, jame 
buvo tamsu, lyg ten nieko nebūtų. Niekur nedegė nė 
švieselės. 

Tomas nusprendė pasibelsti į Elenos Almhult, gy- 
venančios gretimame dideliame name, duris. Archi- 
pelage buvo įprasta šeimai pagausėjus tame pačiame 
sklype statyti po kelis namus. 

Jonio motina atidarė duris, vilkėdama rožiniu fla- 
neliniu chalatu. Pamačius Tomą, moters veidas ištįso 
iš nuostabos. 

— Labas vakaras, Elena, ar prisimeni mane? Tomas 
Andreasonas. Iš Nakos policijos nuovados, — pridūrė, 
kad paaiškintų savo vizito tikslą. 

Ji be žado žvelgė į Tomą. Šis tęsė: 

— Atleisk, kad trukdau taip vėlai. Turiu šnektelėti 
su Joniu, bet atrodo, kad jo nėra namie. 

Elena vis dar atrodė nustebusi, bet jau nebe tokia 
persigandusi. 

— Veikiausiai jis bare, — atsakė. — Arba jau miega. 


Mano Jonį ne taip lengva pažadinti. Ar nueiti pažiūrėti? 

— Būtų gerai, kad aš jau čia. 

Elena pačiupo raktą ir juodu nuėjo į namelį prie- 
šais. 

Tomas apsidairė. Namas buvo nedidukas. Nuda- 
žytas rudai raudona spalva, kaip dauguma archipela- 
go namų. Medinės sienų lentos buvo suleistos į baltas 
kampines sijas. Sklype gulėjo rietuvės neapdirbtos 
medienos, vienur kitur stovėjo laivų varikliai, kuriuos 
reikėjo suremontuoti. 

Abipus durų stovėjo du vazonai, prisodinti puikių 
snapučių. Sode ant beržo kabojo pusapyalis vazonas 
su didele violetine petunija. 

— Tu prižiūri gėles? — paklausė Tomas. 

— Ne, Jonis, — atsakė Elena. - Sunku patikėti, bet 
jis tikras gėlininkas. Net skaito sodininkystės žurna- 
lus, įsivaizduoji? Suaugęs vyras... 

Ji krestelėjo galvą. Nesuprasi, didžiavosi ar krim- 
tosi. 

Elena atrakino duris ir įėjo vidun. 

— Joni! — pašaukė. — Joni, tu namie? 

Juodu ėjo tolyn. Tai buvo tipiški archipelago vien- 
gungio namai. 

Prieškambario grindys buvo smėlėtos, ant kablių 


kabojo lietpalčiai. Sešto dešimtmečio stiliaus virtuvė. 

Ant palangių gausybė nuostabių snapučių. Buvo aki- 
vaizdu, kad Jonis moka elgtis su gėlėmis. 

Svetainėje dominavo didžiulis kokių keturiasde- 
šimt dviejų colių įstrižainės televizorius. Veikiausiai 
skirtas prasiblaškyti ilgais tamsiais žiemos vakarais, 
kai atostogautojams išvykus iš savo vasarnamių Sand- 
hamne tampa tuščia ir nyku, pagalvojo Tomas. Ant 
sienų kabėjo gražios akvarelės. Veikiausiai pieštos pa- 
ties Jonio, nes ant daugumos buvo inicialai J. A. 

Ant stalo rikiavosi tuščios alaus skardinės, greta 
stovėjo pilna nuorūkų peleninė. Tomas pastebėjo, 
kad ant daugumos nuorūkų matyti lūpdažio likučių. 

Viduj buvo tvanku ir neišvėdinta. Regis, jau kurį 
laiką niekas nebuvo pravėręs lango. Virtuvėje ant 
plautuvės krašto stovėjo alaus buteliai, o popierinia- 
me maiše greta šaldytuvo gulėjo daugiau tuščių alaus 
skardinių. 

Elena pradingo prie virtuvės esančiame kambary- 
je. 

— Miegamajame jo nėra, — tarė grįžusi. — Tada 
tikriausiai sėdi bare. Ar bandei prisiskambinti jam į 
mobilųjį? 

— Neturiu jo numerio, bet mielai užsirašysiu. 


Tomas išsitraukė savo užrašų knygutę. 


— O tu šiandien su juo kalbėjai? — paklausė. 

— Ne. Šiandien jis buvo blogos formos, nenorėjau 
trukdyti. 

Elena atrodė susirūpinusi. Kalbėjo nenoromis ir 
suko žvilgsnį į šalį. 

— Ką turi galvoje, sakydama „blogos formos“? 

Jonio motinos veidą perkreipė skausmas. Ji labiau 
susiveržė chalato diržą ir susikišo rankas į kišenes. Gė- 
dydamasi tyliai pratarė: 

— Kai paskutinį kartą buvau užėjusi, jis gėrė... 

— Kada tai buvo? 

— Šį šeštadienį. 

— Kelintą valandą? 

— Kad ciksliai ir nežinau. Jau buvo įdienoję, gal 
apie kokią dvyliktą... 

— Ojis jau buvo girtas? 

— Taip, nors dar nelabai. Buvo susivertęs kokius 
porą butelių alaus, - Elena staiga suspaudė lūpas. — 
Žinau, kaip atrodo „įkūlę“ vyrai. 

— Ar Jonis turi draugę? — paklausė Tomas. 

— Kiek žinau, ne, — tyliai atsakė Elena. —- Su mo- 
terimis jam nelabai sekasi. Jonis nedrąsus, kaip ir jo 
tėvas, — valandžiukei nutilo. - Bet geras, labai geras. 


Nė musės nenuskriaustų. 

Tomas žvelgė į prieangio sieną, ant kurios tarp 
lietpalčių kabėjo baltas džinsinis švarkelis su mertali- 
nėmis spaudėmis. 

— Jis tavo? — paklausė, kad pasitikrintų. 

— Eik jau! - atsakė Elena, priekaištingai žvelgdama 
į Tomą. - Ir kaip aš atrodyčiau, jei tokių metų nešio- 
čiau tokį drabužį?! 

— Gal žinai, kieno jis? 

Elena truktelėjo pečiais. 

— Neturiu supratimo, niekada nesu jo mačiusi. 

Tomas nukabino švarkelį ir atsargiai apžiūrėjo ki- 
šenes. Prieš akis stojo Kiki Bergren, kai pasitiko ją po- 
licijos priimamajame. Tada ji vilkėjo tokį pat švarkelį. 

Ne, tai negali būti sutapimas. 

Vienoje kišenėje aptiko pradarytą pakelį „Prince“ 
cigarečių. Tokiu Kiki nervingai žaidė jųdviejų pokal- 
bio metu. Vidinėje švarko kišenėlėje styrojo šukos, 
kuriose buvo likę pora ilgų šviesių plaukų. Visiškai 
pakankamų DNR tyrimui, jei tokio prireiktų. 

Tomas žengė prie lauko durų, tačiau paskui apsi- 
suko ir grįžo į svetainę. Kažkas jam nedavė ramybės. 
Ėmėsi tyrinėti kambario sienas. Apžiūrėjo sofą, tele- 
vizorių, garso aparatūrą. 


Pagaliau užtiko, ko ieškojo. 


EA 


Po svetainės palange kabėjo radiatorius. Įprastas 
bjaurus pilkas radiatorius, toks, kokių Švedijoje tūks- 
tančiai. Keturkampis, su šilumos reguliatoriumi deši- 
niajame viršutiniame kampe. Ant vieno kampo buvo 
matyti sudžiūvusi ruda dėmelė. 

Prie jos, rodos, buvo prikibęs ir šviesus plaukas. 
Tegul dėmelė ir nedidelė, bet buvo. 

Tomas apžiūrėjo jos neliesdamas. 

— Elena, privalau iškviesti įkalčių tyrėjus, kad ap- 
žiūrėtų namą. Kol nebaigs, tau į jį eiti negalima. 

Elena pasibaisėjusi pažvelgė į Tomą. 

— Ką čia kalbi? Ko policijai ieškoti Jonio namuose? 

Tomui pagailo senyvos moteriškės. Ši stovėjo tvir- 
tai sukryžiavusi ant krūtinės rankas, lyg bandytų ap- 
sisaugoti nuo to, ko nenori girdėti. Kai moteris, ban- 
dydama suvaldyti savo nerimą, kietai sučiaupė sena- 
tviškai blyškias lūpas, šios beveik pradingo jos veide. 

— Turiu dar vieną klausimą, — tęsė Tomas. — Ar tu 
arba Jonis dar turite Georgo tinklų su jo inicialais? 

Elena, rodosi, nesuprato klausimo. 

— Tinklų? - atkartojo silpnu balsu. 

— Turiu galvoje žvejybos tinklus su plūdurais, pa- 
ženklintais raidėmis G. A. Ar ką nors dar turite? 

— Labai gali būti, — atsakė Elena. — Tik nežinau, 


kiek. Reikia pažiūrėti sandėliuke, — staiga užsidengė 

ranka burną, tarsi tik dabar būtų susiprotėjusi. — Juk 
nemanai, kad Jonis kaip nors susijęs su Sandhamno 
negyvėliais? 

— Kol kas nieko negaliu pasakyti. Pamatysim. Jei 
Jonis grįš namo ar paskambins, pasakyk, kad tučtuo- 
jau susisiektų su manimi. Tai labai svarbu. 

Tomas ranka suėmė moters pečius ir švelniai, bet 
tvirtai stumtelėjo link durų. 

— Būk gera, duok man namo raktą. Nuo valčių 
namelio irgi. 

Elena drebančia ranka padavė raktus. Tomui buvo 
jos gaila, bet jis nieko negalėjo padaryti. Dabar svar- 
biausia, kad kuo greičiau atvyktų kriminalistai ir ap- 
žiūrėtų, ar Kiki Bergren lankėsi pas Jonį. 

Tomas buvo tikras, kad taip ir bus nutikę. 

— Ar turi lipniosios juostos ar ko nors panašaus, 
kad galėčiau užplombuoti duris, iki atvyks pastipri- 
nimas? 

Jis klausiamai pažvelgė į Eleną ir ši linktelėjo. 

— Turiu virtuvėje. Savo virtuvėje, — pridūrė ir išėjo. 

Tomas nusekė iš paskos. 

Kol moteris stalčiuje ieškojo lipniosios juostos, jis 
laukė prieangyje. Pro svetainės (kurią, kaip ir daugu- 


moje senų salos namų, čia veikiausiai vadino geruoju 

kambariu) duris buvo matyti kampe stovintis laikro- 
dis. Baldai buvo tamsūs ir senamadiški. 

Tomas sunkiai tramdė žiovulį. Po ilgos darbo die- 
nos jautėsi neapsakomai pavargęs. Jo anaiptol nedžiu- 
gino mintis, kad rytoj anksti ryte reikės vykti į miestą, 
tačiau kito pasirinkimo neturėjo. 

— Eik miegoti, Elena, — švelniai tarė grįžusiai mo- 
teriai. — Pamatysi, viskas bus gerai. 

Išėjo ir paskui save uždarė duris. Tada iš kelnių 
kišenės išsitraukė mobilųjį telefoną, norėdamas pa- 
skambinti į nuovadą. Jei pasiseks, kriminalistai iš 


miesto atskris malūnsparniu. Tada būtų greičiau. 


Antradienis, trečia savaitė 


27 skyrius 


“ 

Tomas niauriai žvelgė į teismo medicinos skrodi- 
mo protokolą, kurį ekspertai ryte atnešė budėtojui. 

Protokole buvo aprašytas vidutinio ūgio, norma- 
laus sudėjimo moters lavonas. Mirtis ištiko šeštadie- 
nio rytą tarp penktos ir dešimtos valandos. 

Pagal protokolą, moteris gavo smūgį į dešinįjį 
smilkinį. Nuo smūgio prasidėjo kraujavimas smilki- 
nio zonoje ir aplink dešinę akį. Sužalota ir kairė pa- 
kaušio pusė nuo smūgio kietu smailiu daiktu, smūgis 
pažeidė kairę kaukolės pusę iš apačios. Dar aptikta 
smulkesnių kraujosruvų iškart už dešinės ausies. Spė- 
jama mirties priežastis — gausus kraujavimas į sme- 
genis, nors aptikta kraujavimo ir krūtinės bei pilvo 
srityse, burnos gleivinėje ir gerklėje. Kraujo pėdsakų 
yra ir žarnyne. 

Tomas lėtai studijavo patologų išvadas. 

Buvo sunku suvokti, kad jose kalbama apie žmo- 
gišką būtybę iš kūno ir kraujo, kuri kadaise juo- 


kėsi, mylėjo ir mėgavosi gyvenimu. „Jei buvo kuo 

mėgautis“, — pagalvojo Tomas, prisiminęs jos butą 
Bandhagene. 

Biocheminiams tyrimams paimti kraujo, šlapimo, 
ašarų bei kepenų mėginiai. Jie skubiai išsiųsti į teismo 
medicinos laboratoriją Linšiopinge. Su prašymu ištir- 
ti skubos tvarka. 

Staiga perskaitė tai, kas jį apstulbino. 

Tikslios mirties priežasties nustatyti dar negalima, 
nes neaišku, kas sukėlė aukos vidaus organų krauja- 
vimą. 

Kiki Bergren veikiausiai mirė nuo kraujavimo į 
smegenis, kurį sukėlė smūgiai į smilkinį ir į pakaušį, 
tačiau tai nepaaiškina vidinių kraujosruvų. Tad turėjo 
būti dar kai kas. 

Tomas iš patirties žinojo, kaip teismo medikai ne- 
mėgsta teikti protokolų su tiek neatsakytų klausimų, 
bet jei jau negalėdavo logiškai paaiškinti aptiktų pa- 
žaidų priežasties, jie tai labai aiškiai konstatuodavo. 

Tada jau policija turėdavo tirti tol, kol tą priežastį 
nustatys. 

Tomas suraukė kaktą. Dabar teks laukti, kol Lin- 
šiopingo vaikinai atliks savo darbą ir gal aptiks atsa- 
kymą kūno audinių mėginiuose. Užtruks kokias ke- 


turias penkias dienas. 

Geriausiu atveju. 

Susijaudinęs išvertė savo arbatos puodelį, o karštas 
skystis akimirksniu pasklido po visą stalą. Bandyda- 
mas sušluostyti balą gerokai per maža servetėle, To- 
mas jautėsi visiškai sutrikęs, nenutuokdamas, kokia 
kryptimi toliau asisulės visas tyrimas. Be to, buvo vi- 
siškai išsekęs. Laive valandėlę nusnaudė, bet kaip sun- 
ku keltis pusę šešių ryto į pirmąjį miestan plaukian- 
tį keltą! Kol iškvietė kriminalistus ir palydėjo juos į 
Jonio namus, buvo jau bemaž vidurnaktis - numigo 
tikrai nedaug. Jam nebūtina išmiegoti aštuonias va- 
landas, bet keturių jo organizmui per mažai. 

Tomas nuėjo į tualetą ir nusiprausė veidą šaltu 
vandeniu. Ne ką tepadėjo, bet pasijuto žvaliau. Ga- 
liausiai su protokolu rankose patraukė į posėdžių 
kambarį. 

Senis jau sėdėjo savo įprastoje vietoje. Karina atsi- 
sėdo greta. Pagavusi Tomo žvilgsnį, jam nusišypsojo. 
Jis net apstulbo, kokia graži ji atrodė pro langą sklin- 
dančioje šviesoje. Be to, buvo žvali ir geros nuotaikos, 
ko negalėjai pasakyti apie kitus, paniurusius, kaip ir 
jis pats. Kalė sėdėjo šalia jos, Erikas — priešais. Ant 
stalo stovėjo didelis ssnamadiškas telefonas su garsia- 


kalbiu. 

Tomas suprato, kad prisijungė ir Margitė, nors 
buvo ką tik išėjusi atostogų. Na, taip bent jau galėjo 
likti su šeima ir neturėjo atvažiuoti į Stokholmą. 

Senis gurkštelėjo kavos ir susiraukė. 

— Tomai, pradėk. Referuok apie padėtį. 

Tomas iškėlė skrodimo protokolą, kurį tebelaikė 
rankoje. 

— Turime sumuštą moterį, nors, remiantis išvada, 
ji sumušta nelabai smarkiai. Gavo smūgių į smilkinį 
ir pakaušį. Jie nebuvo mirtini, tai veikiau lengvi su- 
mušimai, tačiau kadangi kraujagyslės aplink akis iš- 
sidėsčiusios po pat oda, sužalojimai atrodo sunkesni, 
nei yra. 

Jis susiraukė ir tęsė toliau. 

— Čia dar ne viskas. Aptiktas kraujavimas vidaus 
organuose. Jo tokie sumušimai sukelti negalėjo. 

— Kaip suprasti? Tai nuo ko ji mirė? 

Senis nekantraudamas pažvelgė į Tomą. 

— Protokole rašoma, kad jai į smegenis išsiliejo 
kraujas. Veikiausiai dėl to, kad krisdama galva atsi- 
trenkė į ką nors kieto. Gal krito pati, gal kas pastūmė, 
o gal ir viena, ir kita. Skrodimas neparodė, ar mirtis 
ištiko dėl to, kad moteris buvo sumušta ar kad griu- 


vo. Kaip sakiau, vidinio kraujavimo tai nepaaiškina. 

Todėl medikai paėmė krūvą mėginių ir išsiuntė juos į 
Linšiopingą ištirti. 

Tomas nutilo. Kaip įmanydamas bandė perteikti 
protokolo turinį kuo trumpiau ir suprantamiau. Tai 
nebuvo lengva. 

— Labai tikėtina, kad moteris sužalota Jonio 
Almhulto namuose — ten radome jos švarkelį. Ant 
radiatoriaus matyti kraujo pėdsakų. Jei kraujas Kiki 
Bergren, tai paaiškintų sužalojimus pakaušio srityje. 
Moteris kažkaip turėjo parsigauti į misionierių na- 
mus, kur ją kitą rytą ir rado, - baigė ataskaitą. 

Staiga telefonas sutraškėjo. Margitė per savo traš- 
kantį braškantį mobilųjį telefoną bandė pasitikslinti 
informaciją. 

— Ar teisingai supratau, kad Kiki Bergren buvo su- 
mušta, tačiau nežinome, ar mirė dėl to? Rasta didelių 
kraujosruvų jos vidaus organuose, kurios neaišku iš 
kur atsirado? Tai, leisk paklausti, ką mes tada žino- 
me? — nekantriai mestelėjo. 

Tomas pabandė papasakoti viską iš eilės. 

— Kiki Bergren veikiausiai atvyko į Sandhamną 
penktadienį po pirmos, — tarė. — Kalbėjomės su ją 
mačiusia kioskininke, o pagal Vaksholmo keltų gra- 


fhiką kaip tik tuo metu turėjo atplaukti vienas iš kel- 

tų. Kai Kiki Bergren teiravosi, kur galėtų pernakvoti, 
pardavėjai pasirodė, kad ji ką tik atvyko. Mergaitė iš 
kiosko pasiūlė jai eiti į misionierių namus. Kadangi 
Kiki buvo sužalota vėliau, jos skriaudikas irgi turėjo 
būti saloje. 

— Ar yra liudininkų, kurie ją su kuo nors matė? — 
paklausė Margitė. Minutėlę jos balsą nustelbė vaikų 
juokas. Ko gero, ji buvo lauke. Greičiausiai paplūdi- 
myje. 

— Apklausėme salos viešbučių personalą, niekas jos 
nematė, — atsakė Tomas. — Tačiau dar liko neapklausti 
du Sandhamno užeigos darbuotojai, kurie dirba tik 
savaitgaliais ir vėl atvyks tik penktadienį. Turime jų 
telefono numerius. Kol kas nepavyko nė vienam pri- 
siskambinti, bandysiu tol, kol pagausiu. 

Tomas ištiesė kairę koją, ant kurios buvo matyti 
nemažas nubrozdinimas. Užsigavo, kai skersai išilgai 
davėsi po salą. 

— Apėjome beveik visus Sandhamno namus, — tęsė 
Tomas. - Bet niekas nebuvo jos sutikęs. Bent jau kol kas. 

Senis pasikasė kaklą. Tiesiai virš kairiojo raktikau- 
lio buvo matyti didelis raudonas uodo įkandimas. 

— Ar numanote, kodėl tas Almhultas būtų norėjęs 


ją sumušti? — klausiamai pažvelgė į Tomą. 

— Dar nežinome, ar ją tikrai sužalojo Jonis Almhul- 
tas. Jis dingo, dar jo neradome. 

Tomas parodė Jonio Almhulto — rudaakio švel- 
nių bruožų vyriškio — nuotrauką. Plačianosis, tamsūs 
plaukai prašėsi žirklių, įdegusiu ir strazdanotu veidu. 

— Kiek žinome, iki šiol Jonis nenuskriaudė jo- 
kios moters. Policijos registre apie jį jokių įrašų nėra. 
Mama sako, kad jis buvo drovus vienišius. Ji sutriku- 
si, nesusigaudo, kas darosi. Paskutinį kartą matė sūnų 
šeštadienį, jis buvo arba gerai „įkūlęs“, arba sunkiai 
pagiriojosi, — Tomas trumpai nutilo, tada tęsė to- 
liau: — Prieš dvi dienas, sekmadienio popietę, Erikas 
buvo pas jį užėjęs. Kai parodė Kiki Bergren nuotrau- 
ką, tas pasakė jos nematęs, ar ne? 

Paskutiniai Tomo žodžiai buvo skirti Erikui, šis 
pritariamai linktelėjo. 

— Taip ir buvo. Užtrukau gal dvi minutes. Tiesą 
sakant, jis atrodė stipriai pagiringas, lyg būtų kiaurą 
dieną pylęs. Kai paklausiau, ar nebuvo sutikęs Kiki 
Bergren, atsakė, kad tos moters nepažįsta. Tada atsi- 
prašė blogai besijaučiantis, ir aš išėjau. 

Erikas atrodė labai nelaimingas, tarsi būtų sau 
priekaištavęs, kodėl apsilankęs nespustelėjo Jonio 


Almhulto labiau. 

— Jonį Almhultą pažįstu nuo vaikystės, - tarė To- 
mas. — Jis niekuo neišsiskyrė. Visiškai nesuprantama, 
kam jam staiga prireikė nuskriausti visiškai svetimą 
moterį. 

— Tai jis sako, kad svetimą. Iš kur mums žinoti, 
ar jie nebuvo pažįstami, — sumurmėjo Senis, toliau 
kasydamasis jau pradraskytą spuogą. 

— Aišku, kad negalime to žinoti, — pritarė Tomas. — 
Buvau apsidairyti Kiki Bergren bute. Ten nėra jokių 
užuominų apie tai, kas atsitiko. Neradome nieko, kas 
rodytų ją turėjus ryšių su Sandhamnu ar Joniu Almhul- 
tu, išskyrus tai, kad lankėsi Vaksholmo keltų svetainėje. 

Telefonas sutraškėjo ir vėl. Margitė turėjo Tomui 
klausimą. 

— Ar apklausėte Kiki Bergren kolegas? Ar darbe ji 
neturėjo priešų? 

Tomas pasisuko į telefoną. 

— Kalbėjau su jos darbdaviu iš įmonės, kuriai pri- 
klauso kazino. Ji ten dirba jau penkiolika metų. Apie 
Kiki nepasakė nieko blogo. Dirbo savo darbą, sirgda- 
vo ne dažniau už kitus, ją laikė patikima ir sąžininga 
darbuotoja. 

Tomas žvilgtelėjo į savo užrašų knygutę, kur buvo 


pasižymėjęs svarbiausią pokalbio su Kiki Bergren šefu 

informaciją. Jos vadovas buvo Aegmariškas vaikinas, 
kurio, atrodo, nėmaž nesujaudino žinia apie vienos 
seniausių darbuotojų nužudymą. 

— Kiek suprantu, visi tik stebėjosi, kodėl ji taip il- 
gai ten dirbo. Dauguma krupjė išeina padirbę penke- 
rius šešerius metus. Tai ne tas darbas, kur ilgai išdirb- 
tum, juolab jei turi šeimą. Darbo valandos — tikras 
išbandymas, nuo vakaro iki vėlyvos nakties. Aplinka 
irgi ne pati maloniausia. 

— O ar ji neseniai nesidarbavo Kose? — pasiteiravo 
Senis ir pasilenkęs siektelėjo dar gabalėlio pyrago. 

— Taip, neseniai buvo pasiėmusi keturis mėnesius 
nemokamų atostogų, — atsakė Tomas. - Tuo metu 
kazino buvo remontuojamas, tad darbdavys neprieš- 
taravo. Kitaip ją, kaip etatinę darbuotoją, tam laikui 
būtų turėję įdarbinti kur nors kitur. 

— Kyla klausimas, ar nėra kokio ryšio tarp jos ir 
pusbrolio darbo — gal tai kiek nušviestų situaciją. 
Tiek lošimų, tiek alkoholio verslas nėra pats švariau- 
sias, — pasigirdo iš garsiakalbio. 

Tomas pasilenkė, kad Margitė jį geriau girdėtų. 

— Ką turi omenyje, Margite? 

— Kristeris Bergrenas dirbo prekybos alkoholiu 


įmonėje. Svarstau, ar čia nėra kokio ryšio. Gal ta 

istorija kaip nors susijusi su prekyba alkoholiu ar nar- 
kotikais? O dar Graikija. 

— Arba buvusi Jugoslavija, — uoliai įsiterpė Kalė, 
raustelėjęs iš laimės, jog gali tarti žodį. — Gal čia įsi- 
painiojusi jugoslavų mafija? 

— Gal kiek per toli užsimojai, — sausai atkirto Mar- 
gitė. — O ką, jei Kristeris Bergrenas „Systembolaget“ 
suko kokius „bizniukus“, o pusseserė jam padėjo? 
Galėjo būti į ką nors įsivėlęs. Arba gal bandė išeiti 
iš žaidimo? Tai, apie ką žinojo ir Kiki Bergren, o gal 
net ir pati buvo į tai įsipainiojusi. Pastaraisiais metais 
„Systembolaget“ dėjosi negražių dalykų. 

— Kokie nors nelegalūs reikalai, dėl kurių Kriste- 
riui ir Kiki teko atvykti į Sandhamną, - baigė Kalė. 

— Panašiai, — tarė Margitė. — Iomai, tu gi su ja 
susipažinai, kokia ji? 

Tomas užsimerkė ir susimąstė. 

Atmintyje iškilo vienišos, nusivylusios, geranoriš- 
kos moters paveikslas. Juodu kalbėjosi apie pusvalan- 
dį. Atrodo, kad ją labai nuliūdino ir drauge pribloškė 
pusbrolio mirtis. 

— Kiki sakė, kad juodu buvo artimi, nors kol viešė- 
jo Kose, nesikalbėjo nė karto. Atrodo, kol buvo išvy- 
kusi, jie apskritai nebuvo susisiekę. Kristerio namuose 


radau atviruką, kuriame Kiki prašo jai paskambinti. 

Norėdamas atgaivinti atmintį, Tomas vėl pervertė 
savo užrašų knygutę. 

— Ji man taip dorai ir nepaaiškino, kodėl išvykusi 
nesusisiekė su pusbroliu. Tik pasakojo apie Kristerio 
motinos mirtį, kuri jį labai prislėgusi. Tai gali pagrįsti 
savižudybės versiją, — baigė. 

Senis atsilošė savo kėdėje, kuri grėsmingai sutraš- 
kėjo. Jo šlaunys netilpo ant sėdynės, apvalus veidas 
buvo gerai įdegęs saulėje. 

— Tarkim, kad turime reikalų su kokia nors nešva- 
ria istorija, pavyzdžiui, vagyste ar suokalbiu. Kaip tai 
galėtų būti susiję su Sandhamnu? 

— Ar Sandhamne prieš daugelį metų nebuvo kilęs 
narkotikų skandalas? — mestelėjo Margitė. 

Tomas nužvelgė susirinkusiuosius. 

— Tikrai taip, buvo. Tada dar buvau mažas, bet tą 
mirties spektaklį atsimenu. „Buriuotojų“ restoranas 
priklausė kažkokiam Flemingui Bromanui. Paaiškė- 
jo, kad savo virtuvėje dienomis jis gamindavo maistą, 
o naktimis — narkotikus. Kilo baisus skandalas, į kurį 
su trenksmais įsitraukė ir policijos Narkotikų kontro- 
lės skyrius. 

Tomui prieš akis vėl iškilo ant tabako kiosko, sto- 
vėjusio kelyje iš mokyklos, kabėję laikraščiai. Su rie- 


biomis antraštėmis. 

Jau ir tais laikais. 

— Manai, kad ir vėl būsime susidūrę su narkoti- 
kais? 

— Veikiau su alkoholiu, — tarstelėjo Senis. — Jei 
per Kristerį Bergreną buvo galima prieiti prie „Sys- 
tembolaget“, į tą reikalą galėjo būti įsipainiojusi ir 
jo pusseserė. Tik vis tiek lieka neaišku, kuo čia dėtas 
Sandhamnas? 

Garsiakalbyje vėl pasigirdo Margitės balsas: 

— Sakykim, Kiki Bergren žinojo, kad pusbrolis 
kažkaip susijęs su alkoholio kontrabanda į „System- 
bolaget“ ar iš jo. Grįžusi namo sužino, kad pusbrolis 
nebegyvas. Jei pažinojo Kristerio bendrą, gal nutarė jį 
susirasti, norėdama atkeršyti arba — tikėtiniau — pa- 
šantažuoti. Jei tas asmuo gyvena Sandhamne, tuomet 
visai logiška, kad ji čia ir atvyko, tiesa? Vasara, be to, 
čia rado jos pusbrolį negyvą. O jei bendrininkas, ne- 
norėdamas būti demaskuotas, nužudė Kristerį, galėjo 
užmušti ir Kiki Bergren. 

Tomas sunėrė už galvos rankas ir susimąstė. 

— Veikiausiai jos kelionė į Graikiją su tuo netu- 
ri nieko bendra, o štai atvykimas į Sandhamną yra 
viso reikalo ašis, — tarė. — Tada Kristerį Bergreną rado 
vakarinėje pakrantėje, nes šis galėjo atvykti į salą su- 
sitikti su savo bendru. Per Velykas — per jas ir dingo. 

— Susitikimas, kuris pakrypo nenumatyta lin- 
kme, — tarstelėjo Margitė. 

"Tomas atsivertė užrašų knygutę toje vietoje, kur 
buvo užrašai iš pokalbio su Kristerio Bergreno šefu 
„Systembolaget“ Vikingu Strindbergu, penkiasde- 
šimtmetį perkopusiu vyriškiu nešvariais plaukais. 

Nors Kristeris Bergrenas „Systembolaget“ išdirbo 
trisdešimt metų, Strindbergas nedaug ką tegalėjo apie 
ji pasakyti. Jis nelaikė Kristerio nei labai gabiu, nei 
protingu; veikiau jau neramia siela, kuri jautėsi gy- 
venimo skriaudžiama. Strindbergas patvirtino, kad 
Kristeris labai skaudžiai išgyveno motinos mirtį, po 
kurios be saiko gėrė. Jo motina visą gyvenimą pradir- 
bo „Systembolaget“, bet Kristerio šefas teigė su ja ne- 
susidūręs. Jei gerai pamenąs, ji dirbusi Farstos filiale. 

— Praeitą savaitę kalbėjausi su Kristerio Bergre- 
no šefu, — pranešė Tomas. — Kristerio darbas buvo 
priimti prekes į didįjį sandėlį Stokholmo prieigose. 
Šiam darbui ypatingos kvalifikacijos nereikia, tačiau 
su savo darbuotojo pažymėjimu Kristeris turėjo priei- 
g4 prie viso sandėlio. 

— Ar galėjo būti, jog Kristeris Bergrenas pats par- 
davinėjo vyną bei degtinę ir juos vėliau nurašydavo 


kaip nuostolius? — paklausė Margitė. 

— Klausimas, ar „Systembolaget“ įmanoma nepas- 
tebimai pradanginti didelį kiekį degtinės, kad dėl to 
vertėtų žudyti žmogų arba žmones, - sudvejojo To- 
mas suraukęs kaktą. 

Senis persibraukė ranka smakrą ir įsiterpė: 

— Žmonės žudo dėl keisčiausių priežasčių. Ir dėl 
daug menkesnių pinigų, nei mes linkę manyti. Sun- 
ku patikėti, kad galima nužudyti žmogų dėl kelių 
tūkstančių kronų. Siūlau ištirti, ar nesama kokio ry- 
šio tarp Sandhamno, „Systembolaget“, kazino ir kitų 
panašių įstaigų. 

— Puiki mintis, - pritarė Margitė. 

Senis vėl susiraukė. 

— Tęsime tyrimą Sandhamne, kol susidarysime iš- 
samų vaizdą, ką čia veikė Kiki Bergren nuo atvykimo 
iki tos minutės, kai buvo rastas jos lavonas. 

Tomas tylėjo. Tai buvo informacija, kurios jie kaip 
tik ir ieškojo. 

— Tomai! — Senis kreipėsi į Tomą, besdamas smi- 
liumi į jo pusę ir tuo pabrėždamas savo nurodymo 
svarbą. - Kuo greičiau turime surasti tą Jonį Almhul- 
tą. Ar paskelbta jo paieška? 

— Norėjau apie tai pakalbėti po posėdžio, — atsakė 


Tomas. 


188 


PRAŽŪTINGAS VIDURVASARIS 


— Paskelbk Jonio Almhulto paiešką Stokholmo 
apygardoje. Tada su Kale ir Eriku grįšite į Sandhamną. 
Dar kartą nuodugniai išverskite Almhulto namą. Gal 
rasite dar ką nors, kas bent kiek nušviestų šitą reikalą. 

Vėl pasikasė uodo įkąstą vietą. 

— Nors nusišauk, kai tokie dalykai nutinka atos- 
togų metu. 

— Nori, kad atvažiuočiau? — nenoromis paklausė 
Margitė. 

Senis papurtė galvą. 

— Manau, kad viskas ir taip vyksta sklandžiai. At- 
rodo, Tomas puikiai tvarkosi. Su kiekviena diena jis 
vis geriau susipažįsta su vietove. 

Senis kone džiūgavo. 

— Geriau rūpinkis vyru ir vaikais. Jei apsigalvosiu, 
pranešiu. 

Vėl pažvelgė į Tomą. 

— Ką gi, kaip ir baigėme. A, tiesa, ar jau kalbėjai su 
prokuratūra? Manau, kad Ėman šįkart kilo nemenkas 
galvos skausmas, ar ne? 

Tomas linktelėjo. 

Šarlotė Ėman, Nakos teismo prokurorė, turėjo va- 
dovauti ikiteisminiam tyrimui. Jis jos artimiau nepa- 


žinojo, tačiau kiti apie ją kalbėjo kaip apie dalykišką 

ir-sukalbamą žmogų. Tikriausiai ji tikėjosi vasarą ra- 
miai darbuotis biure. 
Dar vienas asmuo, kuriam teko keisti savo planus. 
— Rytoj susitinku su ja. Teikiame jai visą operaty- 


vinę informaciją. 


Eidamas iš posėdžių kambario Tomas pagalvojo, 
kad reikėtų susisiekti su Agneta Ahlin, Kiki Bergren 
drauge, įkalbėjusia ją skristi į Kosą. Reikia sužinoti, 
su kuo Kiki ten bendravo. Gal draugė ką nors žinos ir 
apie Kiki santykius su Kristeriu. 

Agneta tikriausiai galės paaiškinti, kodėl Kiki 
siuntė Kristeriui tą atviruką. 

Koridoriuje sutiko Kariną, kaip tik beeinančią į 
savo kabinetą. 

— Ar gali man padėti surasti tą Agnetą Ahlin, Kiki 
Bergren draugę? Prašau, pabandyk kuo greičiau suži- 
noti jos telefono numerį ir paskambink man. Kad ir 


vėlai vakare. 


Trečiadienis, trečia savaitė 


28 skyrius 


ja 


Prokurorė Šarlotė Ėman klausiamai žvelgė į Tomą. 
Jos šviesiai rudi plaukai buvo užpakalyje susegti seg- 
tuku, akiniai pakelti ant kaktos. Kol bandė susidaryti 
padėties vaizdą, ji tarp smiliaus ir nykščio nesąmo- 
ningai rideno pieštuką. 

— Jei teisingai suprantu, turime negyvą pusbro- 
lį, kurio mirties priežastis aiški, bet nežinome, ar jis 
buvo nužudytas; ir jo negyvą pusseserę, kuri, kaip 
spėjame, buvo nužudyta, tačiau, remdamiesi dabarti- 
niais skrodimo duomenimis, negalime to įrodyti. 

— Tikrai taip. 

Prokurorė kažką pasižymėjo savo užrašų knygu- 
tėje. Ji buvo kairiarankė. Kaktoje įsispaudė rūpesčio 
raukšlė, kuri atrodė kaip gulinti aštuoniukė. Tokios 
Tomas dar nebuvo matęs. 

— Ir ką darysime toliau? 

Šarlotė Ėman kilstelėjo antakius. Iki šiol atliktas 
tyrimas, atrodo, jai įspūdžio nepaliko. „Nieko stebė- 
tino, — pagalvojo Tomas. — Ne kažin ką ir tenuveikė- 


< 


me. 


Jis papasakojo apie tyrimo komandos posėdį ir 
kaip jie įsivaizduoja tolesnį darbą. Apibendrino ikito- 
linio tyrimo rezultatus ir iš jų darytinas išvadas. 

Kambaryje stojo tyla. Šarlotė Ėman atsilošė kė- 
dėje. Atsegė segtuką, kuris laikė plaukus subruktus 
į uodegą, ir užsegė vėl. Tas ritualas veikiausiai buvo 
reikalingas išlošti laiko pamąstyti. 

— Nežinau, ar jūsų kontrabandos versija turi rimto 
pagrindo, bet sutinku, kad ją reikia patikrinti. Dabar 
svarbiausia išsiaiškinti, ką Kiki Bergren veikė Sand- 
hamne ir su kuo ten buvo susitikusi. 

— Kalbėjau su užeigos padavėja, penktadienio va- 
karą aptarnavusia Kiki Bergren, — tarė Tomas. — Jos 
vardas Inger Gunarson. Anot jos, Kiki ilgai sėdėjo 
užeigoje su Joniu Almhultu. Vis užsisakinėjo alaus 
ir iš pažiūros gana maloniai šnekučiavosi. Bent jau 
Inger Gunarson nepasirodė, kad Kiki Bergren būtų 
Almhulto bijojusi. 

Šarlotė Ėman stropiai užsirašinėjo ir pritariamai 
linkčiojo. 

— Skamba neblogai, — atsiliepė. - Sandhamnas — 
maža salelė, tad moterį pastebėti turėjo ne vienas, - ji 
vėl atsegė ir užsegė segtuką. — Kada tikitės sulaukti 


Linšiopingo laboratorijos rezultatų? 

— Užtruks dar kelerą dienų. Manau, anksčiausiai 
galime tikėtis savaitės pabaigoje. Prašėme ištirti sku- 
bos tvarka, bet daug jų darbuotojų atostogauja, kaip 
ir kitur. 

Prokurorė supratingai šyptelėjo. 

— Taip, tada atsakymo teks palūkėti. Informuosite 
mane apie tyrimo eigą? 

— Žinoma. 

Ji užsirašė dar porą eilučių. 

— Finansinę dalį turbūt jau patikrinote? Kaip ten 
atrodo? 

— Ypatingų turtų neradome. Kristeris Bergrenas 
taupomojoje sąskaitoje turėjo kelis tūkstančius kro- 
nų. Kiki Bergren mokėjo mėnesines įmokas į fondą, 
bet ir ji nesukaupė jokios įspūdingos sumos. 

Ėman linktelėjo. 

— Jei ir buvo sukaupę pinigų iš alkoholio kontra- 
bandos, tikrai jų nelaikė banko sąskaitose, — pareiškė 
moteris. — O kaip su banko seifais? 

— Iki šiol tokių neaptikome. Žinoma, tai nereiškia, 


kad jų nebuvo. Ieškome toliau. 


Tomas valandžiukę stabtelėjo ant prokuratūros 


laiptų. Buvo skaisti diena — tik deginkis ir valgyk 


1988 


VIVECA STEN 


ledus. Tirti žmogžudystei blogesnio oro būti nega- 
lėjo. 

Tomas prisidengė ranka akis ir pažvelgė į laikrodį. 
Iškart po vidurdienio plaukia keltas į Sandhamną. 
„Vaddė“, jei gerai pamena pavadinimą. Jei pasiseks, 


dar spės į jį. 


29 skyrius 


„Strindbergsgarden“ kavinėje, kur kavą gėrė To- 
mas, Erikas ir Kalė, beveik visos vietos buvo užimtos. 

Vos už kelių metrų stovėjo mergaičiukė balta pri- 
juoste ir didelėje juodoje senamadiškoje vaflinėje 
kepė vaflius. Šiuos graibstyte graibstė, mergaitė ne- 
spėjo kepti. Priešais stovėjo didelis dubuo plaktos 
grietinėlės ir braškių uogienės, kurių kepėja negailė- 
dama krėsdavo ant vaflių. 

Tomas turėjo pripažinti, kad nepaisant karščio 
auksaspalviai vafliai atrodė labai viliojamai. Jie primi- 
nė laikus, kai dar vaikas su tėvais atvykdavo čia iš Ha- 
rės. Kokia būdavo laimė, jei jį atsivesdavo į „Strind- 
bergsgarden“ kavinę! 

Trys vyrai sėdėjo vienoje iš nišų, padarytų iš pu- 
siau perpjautų ir sustatytų valčių. Valčių nosis dengė 
drapiruotas tinklas. Šis, nors ir neteikė pavėsio, kūrė 
jaukią atmosferą. 

Kavinė buvo pavadinta Augusto Strindbergo gar- 
bei, kuris čia nakvodavo, kai jaunystėje lankydavo- 


si Sandhamne. Vėliau su žmona Siri fon Esen apsi- 

stodavo kitame name, tačiau kavinė taip ir liko pava- 
dinta jo vardu. 

Tomas užmatė, kad pietums patiekiama keptos sil- 
kės su bulvių koše. Kas galėjo būti geriau čia, taip toli 
Baltijos jūroje? 

Kol Erikas su Kale diskutavo apie būsimas lemia- 
mas futbolo rungtynes tarp abiejų Stokholmo futbolo 
klubų „Hammarby“ ir „Djurgarden“, Tomas minti- 
mis nuklydo prie pokalbio su Kiki Bergren drauge 
Agneta Ahlin. 

Karina per kelias valandas sužinojo, kad šioji dirba 
Kose, ir padėjo Tomui raštelį su jos telefono numeriu. 

Iš pokalbio telefonu jis nesužinojo tiek, kiek ti- 
kėjosi. Tomas papasakojo, kas nutiko, ir pasiteiravo, 
ar galėtų užduoti jai keletą klausimų. Moteris buvo 
sukrėsta ir visą laiką praverkė. 

Agneta negalėjo suvokti, kad Kiki nebegyva. Jai 
buvo visiškai nesuprantama, kodėl tam, kurį jos 
draugė matė vieną vienintelį kartą, prireikė ją nužu- 
dyti. Apie Kiki ir Kristerio Bergrenų santykius ji tega- 
lėjo pasakyti tai, ką policija jau ir taip žinojo, tad irgi 
nieko naujo nepranešė. 

Naujiena buvo tik ta, kad Kiki Bergren skambino 


Agnetai tą dieną, kai sužinojo apie pusbrolio mirtį. 

Buvo labai susijaudinusi, jos abi ilgai kalbėjusios. Po- 
kalbio pabaigoje Kiki pasakė įtarianti, kodėl Kristeris 
buvo rastas Sandhamne. Paslaptingai užsiminė apie ten 
neva „gulinčius pinigus“, bet paskui pakeitė temą, ir jos 
ėmė kalbėtis apie kitus dalykus. Kiki Agnetai nepasisa- 
kė, kad po poros dienų pati ketina vykti į Sandhamną. 

Kiki apskritai daug kalbėjusi apie pinigus, anot 
Agnetos, ji dažnai skųsdavosi neturinti nė cento. 
Krupjė darbas buvo įgrisęs iki gyvo kaulo, tačiau Kiki 
bijojo išeiti ir pasiieškoti kito, nes baigusi mokyklą 
daugiau niekur nesimokė. Graikijoje ji vis svarstyda- 
vusi, kaip čia daugiau uždirbus. Agneta pabrėžė, kad 
pinigai buvusi nuolatinė jų pokalbių tema. 

Po pokalbio, kurio didžiąją dalį sudarė Agnetos 
kūkčiojimas, Tomas protingesnis netapo. 

Nors informacija, kad Kiki trūko pinigų, buvo ne- 
abejotinai įdomi. Jei būtų žinojusi, kad pusbroliukas 
suka šį tą nelegalaus, ji veikiausiai būtų pasinaudojusi 
savo žiniomis ir pasipelniusi. Gavusi lengvų pinigų, 
kurių, anot Agnetos, taip seniai troško. 

„Sandhamne guli pinigai“, — tada pasakė draugei. 

Tomas galvojo apie šį sakinį. „Sandhamne guli pi- 
nigai.“ Gal nesėkmingas bandymas juos gauti ir bai- 


gėsi Kiki mirtimi? 


Ketvirtadienis, trečia savaitė 


30 skyrius 


„Ir kodėl berniukams taip patinka kapstytis smėly- 
je?“ — klausė savęs Nora, tiesdama rankšluosčius Tru- 
vilio paplūdimyje. 

Vaikai visą dieną meldė eiti į paplūdimį. Galėtum 
pamanyti, kad jiems turėtų užtekti plaukimo pamo- 
kų, tačiau iškyla į paplūdimį vis tiek vaikams buvo 
pati geriausia pramoga. 

Didysis ir mažasis Truvilio paplūdimiai buvo vieni 
gražiausių visame archipelage. Ne veltui sala dar tu- 
rėjo ir Sandės pavadinimą, nors dauguma žmonių ją 
jau vadino Sandhamnu. Ji buvo viena iš nedaugelio 
archipelago salų, kurią sudarė ne uolos, o smėlis. 

Vos sukilę, abu vaikai pradėjo prašytis į paplūdi- 
mį. Adamas paklausė, ar galėtų praleisti plaukimo 
pamoką — tik vieną vienintelę dieną, - ir Nora leidosi 
įkalbama. Vieną kartą per tris savaites — nieko tokio. 


Be to, vanduo buvo neįprastai šiltas, kokių dvidešimt 


* Šved. Sandė. Žodžio šaknis Sand reiškia „smėlis“ 


198 


PRBAŽUTINGAS VIDURVASARIS 


dviejų laipsnių. Tai archipelago pakraštyje pasitaiky- 
davo nedažnai. 

Paruošusi pusryčius ir nurinkusi stalą Nora pasi- 
ėmė paplūdimio krepšį ir sudėjo plaukimo reikme- 
nis bei patiesalus. Simonas susirinko visus įmanomus 
plastikinius kibirėlius ir kastuvėlius. Tada visi sėdo 
ant dviračių ir leidosi važiuoti smėlynais, pro teniso 
aikštyną ir per mišką, kol privažiavo Truvilį. 

Adamas vis skundėsi, kad jie per lėtai važiuoja, ta- 
čiau Simonas trumpomis kojytėmis mynė pedalus iš 
paskutiniųjų. Norai širdis neleido jo skubinti. 

Už dviejų kilometrų Truvilio kelias baigėsi san- 
kryža, kurioje jie pasuko į dešinę. Beliko pora šimtų 
metrų — ir jie jau paplūdimyje. 

Atvažiavo anksti ryte, todėl lankytojų iš Stokhol- 
mo dar nebuvo. Atvykus pirmajam vienuoliktos va- 
landos keltui paplūdimys kaipmat užsipildydavo. Da- 
bar buvo dar tik po dešimtos, tad jie galėjo išsirinkti 
geriausią vietą. 

Nora buvo nieko prieš, jog turistai linksmintųsi 
archipelage, tačiau negalėjo atsikratyti minties, kad, 
kai dar buvo vaikas, čia buvo daug maloniau: paly- 
ginti su dabartiniu lankytojų antplūdžiu, tada jų at- 


vykdavo daug mažiau. 

Atrodė, kad sala paskęs nuo tos masės žmonių, 
kuri liepą plūsteldavo iš keltų. 

Henrikas namo grįžo vėlai, o anksti ryte išėjo vėl. 
Visą dieną praleido regatos trasoje. Nora darsyk ban- 
dė užvesti kalbą apie darbą Malmėje, tačiau vyras aiš- 
kiai leido suprasti nenorintis apie tai šnekėti. 

Jai skambino iš personalo paieškos agentūros, kaip 
banko Personalo skyriaus viršininkas ir buvo sakęs. 
Susitarė, kad Nora kitą savaitę atvyks į Stokholmą pa- 
sikalbėti dėl darbo. Jai labai knietėjo sužinoti daugiau 
apie naująjį darbą, tačiau prieš pokalbį reikėjo susitarti 
su Henriku, kad juodu bent jau svarstys šį klausimą. 

Traukdama apsauginį pienelį ir saulės akinius, 
Nora nevalingai mintijo toliau. Kodėl gi tiesiog ne- 
nuvykus į miestą ir nesusitikus su tuo personalo kon- 
sultantu Rurgeriu Sandelinu? Be jokių didelių įsipa- 
reigojimų? 

Kas čia tokio? 

Kaip įprastas pokalbis su kolega, tik ne biure. Jei 
Nora nevyks, Personalo skyrius pamanys, kad jai ne 
visi namie. Moteriškei siūlo nerealų darbą, o ta nė 
pirštelio nepajudina! 

Nora gausiai išsitepė pečius ir rankas apsauginiu 
pieneliu ir išsitrynė taip kruopščiai, tarsi nenudegti 


saulėje būtų gyvybės ar mirties klausimas. 

Ji giliai alsavo ir nusprendė bent jau išsiaiškinti, 
kokį darbą jai siūlo. Berniukus per dieną paliks tė- 
vams. Su Henriku galės pakalbėti ir vėliau, kai jau 
žinos ką nors konkrečiau. Kol kas težinojo pavienes 
gaires ir nieko, dėl ko; galėtų ginčytis. 

Bus geriausiai, jei pasakys, kad turi nuvykti į dar- 
bą. Ne pirmas kartas, kai ją atšaukia iš atostogų dėl 
skubių reikalų. Iki miesto jai tik apie dvi valandos 
kelio, tad prireikus gali ir prisistatyti. 

Bent jau taip atrodė jos bjaurybei viršininkui, 
kuris su šeima visai vasarai išvykdavo į Gotlandą ir į 
darbą be būtiniausio reikalo nenešdavo subinės. Vir- 
šininko įsakymas — Dievo įsakymas. 

Tiktai taip. 

Kažkur giliai tylus balselis klausė, ką ji čia išda- 
rinėja. Kodėl nesitenkina tuo, ką turi? Nesimėgauja 
gyvenimu, galėdama derinti mielą darbą su šeimos 
gyvenimo pilnarve? Laiminga santuoka, puikiais vai- 
kais ir pakankamai pinigų, kad galėtų išlaikyti namą 
Sandhamne? 

Kam viskuo rizikuoti? Kam dar erzinti Henriką, 
kuris akivaizdžiai tam nepritaria? 

Nora išėmė iš paplūdimio krepšio termosą su 


šaltomis sultimis, ketindama pastatyti jį į pavėsį. 

Chromuotame paviršiuje išvydo savo atspindį — su- 
trikusį neramų veidą. Netikrumą, prie ko tai prives 
juodu su Henriku. 

Galiausiai nusprendė atsisakyti savo užmačių. Tai 
gali sužlugdyti santuoką. Jos neatstos joks naujas dar- 
bas. Joks šefas nėra toks bjaurus, kad sukandęs dantis 
negalėtum jo pakęsti. Geriau likti, kur esi, nei leistis 
į kelią, kuris veda nežinia kur. Visa tai kvailystė, pa- 
mišėlio kliedesiai. Ką ji sau galvoja, ketindama slapta 
nuo Henriko vykti į miestą? 

Ryžtingai išsitraukė iš kišenės mobilųjį telefoną ir 
surinko Rutgerio Sandelino numerį, kad praneštų, 
jog neatvyks, nes apsigalvojo. Jis galės pasakyti perso- 
nalo direktoriui, kad ši vieta jos nebedomina. 

Linija buvo užimta. 

Valandėlę lukterėjo, laikydama telefoną rankoje. 
Vėl paskambino. Vis dar užimta. Į galvą ėmė brautis 
dvejonė. 

Na ir kas atsitiks, jei su juo susitiks? Dar niekada 
nebuvo susidūrusi su personalo paieškos konsultantu, 
buvo tiesiog smalsu. Be to, ji tik norėjo sužinoti, ką 
tas pasiūlys, kad galėtų pasikalbėti su Henriku. Jei iš 
to nieko ir neišeis, bent jau įgis patirties. 

Nora plūdo pati save. Ir kaip jai šovė į galvą tiesiog 


paskambinti ir atšaukti susitikimą, dar nė nepasikal- 

bėjus su Sandelinu? Gryniausia kvailystė! Aišku, kad 
Henrikas sakytų, jog ji turinti bent nuvažiuoti, prieš 
priimdama kokį nors sprendimą. 

Nora lėtai įsidėjo mobilųjį telefoną į kišenę. Tik 


vienas susitikimas. Ir kas čia blogo? 
“ 


31 skyrius 


Saulė jau kepino, nors dar nebuvo nė vienuolik- 
tos. Tokiame karštyje, rodėsi, net žuvėdros klykavo 
dusliau. Berniukai išsidėliojo kastuvėlius, kibirėlius ir 
ėmėsi prie vandens statyti pilį. 

Nora atsisėdo taip, kad skaitydama knygą galėtų 
juos stebėti. 

Knygą parašė anglas, ji buvo apie tai, kaip sude- 
rinti darbą visu etatu su motinos pareigomis. Nora 
įsitraukė į smagų skyrių, kur buvo rašoma, kaip viena 
motina vėlai vakare sužinojo, kad duktė rytoj į mo- 
kyklos renginį turi atsinešti pyrago. Sukdamasi iš pa- 
dėties, motina nupirko mielinės tešlos pusgaminių ir 
iškočiojo, kad tie atrodytų kaip naminiai. 

Nora labai gerai suprato, kaip turėjo jaustis toji 
moteris. 

Ji išsitiesė saulėje ir mėgavosi šiluma. Tada po pa- 
tiesalu ties galva sustūmė kauburėlį. Kilpinio audinio 
raukšlėse jau buvo prinešta smulkaus smėlio, nors ji 
ką tik prisėdo. 

Iškėlęs kibirėlį, atpūškavo Simonas. 

— Gal gali mums padėti statyti pilį? 

Smėlėta rankyte apkabino mamos kaklą ir mal- 
daujamai žvelgė Norai į akis. Ši nusijuokė ir pakštelė- 
jo sūnui į kaktą. 

— Aišku, galiu, — atsakė. 

Nora atidėjo knygą į šalį, pasiėmė kibirėlį su kas- 
tuvėliu ir atsistojo. Pasitaisė maudymosi kostiumėlį. 
Eidama prie vandens nevalingai nužvelgė jūrą. Kiek 
tolėliau pastebėjo keistą siluetą, tamsų, keturkampį 
ryšulį, kuris iškilęs sūpavosi ant bangų. Atrodė kaip 
senas perpuvęs rąstas. 

Kažkas čia ne taip. 

— Lukterėkit, turiu kai ką apžiūrėti, — šūktelėjo 
berniukams. — Tuoj ateisiu. 

Įbrido į vandenį, bet akinantys saulės atspindžiai 
vandenyje trukdė ką nors įžiūrėti. Prisidengė akis ran- 
ka ir brido toliau. Kad ir kiek merkėsi, šviesa vis tiek 
akino. 

Netrukus Nora nubrido kokį trisdešimt metrų 
nuo kranto. Objektas vis ryškėjo. 

Staiga suprato, kas tai. 

Persigandusi užsidengė burną ranka. 

— Negali būti, - sušnibždėjo. — Dar vienas! 

Nora giliai įkvėpė ir atsargiai prisiartino. Prieš 


ją ant pilvo plūduriavo vyras ilgais rudais plaukais, 

vilkintis džinsinėmis kelnėmis ir sportiniais marški- 
nėliais. 

Nesuprasi, gyvas ar ne, tad Nora kaip išgalėdama 
leidosi bėgti gilyn. 

Priėjusi prie kūno, moteris čiupo už rankos. Buvo 
keista jį liesti, tačiau kūną apvertė stebėtinai lengvai. 
Iškart atpažino tą žmogų. 

Tai buvo Jonis Almhultas, Elenos sūnus. 

Jonis, kuris taisė jos tvorą ir gyveno netoliese. 

Nora pajuto, kaip kaktą išmušė šaltas prakaitas. 
Ji pirmą kartą lietė lavoną. Viskas atrodė kaip filme, 
deja, buvo realu. 

Nora vos nesusivėmė ir įsikando lūpą. Buvo aišku, 
kad Jonio kūną reikia išvilkti į krantą. Reikėjo kuo 
greičiau iškviesti policiją. 

Skubriai pažvelgė Adamo ir Simono pusėn. Vaikai 
žaidė ir, atrodo, visai nesidomėjo, ką ji ten veikia. 

Jie neturi pamatyti negyvėlio. 

Nora pabandė mojuodama prisišaukti pakrantė- 
je esančių žmonių į pagalbą, bet niekas nekreipė į ją 
dėmesio. Šaukti negalėjo — nenorėjo išgąsdinti vaikų. 
Pastvėrusi už marškinėlių, ėmė vilkti Jonį į krantą. 
Buvo sunkiau, nei galėtum pamanyti, jai teko gerokai 


įsiręžti. Netrukus įskaudo rankas. 

Sutelkusi visas jėgas Nora ištempė kūną į krantą 
kiek įmanoma toliau nuo vaikų. Kai galiausiai pa- 
guldė ant smėlio, jos veidu žliaugė prakaitas ir tekėjo 
ašaros. 

— Neikit čia! — šūktelėjo sūnums, rankos mostais 
rodydama nesiartinti. — Likite ten! 

Moteris nubėgo prie savo krepšio ir išsitraukė te- 
lefoną. Tada drebančiomis rankomis surinko Tomo 
numerį. 

— Tomai, čia Nora. Aš Truvilio paplūdimyje. Ką 
tik radau Jonį Almhultą. Jis plūduriavo vandenyje 
kaip rąstas. Nebegyvas. 

Nora prapliupo isteriškai raudoti ir įsignybo į ran- 
ką, kad nustotų. 

— Atleisk. Tai taip baisu. Aš čia su berniukais. Ne- 
žinau, ką man daryti. 

Paskutinius žodžius ištarė kūkčiodama. Jai buvo 
silpna, moteris vos beišsilaikė ant kojų. 

Išgirdus pažįstamą Tomo balsą Norai palengvėjo. 
Pirmą kartą susidūrė su juo darbiniais reikalais. Jam 
užteko tik prabilti, ir Nora apsiramino. 

— Nora, atidžiai paklausyk! Kvėpuok lėtai! Tave 
tuoj ištiks hiperventiliacija, turi nusiraminti. 


— Gerai. 

Atrodė, tarsi jos balsas sklistų iš kažkur toli. Buvo 
tylus ir blankus. 

— Atsisėsk ant smėlio! Ar netemsta akyse? 

— Nežinau, — verksmingai atsakė ši. 

— Palenk galvą į priekį ir pasistenk kvėpuoti lėčiau! 

Nora darė kaip liepiama ir netrukus pasijuto kiek 
geriau. 

— Lik ten, kol atvažiuosiu! — tarė Tomas. — Ar 
įstengsi? 

— Pabandysiu. 

— Aš jau saloje, tik turiu išsinuomoti dviratį. Ži- 
nau, kad įstengsi. Nesijaudink, aš tuoj. 

Nora pakišo kojas po savimi ir oda pajuto šiltą 
smėlį. Tiesiog neįtikėtina, kad vos už poros metrų 
gulėjo lavonas. 

Tada pastebėjo, kad Adamas sunerimęs žvelgia į 
jos pusę. Vaikas tikriausiai pamanė, kad ją ištiko dia- 
beto priepuolis. Geriau tegul mano taip, nei sužino, 
kas nutiko iš tiesų. 

Nora mostelėjo Adamui. 


— Zaiskit, žaiskit! — šūktelėjo. — Aš tuoj ateisiu! 


32 skyrius 


Po pietų Jonio Alržhulto lavonas buvo nugabentas 
į Solną. 

Paskui Tomas keletą valandų praleido policijos 
punkte, kuris jau buvo tapęs jo antraisiais namais. 
Nuėjo į posėdžių kambarėlį pirmame aukšte, laikinai 
virtusį tyrimų štabu, ir užpildė reikiamus protokolus. 
Tada paskambinęs Seniui ir Margitei pranešė, kad ieš- 
komas Jonis Almhultas rastas. 

Negyvas. Veikiausiai paskendo. 

Turėjo pavargti, kol įkalbėjo Senį palikti jį dirbti 
Sandhamne, užuot atšaukus atgal į miestą dalyvauti 
skubiai šaukiamoje spaudos konferencijoje, kuri tu- 
rėjo prasidėti devynioliktą valandą. Kaip tik vakaro 
žinių laiku. 

Tomas argumentavo turįs pranešti Elenai Almhult 
apie sūnaus mirtį. 

Užduotis ne iš maloniųjų, tačiau jos pavesti kam 
nors kitam Tomui neleido padorumas. Juolab kad 
perspektyva sėdėti spaudos konferencijoje visiškai ne- 
viliojo. Buvo pakankamai daug kolegų, mielai perim- 


siančių tą darbą. 

Senis bumbėjo, bet galiausiai leidosi perkalbamas. 
Žinia, nepraleido progos pasiguosti dėl visų tų idiotų, 
reikalaujančių iš jo informacijos, kurios jis pats netu- 
ri. Vyriausiasis Stokholmo policijos komisaras reika- 
lavo jam raportuoti kasdien ir drauge demonstravo 
nepasitenkinimą dėl to, kad jam trukdo atostogauti. 

Rado kuo skųstis. Jis bent jau atostogavo. 

Senis neskubėjo atsiskaitinėti aukščiau sėdinčioms 
kanceliarinėms žiurkėms. „Tyrimui reikia laiko ir 
rimties“ — tokią mantrą kartodavo visiems, kas tik 
bandydavo kištis. 

Tomas paniuręs žvelgė į kalendorių, kabantį ant 
rusvos sienos. 

Nuo to vaiskaus vasaros ryto, kai vakarinėje Sand- 
hamno pakrantėje rado Kristerio Bergreno lavoną, 
jau buvo prabėgusios aštuoniolika dienų. Aštuonio- 
lika dienų — tai keturi šimtai trisdešimt dvi valandos 
nuo tada, kai aptiko pirmąjį negyvėlį. Jei jo kišeninis 
skaičiuotuvas nemelavo, jie turėjo beveik dvidešimt 
penkis tūkstančius devynis šimtus dvidešimt minučių 
išsiaiškinti, kodėl žuvo Kristeris Bergrenas, o vėliau ir 
jo pusseserė. 

Jei būtų pavykę, gal Jonis Almhultas šiandien dar 
būtų buvęs gyvas, o ne kniūbsčias atplukdytas prie 


Truvilio paplūdimio. 


210 


PRAŽŪTINGAS VIDURVASARIS 


Našlė Elena Almhult nebūtų praradusi savo vie- 
nintelio sūnaus. Giliai širdyje Tomas neabejojo, kad 
visus tris nužudė tas pats nusikaltėlis. Nuojauta kuž- 
dėjo, kad mirtys tarpusavyje susijusios. Kažkur tūno- 
jo asmuo, nesibodėjęs žudyti tų, kas stojo jam skersai 
kelio. > 

Tik kaip jį rasti? 

Tomas taip stipriai sugniaužė kumščius, kad net 
paskaudo pirštus. Tiesa ta, jog jis neturėjo nė men- 
kiausio supratimo, kodėl nusikaltėlis ar nusikaltėliai 
nužudė tuos tris žmones. Buvo aišku tik tiek, kad 
Sandhamne siautėja žudikas. 

Policija nežinojo, nei kas jis, nei kaip užkirsti jam 


kelią. 


33 skyrius 


Policijos punkte tvyrojo slogutis. Nauji praneši- 
mai buvo priimami nenoriai. Dauguma darbuotojų 
sėdėjo grupelėmis ir tyliai kalbėjosi. Net ir tie, kurių 
darbo valandos jau buvo pasibaigusios, liko biure pa- 
sišnekučiuoti. 

Visi pažinojo Eleną ir jos šeimą. 

Jonio tėvas Georgas Almhultas buvo vienas iš sa- 
viškių. Tikrų tikriausias Sandhamne gimęs vietinis 
gyventojas. Tegul kartais ir padaugindavo alkoholio, 
bet išgėręs niekada nebūdavo šiurkštus ar agresyvus. 

Elena Almhult jaunystėje buvo arši rėksnė, tad ap- 
linkiniai gerai suprato, kodėl jos vyras ieškojo prie- 
bėgos alkoholyje. Per gyvenimą ji buvo su daug kuo 
apsipykusi, bet tokią sunkią valandą visi pamiršo se- 
nus nesutarimus. 

Gedulas dėl vieno iš salos gyventojų buvo sumišęs 
su baime dėl to, kas nutiko ir kas dar gali nutikti. 

Kai kurios moterys besikalbėdamos tyliai verkė. 
Tą vakarą visi iki vieno nakčiai užrakino savo namų 


duris. 

— Tomai, - šūktelėjo Osa, viena iš jaunesnių punk- 
to darbuotojų, kuri prieš keletą metų įsimylėjo vietinį 
vaikiną ir atsikėlė į salą. — Ateik gerti kavos! Ar sutepti 
sumuštinį? Atrodai labai pavargęs. 

"Tomas dėkingas jai 1 nusišypsojo. 

— Būtų puiku. Ne kažin ką šiandien bevalgiau. 

Į laisvalaikio kambarėlį pirmame aukšte, kur buvo 
persikraustęs Tomas, Osa atnešė didelį sumuštinį su 
sūriu ir puodelį kavos. Kambaryje tebuvo vos keli 
baldai. Prie lango stovėjo paprastas medinis stalas ir 
dvi kėdės, kitame gale kažkas vargais negalais tarp 
dviejų sienų buvo įspraudęs lovą. 

Tomas čia nakvodavo, kai dar dirbo vandens poli- 
cijoje, jei nevykdavo į Harę ar atgal į miestą. 

Tomas godžiai atsikando sumuštinio, žvelgdamas 
į seną žvyro karjerą, iš kurio keturis šimtus metų bur- 
laiviai po dvi eres' už toną pirkdavo smėlio balastui. 
Karjeras jau seniai buvo uždarytas ir aptvertas tvora. 
Apie jo ankstesnę paskirtį bylojo tik nenatūraliai sta- 
tus skardis. 

Tylą nutraukė Osa: 

— Ar skanu? 


* Skandinavijoje erė - Danijos, Norvegijos ir Švedijos piniginio 
vieneto kronos šimtoji dalis. 


Žla 


Tomas atsikando dar gerą kąsnį sumuštinio. 

— Nepaprastai. Jaučiuosi kur kas geriau. Man jau 
skubiai reikėjo maisto. 

Vėl stojo tyla. Osa buvo liūdna ir nusiverkusi. 

— Niekaip nesuprantu, kodėl kažkam prireikė nu- 
žudyti vargšą Jonį, - pratarė. — Tokio nekalto vaikino 
dar reikia paieškoti. Ką taip blogo jis turėjo padaryti? 

— Nežinau, Osa. Kartais nutinka nesuvokiamų da- 
lykų. 

— Dar savęs klausiu, kaip jis susijęs su kitomis 
dviem mirtimis. Apie anuodu iki šiol nieko nebuvau 
girdėjusi. Saloje jų niekas nepažįsta. 

Osa sukūkčiojo. 

— Manau, kad ryšys yra, tik kol kas jo neįžiūri- 
me, — bandė paaiškinti Tomas. - Kažkur susikirto Jo- 
nio ir Kiki Bergren interesai, tik dar nežinome, kokie 
ir kur. 

— Ber kaip? Jonis niekada neturėjo daug draugų, 
juolab už salos ribų. Be būtino reikalo kojos iš Sand- 
hamno nekeldavo. Baisiausiai nemėgo plaukti į že- 
myninę dalį. Sakydavo, kad ten nėra kuo kvėpuoti. 

Ji netikėdama papurtė galvą. 

Tomas pasirąžė, kad pratampytų pavargusius rau- 


menis, jo žvilgsnis vėl nuklydo į karjerą. Nesaldus 

darbas krauti smėlį į laivus, prišvartuotus prie dar 
aštuonioliktame amžiuje uoste įkastų milžiniškų in- 
karų. 

Tais laikais daug kas iš darbininkų mirdavo jauni, 
išsekę ir praradę sveikatą. 

Jis susikišo į Dikas) paskutinį kąsnį ir nusivalė lū- 
pas Osos padėtu popieriniu rankšluosčiu. 

— Dar kartą labai ačiū, Osa. Turiu eiti. Reikia dar 
kai ką padaryti. 

Tarpduryje jis atsisuko. 

— Klausyk, jei bus per vėlu vykti į Harę, aš ke- 
lias valandėles numigsiu čia. Šįvakar grįžti į miestą 
tikriausiai nebespėsiu. 

Osa linktelėjo ir nežymiai šyptelėjo. 

— Aišku, nakvok, jei reikia. Raktą turi? 

Umai Tomas prisiminė vėlyvus tarnybos vandens 
policijoje vakarus ir jį užplūdo ilgesys. 

— Turiu. Bus kaip senais gerais laikais, kai Sand- 
hamno policijos galvos skausmas tebuvo girti paau- 
gliai ir motorlaivių vagystės. 

Tomas pabandė padrąsinamai nusišypsoti, bet tik 
vyptelėjo. Nenorėjo, kad kiti pastebėtų, koks jis susi- 
rūpinęs. Tarp visų tų liūdnų veidų buvo sunku išlai- 


kyti savimi pasitikinčią veido išraišką. 

Reikėjo ieškoti kokių nors dėsningumų, kitaip žu- 
diko jie niekada neras. Turėjo būti kokia nors raudo- 


na gija, kurią bus pražiūrėję. Ne kitaip. 


Išėjęs iš punkto Tomas pasuko į dešinę vedančiu 
keliuku, kuris leidosi į krantinę. Praėjo pro du gel- 
tonus medinius namus, pastatytus devyniolikto am- 
žiaus pabaigoje. 

Stabtelėjo prie kiosko ir ėmė skaitinėti laikraščius. 
Šie buvo iškabinti atskirose labiausiai į akis krintan- 
čiose reklaminėse lentose. 

„Dėmesio! — rėkte rėkė juodos storos raidės. — 
Nauja žmogžudystė Sandhamne! Rastas dar vienas 
negyvėlis!“ 

„Tiesiog nesuvokiama, kaip greitai laikraščiai su- 
uodžia apie įvykį, — galvojo Tomas, skaitydamas 
straipsnį. Lavoną tik neseniai nugabeno į Solną — ir 
še tau! — apie jį jau rašo. 

Senio anaiptol nepradžiugins naujausios žinias- 


klaidos spekuliacijos, tikrai ne. 


34 skyrius 


Kai Tomas pasibeldęs įėjo, Norai vėl pasidarė ra- 
miau. 

Susigūžusi ir susisupusi į vilnonį pledą moteris sė- 
dėjo krėsle verandoje. Greta stovėjo didelis puodelis 
arbatos ir lėkštelė su išknebinėtu pyragaičiu. 

Noros tėvai pasiėmė berniukus ir nusivedė į uostą, 
kad ji ramiai pabūtų viena. Kad galėtų nors trumpai 
atsikvėpti ir atsigauti nuo šoko radus Jonio lavoną. 

Nora labai laukė Henriko, tačiau šis dar buvo jū- 
roje. Varžybos baigsis tik prieš penktą, o skambinti 
jam į mobilųjį per patį regatos įkarštį ji negalėjo. 

Tas buriavimas tiesiog lindo Norai per gerklę. Kur 
jos vyras, kai jo labiausiai reikia?! 

Nors saulė kepinte kepino, moterį krėtė šaltis. 
Protu suvokė, kad namie šilta, bet pašiurpusios ran- 
kos ir kojos bylojo ką kita. 

Prieš akis stovėjo vandenyje plūduriuojantis negy- 
vėlis. Stiklinis žvilgsnis, kurį pamatė atvertusi kūną. 
Drauge su bangomis vilnijanti plaukų sruogelė. Ant 


vandens plūduriuojančios geibios rankos. 
p J g 


Kas dabar bedrįs atvykti į Sandhamną? Kas toliau? 
O jei nužudys vaiką? Norą vėl nupurtė drebulys. 


Vos atvykę į Truvilio paplūdimį, Tomas su kolego- 
mis viską perėmė į savo rankas. Mandagiai išprašė iš 
paplūdimio visus lankytojus. Paskui pusę pakrantės 
aptvėrė apsaugine policijos juosta su baltais ir mėly- 
nais dryžiais. 

Po pastarųjų savaičių įvykių daugumai salos gy- 
ventojų šis vaizdas jau buvo įprastas. 

Netrukus atvyko pakrančių apsaugos policijos ka- 
teris ir išmetė inkarą prie uolų. Tų pačių, nuo kurių 
Nora kadaise šokinėjo per nardymo egzaminą ir, jei 
gerai atsiminė, gavo bronzos bei sidabro medalius. 

Iš policijos katerio išsilaipino kriminalistų koman- 
da, kuri tuoj pat sparčiai ėmėsi darbo. Nufotografavo 
negyvėlį iš visų įmanomų pusių, surinko visus įmano- 
mus įkalčius, o tada paruošė Jonio lavoną pervežti į 
Stavnesą. Ten jau laukė policijos katafalkas. 

Tomas paskambino Noros tėvams ir jie atmynė 
į paplūdimį pasiimti vaikų. Larsas ir Suzana atrodė 
išsigandę, tačiau kaip įmanydami stengėsi dėtis ra- 
mūs. Berniukai visai nenorėjo važiuoti su jais — juk 


čia dėjosi tiek įdomių dalykų! Paplūdimyje buvo pil- 

na policijos, Adamas jau įsivaizdavo, kaip mokykloje 
pasakos apie didžiulį policijos katerį. 

Galiausiai Tomas įsakmiu policininko balsu pri- 
vertė berniukus paklusti. Be to, jis prižadėjo kiekvie- 
nam po didelę porciją ledų — tai irgi šiek tiek padėjo. 

Kai vaikai išvažiavo su seneliais, Tomas atsargiai 
uždavė Norai keletą klausimų. Galiausiai ir jai liepė 
važiuoti namo pailsėti ir pamąstyti apie tai, ką matė 
ir išgyveno. 

Sutarė, kad užeis pas ją vėliau. Tada Nora turės 
jam smulkiai papasakoti, kaip aptiko lavoną ir ką dar 
matė. 

Belaukdama Tomo, Nora užmigo. Susapnavo, kad 
išsigandusi plaukia į krantą, o aplink vandenyje plū- 
duriuoja nukirstos rankos ir kojos. Vanduo raudona- 
vo nuo kraujo ir lipo prie maudymosi kostiumėlio. 

— Ar gali papasakoti, kas nutiko? — pradėjo Tomas. 

Jis abiem užplikė arbatos ir atsisėdo verandoje į 
krėslą greta Noros. Namie buvo visiškai tylu, tylą te- 
drumstė švelnus virtuvinio laikrodžio tiksėjimas. To- 
mas kantriai laukė, kol Nora rinko žodžius. 

Po valandėlės užsikirsdama pradėjo pasakoti viską 
nuo tos akimirkos, kai vandenyje pamatė keistą daik- 


tą, iki pat Tomo pasirodymo paplūdimyje. 

— Gal matei, iš kurios pusės bangos atnešė Jonio 
lavoną? —- paklausė Tomas. 

Nora neužtikrinta užsimerkė. 

— Jis tiesiog plūduriavo vandenyje. Vėjo beveik ne- 
buvo. 

— Ar krante daugiau nebuvo nieko, kas būtų galė- 
jęs įstumti jį į vandenį? 

— Kai atvažiavome, paplūdimyje buvome beveik 
vieni. Tolėliau gulėjo du ar trys žmonės, bet arčiau 
mažojo Truvilio paplūdimio. Toje pusėje, kur plūdu- 
riavo lavonas, nebuvo nieko. 

— Nebuvo matyti jokio laivo, iš kurio Jonis galėjo 
būti išmestas į jūrą? 

Nora skeptiškai pažvelgė į Tomą. 

— Buvo labai ramu. Kaip tik pagalvojau: „Gerai, 
kad taip anksti atvažiavome, dar beveik nėra žmonių. 

Tada nutilo, bandydama dar ką nors prisiminti. 
Papasakojo apie skaisčią saulės šviesą, kuri stipriai 
akino, kol ji bandė įžiūrėti tą keistą daiktą. 

— Daugiau tikrai nieko nemačiau. 

— Ar nepastebėjai nieko neįprasta, nieko keista? — 
Tomas pasilenkė link Noros. - Pabandyk prisiminti 
viską iki menkiausių smulkmenų. Gal buvo kokių 


nepažįstamų žmonių, gal kas nors keistai elgėsi? 

Nora rankose maigė popierinę servetėlę, kuri pa- 
mažu sudrisko į skutelius. Į ploną sugeriamąjį popie- 
rių buvo galima gerai išsišnypšti nosį, ne daugiau. Prieš 
Noros nerimą jis neatsilaikė. 

Tomui prieš akis vėl iškilo Kiki Bergren, kai vos 
prieš dvi savaites sėdėjo priešais jį ir taip pat čiurino 
popierinę servetėlę, sužinojusi apie pusbrolio mirtį. 

— Gaila, bet neprisimenu nieko ypatinga, — tarė 
Nora. — Nieko, kas galėtų paaiškinti, kaip Jonis atsidū- 
rė vandenyje. 

Ji vėl pravirko, čiupo puodelį su arbata ir suspaudė 
tarp delnų. 

— Neįtikėtina. Negaliu suvokti, kad Jonis nebegyvas. 

Tomas atsargiai paglostė Norai ranką. 

— Užteks to, ką pasakei. Nieko panašaus apskritai 
neturėjo nutikti. Patikėk, jei tik žinočiau, kas tai pada- 
rė, kaipmat surakinčiau jį antrankiais. 

Jis atsilošė krėsle ir sunėrė rankas už galvos. 

Jam nepatiko Noros būsena. Buvo išblyškusi, įde- 
gęs kūnas atrodė sustiręs nuo šalčio. Patirtą šoką išdavė 
vangūs judesiai. Akys raudonos nuo ašarų, nosis suti- 
nusi. 

— Kada grįš Henrikas? Nenoriu palikti tavęs vie- 


nos. 

Nora patraukė pečiais. 

— Turėtų grįžti už poros valandų. Susitvarkysiu, 
nesirūpink. Adamas ir Simonas pas mano tėvus. Jei 
prireiktų draugijos, galiu tiesiog nueiti pas juos. 

Nora išsiėmė naują popierinę servetėlę ir gerai iš- 
sišnypštė nosį. 

— Be to, pabandysiu dar kiek numigti. Eik, žinau, 
kad turi ką veikti. 

Tomas padrąsinamai mirktelėjo. 

— Porą valandų numigti — gera mintis. Paskam- 
bink, jei dar ką prisiminsi ar tiesiog norėsi pasikal- 
bėti. Mano mobilusis telefonas įjungtas visą laiką. Jei 


ne, rytoj paskambinsiu pats. 


Ant laiptų Tomas valandėlę stabtelėjo. Paėmė į 
ranką mobilųjį telefoną ir svarstė, ar nereikėtų pa- 
skambinti Henrikui. Prie Noros Henrikas su juo 
būdavo labai malonus, bet nuo pat pirmo susitiki- 
mo Tomas jautė kažkokį iš jo sklindantį priešiškumą. 
Kažką tokio, dėl ko greta Henriko Tomas jausdavosi 
įsitempęs. 

Atrodė, lyg Henrikas niekaip negali susitaikyti su 
sena ir nuoširdžia Tomo ir Noros draugyste. Jis ne- 


pavyduliavo, ne. Veikiau manė, kad Tomo ir Noros 

draugystė užima dalį privačios erdvės, kuri, jo many- 
mu, turėtų būti prieinama tik sutuoktiniams. 

Nors juodu pažinojo vienas kitą jau seniai, tarp 
abiejų vyrų taip ir išliko tam tikras atstumas. Situaci- 
jos anaiptol nešvelnino tai, jog Henrikas buvo kilęs iš 
labai konservatyvių pažiūrų miesčionių šeimos. 

Be to, jis buvo gydytojas, pratęs, kad jo visi klau- 
sytų. Henrikas turėjo tam tikrų autoritarinių bruožų, 
kurie kartais Tomą nervindavo. Jis galėdavo nutraukti 
Norą vidury sakinio arba baisiausiai suirzdavo, jei tik 
ši jam paprieštaraudavo. Kartais Tomui dingtelėdavo 
mintis, kad gal ne tokia jau ir darni jųdviejų santuo- 
ka. 

Galiausiai nusprendė paskambinti Henrikui ir 
balso pašte palikti žinutę, kad šis žinotų, kas jo laukia 
namie. 

O gal jis netgi susiprotės kuo greičiau grįžti namo 


pas žmoną. 


35 skyrius 


Kai pentadienio rytą Tomas įžengė į Nakos polici- 
jos nuovadą, ten tvyrojo palaiminga ramybė. Atrodė, 
lyg visi, kas neatostogavo, nusprendė šiandien į darbą 
ateiti vėliau. Nebuvo ner ir tų, kurie paprastai ateida- 
vo anksčiausiai. 

Jis vėl atvyko į miestą pirmuoju keltu ir buvo ap- 
dovanotas galimybe kurį laiką biure pabūti visiškai 
vienas. 

Tomas mėgavosi tyla. 

Visa savaitė buvo labai įtempta ir ji dar nebuvo 
pasibaigusi. Kokia palaima nugrimzti į savo kėdę ir 
su niekuo nesikalbėti! 

Pasiėmęs puodelį Tomas nuėjo į virtuvėlę. Puode- 
lis buvo didelis ir platus, su pakrančių apsaugos poli- 
cijos emblema. 

Lentynoje stovėjo įvairių rūšių arbatos. Kiek pa- 
svarstęs, išsitraukė „Earl Grey“ pakelį. Gal ir ne itin 
originalu, bet ankstyvą rytmetį — kaip tik. Pora ga- 
balėlių cukraus, šlakelis pieno, ir štai tau puikiausia 


arbata! 

Nešinas pilnu puodeliu Tomas grįžo į savo apytuš- 
tį kabinetą. Jame nebuvo nieko, išskyrus darbo sta- 
lą, dvi šviesias beržines kėdes ir tokios pačios spalvos 
lentyną. 

Ant darbo stalo krūvelėmis gulėjo raštai ir doku- 
mentai. Nebuvo nei nuotraukų, nei kambarinių gė- 
lių, kurios teiktų kabinetui jaukumo ar bent jau liu- 
dytų, kad čia dirba žmonės. 

Anksčiau prie telefono stovėjo didelė jo pamėgta 
Pernilos nuotrauka. Pernila buvo nufotografuota Ha- 
rėje per saulėlydį. Moterį saulės nublukintais plaukais 
supo ypatinga šviesa, kokią tepamatysi archipelage 
vasaros vakarais. 

Ji sėdėjo pačiame laivagalyje ir žvelgė į jūrą, o už 
nugaros kaip tik leidosi saulė. Nepastebėjo, kad ją to- 
tografuoja, todėl nuotrauka ir išėjo tokia gera. ĮJam- 
žinta trapi ir nuostabi akimirka. 

Po skyrybų jis nuotrauką pašalino, bet išmesti ne- 
siryžo. Ji tebegulėjo apatiniame stalčiuje. 

Emilijos nuotraukos pasistatyti neįstengė. Buvo 
pernelyg skaudu. 

Kaskart, kai pagalvodavo apie Emiliją, išvysdavo, 
kaip laiko jos miniatiūrinę rankytę. Prasėdėjo prie 
lovelės, savo dideliame delne glostydamas mažučius 


bežadžius pirštelius, kol atėjo žmonės jos iš. >žti. 


Tada neįstengė suvokti, kad daugiau niekada ne- 
lies jos švelnių skruostukų ir nelaikys dukrytės glėby- 
je. Galiausiai, kai greitosios pagalbos medikai įkalbė- 
jo perduoti jiems Emiliją, jis tarsi pamišo. Prispaudė 
mažą kūnelį prie krūtinės, lyg savo valios jėga būtų 
galėjęs priversti ją vėl kvėpuoti. 

Staugė lyg sužeistas žvėris. Be perstojo kūkčiojo, 
kai teko paleisti dukrytę. 

Nei laidotuvės, nei mažas baltas karstelis prie al- 
toriaus, nei neišvengiamos skyrybos su Pernila — nie- 
kas neskaudino labiau, kaip ta akimirka, kai žvelgė 
į tolstantį greitosios pagalbos automobilį, vežantį jo 
mergytę. 

Ant stalo gulėjo jam adresuotas laiškas. 

Arplėšė voką ir iškart pamatė, kas viduje. Tai buvo 
išplėstinių Kiki Bergren fiziologinių mėginių tyrimų 
rezultatai. Linšiopingo teismo medicinos laboratori- 
jos pranešimas. 

„Atostogos ne atostogos, bet apsisuko greitai“, — 
pagalvojo Tomas. 

Ištraukė pranešimą ir ėmė skaityti. Antakiai patys 
pakilo iš nuostabos. Šito jis nesitikėjo. Rezultatai nie- 
ko nepaaiškino. 


Veikiau jau atvirkščiai. 

Tomas pasikasė kaklą ir pasirąžė. Seniui nepatiks. 
Aišku, kad niekas neaišku. 

Bus geriausiai, jei į kitą posėdį pasikvies prokuro- 
rę. Tegul pati susidaro tyrimo vaizdą. Šiaip ar taip, ji 
vadovauja ikiteisminiam tyrimui, tad operatyviniam 
taip pat. ba 

Tomas čiupo telefoną ir surinko Margitės numerį. 
Reikia informuoti ir ją. Kietas pasitaikė riešutėlis, ką 


ir besakyti. 


36 skyrius 


Posėdis turėjo prasidėti pusę dešimtos. 

Senis buvo ne tas žmogus, kuris toleruotų „aka- 
deminį“ penkiolikos minučių vėlavimą. Jis buvo se- 
nosios kartos atstovas, kuriam punktualumas yra ne- 
pamainoma dorybė. Jei jau žmogus nesugeba ateiti 
laiku, tai ko jis apskritai vertas? 

Kai Tomas įėjo į posėdžių kambarį, Senis ir proku- 
rorė Ėman jau buvo ten. Kalė ir Erikas susėdo priešais, 
Karina sėdėjo šalia, laikydama parengtą tušinuką. 

Tomas pastebėjo, kad mergina susisegusi plau- 
kus viršugalvyje. Segtukas nesuėmė visų plaukų, 
tad vienur kitur buvo matyti išsprūdusių sruogelių. 
„Kaip gražiai tinka rožinė palaidinukė prie įdegusio 
kūno“, - praeidamas pagalvojo jis. 

Karina mostelėjo į ant stalo stovinčią vazą. 

— Imk cinamoninę riestę, Tomai. Pakeliui užsukau 
į kepyklėlę. Šiandien visiems gali tekti pasistiprinti. 

Tomas džiugiai linktelėjo. 

— Ačiū. Pravers bet kas, kas padidina cukraus kiekį 


kraujyje ir teikia energijos. 

Senis susiraukė. 

— Gerai, pradėkime! Ar Margitė mus girdi? — rei- 
kliai pažvelgė į telefoną. 

Iš garsiakalbio pasigirdo aiškus atsakymas: 

— Aš pasiruošusi. Koks pas jus Stokholme oras? 
Čia dvidešimt penki laipsniai šilumos, vanduo irgi 
labai šiltas. 

— Negalime skųstis. Paklausykime, kaip tyrimas, — 


tarė Senis ir kreipėsi į Tomą: — Tomai, pradėk! 


Jis atsilošė kėdėje. 

Tomas trumpai nupasakojo pastarosios paros įvy- 
kius. Tada atsivertė iš Linšiopingo gautą pranešimą. 

— Laboratorinių tyrimų duomenimis, Kiki Ber- 
gren buvo nunuodyta. 

Kambaryje kilo sąmyšis. Kolegos žvelgė vieni į ki- 
tus, nesumodami, kaip reaguoti į tokią naujieną. 

— Veikiausiai žiurkių nuodais, — tęsė Tomas. 

— Nori pasakyti, kad ji mirė todėl, jog buvo nu- 
nuodyta? — garsiai paklausė Karina. 

— "Tai prisidėjo prie jos mirties, — atsakė Tomas. — 
Pranešime teigiama, kad jos organizme aptiktas mir- 
tinas kiekis varfarino — sudedamosios žiurkių nuodų 


medžiagos. Jis ją netiesiogiai ir nužudė, sukėlęs vi- 

dinį kraujavimą tiek smegenyse, tiek ir vidaus orga- 
nuose. 

— Ką turi galvoje sakydamas „netiesiogiai ? — pa- 
klausė Erikas. 

— Varfarinas yra antikoaguliantas, kas reiškia, kad 
jis neleidžia kraujui krešėti. Kiki Bergren mirė nuo 
sumušimų ar pargriuvusi todėl, kad jos organizmas 
nebepajėgė sustabdyti prasidėjusio kraujavimo. 

— Antraip ji nebūtų mirusi? — Kalė klausiamai pa- 
žvelgė į Tomą. 

— Turbūt ne. Patyrus tokių sumušimų, kaip jos, 
paprastai telieka viena kita mėlynė ar kraujosruva, o 
ne baigiasi taip tragiškai. Atrodo, kad ji gavo gerą an- 
tausį, ne daugiau. 

— Kaip įmanoma kam nors sugirdyti žiurkių nuo- 
dų? Ber kuris normalus žmogus tikrai pajustų ką nors 
ne taip, — tarė Margitė. 

Jos balse buvo girdėti nuostaba, kuri atsispindėjo 
ir prie stalo sėdinčių kolegų veiduose. 

— Teks ištirti. Viskas atrodo baisiai keista, — pripa- 
žino Tomas. 

Margitė buvo teisi. Kaip įmanoma neapsižiūrėti 
ir suvalgyti užnuodyto žiurkių masalo, juolab kad jis 


paprastai dar būna ir žaliai nudažytas? 

Margitė prakalbo vėl: 

— Varfarinas man labai girdėtas. Ar jo nenaudoja ir 
žmonėms gydyti? 

Tomas linktelėjo ir permetė akimis pranešimą. 

— Čia rašo, kad varfarinas yra vaistų veiklioji me- 
džiaga. Jo būna vaistuose nuo insulto, kurie neleidžia 
susidaryti kraujo trombams. Tačiau, vartojamas per 
didelėmis dozėmis, jis gali sukelti vidinį kraujavimą. 
Būtent taip ir nutiko buvusiam Izraelio ministrui pir- 
mininkui Arieliui Šaronui. Pirmiausia jam prasidėjo 
trombozė, kurią gydė kraują skystinančiais vaistais, o 
nuo jų prasidėjo stiprus kraujavimas smegenyse. 

— Girdėjau apie tai per žinias, - skubriai patvirtino 
Karina. 

Tomas vertė pranešimą toliau ir bandė trumpai 
perteikti jo turinį: 

— Linšiopingo laboratorija nurodo, kad varfari- 
nas yra vienintelė medžiaga, kurios jie ieško visuose 
gautuose mėginiuose. Tad nebuvo sunku aptikti itin 
didelį jo kiekį ir priskirti jį žiurkių nuodams. Tai pa- 
aiškina, iš kur atsirado kitos per skrodimą aptiktos 
kraujosruvos. 

Senis barbeno pirštais į stalą. Iš tolo buvo matyti, 


kad nekantrauja. 

— Tai kada, sakai, ji išgėrė žiurkių nuodų? 

— Kaip rašo tyrime, nuodai pradeda efektyviai 
veikti praėjus nuo dvylikos iki dvidešimt keturių 
valandų. Smūgis ar sumušimai, kuriuos Kiki patyrė 
Almhulto namuose, matyt, tik pablogino situaciją. Ją 
rado šeštadienį prieš dvyliktą valandą dienos. Teismo 
medikų teigimu, moteris jau buvo mirusi prieš kelias 
valandas. Jei atskaičiuosime laiką atgal, ją turėjo nu- 
nuodyti penktadienį kažkuriuo metu. 

— Tikėtiniausia, kad ją nunuodijo Sandhamne, — 
įsiterpė Kalė. — Juk ji atvyko penktadienį tuoj po pie- 
tų. Bent jau taip sakė ta mergaitė iš kiosko, kuri ją 
atpažino iš nuotraukos. 

Kalė atrodė labai patenkintas, kad pirmasis garsiai 
išsakė šią išvadą. Jis triumfuodamas nužvelgė susirin- 
kusiuosius. 

Garsiakalbyje pasigirdo Margitės balsas: 

— Esi tikras, kad ji negalėjo išgerti nuodų kur kitur? 

Tomas nutaisė skeptišką miną. 

— Niekada negali būti šimtu procentų tikras, ta- 
čiau tyrimų rezultatai gana vienareikšmiški. Šitie 
nuodai suveikia per nurodytą laiką. Mažai tikėtina, 
kad ją nunuodijo ne Sandhamne, o kur nors kitur: 


bet ir tokios versijos atmesti negalime. 

— Kas gali gauti žiurkių nuodų? — paklausė Erikas. 

— Manau, kad bet kas, - atsakė Tomas. — Juos par- 
davinėja visur. Žinoma, reikės patikrinti ir tai. 

Jis kreipėsi į Kalę: 

— Kale, po posėdžio paskambink į nuodų kontro- 
lės centrą. Pasiteirauk, kur ir kaip galima gauti šitų 
nuodų. Ar jie pardavinėjami laisvai, o gal galima at- 
sekti jų pirkėją? Gal jie turės tuos dalykus išmanantį 
toksikologą. 

— Pabandyk paskambinti ir į „Anticimex“, — pa- 
siūlė Karina. — Jie naikina kenkėjus, tad turėtų viską 
žinoti apie žiurkių nuodus ir kaip jų gauti. 

Senis siektelėjo ir atsikando jau trečios riestės. 
Kramtydamas šnairavo į telefoną su garsiakalbiu. 

— Apibendrinus situacija tokia: pirmiausia moteris 
išgeria mirtiną dozę nuodų. Tada ją sumuša. Nemir- 
tinai, bet jos organizme yra tokia koncentracija žiur- 
kių nuodų, kad viskas baigiasi tragiškai. Viskas įvyko 
Sandhamne, kai ji veikiausiai buvo su žmogumi, kurį 
vėliau paskendusį rado tame pačiame Sandhamne. 
Gal jie ten visai išprotėjo? Gal jų geriamasis vanduo 
netikęs ar ką? 

Tuos žodžius Senis tiesiog iškošė pro dantis. Kari- 


na viską užrašinėjo taip stropiai, lyg nuo to priklausy- 

tų jos gyvybė. Susirinkusieji buvo prislėgti. Visi spok- 
sojo į popierius, vengdami pažvelgti vieni kitiems į 
akis. Situacija, švelniai tariant, buvo rimta. 

Tomas susiraukė. 

— Yra dar kai kas. Šiandien ryte man paskambino 
misionierių namų direktorė, — tarė. 

Senis pakėlė akis nuo Tomo jam pastumto prane- 
šimo. 

— Ir ko norėjo? 

— Atrodo, kad Kiki Bergren jos klausė, kaip nueiti 
pas vieną salos gyventoją. Kai kalbėjausi su direktore 
paskutinį kartą, ji nieko neprisiminė. Ją buvo ištikęs 
šokas. Dabar jau prisiminė daugiau ir dėl to šįryt man 
paskambino. Prisiminė, kad Kiki Bergren jos teiravo- 
si kažkokio Filės, o gal Figės ar Pigės. 

Kambaryje stojo tyla. 

— Ar pasakė to žmogaus pavardę? — paklausė Se- 
nis. 

— Ne, prisiminė tik vardą. Be to, ji kalba su gana 
ryškiu akcentu, tad galėjo iškraipyti vardą. Tačiau šitą 
informaciją reikia patikrinti. 

— Na, - Senis atsisuko į Kariną, — tuomet peržiū- 
rėk visus salos nekilnojamojo turto savininkus, ar yra 


asmenų panašiais vardais. Kaip galima greičiau susi- 

siek su registrų centru. Tikiuosi, kad šiuo metų laiku 
jie dirba penktadieniais. 

Senis baigė kramsnoti dar vieną riestę. 

— Ar apie skenduolį Almhultą daugiau nieko ne- 
sužinojome? = 

Margitė tylėjo, tad atsakė Tomas: 

— Nuo vakar daugiau nieko. Jis tikriausiai prigėrė. 
Kūnas stipriai išmuštas mėlynomis ir žaliomis dėmė- 
mis, bet tiksliau žinosime po skrodimo. Jau du kartus 
skambinau į Teismo medicinos skyrių ir prašiau kuo 
greičiau ištirti šį atvejį. Gal padės. 

— O lavono aptikimo vietos apžiūra ar davė kokių 
rezultatų? — paklausė Senis. 

— Jokių aiškių pėdsakų ant kranto neaptikome. 
Neradome nieko, kas liudytų buvus žudiką. Tarsi 
Almhulto lavonas pats būtų nusileidęs į vandenį. 

— „Palaiminti tikintieji“, — sušnairavo Senis. — Ar 
žinai, kur Almhultas buvo apsistojęs, iki Truvilyje 
rado jo lavoną? 

— Deja, ne. Paieška buvo paskelbta antradienio vi- 
durdienį, bet iki šiol jokios konkrečios informacijos 
nesulaukėme. Po posėdžio dar kartą paskambinsiu į 
krašto kriminalinę policiją. Kol kas nežinome, kur Jo- 


nis buvo nuo tada, kai motina jį matė paskutinį kartą. 

Senis paniuręs krestelėjo galvą. 

— O kaip dėl ryšio tarp „Systembolaget“ ir Sand- 
hamno? 

— Ne ką tepasistūmėjome, — susirūpinęs pripaži- 
no Tomas. —- Kaip tik šiandien po pietų ketiname su 
Eriku eiti pas Kristerio Bergreno šefą. Gal dar ką nors 
sužinosim, - jis susirinko dokumentus. — Reikia per- 
žiūrėti visą šią savaitę gautą informaciją. Kuo kruopš- 
čiausiai išanalizuoti visus surinktus duomenis. Kalė 
galės dirbti su medžiaga apie Jonį Almhultą, o kiti 
toliau tirsime abiejų Bergrenų žūties aplinkybes. 

Prokurorė Šarlotė Ėman nežymiai susiraukė ir 
prabilo pirmą kartą nuo pat posėdžio pradžios. Plau- 
kus, kaip ir anąsyk, buvo susirišusi į uodegą, dėvėjo 
baltą palaidinukę ir mėlyną sijoną, tad atrodė šalta ir 
korektiška. 

— Ar nusikaltimo motyvas neatsidūrė podukros 
vietoje? Manau, kad turėtume geriau apsvarstyti prie- 
laidą, kodėl tie žmonės buvo nužudyti. 

Senis atsisuko į Šarlotę Ėman, tarsi tik dabar būtų 
ją pamatęs. 

— Manote, kad nesugebame pakankamai gerai 
dirbti savo darbo? — pasišiaušė jis. — Mes kaip tik ir 
stengiamės susidaryti kuo išsamesnį aukos vaizdą. 


Aišku, kad nusikaltimo motyvas yra to dalis. 

Prokurorė raustelėjo, bet nesileido sugluminama: 

— Būtent todėl ir reikia ypač rūpestingai apsvarsty- 
ti įvairiausius galimus motyvus - kad galėtume rasti 
žudiką, — tarė žvelgdama Seniui į akis. - Arba žudi- 
kus. Negalime atmesti tikimybės, kad žudikų buvo 
ne vienas. | 

Ji nusiėmė akinius ir apžvelgė susirinkusiuosius. 

— O gal kas turite geresnių minčių? 

Senis piktai žvilgtelėjo į prokurorės pusę. 

— Per savo tarnybos metus supratau, kad žudoma 
ir be jokio logiško motyvo. Žmonės ne visada elgiasi 
taip racionaliai, kaip mums norėtųsi. 

Tomas pabandė sušvelninti situaciją: 

— Žinoma, kad svarstėme įvairiausius galimus mo- 
tyvus ir kas galėtų sieti visas tris mirtis. Bėda ta, kad 
kol kas pirmuosius du negyvėlius tesieja tai, jog jie 
pusseserė ir pusbrolis. Tarp jų ir Jonio Almhulto mir- 
ties neaptikome jokio aiškaus ryšio, kuris padėtų atsa- 
kyti į klausimą, kodėl kažkam prireikė nužudyti šiuos 
žmones. Jokių artimų sąsajų nei praeityje, nei dabar. 
Aišku, dirbame toliau. 

Jis žvilgtelėjo į prokurorę, kuri jam kreivai šypte- 
lėjo. Jos veido išraiška buvo skeptiška, bet atrodė, kad 
Tomo atsakymas ją tenkino. Bent jau kol kas. 

— Gerai, tačiau reikia ištirti visus galimus scena- 
rijus. Nereikia nė sakyti, kad padėtis yra labai rimta. 
Negalime leisti, kad dar ką nors nužudytų. 

— Margite, — kreipėsi Senis, pasisukęs į telefoną 
ir nevalingai siekdamas jau penktos riestės. Išvydęs 
priekaištingą Karinos žvilgsnį, apsigalvojo ir atitraukė 
ranką. „Nieko keista, kad jis toks storas“, — pagalvojo 
Tomas. 

— Pirmadienį atvažiuosi ir prisidėsi prie tyrimo, 
kad ponia prokurorė nebesirūpintų. Tomui pagalba 
pravers, manau, kad ir poniai Ėman labiau patiks, jei 
tolesnio tyrimo metu būsi Čia. 

— Supratau. Būsiu. 

Margitė puikiai suprato, ką reikia daryti, ir nesi- 
ginčijo. Situacija tikrai komplikavosi. Trys lavonai 


per porą savaičių ir nė kruopelytės aiškumo. 

Erikas ir Tomas datėsi „Systembolaget“ patalpose. 
Kiek tik akys užmatė — buteliai butelaičiai. Pasieniai 
buvo nustatyti vyno ir stipriųjų gėrimų dėžėmis. 

— Tiek alkoholio nesu matęs per visą savo gyveni- 
mą, — sušuko Erikas. - Kas neprasigers čia — neprasi- 
gers niekada. 

Priėjo prie vienos dėžės ir smalsiai apžiūrėjo bu- 
telius. 

— Žiūrėk, „Dom Pėrignon“, vienas iš brangiausių 
šampanų pasaulyje. Toks butelis kainuoja apie tūks- 
tantį kronų. Neblogai už kokias penkias taures gėri- 
mo, ar ne? 

Jis pavaizdavo imąs iš dėžės butelį ir jį beužsiver- 
čiąs. 

"Tomas nusijuokė. Buvo sunkiai suvokiama, kaip 
viename sandėlyje galima laikyti tokį kiekį alkoho- 
lio. Jis savęs klausė, kiek visa tai galėtų kainuoti. Ti- 
kriausiai labai daug. Reikia tikėtis, kad „Systembola- 
get“ turi gerą draudimą nuo gaisrų; jei čia įsipliekstų 
ugnis, būtų labai nelinksma. Turbūt kiltų tūkstan- 


tmečio gaisras. 

Prie jų priėjo Kristerio Bergreno šefas. 

Jis prisistatė Erikui ir šis vos susilaikė nesusijuokęs, 
kai išgirdo vyriškio vardą — Vikingas Strindbergas. 

Išgirdęs tokį vardą, įsivaizduoji aukštą raumeningą 
vyrą, o Vikingas Strindbergas buvo mažutis ir smul- 
kutis, nosies galą pasibalnojęs akiniais apvaliais rė- 
meliais. Jis atrodė kaip tipiškas buhalteris, o ne kaip 
žmogus, kurio žinioje visi šitie buteliai ir kiti daiktai. 

Strindbergas pasiteiravo, ar jie norėtų kavos, ir pa- 
rodė į kampe stovintį kavos aparatą. 

Tomas padėkojęs atsisakė. Sandėlio kavos aparatas 
pernelyg priminė tą, kuris stovėjo Nakos nuovadoje. 
Erikas, kuris būtų gėręs nors ir variklio alyvą, jei tik 
kas būtų pasiūlęs, nesivaržydamas sutiko. 

Jie nusekė Vikingą Strindbergą į posėdžių kambarį 
salės gale. 

Kambario viduryje stovėjo ovalus stalas, kurį supo 
šešios kėdės mėlynomis sėdynėmis. Prie vienos sienos 
stovėjo siauras keturkampis stalas, nustatytas įvairiais 
degtinės „Absolut“ buteliais. 

Jie susėdo prie stalo, Erikas su Tomu iš vienos, Vi- 
kingas Strindbergas iš kitos pusės. 

— Maniau, kad praeitą kartą atsakiau į visus jūsų 
klausimus, — pradėjo Strindbergas, žvelgdamas | 


Tomą. 

— Ne visai, turime dar porą, — atsakė Tomas, gal- 
vodamas, kaip čia suformulavus pirmąjį klausimą. 
Geriausiai iš karto imti jautį už ragų. 

— Ar Kristeris Bergrenas negalėjo būti įsipainiojęs 
į kokią nors su „Systembolaget“ susijusią organizuotą 
nusikalstamą veiklą? 

— Oi, ne! — pasigirdo greitas atsakymas. — Negaliu 
to įsivaizduoti. 

— Kodėl esate toks tikras? — toliau kamantinėjo 
Tomas. 

— Jei būtumėte pažinojęs Kristerį Bergreną, žino- 
tumėte kodėl. Jis buvo ne toks. Nemanau, kad būtų 
galėjęs ko nors tokio imtis. Galimas daiktas, kad kar- 
tais nugvelbdavo vieną kitą butelį, netikrinau. Nerei- 
kia iš musės daryti dramblio, - gūžtelėjo pečiais. 

— Jei čia dirbčiau, ir man tikriausiai kiltų pagunda 
paprekiauti pačiam. Turbūt niekas net nepastebėtų, 
ar ne? — paklausė Tomas ir iškalbingai pažvelgė į Eri- 
ką. 

— Mūsų kontrolės procedūros veikia nepriekaištin- 
gai, galiu jus užtikrinti. 

— Sakėte, kad Kristeris kartkartėmis priglobdavo 
vieną kirą butelį. Kodėl jūsų kontrolė to neužftiksuo- 


davo? — vėl paklausė Tomas. 

Vyriškis kitoje stalo pusėje ištiesė kaklą ir gurkšte- 
lėjo kavos. Paskui gurkštelėjo dar kartą, prieš pastaty- 
damas puodelį ant stalo. Jis atrodė nesužavėtas tuo, 
kaip pasisuko pokalbis. 

— Mes juk sykį jau kalbėjomės apie Kristerį Ber- 
greną. Nežinau, ką dar galėčiau pasakyti. 

— Daug ką, - įsiterpė Erikas. — Ar tvirtinate, kad 
jūsų sandėlyje nebūna nuostolių? 

— Žinoma, būna. Tik niekaip nesuprantu, kaip jie 
susiję su Kristerio Bergreno mirtimi? 

— Priklauso nuo to, kokio dydžio tie nuostoliai. 

Tomas pasilenkė virš stalo. Žmogelio arogancija 
pradėjo jį siutinti. Mažiausia, ką tas tipelis galėjo pa- 
daryti — padėti policijai ištirti savo darbuotojo mirties 
priežastis. 

— Skaičiau, kad „Systembolaget“ pernai pardavė 
apie du šimtus milijonų butelių vyno. Pasvarstyki- 
me, — tarė Tomas ir susimąstė. — Jei teisingai skai- 
čiuoju, tai vos vieną šio kiekio procentėlį sudaro du 
milijonai butelių. Milijonas butelių sudaro tik pusę 
procento, o dauguma mažmeninės prekybos firmų 
nurašo kur kas daugiau. 

Vikingas Strindbergas nužvelgė Tomą taip, lyg no- 


rėtų jį pasmaugti. 

— Negaliu įvardyti tikslių skaičių, kiek mūsų įmo- 
nėje nurašoma ar apie kokias sumas kalbame, — atsa- 
kė. — Tai vidiniai įmonės duomenys. Tačiau nemanau, 
kad situacija tokia prasta. Tikrai ne, — trinktelėjo del- 
nais į stalą, pabrėždamas savo žodžius. 

Tomas suirzo dar labiau. Tiriant žmogžudystę fr- 
mos paslapčių negali būti. 

— Nepamirškite, kad kalbate su policija. Klausiu 
dar kartą: įmonė patiria nuostolių ar ne? 

Dabar Vikingas Strindbergas jau neatrodė toks pa- 
sipūtęs. Nusiėmė ir vėl užsidėjo akinius. Tada nervingai 
brūkštelėjo ranka per žilų plaukų likučius ant galvos. 

— Žinoma, kad patiriame tam tikrų nuostolių, jų 
neišvengia niekas, juolab tokia įmonė, kaip mūsų. Ta- 
čiau turime labai gerų apsauginių priemonių. 

— Tarkim, kam nors pavyksta šimtą tūkstančių bu- 
telių parduoti juodojoje rinkoje. Kiek jis galėtų už- 
dirbti? 

Erikas klausimą ištarė taip, tarsi tai būtų įprastas 
dalykas. 

Vikingas Strindbergas delsė atsakyti. Vėl persibrau- 
kė viršugalvį, tada prabilo: 

— Sunku pasakyti, priklauso nuo to, už kokią kainą 


parduotų. Turėtų susidaryti nemaža sumelė. 

— Tokia, dėl kurios būtų verta žudyti? — paklausė 
Erikas. 

Vikingo Strindbergo veidą ūmai perkreipė toks 
pasišlykštėjimas, tarsi vietoj gero daikto būtų pama- 
tęs šunšūdį. 

— Apie tai negaliu nieko pasakyti, — nervingai ap- 
sidairė. — Šiuo klausimu kreipkitės į mūsų Apsaugos 
skyrių. 

Erikas neatlyžo: 

— Kas galėtų būti suinteresuotas pigiai įsigyti al- 
koholio? 

Strindbergo kaktą išmušė prakaitas. 

— Kiek žinau, viešbučiai ir restoranai. Jie daro ką 
nori. Ne mano reikalas. 

Per tris minutes jis jau trečią kartą persibraukė 
pleiskanotus žilus plaukus. 

— Ką tai turi bendra su Kristerio Bergreno mirti- 
mi? Juk sakėte, kad jis paskendo, ar ne? 

Iš vyriškio plaukų išbiro kelios pleiskanos ir nukri- 


to ant švarko atlapo. 


Šeštadienis, trečia savaitė 

“ 

— Patildyk muziką! — šūktelėjo Henrikas iš antro 
aukšto. 

— Ką sakai?! - atsiliepė Nora. 

— Patildyk muziką, sakau! 

Nora nusišypsojo pati sau. Namie taip griaudėjo 
Briuso Springstino dainos, kad turėjo tirtėti kaimynų 
langai. Tiesą sakant, tokioje tankiai apgyvendintoje 
gyvenvietėje kaip Sandhamnas taip garsiai leisti mu- 
zikos negalima, bet jai šiandien buvo vis tiek. 

Buriavimo regata pagaliau baigėsi, vakare turėjo 
vykti uždarymas. Pirmiausia bus apdovanoti nugalė- 
tojai. Apdovanojimus veikiausiai teiks varžybose da- 
lyvavęs Norvegijos karalius Haraldas. Viskas baigsis 
šventine vakariene klubo restorane. 

Nora apsivilks naujutėlaitę įvairių turkio atspal- 
vių suknelę ir apsiaus baltas aukštakulnes basutes. Po 
siaubingų pastarųjų dienų įvykių ji laukė nesulaukė, 
kada galės pasipuošti ir išeiti į žmones. Džiaugėsi, kad 


galės praleisti vakarą su savo vyru, kuris pastaruoju 

metu retai bebūdavo namie. Nora troško pasilinks- 
minti ir pamiršti viską, kas buvo nutikę. 

Ji ilgai laužė galvą, ar pritinka eiti į šventę po visų 
tų žmogžudysčių. Ko gero, galvas laužė ir regatos orga- 
nizatoriai. Sklido gandai, kad jie svarstė, ar rengti už- 
darymo šventę, tačiau galiausiai viskas liko taip, kaip ir 
buvo suplanuota. Juk tai buvo tarptautinis buriavimo 
čempionatas, į kurį suvažiavo dalyviai iš viso pasaulio. 

Dauguma užsieniečių net ir nežinojo apie saloje 
vykstančius neramumus, nes neskaitė vietos laikraš- 
čių ir nežiūrėjo Švedijos televizijos. 

Nora ir pati norėjo pagaliau pradėti galvoti apie 
ką nors kita. 

Kai atlėgo pirmasis šokas aptikus Jonį, ji visaip 
bandė ištrinti jo negyvo kūno vaizdą iš atminties. 
Išmiegojusi visas dvylika valandų moteris pasijuto 
kur kas geriau. Galvą pravėdinti padėjo ir ilgas pasi- 
vaikščiojimas po mišką. Vis dėlto labiausiai pagelbėjo 
„Monopolio“ žaidimas su berniukais. Sėdėti su Simo- 
nu prie lentos ir svarstyti, pirkti operos teatro aikštę 
ar ne — štai kur geriausia terapija. 

Tomas nuoširdžiai pasirūpino, kad jos pavardė 
nepatektų į žiniasklaidą, todėl mažai kas žinojo, jog 


būtent Nora aptiko lavoną ir išvilko jį į krantą. 

Nora nuėjo į virtuvę ir atsidarė šaldytuvą, ketin- 
dama įsipilti vyno, kol dar nepersirengė. Berniukai 
nakvojo pas senelius, tad vakaras priklausė tik jai su 
Henriku. 

Norai dar nuo vaikystės patiko KŠB klubas, kur 
ją vesdavosi tėvai. Jo šienos buvo nukabinėtos senas 
regatos tradicijas liudijančiais atributais. Nuostabiose 
senovinėse nuotraukose puikavosi elegantiškos da- 
mos ilgomis, kulkšnis siekiančiomis suknelėmis. Jos 
vaikštinėjo krantine, nešinos išskleistais skėčiais nuo 
saulės, ir grožėjosi dailiais mediniais burlaiviais — anų 
laikų jūrų kurtais. 

Skirtumas tarp to meto ir šiuolaikinių lenktyni- 
nių jachtų (kuriose net neužteko gultų visiems įgulos 
nariams, tad šie turėjo miegoti pamainomis) buvo 
milžiniškas. 

Anksčiau regatoje dalyvaudavo elegantiški laivai, 
tai buvo greičio ir grožio fiesta. Šiuolaikinės didžio- 
sios regatos išvirto į sudėtingus komercinius reiški- 
nius, gyvuojančius dėl technikos ir rėmėjų. 

Vis dėlto KŠBK restoranas alsavo praėjusių laikų 
dvasia. Buvo nesunku įsivaizduoti 1897 metais, kara- 
liaus Oskaro II valdymo laikais, vykusį jo atidarymą 
su barzdotais kilmingais ponais ir poliruoto raudon- 


medžio jachtomis. 

Noros ir Henriko grupė turėjo sėdėti rytinėje ve- 
randoje, iš kurios vėrėsi jūros vaizdas. Giedromis die- 
nomis galėjai įžiūrėti net Almagrundo švyturį, stovin- 
tį už kokių dešimties jūrmylių nuo Sandhamno. 

Iš džiaugsmo Nora porą kartų apsisuko šokio 
žingsniu. 

Paskutinį kartą ji su Henriku šoko prieš visą am- 
žinybę. 

Pastaruoju metu jie vis švęsdavo su kitomis šeimo- 
mis, turinčiomis mažų vaikų, ir kalbos sukdavosi apie 
vaikus, kokie visi pavargę ir kaip sunku susitvarkyti 
su kasdieniais reikalais. 

Kol viską aptardavo, žiūrėk, jau būdavo metas eiti 
namo. 

Nora pasiėmė vyno taurę ir užlipo į viršų. Hen- 
rikas drybsojo lovoje ir viena akimi žiūrėjo kažkokią 
sporto laidą. 

— Ar neturėtum persirengti? — paklausė Nora. 

Henrikas švytėdamas pažvelgė į Norą ir pamojo 
prieiti arčiau. 

— Turiu geresnių minčių. Eikš! 

Nora prisėdo ant lovos krašto. 

— Ir kas dabar? - koketiškai paklausė. 


— O ką, jei atliktume savo santuokinę pareigą? 

— Ar dar turime laiko? 

Nora žvilgtelėjo į laikrodį. Tipiška apsauginė mo- 
tinos reakcija. Taip ir yra: maži vaikai žiūri, kad neat- 
sirastų dar daugiau mažų vaikų. 

— Aišku, kad turime.. — Henrikas švelniai parvertė 
žmoną ant lovos. — Ttėdami mažų vaikų privalome 
išnaudoti kiekvieną progą! 

Jis pakišo ranką po Noros megztiniu. 

Ši pastatė taurę ir prisiglaudė prie vyro. Atsargiai 
pabučiavo duobelę po raktikauliu ir įtraukė jo taip 
pažįstamo kvapo. 

Jo krūtinė buvo glotni — niekada ir nebuvo plau- 
kuota. Ji vis sakydavo, kad Henrikas esąs kaip Deivi- 
das Bekhemas, tik skusti nereikia. 

„Viskas bus gerai, - pagalvojo Nora. — Velniai ne- 


matė to naujo darbo.“ 

Krantinė prieš klubą buvo pilna šventiškai nusi- 
teikusių žmonių. Vėjas pleveno ant aukštų vėliavų 
stovų iškabintas vėliavėles. Padavėjai vikriai nešiojo 
padėklus su šampano taurėmis. Visi buvo šventiškai 
apsirengę, ore tvyrojo laukimo nuotaika. 

Dauguma regatos dalyvių vilkėjo buriuotojų uni- 
formomis. Tai buvo senovinė šventinė apranga, kuri 
Norai priminė ketvirtą dešimtmetį. Kartą Henrikas 
pajuokavo svarstąs, ar ir jam tokios nenusipirkus. 
Jį sulaikė tik kandi Noros replika, kad atrodys kaip 
klounas. 

Nostalgija yra nostalgija, bet senų laikų garbini- 
mas turi turėti ribas. Be to, jai atrodė, kad KŠBK kiek 
perlenkia su savo buriuotojų tradicijomis, tačiau šią 
mintį ji pasilaikė sau. 

Henrikui, kuris užaugo buriuotojų šeimoje ir ku- 
rio tėvas buvo KŠBK gerbiamas asmuo, bučiniai | 
skruostus bei tradicijų laikymasis buvo savaime su- 
prantamas dalykas. Nora šiame pasaulyje nesijautė 


sava. 

Nors Sandhamne leisdavo visas vasaras nuo pat gi- 
mimo, jai Sandhamnas reiškė ką kitą. 

Jai ši vieta asocijavosi su tyliu archipelago pa- 
kraščiu ir jūros pakrante, kurios ramybę tedrumstė 
žuvėdrų klykavimas. Čia žmonės žvejodavo ir mėly- 
niaudavo pušynuose. Gražiomis dienomis ant kranto 
rengdavo iškylas. Vakarais ant lieprelių kepdavo keps- 
nius. Noros taip mėgstamas paprastas, ramus ir taikus 
gyvenimas. Vaikai galėjo bėgioti nevaržomi, nereikėjo 
baimintis, kad išbėgs į gatvę ir paklius po mašinos 
ratais. Visi vieni kitus pažinojo. Čia kaip niekur kitur 
tvyrojo tiesiog pasakiška Bulerbiu' atmosfera. 

Slapčia ją kiek liūdino tai, jog sala pamažu virto 
brangių lenktyninių jachtų ir prabangos simboliu. 
Kita vertus, tai padėjo salos gyventojams išsilaikyti. 
Daugybėje salų jau niekas nebegyveno, buvo nelen- 
gva gauti darbą tokioje tolimoje archipelago dalyje. 
Regatos ir renginiai garsino Sandhamną, todėl jo gy- 
ventojai turėjo darbo ištisus metus. 

Ką gi — viskas turi savo kainą. 

Henrikui patiko buriuoti, jis tarp KŠBK grieti- 


nėlės jautėsi kuo puikiausiai — ir puiku. Be to, Nora 


* Šved. Bullerbyn — rašytojos Astridos Lindgren išgalvotas miestelis iš 
ygų serijos apie Bulerbiu vaikus. 

negalėjo net įsivaizduoti atostogų kur nors kitur, iš- 
skyrus Sandhamną, tad ko jai dar skųstis? 

Ant prizų stalo rikiavosi įvairiausių dydžių sidabro 
taurės ir daugybė šampano butelių. 

Įžymybių fotografas vaikėsi žinomų veidų. Kadan- 
gi karališkosios šeimos nariai paprastai dalyvaudavo 
įvairiausiose buriavimo varžybose, jis galėjo pagauti 
neblogų kadrų. 

Henrikas pamatė savo komandos draugus ir vi- 
kriai nuvairavo Norą per minią. Nelėtindamas žings- 
nio pačiupo nuo padėklo dvi šampano taures. 

Nora gerai nusiteikusi pasisveikino su Henriko 
draugais ir jų palydovėmis. Su jomis buvo pažįstama 
iš anksčiau, nors moterys tarpusavyje nedraugavo taip 
artimai, kaip jų vyrai. Dauguma jų dirbo tik ne visą 
darbo dieną arba nedirbo iš viso. Jei ir dirbo, tai tik 
pagal statusą pritinkantį darbą, pavyzdžiui, buvo ko- 
kio prabangaus dizaino salono klientų konsultantės 
ar panašiai. 

Nora, kuri vargo derindama banko juristės darbą 
visu etatu su motinos pareigomis, tokiuose būreliuose 
jausdavosi svetima. Dažnai prieš atsakydama, ką vei- 
kia darbe, Nora gerai apsvarstydavo kiekvieną žodį. 


Tarkim, kuri nors moteris pasakoja, kaip vargo, kol 

įkalbėjo išlepintą klientę įsigyti kokį nors baldą. Jei 
Nora savo ruožtu papasakotų, kaip vedė derybas dėl 
milijono vertės banko kredito, tai nuskambėtų kaip 
išsišokimas. 

Nuojauta jai kuždėjo, kad kitos dėl jos ambicijų 
siekti karjeros tik patyliukais kraipė galvas. 

Nora ir Henrikas susėdo prie stalo. Moteris staiga 
pasijuto labai išalkusi. Alkį apmalšino, kaip jai pasi- 
rodė, gerokai per mažu vos kelių kąsnių sumuštinuku 
su lašišinių žuvų ikrais ir pradėjo pokalbį su Johanu 
Vrėde, stalo komendantu. 

Johanas su Henriku drauge studijavo mediciną, 
o jų šeimos jau seniausiai bičiuliavosi. Per Noros ir 
Henriko vestuves Johanas pasakė ilgą ir be galo nuo- 
bodžią kalbą, kurioje prisiminė, kaip ir kada buriavo 
kartu su Henriku, nors tai niekam nebuvo įdomu. 

— Kaip vaikai? — paklausė Johanas keldamas taurę 
į Noros pusę. 

— Ačiū, gerai, — atsakė Nora ir mandagiai linkte- 
lėjo, atsakydama į jo tostą. — Jiems patinka vasaroti 
Sandhamne. 

— Ar jie čia turi daug draugų? — tęsė Johanas, kurio 
vaikai buvo mažesni: trejų metų mergaitė ir devynių 


mėnesių sūnus. 

— Daugybę. Saloje knibždėte knibžda vaikų. Žai- 
dimų draugų tikrai netrūksta. 

— Atrodo, kad vasarą į salą atvyko daug naujų šei- 
mų. Juk dar neseniai daug namų buvo parduodami. 

Norai beliko tik pritarti. 

Pernai pakilusios kainos ir mažos palūkanos kils- 
telėjo patrauklių objektų su vaizdu į jūrą kainas iki 
neregėtų aukštumų. Liūdna, tačiau dėl to daug kas iš 
paveldėtojų nebeįstengė išmokėti brolių ir seserų da- 
lies, tad daug namų tapo besižvalgančių spekuliantų 
taikiniais. 

Juos neretai įsigydavo finansiškai pajėgūs užsienyje 
gyvenantys švedai, kurie saloje kasmet tepraleisdavo 
gal porą savaičių. Likusią metų dalį namai stovėdavo 
tušti, dėl to maža salelė žiemą atrodydavo dar nykes- 
nė. 

— Tiesa. Pastaruoju metu čia pardavė daug namų, 
kurie daugybę metų iš kartos į kartą priklausė tai pa- 
čiai šeimai. Liūdna, — tarė Nora. 

Johanas smalsiai pažvelgė į ją. 

— Ar tik kažkurio namo pernai čia nepardavė už 
šešis ar septynis milijonus? — jis švilptelėjo iš nuosta- 
bos. — Tokie pinigai už vasarnamį! 


Nora nelinksmai šyptelėjo ir linktelėjo. 

— Taigi. Už panašią sumą pardavė dar vieną salos 
viduryje. Tiesiog galva neišneša! 

Ji pasmeigė šakute gabalėlį jautienos išpjovos ir 
tęsė: 

— Pavojingos tendencijos. Tuoj joks normalus 
žmogus čia namo neįpirks. 

Johanas pakėlė taurę, kad padavėja ją papildytų. 

— Ir kas jie per žmonės? Turiu omenyje tuos, kas 
čia perka namus už tiek milijonų? 

Nora valandėlę pasvarstė. Mintimis perbėgo keletą 
šeimų, pernai atsikėlusių į Sandhamną. 

— Dauguma visiškai normalūs, tik turtingesni. 
Vieni kaip galėdami stengiasi integruotis, kiti nenori 
turėti nieko bendra su salos bendruomene. Kai ku- 
rios šeimos investuoja be proto daug pinigų į namo 
restauravimą ir remontą. Kiti visai nugriauna senus 
namus, nes jiems nusispjaut į tradicijas, jie nori kuo 
modernesnio remonto. Arba prilipdo bjaurių priesta- 
tų, kurie visiškai netinka prie namo. 

Nora nutilo, prisiminusi namą, kuris kadaise buvo 
itin apgriuvęs. 

— Tačiau, turiu pripažinti, kai kuriuos atstatė labai 
gražiai. Tai savotiškas kultūros paveldo išsaugojimas. 

— Jei pakloji tokius pinigus už vasarnamį, gali da- 


ryti ką tik nori, — tarė Johanas. 

Nora nesutikdama papurtė galvą. Ji manė visiškai 
kitaip. 

— Jei jau pasirenki tokią vietą kaip Sandhamnas, 
turi prisitaikyti ir laikytis nerašytų įstatymų. Pavyz- 
džiui, jau nuo senų laikų esama tradicijos, kad visą 
salą žmogus turi apeiti netrukdomas. Tad naujai iš- 
keptas savininkas neturėtų apsitverti iki pat vandens, 
net jei jo sklypas ir ant kranto. Jei kam vietos papro- 
čiai netinka, tegul susirenka savo milijonus ir nusi- 
perka nuosavą salą. Juk pinigų tam turi pakankamai! 

Paskutinę frazę ji ištarė pikčiau, nei norėjo, tačiau 
nepajėgė nuslėpti pasipiktinimo tuo, ką saloje išdari- 
nėjo kai kurie naujai atsikėlę savininkai, nepaisydami 
vietinių gyventojų ir ilgamečių vasarotojų. 

Ūmai senosios vertybės, tokios kaip galimybė žve- 
joti, medžioti ar pareikšti savo nuomonę sklypų sa- 
vininkų bendrijos susirinkime, nustojo galios. Daug 
ką, kas anksčiau buvo laikoma savaime suprantama 
gyvenimo Sandhamne dalimi, staiga teko pervertinti 
ir užklijuoti kainos etiketę. 

Norą apėmė nemalonus jausmas, kad viskas yra 
perkama ir parduodama. Sumauti spekuliantai galėjo 
nupirkti ir parduoti bet ką. 

Vis dėlto šventinį vakarą karščiuotis dėl tokių da- 


lykų nebuvo prasmės. Nora skubriai pakėlė savo rau- 

rę ir mostelėjo į Johano pusę, bandydama sušvelninti 
savo žodžius. 
— Geriau išgerkime už jūsų sėkmingą pasirodymą 


regatoje! — tarė šypsodamasi. 


Kaip visada, kol atnešė pagrindinį patiekalą, salė 
prikaito. Senamadiškame klubo pastate taip nieka- 
da ir nebuvo įrengta normali ventiliacija. Padavėjai 
mikliai bėgiojo tarp stalų, nors temperatūra jau siekė 
kokius trisdešimt laipsnių, o vyrai jau seniai buvo nu- 
sivilkę švarkus. 

Visi juokėsi ir garsiai kalbėjosi. Nuotaika buvo 
kuo puikiausia. 


Niekas net neužsiminė apie saloje ištikusias mirtis. 


40 skyrius 


Po valgių prasidėjo šokiai. 

Grojo kapela, kuri „Buriuotojų“ restorane pa- 
sirodydavo jau aštuoniolika metų. Kai jie pradėjo, 
Nora dar buvo paauglė, o grupės muzikantai — vos 
pora metų už ją vyresni. Prieš aštuoniolika metų 
gitaristą ji laikė nuostabiausiu pasaulio vaikinu. 

Tai buvo taip seniai. 

Henrikas pakvietė Norą šokti skambant „Lady 
in red“ muzikai. Norai visada atrodė, kad juodu 
yra puikiai susišokę. Abu jautė ritmą ir lengvai 
pataikė į taktą. Viskas atrodė taip paprasta. Dėl 
darbo Malmėje tikrai susitars. Jei tik pavyks jį 
gauti. Nora pirštais braukė išilgai Henriko nuga- 
ros ir traukė į save jo kvapą. Niekaip neatsiminda- 
vo, kaip vadinasi jo losjonas po skutimosi, bet tą 
kvapą būtų užuodusi per šimtą kilometrų. Užsi- 
merkusi moteris mėgaudamasi visu kūnu atsidavė 


muzikai. 


* Populiari atlikėjo Chriso de Burgho daina. 

Pašokę dar vieną šokį, juodu išėjo į verandą atsi- 
kvėpti ir atvėsti. Pilnutėlėje šokių salėje buvo karšta 
kaip pirtyje. 

Oras buvo šiltas ir minkštas. Tamsiai mėlyno dan- 
gaus fone ryškėjo šimtai žmonių siluetų. Užmaršus 
buriuotojas pamiršo nukabinti vėliavą, nors senas pa- 
protys reikalavo vasarą nuleisti vėliavas lygiai devintą 
valandą. Ant daugumos laivų sėdėjo škiperiai ir mė- 
gavosi aksominiu vakaru. 

Už plaukimo mokyklos baseino buvo matyti mo- 
torlaiviai, kurių savininkai, nepaisydami dramatiškų 
pastarųjų savaičių įvykių, susirinko atšvęsti šeštadie- 
nio vakaro. 

Prie „Via Mare“ tiltelio viena greta kitos stovėjo dvi 
didžiulės motorinės jachtos „Storebro“ ir „Princess“ 
Tai buvo kone plaukiojančios vilos. Kai kurie laivai 
buvo tokie dideli, kad galėjo švartuotis tik Sandham- 
ne ir Hiogbetėje, gimtajame Karališkojo motorlaivių 
klubo (KMK) uoste. Kitur netilpdavo. 

Sykį Nora vieno iš Henriko draugų buriuotojų pa- 
klausė, kiek galėtų kainuoti milžiniškas „Storebro“, 
kuris kaip tik stovėjo uoste. Tas ironiškai pažvelgė į 
ją ir atsakė: 

— Geriau neklausk! Jau vien kiek kainuoja pripil- 


dyti jo baką degalų! 

Nora daugiau nebeuždavinėjo tokių klausimų. 

Henrikas sugrąžino Norą į realybę: 

— Ar prie stalo smagiai pasišnekučiavai? 

Vyras apglėbė ją per pečius, kad ši nesušaltų pu- 
čiant vakariniam brizui. 

— Visai smagiai. Su Johanu galima šauniai paple- 
pėti, nors kol valgėme pagrindinį patiekalą, jis tauš- 
kė tik apie jūsų naujos didžiosios jachtos technines 
ypatybes, - Nora šypsodamasi pažvelgė į vyrą. - Kaip 
gera pagaliau šventiškai pavakaroti su tavimi! Jau bu- 
vau to pasiilgusi. 

Nora prisiglaudė prie vyro ir paglostė jam skruos- 
tą. 

— Ar pagalvojai apie kraustymąsi į Malmę? Juk 
būtų visai įdomu, ar ne? Man tai būtų nerealus šansas. 

Nora net kaito iš pasididžiavimo, kad jai pasiūlė 
šitą darbą. Ji šypsojosi, įsmeigusi žvilgsnį į vyrą. 

Henrikas nustebęs pažvelgė į žmoną. 

— Maniau, kad šitas klausimas jau išsemtas. Juk 
negalime nei iš šio, nei iš to visa šeima staiga krausty- 
tis į Malmę, nes tau ten siūlo darbą. 

Nora negalėjo patikėti savo ausimis. 

— Nesupratau? Kodėl negalėtume kraustytis į Mal- 


mę, jei man ten siūlo darbą? 

— Aš negaliu ir nenoriu kraustytis. Danderydo li- 
goninėje man gerai. Visai nenoriu kitur visko pradėti 
iš naujo. 

Jis pasisuko ir pamojavo praeinančiam pažįsta- 
mam. i 

— Gal einam vidun? Kiti mūsų turbūt jau pasigedo. 

Nora stovėjo kaip šlapiu maišu trenkta. 

Tada piktai nušveitė vyro ranką. Geros nuotaikos 
kaip nebūta, staiga šventė ir visi tie besijuokiantys, 
bešokantys žmonės kažkur nutolo. 

— Kaip gali sakyti, kad šitas klausimas išsemtas? 
Mes dorai net nepradėjome jo svarstyti. 

Nora susinervinusi nusibraukė nuo veido užkritu- 
sią sruogą II tęsė: 

— Ar apskritai supratai, ką bandžiau tau pasaky- 
ti? — paklausė ir, savo nuostabai, pajuto, kad jos bal- 
sas dreba. — Maniau, kad mūsų santykiai lygiaverčiai, 
kaip ir teisės, kad svarbūs abiejų partnerių darbai, ne 
tik tavo vieno! 

— Nagi, nusiramink, — tarė Henrikas. - Neperdėk! 
Tik sakau, kad turėtum realiau vertinti mūsų situaci- 
ją. Kaip ten bebūtų, aš uždirbu daugiau. Visi mūsų 
giminaičiai ir draugai gyvena Stokholme. Ir mano 


jachta čia. 

Vyras atsitraukė atgal ir žiūrėjo į žmoną. 

— Nereikia kelti melodramų tik todėl, kad nesutin- 
ku su tavo nuomone. 

Henriko balsas skambėjo kaip klinikos gydytojo, 
kas jis ir buvo. Balsas buvo ramus ir šaltas, jis žiūrėjo 
į ją kaip į mažą vaiką. 

— Aš ir nekeliu melodramų. 

Nora nubraukė ištryškusią ašarą ir dar labiau su- 
pyko, kam pravirko. Neteisybė ją smaugte smaugė. 
Nurijo seiles, norėdama nustumti gerklėje įstrigusį 
gumulą ir sulaikyti besitvenkiančias ašaras. 

Henrikas žiūrėjo į ją be jokios išraiškos. Žengrelėjo 
porą žingsnių įėjimo link. 

— Keli. Susiimk, kad galėtume eiti vidun. 

Jis žengė dar vieną žingsnį link durų. 

Nora iš pykčio sugniaužė kumščius. Kaskart, kai 
tik Henrikas norėdavo dalyvauti buriavimo varžybo- 
se, ji visada pritardavo. Jo regatos ir pasiruošimas už- 
imdavo beveik visus pavasario ir rudens savaitgalius, 
o visos vasaros atostogos buvo planuojamos pagal jo 
regatų datas. 

Kai Nora vieną vienintelį kartą paprašė skirti dė- 
mesio jos darbui — ji kelianti melodramas! 


Henrikas nekantraudamas atsirėmė į durų staktą. 

— Eime gi. Juk nebūtina kelti scenų šįvakar. Argi 
negalime eiti vidun ir pasilinksminti? Ar per daug 
prašau? 

Nora niūriai pažvelgė į vyrą. 

— Taip! — griežtai atšovė. — laip ir yra. 

Tada piktai nusišluostė ašaras. 

— Gana! Man šventė jau baigėsi. 

Mažais žingsneliais nubėgo laiptais žemyn. 

Vakaras buvo sugadintas. Nora tetroško grįžti 
namo. Jai buvo vis tiek, ką Henrikas pasakys savo 
draugeliams buriuotojams. 

Praėjo siaubinga savaitė. Gal taip ir turėjo būti — 


gal ji ir turėjo baigtis bjauriu vakaru. 


Sekmadienis, trečia savaitė 


4| skyrius 


Bandymas prablaškyti mintis Harėje nenusisekė. 

Tomas čia atvyko šeštadienį popiet. Tada jo krau- 
jyje dar buvo pernelyg daug adrenalino ir jis neįsten- 
gė atsipalaiduoti. Tad dar apibėgo gerą ratą, po kurio 
išsimaudęs prie liepto atsigavo. 

Vakare anksti atsigulė, kad atsimiegotų už visą 
praėjusią savaitę. Tik ir tai nepavyko. Niekaip negalė- 
jo atsikratyti įkyriai lendančių minčių. Galvoje pakai- 
tomis malėsi galimų liudininkų apklausų nuotrupos, 
tyrimo protokolų sakiniai, nužudytųjų vaizdai. 

Apie antrą valandą nakties pasidavė. Atsikėlė, pasi- 
ėmė alaus ir nuėjo prie liepto. 

Jau tekėjo saulė, šiuo metų laiku ji tik trumpai 
dingdavo už horizonto. 

Tomas sėdėjo ant lieptelio ir galvojo apie žmog- 
žudystes, kol galiausiai užmigo šezlonge. Jį pažadino 
motina, ryte atėjusi išsimaudyti. 

— Tomai, tu čia miegi sėdomis? — tarė su nuostaba 


žvelgdama į sūnų. 

Tomas pasitrynė akis, nusižiovavo ir ranka persi- 
braukė plaukus. 

— Negalėjau užmigti, todėl ir išėjau pasėdėti į lauką. 

Jis pasitaisė kėdėje ir ištiesė nugarą, sustingusią nuo 
nepatogaus gulėjimo šezląnge. 

Rytas buvo gražus ir tykus, vandens paviršiuje ribu- 
liavo bangelės. Už lieptelio praplaukė ančių šeimynėlė 
su trimis mažučiais ančiukais, o vienas pūkų kamuoliu- 
kas įsipainiojo ant vandens plūduriuojančiose geltonose 
vandens žolėse. 

Tomo motina susirūpinusi palingavo galva. 

— Turi sumažinti tempą. Mano manymu, tu per ma- 
žai miegi ir valgai. Tuoj paruošiu sočius pusryčius, tik 
išsimaudysiu. 0 

Tomas meiliai nusišypsojo mamai. Žinojo, kad tėvai 
dėl jo nerimauja. Emilijos mirtis skaudžiai paveikė ir 
juos. Jie labai džiaugėsi savo pirmąja anūkėle ir baisiai 
nusiminė, kai ją prarado. 

Staiga Tomas susivokė, kad jiems abiem jau per sep- 
tyniasdešimt metų. Du sveiki ir dar stiprūs tėvai — su- 
laukus tokio amžiaus tai nėra savaime suprantama. 

Tomas atsistojo ir stipriai apkabino motiną. Ji kone 
prapuolė jo glėbyje. 


— Būtų gerai papusryčiauti. Aš žvėriškai alkanas. 


xxx 


Pavalgęs Tomas nebebandė nukreipti minčių nuo 
žmogžudystės tyrimo. 

Jis įjungė kompiuterį ir prisiregistravo. Ant virtu- 
vės stalo išdėliojo visus bylų lapus. Gyventojų nuoro- 
das ir įvairiausius per savaitę gautus pranešimus. Lėtai 
ir metodiškai ėmėsi nagrinėti medžiagą. 

Buvo aišku, kad apie Kiki Bergren atvykimą į 
Sandhamną žinojo vos keli žmonės. Vasarotojų, bu- 
riuotojų ir turistų šurmulyje beveik niekas nepastebė- 
jo vienišos moters. 

Nors Tomas su kolegomis apėjo visus Sandhamno 
namus ir apklausė žmones, kai kuriuos net po du kar- 
tus, iš jų nesužinojo nieko vertingo. Jis pasitrynė akis 
ir nusižiovavo. Vienintelė įdomi informacija buvo ta, 
kurią per apklausą sužinojo Erikas. Vakar jis kalbėjosi 
su moterimi, gyvenančia senojoje salos dalyje. Ši pri- 
siminė mačiusi Kiki Bergren, einančią pro kepyklėlę 
į vakarus Fleskbergeto kryptimi. Atkreipė į ją dėmesį, 
nes ši avėjo aukštakulniais. Atrodė, kad jai su tokiais 
batais klampoti per smėlį nelengva. 

— Su šitais patogiau, — tarė senoji, rodydama į savo 
baltus sportbačius, kurių raišteliai buvo tvarkingai su- 


rišti į kaspinėlius su dvigubomis kilputėmis. 

Anot jos, Kiki Bergren dairėsi, lyg nežinodama, 
kur eiti. Atrodė, tarsi ko ieškotų. Dar matė, kaip Kiki 
su kažkuo kalbėjosi, tik nežinojo su kuo. Senutė ne- 
prisiminė nieko, iš ko būtų galima atpažinti tą žmo- 
gų. Net neįsidėmėjo, ar tai buvo vyras, ar moteris, ką 
ir bekalbėti apie amžių ar išvaizdą. Tik tiek, kad Kiki 
to žmogaus kažko lyg klaususi. 

— Apgailestauju, bet viskas vyko taip greitai — ma- 
čiau tik akies krašteliu. Žinote, man labiau į akis kri- 
to jos batai ir kaip ji su tokiais paeina, — paaiškino 
moteriškė, kai Erikas pabandė išgauti iš jos daugiau 
detalių. 

Tomas pakilo nuo kompiuterio ir nuėjo į virtuvę 
pasiruošti kavos. Du arbatiniai šaukšteliai tirpiosios 
kavos, karštas vanduo, du gabalėliai cukraus ir šlakelis 
pieno. Tomas susimąstęs maišė kavą, kol ištirpo cu- 
krus. Pažiūrėjo, ar spintelėje yra ko nors, ką galėtų su- 
valgyti prie kavos. Ten buvo tuščia, tik kampe stovėjo 
pradarytas pakelis senų sausainių „Ballerina“ 

Su kavos puodeliu vienoje rankoje ir sausainiais 
kitoje jis grįžo ir atsisėdo prie kompiuterio. Dar kartą 
perskaitė Eriko pranešimą ir susimąstė. 

Jei Kiki Bergren norėjo pas ką nors nueiti, bet ne- 


žinojo, kur tas asmuo gyvena, visiškai logiška, kad ji 

pasiklausė kelio. Kepykla buvo įprasta Sandhamno 
susitikimų vieta. Visi salos gyventojai čia nuolat pirk- 
davo duonos. 

Senoji ponia matė Kiki Bergren penktadienį po 
pietų. Tarkim, ši norėjo aplankyti vieną ar daugiau 
salos gyventojų, tad turėjo klausti ko nors iš vietinių. 
Koks nors buriuotojas ar turistas kelio jai nebūtų nu- 
rodęs. Taigi, Kiki Bergren su kai kuo kalbėjosi ir tas 
žmogus žino, ko ji ieškojo. 

Tik jie dar nerado to nepažįstamojo. Tomas pui- 
kiai suprato, kad šio asmens saloje gali ir nebebūti. 
Daug šeimų dalijosi paveldėtus namus, tokie žmonės 
čia vasarodavo vos keletą savaičių. Jei paslaptingas 
nepažįstamasis išvyko iš salos į kitą šalies vietą ar į 
užsienį, tuomet aišku, kodėl Kiki Bergren jo ar jos 
nerado. Gal asmuo net nenutuokia kalbėjęs su vėliau 
nužudytąja Kiki Bergren ir kad policiją domina jo 
turima informacija. Tokiu atveju tikimybė rasti šitą 
žmogų apgailėtinai maža. 

Tomas baigė gerti kavą. Jei pavyktų sužinoti, ko 
teiravosi Kiki Bergren, tai būtų dar viena trūkstama 
dėliojamos mozaikos detalė. 

Jis nusprendė kitą dieną ką nors pastatyti prie ke- 
pyklos su Kiki Bergren nuotrauka. Paves Erikui ap- 

klausti visus praeivius, gal tie praeitą savaitę matė šią 
moterį ar kalbėjosi su ja. 

Be to, reikės pasikalbėti su kepyklos personalu. 
Mergaitės, kurios ten dirbo policijos apklausos metu, 
nebūtinai turėjo dirbti tą dieną, kai užsuko Kiki Ber- 
gren. Būdamas mokinys jis pats dirbo kepykloje ir dar 
nuo tų laikų žinojo, kad pardavėjos dirba pamaino- 
mis. 

Tomas užsimerkė ir pabandė įsivaizduoti kepyklą. 
Jei stovėtum prieš ją ir rodytum į vakarus, kur nuei- 
tum? 

Mintyse pamatė siaurą keliuką, einantį pro kepy- 
klą. Jis vedė į vieną seniausių Sandhamno namų, mažą 
aštuonioliktojo amžiaus trobelę, kurioje gyveno žmo- 
gus pavarde C. J. Šioblom. Tai buvo iškalta akmenyje 
prieš namo laiptus. Name gyveno senutė, kuri pragy- 
venimui skalbė salos gyventojų skalbinius. 

Vien nuo minties, kaip žiemą reikia skalbti ledi- 
niame Sandhamno vandenyje, Tomą nukrėtė šaltukas. 

Mintimis jis patraukė pirmyn. Toliau kelias veda 
pro Barnbergetą, kurį dar vadino čiuožinėjimo kalne- 
liu. Tai buvo smėlio kalva, nuo kurios čiuožinėdami 
ant užpakalio vaikai nuo senų senovės plėšydavo kel- 

„Dar toliau buvo Fleskbergetas, gražus smėlio pa- 
plūdimys, kurį vietinės šeimos su vaikais mėgo labiau 
nei populiaresnį turistų nugultą Truvilio paplūdimį. 

Paplūdimys baigėsi vakariniu Sandhamno iškyšu- 
liu, vadinamu Vesterudu, kur augo pušynas ir plytėjo 
mėlynojai. Ten stovėjo keletas didokų namų ir pavie- 
nių sodybų. Čia, pakrantėje tarp Kobergeto ir Veste- 
rudo, buvo rastas Kristerio Bergreno lavonas, tiesiog 
ties Okermarkų namu. Pakrantėje, kuri buvo bemaž 
neapgyventa. 

Jei Kiki Bergren ėjo į vakarinę salos pusę, tai visą 
pietinę dalį ir Truvilio apylinkes galima atmesti. Tada 
policijos tyrimo plotas gerokai sumažėja. 

Tiesą sakant, tai buvo labai guodžianti mintis. 

Tomas nusprendė kitą rytą susitelkti į zoną tarp 
kepyklos ir Vesterudo. Gal ten sutiks ką nors, kas 
matė aukštakulniais avinčią blondinę, einančią dar 
kol kas nežinia kur. 

Tomas pasirąžė. Dabar jau galima ant lieptelio iš- 


gerti šalto alaus. Jis jautėsi pasistūmėjęs į priekį. 

— Kada plauksim, fnama? 

Simonas atsargiai glostė Norai ranką ir švelniai pa- 
bučiavo jai į skruostą. 

Nora mieguista apsidairė. Žadintuvas rodė tik dvi- 
dešimt minučių po septynių. Gerokai per anksti kel- 
tis, bent jau Norai. 

— Kur plauksim, žvirbliuk? 

— Į Alskerą. Juk šiandien plaukiam su Fabianu ir jo 
tėvais. Tu vakar sakei. 

Nora vos neužkaukė iš nevilties. 

Visai pamiršo, kad žadėjo su vaikais plaukti į salą 
šiaurės rytuose nuo Sandhamno — bus kokios dešimt 
minučių laiveliu. Alskere buvo natūralaus smėlio paplū- 
dimys ir mažutė salelė, į kurią galima nubristi vandeniu. 
Vaikai mėgo ten žaisti ir braidyti mažame sąsiauryje. 

Vakar popiet, būdama geros nuotaikos, ji lengva- 
būdiškai susitarė su Eva Lenander drauge praleisti 
sekmadienį Alskere. Eva buvo Fabiano motina, o šis 
buvo geriausias Simono draugas Sandhamne, Lenan- 


deriai gyveno tik už kelių minučių kelio nuo jų. 

Turėjo būti jauki iškyla su užkandžiais paplūdimy- 
je. Šiandien Norai jau taip neatrodė. 

Ji pasuko galvą ir nužvelgė dar tebemiegantį Hen- 
riką. 

Vakar vakare grįžo namo perpykusi ir nusivylusi. 
Girdėjo, kaip netrukus parėjo ir Henrikas, bet apsi- 
metė mieganti. Neturėjo nė menkiausio noro su juo 
kalbėtis. 

Buvo pernelyg pasipiktinusi. 

Iškyla su Fabiano šeima reiškė, kad negalės aptarti 
vakarykščio ginčo ir turės visą dieną vaizduoti, jog vis- 
kas yra kuo puikiausiai. Ne itin viliojanti perspektyva. 

— Mama! Sakyk, kada plauksime? 

— Klausyk, zyzliuk, žinai, kiek dabar valandų? Ne- 
nori dar pamiegoti su mama? Dabar per anksti kur 
nors plaukti. 

Nora pasiguldė ir užklojo Simoną. Pajuto, kad 
įsiskauda galvą. Sunku pasakyti, dėl miego trūkumo 
ar iš įniršio. 

— Tik truputį, - įkalbinėjo vaiką. 

Nora užsimerkė ir pabandė užmigti. Lengviau pa- 
sakyti nei padaryti. Simonas jau buvo išsibudinęs ir 
ramiai nepagulėjo. Jei nespardė motinai inkstų, tai 


veideliu arė jai šonkaulius. 

— Na, gerai. Greitai renkis ir sėdam ant dviračio — 
parvešime šviežios duonos pusryčiams. 

Privažiavus prie kepyklos, nuo jos padvelkė švie- 
žiai iškeptos duonos ir šiltų bandelių kvapas. Keletas 
ankstyvų vasarotojų stoviniavo grupelėmis ir laukė, 
kol atidarys kepyklą. Su dauguma Nora spėjo šnek- 
telti, kol priėjo jos eilė. 

Nusipirko šviežių prancūziškų ragelių ir „Buriuo- 
tojų“ duonos. Simonui leido išsirinkti saldumynų iš- 
kylai. Šis pasiėmė du Sandhamno žagarėlius su karda- 
monu ir dvi didžiules riestes su slyvų uogiene ir daug 
pudingo viduryje. 

Užsisodinusi Simoną ant bagažinės, Nora pasuko 
prie kiosko nusipirkti rytinio laikraščio. 

Prie kiosko nebuvo nė vieno žmogaus, tik vizgin- 
damas uodegą sukinėjosi šuo, neklausydamas savo 
mažojo šeimininko kvietimo. Ore sklandė kelios al- 
kanos žuvėdros ir laukė, kol joms numes ką nors val- 
gomo. 

— Labas rytas, - Nora pasisveikino su kioskininke, 
kurios šeimą pažinojo nuo pat vaikystės. — Ar galiu 
gauti rytinį laikrašų? — paklausė pasilenkusi ir pro 
langelį tiesdama pinigus. 


Moteris kreivai šyptelėjo. 

— Žinoma, gali, jei dar benori skaityti laikraščius. 
Atrodo, kad jų pramanai apie Sandhamno žmogžu- 
dystes niekada nesibaigs. Ypač vakaro laikraščių, bet 
tai pamatysime po pietų. 

Nora paėmė laikraštį ir pasikišo po pažastimi. 

— Ar žmogžudystės paveikė jūsų apyvartą? 

— Dar ir kaip! Paprastai tokiu metų laiku popiet 
prie kiosko nutįsdavo ilgos eilės. Dabar žmonių daug 
mažiau, o kai baigsis regata, bus dar blogiau. Tikiuo- 
si, kad policija netrukus pričiups žmogžudį. Kitaip 
vietos prekybininkams bus nekas. Juk gyvename be- 
veik tik iš vasaros sezono. 

Nora dar valandėlę pasišnekučiavo su moterimi. 
Tada užsikėlė ant bagažinės Simoną ir parvažiavo 
namo. Tikėjosi, kad Henrikas dar miegos. Jau geriau 
sau buriuotų! Nora prieš pokalbį su juo turėjo gerai 


apmąstyti situaciją. 


Papusryčiavusi ir nurinkusi stalą, Nora ėmė dėtis 
daiktus, kuriuos reikėjo pasiimti į išvyką. 

Jų buvo nemažai. Keturi rankšluosčiai, iškylos 
staltiesė, krūva spalvotų smėlio žaislų, didelis krepšys 


sumuštinių, saldumynai, kavos termosas ir sulčių bu- 

aletinio popieriaus ritinėlį, kuris visada praversdavo. 
Dar pienelis nuo saulės, keturios gelbėjimo liemenės, 
ir bus viskas. 

Suskambo telefonas. Nora ištiesė ranką paimti be- 
laidį ragelį. 

— Nora, brangute, — pasigirdo šaižus anytos balsas. 
Nora suakmenėjo. Užtekdavo išgirsti valdingą Moni- 
kos Lindės toną, ir Norai norėdavosi bėgti nuo jos 
kuo toliau. 

— Noriu pasikalbėti su Henriku. Pasiimkite vaikus 
ir atvažiuokite pas mus į Ingarę. Jau paruošiau svečių 
namelį. Negalite likti saloje, kol joje siautėja žmog- 
žudys. 

Nora giliai atsiduso ir vargais negalais susivaldė. 
Jau geriau liks su dešimčia žudikų Sandhamne, nei 
nors naktį nakvos Monikos Lindės sodyboje Ingarėje. 

Jai per akis užteko ten tradiciškai su visu Lindžių 
klanu švenčiamų Kalėdų. Monika kaip įmanydama 
šokdindavo Norą, iki skausmo sukandusią dantis. 
Henrikui, kaip visada, niekas nerūpėjo. Tėvų namuo- 
se jis vėl tapdavo išlepintu vaiku, už kurį viską dary- 
davo mamytė, o Nora turėdavo duotis pirmyn ir at- 
gal, stengdamasi prižiūrėti berniukus ir padėti namų 
ruošoje. Uošvis, pasiėmęs viskio su ledukais, dingda- 


vo pirtyje, bet tokia prabanga buvo ne jai. 

— Apgailestauju, Monika, bet Henrikas jau prie 
liepto. Plauksime iškylauti. Perduosiu, kad tau pa- 
skambintų. 

Nora nutrenkė ragelį, nepaisydama Monikos pro- 
testų. Henrikas tikrai prie laivelio ruošėsi iškylai ir 
tikrino, ar bake pakanka benzino, tad ji anytai bent 
jau nemelavo. 

Moteris apsivilko gelbėjimo liemenę ir užrakino 
duris. Paprastai niekada to nedarydavo. Netgi atvirkš- 
čiai — palikdavo verandos duris atviras, kad išvėdintų 
namus ir visi matytų, jog jie namie. Bet šiuo metu 
nerakinti durų buvo pernelyg rizikinga. Juolab visai 
dienai. 

Einant pro Signės namus, atsidarė virtuvės langas 
ir jame pasirodė gerai pažįstamas kaimynės veidas. 

— Išvykstate? — paklausė Signė. 

— Taip, - meiliai atsakė Nora. Ji tikrai labai mylėjo 
tą seną moteriškę. —- Plaukiame į Alskerą. Berniukams 
ten labai patinka. Plaukiam kartu su Lenanderiais, Ži- 
nai, Fabiano tėvais. 

— Sėkmės! Alskere tikrai nuostabu. 

Nora švytėdama pažvelgė į Signę. Nuo minties 
apie iškylą ant vandens jos nuotaika iškart pasitaisė. 


— Paimk berniukams! 

Signė pro langą padavė maišelį pyragaičių su avie- 
čių uogiene. 

— Kaip miela! Labai ačiū! 

Nora paėmė maišelį, linksmai pamojavo Signei ir 
nusileido prie liepto. 

Henrikas jau buvo“ atrišęs laivelį, berniukai buvo 
užsiropštę ant laivo priekio. Adamas kaip visada kau- 
lijo, kad tėvas leistų pavairuoti laivelį. Henrikas priža- 
dėjo leisti, kai tik išplauks į atvirą jūrą. 

Nora atsisėdo laivo viduryje, laikydamasi atokiau 
nuo Henriko. 

Visą rytą juodu ramiai kalbėjosi, bet tik apie bū- 
tiniausius dalykus. Nė vienas neužsiminė apie va- 
karykštį ginčą. Laimei, berniukai lakstė po namus, 
džiūgaudami dėl būsimos iškylos, todėl visai gerai 


sekėsi slėptis už neįpareigojančių pašnekesių. 


Atplaukę rado Lenanderius jau ten. Jie įvairavo 
savo laivelį tarp uolų ir išmetė inkarą. Alskeras buvo 
natūralios gamtos kampelis, reikėjo susirasti tinkamą 
uolą išsilaipinti. Žmonės vengdavo švartuotis pakran- 
tėje, kad neužgrioztų to mažo smėlio lopinėlio, kur 
vaikai statydavo smėlio pilis. 

Pavalgiusios Nora su Eva nuėjo pasivaikščioti. Ki- 


toje salos pusėje plytėjo plokščios uolos, kurias vėjas ir 

vanduo buvo taip nugludinę, kad ranka braukdamas 
per saulėje įšilusius akmenis galėjai pamanyti glostąs 
kūdikio užpakaliuką. 

Nora su Eva nusileido prie uolų. Tolumoje blyk- 
čiojo Korsės švyturys, jūroje iki pat horizonto knibž- 
dėte knibždėjo jachtų. Dangus buvo žydras, nusėtas 
pavieniais pūkiniais debesėliais. Iš vandens išniro gro- 
bio ieškanti žuvėdra. 

— Kaip gyveni? — paklausė Eva. Moterys pasta- 
ruoju metu buvo labai susidraugavusios. Susitikdavo 
kone kasdien, nes Simonas su Fabianu drauge lankė 
plaukimo pamokas. Eva buvo to reto tipo žmogus, 
kuris nuoširdžiai rūpinasi kitais ir visada būna geros 
nuotaikos. 

Nora pagavo susirūpinusį Evos žvilgsnį. Ji ir pati 
žinojo, kad visą dieną buvo labai nekalbi, kas jai ne- 
buvo įprasta. 

— Būna ir geriau... Praeita savaitė buvo neypatinga. 

— Ar gerai vakar pasilinksminote? 

Noros veidas persikreipė. 

— Nelabai. Smarkiai susiginčijome dėl to darbo, 
kur sakiau. 

— Gal papasakosi? — Eva guosdama paglostė Norai 


pečius. 

Nora parietė po savimi kojas ir pasidėjo ant kelių 
rankas. Prieš atsakydama valandėlę pagalvojo. 

— Henrikas nesupranta, kaip noriu dirbti Malmė- 
je. Jis net neketina išklausyti mano argumentų. Ne- 
nori kraustytis iš Stokholmo. Sako, kad mes ir taip 
gerai gyvename. 

Užsigalvojusi paėmė akmenėlį ir paleido vandens 
paviršiumi. Prieš nuskęsdamas šis atšoko vieną, du, 
tris kartus. Susirado kitą plokščią akmenuką ir paban- 
dė dar sykį. Šįkart suskaičiavo keturis. Jos asmeninis 
rekordas — septyni kartai, bet tai buvo prieš penkioli- 
ka ar dvidešimt metų. 

— Svarbus tik jo darbas, ne mano. 

— Ber argi dabar blogai gyvenate? — atsargiai pra- 
tarė Eva. 

— Ne apie tai kalba! — atsakė Nora. — Aišku, kad 
gerai! Bet juk galėtume bent pasitarti, kol viskas ne- 
nuėjo šuniui ant uodegos. Kaip manai, kas būtų, jei 
susikeistume vietomis — jei jis būtų gavęs gerą pasiū- 
lymą iš universitetinės Gioteborgo klinikos? 

Nora pakėlė dar vieną akmenuką ir piktai paleido 
virš vandens. Tas nuskendo iškart. 

— Man bloga vien pagalvojus, kad po atostogų teks 
toliau dirbti su tuo Ragnaru. Kvailių kvailys! - purkš- 

telėjo ir piktai persibraukė plaukus. — Būtų kvaila neiš- 
eiti, ypač kai bankas siūlo tokią galimybę! 

Eva vėl užjaučiamai paplekšnojo draugei per pečius. 
Tada pasitaisė savo raudono maudymosi kostiumėlio 
petnešą ir pilvu atsigulė ant šiltos uolos. 

— Praeita savaitė tau buvo nelengva. Kaip sekasi po- 
licijos tyrimas? Ar Tomas ką sakė? 

Nora papurtė galvą. 

— Neskambino, tik susirašėme žinutėmis. Jis labai 
užsiėmęs. Gavau SMS žinutę, kad savaitgalį išvyko į 
Harę, turbūt nori gerai išsimiegoti. Tomas labai daug 
dirbo. Kai matėmės paskutinį kartą, jo veidas buvo pa- 
žaliavęs iš nuovargio. 

— Yra šis tas, ką turėčiau jam pasakyti. Bent jau aš 
taip manau. 

Nora klausiamai pažvelgė į Evą, kuri suraukusi kak- 
tą mąsliai knebinėjo savo nykščio nagą. 

— Ką turi galvoje? 

— Praeitą sekmadienį turėjome svečių iš miesto. Va- 
kar vakare man paskambino Malin, tos šeimos motina, 
norėdama padėkoti už gražiai praleistą dieną. 

Eva valandėlę parylėjo, tada tęsė toliau: 

— Malin sakė esanti beveik tikra, kad grįždama | 


Stokholmą sėdėjo per dvi vietas nuo Jonio Almhulto. 

Nora atsisėdo ir prisidengė ranka akis, kad saulės 
šviesoje geriau įžiūrėtų Evą. 

— Ji tikra, kad ten buvo jis? 

— Sako jį įsidėmėjusi, nes nuo jo bjauriai trenkė 
namine ar kažkuo panašiu. Jie sėdėję per kelis metrus 
vienas nuo kito. Vyriausioji duktė dar paklaususi, kodėl 
tas dėdė taip smirda. Žinai, vaikai... 

Nora įdėmiai klausėsi. 

— Ir viskas. Tada jie išlipo iš kelto, ir ji viską pamiršo. 
Prisiminė, tik kai buvo rastas Jonio lavonas ir ji pama- 
tė jo nuotrauką laikraštyje. Tada ir paaiškėjo, greta ko 
sėdėjo tame kelte, — Eva vėl nutilo ir neramiai pažvelgė 
į Norą. 

— Ar ji paskambino į policiją? 

— Nemanau. Bent jau taip neatrodė. Kaip manai, ar 
turėčiau tai papasakoti Tomui? 

— Būtinai! — tarė Nora. - Būtinai turi jam papasako- 
ti. Tomas yra man sakęs, kad svarbi bet kokia informa- 
cija. Jie bando sužinoti, kur Jonis buvo apsistojęs prieš 
mirtį. Ar tavo pažįstama matė, kur link jis nuėjo? 

— Nežinau. Nesusiprotėjau paklausti, - atsakė Eva. 

Nora staiga pakilo. 

— Grįžtam! Reikia paskambinti Tomui. 


Pirmadienis, ketvirta savaitė 

Margitė paliko savo šeimą vakarinėje pakrantėje ir 
grįžo į Stokholmą. 

Pajuodusi kaip žemė sėdėjo prie darbo stalo ir 
skaitė tyrimo aktus. Visos viltys gražiai netrukdomai 
paatostogauti subyrėjo į šipulius. Situacijos nelengvi- 
no faktas, kad jos paauglė duktė kurorte greitai susi- 
rado panašių draugų ir anaiptol nenusiminė, jog jos 
nestebės budrios mamytės akys. 

Tomas su Margite aptarė padėtį nuo pradžios iki 
galo ir apibendrino praėjusios savaitės įvykius. 

Bėda ta, kad jiems taip ir nepavyko nustatyti, kas 
abu Bergrenus siejo su Sandhamnu. Nei jų gyvenimo 
aplinkybės, nei butų apžiūra neatskleidė jokių ryšių 
su niekuo iš Sandhamno. Gyventojų apklausa irgi 
nieko doro nedavė. 

„Sandhamne guli pinigai“, — prasitarė Kiki Ber- 
gren savo draugei Agnetai. Šitie žodžiai Tomui vis ne- 
išėjo iš galvos. Kokie pinigai? Kur jie guli? 

Kriminalistai nustatė, kad kraujas ant Jonio Alm- 


hulto radiatoriaus buvo Kiki Bergren. Prieangyje ka- 

bojo jos švarkelis. Buvo aišku, kad moteris lankėsi jo 
namuose, bet ar ji nuodų išgėrė ten, nustatyti neįma- 
noma. 

Tomas bandė prisiminti, kada paskutinį kartą jau- 
tėsi gerai išsimiegojęs, Miego trūkumas jau kamavo 
nuolat. Dar atsiminė pirmųjų Emilijos gyvenimo 
mėnesių nuovargį. Bet tada buvo lengviau. Tai buvo 
dalis stebuklo būti tėvu. 

Dabar miego mirtinai trūko. Jis arba apklausinė- 
davo žmones Sandhamne, arba bandydavo apiben- 
drinti surinktą tyrimo medžiagą. Pasitelkė daugiau 
darbuotojų, kad tie dar kartą kuo kruopščiausiai per- 
žiūrėtų visą turimą informaciją. 

Tomas nuėjo prie kavos aparato. Jautėsi nugalėtas, 
kad turi gerti kavą, kuria taip bodėjosi, tačiau dabar 
tik beprotiškas kiekis kofeino galėjo padėti jam blai- 
viai mąstyti — koks skirtumas, kokia forma? Bjaurė- 
damasis prileido du puodelius kavos sau ir Margitei. 
Abiejose rankose nešdamas puodelius, grįžo į Margi- 
tės kabinetą. 

— Štai, — tarė, tiesdamas jai vieną puodelį, — gal 
kiek padės. Kam tos atostogos su šeima, jei gali sėdėti 
karštoje kaip pirtis policijos nuovadoje ir tirti žmog- 


žudystę! 

Margitė niūriai dėbtelėjo į Tomą. 

— Bepigu tau juokauti! Prižadėjau mergaitėms šį- 
met keturias savaites praleisti kartu. Be to, buvo ne 
taip paprasta liepos mėnesiui rasti gerą namą už priei- 
namą kainą. 

Tomas atsilošė kėdėje. 

— Bet šeima nenukentėjo, jie vis dar ten. 

— Kai pasakiau, kad turiu grįžti į Stokholmą, mer- 
gaitėms buvo vis tiek. Bet Bertilis neapsidžiaugė, pa- 
tikėk! 

Margitė tarsi atsiprašinėdama pažvelgė į vyro nuo- 
trauką, stovinčią ant jos darbo stalo. Moteris suvaito- 
jo ir susiėmė rankomis galvą. 

— Niekaip nesuprantu, kuo čia dėtas Jonis Almhul- 
tas. Su kuo bešnekėjote, visi apie jį kalba kaip apie 
gerą žmogelį, neagresyvų ir juo labiau ne mergišių. 
Sunku įsivaizduoti, kad jis būtų šaltakraujiškai sumu- 
šęs Kiki Bergren ir dar paskandinęs jos pusbrolį. 

— Net jei taip ir padarė, vis tiek nesuprantu, 
kodėl jis pats nebegyvas, — garsiai svarstė Tomas, 
sunėręs rankas už galvos. — O ką, jei yra dar koks 
nors žmogus? Gal Almhultas jam dirbo, kol nutiko 
kai kas netikėta? Teko pribaigti ir jį. Tada turėtume 


nusikaltėlį, kuris nužudė tris žmones. Tik vėl kyla 


284 


PRAŽŪTINGAS VIDURVASARIS 


klausimas, dėl ko abiem Bergrenams teko atsisvei- 
kinti su gyvybe? 

Tomas susimąstęs žvelgė į žėrintį Nakos fiordo 
vandenį. Pro langą šis atrodė begėdiškai mėlynas. 
Nuostabi diena — tik ir sėdėk ant liepto su bokalu 
šalto alaus, užuot prikaitusiame biure gėręs bjaurią 
aparato kavą! 

Teko sutelkti visas valios pastangas ir vėl mintimis 
grįžti prie reikalo. 

— Niekaip nepajėgiame pasistūmėti, — prisipaži- 
no. — Dar neradome žmogaus, su kuriuo Kiki Ber- 
gren kalbėjosi prie kepyklos. O jei tas asmuo tik porą 
dienų svečiavosi pas gimines, tai labai maža tikimybė, 
kad apskritai jį rasime. 

Margitė gurkštelėjo jau spėjusios pravėsti kavos. 
Kone vyriškai persibraukė ranka plaukus ir ėmėsi var- 
tyti praėjusių savaičių protokolus. 

— Jei tiesa, kad Kiki Bergren ėjo į vakarinę salos 
dalį, tuomet mūsų paieškų plotas susiaurėja. Be to, 
Kristerio Bergreno lavonas irgi buvo išplukdytas šioje 
salos dalyje, — tarė, greitai bėgdama akimis per ranko- 
je laikomą pranešimą. 

Tomas išsitraukė didelį topografinį salos žemėla- 


pį, kuriame buvo sužymėti visi namų valdos sklypai. 


285 


VIVECA STEN 


Ištiesė jį ant stalo ir apibrėžė didelį ratą nuo Sand- 
hamno kepyklos iki pat tolimiausio Vesterudo taško. 

— Šioje zonoje yra apie penkiasdešimt namų, — 
tarė, mąsliai žiūrėdamas į žemėlapį. 

Pakilęs nuo stalo nuėjo į koridorių pašaukti Kari- 
nos ir ji po akimirkos išdygo tarpduryje. 

— Kaip sekasi tikrinti Sandhamno sklypų savinin- 
kus, dėl ko tarėmės vakar? — paklausė Tomas. — Ar ra- 
dai kokių panašių vardų į tą, kurį minėjo misionierių 
namų direktorė? 

Karina apgailestaudama papurtė galvą. 

— Nesiseka. Nekilnojamojo turto registras penkta- 
dieniais nedirba. Šiandien dirba nuo devintos valan- 
dos. Tada iš karto ir paskambinsiu. 

Širdelės formos Karinos veidelyje su duobute 
skruoste atsirado pamesto kačiuko išraiška. Tomas 
padrąsinamai pažvelgė į ją, ir, rodosi, merginai kiek 
atlėgo. 

— Nieko tokio, — maloniai tarė. — Kai sužinosi — 
iškart pranešk mums. Mes čia dar pabūsime. 

Karina atsidėkojo akinama šypsena. 

— Iškart pranešiu, prižadu, — atsakė. 

— Jei tik įmanoma, sužinok, kas iš jų ten gyvena 


nuolat, o kas tik vasaroja, - pridūrė Margitė. — Man 

regis, Kiki ieškojo vasarotojo. Sunku įsivaizduoti, kad 
vietinis gyventojas veltųsi į tokį reikalą. Paprastai to- 
kiose mažose bendruomenėse visuomeninė kontrolė 
būna labai griežta. Be to, tikrai nemanau, kad alko- 
holio kontrabandą įmanoma organizuoti iš archipela- 
go salos. Tai būtų labai sudėtinga. 

— Jonis Almhultas buvo vietinis, o jo pavyzdys 
rodo priešingai, — paprieštaravo Tomas. 

— Bet spėjame, kad jis tebuvo parankinis, — tarė 
Margitė. — Juk Jonis labai dažnai darbuodavosi pas 
vasarotojus? 

Šis klausimas Tomą privertė susimąstyti. 

Uždarbiaudamas Jonis tikrai turėjo daugybę pro- 
gų susidėti su kuo nors, kam reikėjo atlikti rimtesnę 
užduotį. Sakykim, perduoti kam nors raštelį. Metams 
bėgant Jonis veikiausiai susipažino su dauguma salos 
gyventojų. 

Bet kad jis nunuodytų Kiki Bergren, o paskui — 
dėl viso pikto — dar ir prirvotų?! Neįtikėtina. 

— Kaip Jonis gali būti susijęs su tikruoju žudiku? — 
tęsė Margitė. — Faktai rodo, kad Kiki Bergren buvo ap- 
nuodyta dar iki jiems susitinkant. Galimas daiktas, kad 
kuris nors jų kitą begerdami bare pakabino visiškai at- 


sitiktinai, o jų susitikimas su nuodytoju visai nesusijęs. 

Margitė klausiamai pažvelgė į Tomą. 

Tomas linktelėjo. Labai gali būti! 

— Galimas daiktas. 

Savo užrašų knygutėje jis raitė vieną keverzonę po 
kitos, bandydamas sudėlioti mintis. 

— Nežinome, ar Jonis susijęs su Kiki Bergren, o gal 
ir jos pusbrolio, žudiku. Tik ar ne per drąsi prielaida, 
kad Kiki su Joniu susitiko atsitiktinai? 

— Man daugelis prielaidų šioje byloje atrodo per 
drąsios. Kol kas stumiamės labai sunkiai, — atsiduso 
Margitė. 

— Aš vis tiek linkęs manyti, kad Jonis kaip nors 
susijęs su nuodytoju, nudaigojusiu ir Kristerį Bergre- 
ną, — tarė Tomas. — Prisimink plūdurą nuo tinklo ant 
Kristerio kūno. Jis su Jonio tėvo inicialais. Neįsivaiz- 
duoju, kad Jonio mirtis būtų sau, o kitos dvi — sau. 

Margitė daugiau nieko nepratarė. Atkimšo flo- 
masterį ir nuėjo prie lentos kabineto kampe. Joje nu- 
piešė tris žmogeliukus, vieną su sijonu. 

Viršuje didžiosiomis raidėmis užrašė: ŽINOMI 
FAKTAI. 

Negyvėliai — pusbrolis su pussesere ir dar vienas svė- 
timas žmogus. Visi mažai uždirbantys viengungiai. Du; 


atrodo, su Sandbamnu jokių ryšių neturi, vienas yrd 

vietinis. Nė vienos mirties motyvai neaiškūs, teturime 
savo apmąstymų. 

Tomas skeptiškai žiūrėjo į lentoje surašytus žo- 
džius. 

— Gal dar įrašome,„kad nežinome ir žmogžudžio? — 
sarkastiškai mestelėjo. 

Margitė atsakė jam nuovargio kupinu šyptelėjimu. 
Ji nebuvo nusiteikusi juokauti. 

— Dar nebaigiau. 

Paėmė kitos spalvos Aomasterį ir tęsė toliau. 

Mirties priežastis: du nuskendo, vienas nunuodytas 
ir sumuštas. 

Gyvenamoji vieta: du gyveno Stokholme, vienas 
Sandhbamne. 

Santykiai: du pažinojo vienas kitą labai gerai, tre- 
Čiasis greičiausiai tik menkai pažinojo vieną iš jų. 

Profesijos: sandėlio darbininkas, krupjė, stalius. 

Baigusi Margitė atsitraukė ir perskaitė, ką sura- 
šiusi. Tada vėl atsisėdo ir padėjo Homasterį ant stalo. 
Pasitrynė akis ir pamirksėjo. Tai buvo tik kitaip su- 
dėliota jau turima informacija, tačiau ji nepaskatino 
jokių naujų įžvalgų. 

Tomas susimąstęs žiūrėjo į surašytą tekstą, kram- 


tydamas Aomasterio galą, tada atsistojo ir priėjo prie 

lentos. Rūpestingai įrašė žodį SEKSAS. Valandėlę pa- 
stovėjo, paskui vėl atkimšo flomasterį ir gale prirašė 
klaustuką. 

— O jei buvo taip: žudikas sugirdo Kiki Bergren 
žiurkių nuodų. Paskui sudvejoja, ar sugirdė pakan- 
kamai. Be to, nenori leisti, kad ši valkiotųsi po salą ir 
pliurptų, ką žinanti. Paveda Joniui ją pakabinti ir kar- 
tu neišleisti iš akių. Saloje jis nesunkiai ją susiranda. 
Sutinka užeigoje ir viskas vyksta pagal planą. Kartu 
išgeria alaus. Parsiveda Kiki į namus. O čia nutinka 
kas nors nenumatyto. 

Margitė įdėmiai klausėsi Tomo. 

— Jonis tikriausiai sumąstė išpešti iš to naudos ir 
sau. Sumanė ir atlikti užduotį, ir permiegoti su Kiki. 

— O kai ji nesutiko... 

— Jis įniršo ir trenkė. 

— Ne todėl, kad privalėjo ją užmušti, bet kad jį 
atstūmė. 

— Galutinis rezultatas vis tiek buvo toks, kokio rei- 
kėjo. Kiki Bergren mirė. 

— Ir visi liko patenkinti. 

— Tik ne Jonis, — tarė Margitė. - Muštynės vietoje 
sekso — nekas. 


Tokiam argumentui Tomas neprieštaravo. 

— Jei suseksime Jonio bendrą, ko gero, rasime ir 
žudiką, — tarė jis. 

— Labai gali būti. Reikia pabandyti atsekti Jonio 
judėjimą po saią ir su kuo jis susitikinėjo. 

Tomas nusižiovavo ir padėjo į šalį flomasterį. 

— Pirmiausia reikia pagaliau sužinoti, ko ieškojo 
Kiki. Tikėkimės, kad Karinos paieškos netrukus baig- 


sis sėkmingai. 


44 skyrius 


Spaudimas vis didėjo. 

Pastarosiomis dienomis Senis surengė visą krūvą 
spaudos konferencijų ir visokeriopai stengėsi užkiš- 
ti informacijos reikalaujančius krašto policijos ko- 
misariato biurokratus. Stokholmo policijos spaudos 
atstovas kaip išgalėdamas atsakinėjo į užklausas, kad 
tik operatyvininkai galėtų ramiai dirbti. Senis vis tiek 
niršo, kam šis nuolat prašinėjo „dėl Dievo meilės“ in- 
formuoti jį apie naujausius tyrimo rezultatus. 

Galiausiai vos suskambus telefonui Senis pra- 
pliupdavo keiksmais. 

Trys neišaiškintos žmogžudystės pačiame sezono 
įkarštyje prilygo katastrofai. Labai sumažėjo į Sand- 
hamną atvykstančių turistų, todėl Sandhamno versli- 
ninkų asociacija jau kreipėsi į vietos savivaldos skyrių 
ir krašto policijos vyriausiąjį komisarą. Problemą rei- 
kėjo išspręsti kuo greičiau. 

Su kiekvienu Vaksholmo keltų bendrovės reisu | 
salą atvykdavo mažiau lankytojų nei įprastai vasaros 


sezonu. 

Vermdės bendruomenės tarybos pirmininkas su- 
šaukė spaudos konferenciją, norėdamas išreikšti savo 
požiūrį į tai, kas dedasi. Iš esmės tai buvo jo paties 
sukurta sąmokslo teorija apie Rytų Europos mafijos 
įtaką. “ 

Tyrimui ji nedavė nieko, tik sukėlė dar daugiau 
baimės. Tuo naudodamosi masinės informavimo 
priemonės ėmė kelti pačias keisčiausias prielaidas ir 
kurpti nuotykių rašytojo plunksnos vertas teorijas. 

— Priminkite, kad ateinančiuose savivaldos rin- 
kimuose nieku gyvu nebalsuočiau už tą puskvailį, — 
niršo Ingmarėje gyvenantis Senis ir sviedė laikraštį su 
abejotinomis minėto pirmininko teorijomis į šiukšlių 
dėžę. 

Seniui taip pat paskambino KŠBK pirmininkas, 
gerai žinomas verslininkas, ir primygtinai pareikalavo 
nedelsiant jį informuoti apie visas tyrimo naujienas ir 
rezultatus. 

Pirmininkas pabrėžė, kaip Sandhamnui svarbu iš- 
laikyti gerą buriavimo metropolio reputaciją ir būtina 
kuo greičiau ištirti nusikaltimus. 

Jis atkreipė dėmesį į senas Sandhamno buriavimo 
regatų tradicijas, nepamiršo paminėti ir jaunimo sto- 


vyklų Liokholmene, kuriose vasarojo vaikai iš viso 

Stokholmo. O dabar netilo susirūpinusių tėvų, kurie 
nebenorėjo leisti savo atžalų į salą, skambučiai. 

— Padėtis labai apgailėtina, — pabrėžė pirminin- 
kas. — Svarbu, kad policija suvoktų situacijos svarbą 
ir visomis pastangomis mėgintų ją išspręsti. KŠBK šį 
klausimą netgi svarstė per paskutinį posėdį ir užpro- 
tokolavo, kad policija turi kuo greičiau suimti žudiką. 

Senis per pokalbį turėjo kaip reikiant susiimti, kad 
nepradėtų rėkti. Keletą kartų jam vos netrūko kan- 
trybė — ir taip raudonas veidas bemaž pamėlynavo. 

Komisaras niūriu balsu užtikrino, kad policijai ge- 
rai žinomas padėties rimtumas. Bylai tirti mestos vi- 
sos turimos pajėgos, įskaitant asmenį, kuriam ta vieta 
labai gerai pažįstama. Nereikia nė sakyti, kad šiam 
tyrimui teikiama didžiausia pirmenybė. 

Tačiau kai KŠBK pirmininkas pareikalavo kasdien 
pranešinėti tyrimo rezultatus, Seniui galutinai trūko 
kantrybė. 

— Aš vadovauju žmogžudystės tyrimui, o ne kokiai 
informacijos tarnybai! Jūs ne vienintelis, reikalaujan- 
tis iš manęs informacijos, kurios pats neturiu! — už- 
bliovė į telefono ragelį. 

— Tik nereikia karščiuotis, gerbiamasis, — atsa- 


kė pirmininkas. — Svarbiausia, kad policija ir KŠBK 

glaudžiai bendradarbiautų. Rėkdami toli nenukeliau- 
sime. 

Senis, rodėsi, tuoj sprogs iš pykčio. 

— Kaip neseniai sakiau savo geram draugui vyriau- 
siajam Švedijos policijos komisarui, — nėmaž nesu- 
glumęs tęsė pirmininkas, — visiškai pasitikiu policijos 
darbu. Tačiau noriu būti informuotas apie tyrimo 
eigą. Mano pareigos leidžia man to tikėtis. Juk su- 
prantate, ar ne? 

Senio veidas iš mėlyno virto violetiniu. 

— Nedelsdami paskambinkite, kai tik persilaušite. 
Man galima prisiskambinti per KŠBK sekretoriatą. 
Jei sužinosite ką nors svarbaus, nesidrovėkite skam- 
binti kad ir vėlai vakare. 

Senis būtų mielai sutraiškęs telefono ragelį. 

Jis vos ne vos susilaikė nepasiuntęs pašnekovo po 
velnių ir tik samurmėjo kažką, kas turėjo reikšti man- 
dagų atsisveikinimą. 

Padėjęs ragelį nudrožė į posėdžių kambarį. Buvo 
keturiolikta valanda, visa tyrimo komanda sėdėjo su- 
sirinkusi aptarti padėtį. Kai Senis pajuodavęs iš pyk- 
čio įžengė į kabinetą, jo veido išraiška suveikė kaip 
raudonas šviesoforo signalas. 


Net duktė Karina nedrįso paklausti, kas nutiko. 

Dauguma kitų girdėjo koridoriuje skambant tele- 
foninio pokalbio nuotrupas ir suprato: jei tau gyveni- 
mas mielas, dabar geriau nelįsti Seniui į akis. 

— Jei manęs dar koks idiotas paklaus, kaip sekasi 
tirti žmogžudystę, gaus į snukį - kaip mane gyvą ma- 
tote! — sugriaudėjo Senis. 

Niekas net nesuabejojo, kad taip ir bus. 

Senis atsisėdo stalo gale. Kaip paprastai, per maža 
kėdė grėsmingai subraškėjo, kai ant jos nusileido ga- 
lingas kūnas. 

— Na, kas naujo? Tomai, referuok apie padėtį! 

Tai buvo ne klausimas ar prašymas, o puse lūpų 
iškoštas įsakymas. 

Tomas žvilgtelėjo į savo dokumentus ir greitai su- 
dėliojo mintis. Tada kaip galėdamas geriau raportavo 
apie padėtį. 
kur ėjo Kiki Bergren, savininkus. Mus domina du — 
Piteris Grafas ir Filipas Falenas. Abu saloje tik vasaro- 
ja, jų vardai skamba panašiai į tuos, kuriuos minėjo 
misionierių namų direktorė. Filipo Faleno namas sto- 
vi netoli vietos, kur buvo rastas Kiki Bergren kūnas. 
Piterio Grafo sklypas yra netoli misionierių namų, 


prie kelio, vedančio į Fleskbergeto paplūdimį. Mudu 

su Margite kaip galėdami greičiau vyksime į Sand- 
hamną ir surasime abu vyrus. 

Senis, regis, kiek atlyžo. Atsilošė kėdėje ir ji įtarti- 
nai susiūbavo. 

— Ką gi, — tarė jis. — Jau šis tas. Ar paaiškėjo, su kuo 
Kiki Bergren bendravo Sandhamne? 

— Šiandien nuo pat ryto Erikas stovi prie kepyklos 
ir klausinėja, ar kas su ja kalbėjosi. 

Senis niūriai dėbtelėjo į jį. 

— Ir? Ką nors rado? 

"Tomas nudelbė akis į stalą. 

— Nieko rimto. Bet aš dar kartą kalbėjausi su pa- 
davėja. 

Tomas pavartė savo užrašinę. 

— Inger Gunarson. Po mūsų praeitos savaitės po- 
kalbio ji kai ką prisiminė. Panašu, kad Kiki Bergren 
tada skaudėjo pilvą, prieš išeidama iš restorano ji prie 
baro paprašė tabletės nuo skrandžio skausmų. 

Margitė sukryžiavo ant krūtinės rankas ir atsilošė. 
Jos žvilgsnis klaidžiojo po kambarį, kurį puošė vie- 
nintelė apvytusi sprigė. Jei pro langą nebūtų mėlyna- 
vęs Nakos fhordo vanduo, kambaryje būtų buvę šalta 
ir nyku. 

— Gal jautė veikiant nuodus, — dalykišku tonu tarė 


Margitė. — Tai atitiktų skrodimo išvadą. Jei buvo po 

dešimtos vakaro, ji jau turėjo pasijusti blogai. Nors, 
jei gėrė daug alaus, tai galėjo atitolinti poveikį. 

Senis pakeitė temą: 

— Ar turime ką iš teismo medicinos dėl Jonio 
Almhulto? Ką žinome apie jo mirties priežastį? 

Tomas išsitraukė ryte gautą faksimilę. 

— Pagal skrodimo išvadas, jis nuskendo. Kraujyje 
aptikta didelė alkoholio koncentracija. Kai skendo, 
turėjo būti gerai apspangęs, jei apskritai bebuvo są- 
moningas. 

— Nuodų pėdsakų rado? — Senis pavargęs pažvelgė 
į Tomą. Buvo akivaizdu, kad laukia neigiamo atsaky- 
mo. 

— Pirminių tyrimų duomenimis, kraujyje jokių 
cheminių medžiagų neaptikta. Mėginius vėl išsiuntė 
į Linšiopingą, ir kol negauti rezultatai, negalime būti 
tikri. 

— Dar kas nors? 

— Lūžę kaulai. 

— Kas? 

— Kaukolės ir kitų kaulų lūžiai. Lyg būtų iš visų 
jėgų į ką nors žiebęs arba kas nors jam būtų stipriai 
trenkęs. Jau ir ant lavono buvo matyti lūžių ir mėly- 


nių. 

— Turi minčių, iš kur tai? — tarė Margitė, klausia- 
mai žiūrėdama į Tomą. 

Jis vėl žvilgrelėjo į faksimilę. 

— Išvadoje aprašyti tik sužalojimai, o ne kaip ir iš 
kur jie atsirado. 2 

Margitė pakėlė antakius. 

— Atrodo, kad mūsų draugeliai iš Teismo medi- 
cinos skyriaus šįkart pasilengvino gyvenimą. Reikės 
paskambinti ir paklausti, ar neturi kokių įtarimų, už 
kurių galėtume kabintis, - sumurmėjo ji ir sukryžia- 
vo ant krūtinės rankas. Margitės veido išraiška aiškiai 
bylojo, kad iš medicininio tyrimo ji tikėjosi daugiau. 
Moteris net nesistengė slėpti blogos nuotaikos. 

Senis irgi buvo nepatenkintas. Garsiai atsiduso ir 
kreipėsi į Margitę su Tomu: 

— Ką darom toliau? 

— Gavome informacijos apie Almhultą, — tarė To- 
mas. — Panašu, kad praeitą sekmadienį, taigi, prieš 
gerą savaitę, jį matė tiesioginiame kelte į Stokholmą. 
Nedelsdami tai patikrinsime. Be to, Sandhamne iš- 
kabinome plakatą su skelbimu, kad ieškome tų, kas 
kalbėjosi su Kiki Bergren. Gal taip ką nors atseksime. 

Tomas pažvelgė į Margitę, kuri pritariamai linkte- 


lėjo, ir tęsė: 

— Dar patikrinsime, ar esama kokių ryšių tarp 
sklypų savininkų ir „Systembolaget“ Ieškome sąsajų 
su Kristeriu Bergrenu. 

— Taip ir daryk! — tarė Senis. — Kaip žinote, po sa- 
vaitės išeinu atostogų. Būkit geri, išspręskite šitą bylą 
iki šeštadienio. 

Jo nevykęs juokelis susirinkusiųjų nepralinksmi- 
no. Senis pakilo ir nusišluostė kaktą ne pačia švariau- 
sia nosine. 


Posėdis buvo baigtas. 


45 skyrius 


Duris atidarė moteris daržovių tyre išteplio- 
tu megztiniu. Rankoje laikė virtuvinį rankšluostį 
ir atrodė sudirgusi. Iš namo tolumos sklido vaiko 
verksmas. 

— Jūs tas policininkas, kuris skambino? — sku- 
briai paklausė ir per petį žvilgtelėjo į kambarį, iš 
kurio sklido jau nebe verksmas, o piktas rėkimas. 

Tomas linktelėjo. 

— Aš Tomas Andreasonas, o čia mano kolegė 
Margitė Grankvist. Ar galime trumpam užeiti? No- 
rėtume su jumis pakalbėti, jei galima. 

Bliovimas netilo, tad moteris įsitempė dar la- 
biau. 

— Užeikite. Virtuvėje palikau vieną dukrytę, tu- 
riu grįžti. 

Ji dingo siaurame koridoriuje į dešinę nuo prieš- 
kambario. Margitė su Tomu nusekė iš paskos. 

Namelis buvo geros būklės, gražus, tvarkingas, 


stovėjo Enskedės, vieno iš senesnių Stokholmo 

priemiesčių, viduryje. Tipiškas ssnamadiškas gelto- 
nas medinis namas baltomis kampinėmis sijomis, 
su sodeliu pietinėje pusėje. Tomas jame suskaičiavo 
keturias obelis ir slyvą. 

Pro šalį, nekreipdama dėmesio į lankytojus, pra- 
sliūkino raina katė. 

Virtuvėje vaikiškoje kėdutėje rėkė vaikas ir 
šaukšteliu trankė į lėkštę. Visos grindys buvo nu- 
taškytos kažkokia oranžine koše. Kaip ir moters 
megztinis. 

Motina, kurios kantrybę bandė mažoji neklau- 
žada, atbula ranka nusibraukė nuo veido plaukų 
sruogą. 

— Aš Malin. Atsiprašau už netvarką, dukrytė 
šiandien labai nerami. Prašau sėstis! — tarė rodyda- 
ma į kėdes. Margitė prieš atsisėsdama nepastebimai 
patikrino, ar kėdė neaptaškyta. 

— Spėju, kad kalbėsime apie tai, kaip mes grįžo- 
me iš Sandhamno? 

Margitė žvilgtelėjo į moterį ir linktelėjo. 

— Girdėjome, kad jūs su vaikais plaukėte tuo p2- 
čiu keltu, kaip ir vyriškis, kurio lavonas po kelių 


dienų aptiktas Sandhamne, — tarė ji. 


302 


PRAŽŪTINGAS VIDURVASARIS 


— Manau, taip, - moters veidu perbėgo netikru- 
mo šešėlis. — Už kelių vietų nuo mūsų sėdėjo žmo- 
gus, kuris atrodė kaip tas iš laikraščio. 

— Galite jį apibūdinti? 

Moteris susimąstės-Prieš atsakydama, nesąmo- 
ningai nuvalė nuo stalo morkų tyrės likučius. 

— Buvo nevalyvas kaip koks padugnė. Vilkėjo 
bluzoną ir jo kapišoną buvo užsitraukęs ant galvos, 
todėl veido gerai neįžiūrėjau. Bet jau kaip dvokė! 

Ji nusipurtė ir staiga susigėdo. 

— Atsiprašau, nenoriu blogai kalbėti apie mirusį- 
jį, bet jis tikrai bjauriai smirdėjo namine ar kažkuo 
panašiu. Dėl to mano vyresnioji keturmetė duktė 
apie jį ir paklausė. 

— Ar jis kelionės metu kaip nors įtartinai elgėsi? 

— Nepastebėjau. Nebuvo kada. 

Ji nežymiai šyptelėjo ir parodė į mažylę, kuri nu- 
rimusi rankytėje laikė puodelį su snapeliu. 

— Paskui šitą tik spėk bėgioti! 

— Daugiau nieko nepastebėjote? 

— Apgailestauju, bet daugiau neturiu ką pasaky- 
ti. Jei neklystu, jis visą kelią nepajudėjo iš vietos. 


Kelionė iki miesto trunka apie dvi valandas. 

— Jis atplaukė į Stokholmą? Neišlipo kur nors 
pakeliui? 

— Ne, mes išėjome vienos iš paskutinių. Užtru- 
kau, kol susirinkau daiktus. Jis išlipo iš kelto kartu 
su mumis, gerai atsimenu. 

Moteris meiliai pažvelgė į dukrytę, kuri atkakliai 
bandė atidaryti puodelį su snapeliu ir išpilti jo tu- 
rinį ant stalo. 

Tomas valandėlę susimąstė. Jei Jonis Almhultas 
buvo ant akių užsimaukšlinęs kapišoną, nieko keis- 
ta, kad niekas jo neprisiminė, kai policija, nešina 
jo nuotrauka, apklausinėjo daugybės į Sandhamną 
plaukiančių keltų įgulas. 

Jis pasilenkė ir pakėlė puodelį, kurį mažylė buvo 
numetusi ant grindų. Toji jį paėmė ir džiugiai vėl 
švystelėjo ant grindų. 

Toks linksmas naujas žaidimas. 

— O vėliau jo daugiau nematėte? 

— Ne, manau, kad ne, — moteris sudvejojo. - O 
gal? Nesu visiškai tikra. Gali būti, kad dar mačiau jį 
Skeppsbron gatvėje. Mus pasiėmė mano vyras, ir kai 
užsidegus raudonam šviesoforo signalui stovėjom“ 
prie „Grand Hotel“, pasirodė, kad mačiau jį einantį 


į prieplauką. 

Ji pakėlė mažosios jau penktą kartą numestą 
puodelį. 

— Negaliu drąsiai teigti, kad ten buvo jis. Galėjo 
būti bet kas, vilkintis pilku bluzonu su kapišonu, — 


apgailestaudama moggris šyptelėjo. 


Tomas apsuko savo „Volvo“ mažame skersgatvy- 
je ir grįžo tuo pačiu keliu, kaip ir buvo atvažiavęs. 
Enskeldė buvo idiliška vieta, kur vienas greta kito 
stovėjo seni vaismedžiais apsodinti nameliai. Čia 
mielai apsigyventum su šeima. 

Ir vaikais. 

Tylą nutraukė Margitė: 

— Vertėjo čia atvažiuoti ir su ja pasikalbėti, kaip 
manai? 

— Be abejo. Dabar žinome, kad prieš keturias 
dienas, iki buvo rastas Jonio Almhulto lavonas, vy- 
ras atvyko į miestą. Tik kur jis taip ilgai trynėsi? 

Margitė kiek pagalvojo, paskui ėmė raustis 
Tomo mašinos daiktadėžėje. 

— Ko ieškai? 

— Stokholmo miesto plano. Mašinoje jį turi kie- 
kvienas policininkas, ar ne? 


Tomas nusijuokė ir pakėlė antakius. 

— Mat kaip? Ir tu tokį turi? 

Margitė nekreipdama dėmesio ieškojo toliau. 
Tomas pažvelgė į ją nuovargio kupinu žvilgsniu. 

— Pažiūrėk mašinos durelėse, - galiausiai tarė. 

Margitė ištraukė sulankstytų lapų šūsnį. Jie buvo 
raudonais pakraščiais, susegti sąvaržėle. 

— Ką — tu išplėšei žemėlapį iš reklaminio katalo- 
go? — paklausė kraipydama galvą. 

— Miesto planą po skyrybų pasiėmė Pernila. Įsi- 
gysiu naują, kai tik turėsiu kada. Kol kas gerai ir 
šitas. Ką nori rasti? 

Margitė neatsakė. Persibraukė per savo trum- 
pučius plaukus ir ėmėsi skaityti gatvių sąrašą. Kai 
rado, ko ieškojusi, atsivertė reikiamą puslapį ir ant 
ieškotos vietos žemėlapyje uždėjo pirštą. 

— Sustok, kai ką parodysiu. 

— Ką? 

— Sustok, sakau. Negali vienu metu žiūrėti ir 
vairuoti. Tu policininkas. Policininkai turi laikytis 
kelių eismo taisyklių. 

Tomas priekaištingai pažvelgė, bet nusileido ir 
pasuko į dešinėje esančią autobusų stotelę. Jei jau 
Margitė ką įsikalė į galvą, priešintis beprasmiška. 


— Ir ką tokio užmatei? 

— Pažiūrėk į žemėlapį, — tarė Margitė. 

Ji pakišo jam atverstą puslapį. Ten buvo. Stok- 
holmo dalis su Skeppsbron gatve ir Skeppsbrokajen 
krantine. 

— Jei eisi krantines kur nueisi? 

Tomas pagalvojo. Mintyse išvydo „Grand 
Hėtel“, archipelago juostą ir krantinę. Jei ja eisi iki 
galo, kur atsidursi? 

— Senamiesty? Slusene'? 

Tomas gūžtelėjo ir pažvelgė į Margitę. Ši nekan- 
triai atrėmė jo žvilgsnį. 

— Toliau. Juk tu gyveni Stokholme, ar ne? Nesi- 
orientuoji? Jei eisi pakrante pro Sluseną, kur nueisi? 

— Į Stadsgordeną“ prie Fjelgatano“" 

— Būtent! O kas ten yra? 

Staiga Tomas suprato, kur link ji suka. 

— Turi galvoje Suomijos keltų terminalą? 

— Bingo, Einšteine! 

Tomas susigėdęs šyptelėjo ir pakraipė galvą. Ir 
kaip jis pats apie tai nepagalvojo? Gudri ta Margitė. 


* Slusenas (šved. S/ussen) — Stokholmo miesto rajonas, transporto 
mazgas. 


** Stadsgordenas (šved. Stadsgdrden) — prieplaukos krantinė Stok- 


holmo mieste. 


** Fjelgatanas (šved. Fj4/lgatan) — istorinis Stokholmo miesto rajonas. 

— Jei bėgi nuo bausmės ar kad ir nuo įtūžusio 
darbdavio, jei nori kuriam laikui pradingti ir nesi 
tas, kuris gali sau leisti išskristi į Braziliją, kur dėsiesi? 

— Suomijos keltu plauksiu į Suomiją. 

Tomas mielai būtų skėlęs sau antausį. Juk aišku 
kaip dieną! 

— Tarkime, tave seka ir panorusį paskutinį kartą 
pažvelgti į Sandhamną išstumia per bortą, — tęsė 
Margitė. — Kaip tada atrodysi? 

— Būsi sulaužytais kaulais ir sutraiškytais orga- 
nais, kaip paskui parodys skrodimas. 

— Taigi. Kristi nuo viršutinio Suomijos kelto 
denio yra tas pats, kaip šokti nuo penkių aukštų 
namo. Iš didelio aukščio į vandens paviršių atsi- 
trenksi kaip į betoną. 

Tomas linktelėjo. 

— Ir kur veikiausiai ras tavo lavoną? — paklausė 
Margitė. 

Tomas puikiai suprato, kad klausimas yra retori- 
nis, tačiau vis tiek atsakė: 

— Po kelių dienų Truvilio pakrantėje. 

— Teisingai! 

— Reikia pasikalbėti su Stadsgordeno išvykimo 


uosto darbuotojais ir peržiūrėti keleivių sąrašus nUO 

sekmadienio, kai Almhultas atplaukė į miestą, iki 
ketvirtadienio, kai jį rado. 

— Teisingai! 

— Ko gero, supratome, kaip žuvo Jonis Almhul- 
tas. 4 

— Teisingai! 

Nutaisiusi triumfuojančią veido išraišką Margitė 
atsilošė savo šiltoje sėdynėje. Tomas pasijuto kaip 


mokinukas prie lentos. 


Antradienis, ketvirta savaitė 


46 skyrius 


Sandhamnshaletą gaubė tirštas rūkas. 

Žiūrint iš žemyno pusės, sąsiauris tarp Telegrafhol- 
meno iš šiaurinės ir Sandiono iš pietinės pusės — tikri 
gamtos vartai į Sandhamną. Sąsiauris buvo labai gi- 
lus, tačiau siauriausioje vietoje tesiekė šešiasdešimties 
metrų plotį. Čia vos užteko vietos visiems per dieną jį 
raižantiems laivams. 

Per naktį užslinko storiausias rūkas, vaiskus vaka- 
rykštis dangus pavirto pilka mazgote. Ryte pabudu- 
si Nora tolumoje išgirdo Revengegrundeto švyturio 
signalą — rūko pranašą. Jo skambus tūtavimas pati- 
kimai padėjo jūreiviams orientuotis rūke. Kiekvieno 
švyturio signalas buvo pirmoji jo pavadinimo raidė 
pagal Morzės abėcėlę: A- Almagrundeto, R - Reven- 
gegrundeto ir taip toliau. Taip jie pranešdavo kelią 
rūke pasiklydusiems laivams. 

Prieš daug metų vieną vakarą Nora pati buvo pasi- 
klydusi Sandhamno miglose ir nuo to laiko labai žiū- 


rėjo orų. Tada laiveliu išplaukė į Skanskobą — salelę 

priešais Truvilio krantinę, kuri žymėjo buriavimo 
regatų finišą. Ši nuo KŠBK uosto buvo vos už kelių 
minučių kelio. Nora ten turėjo porą valandų padėti 
kasmet Sandhamne rengiamoje jūros regatoje „Go- 
tland Runt“ ias 

Nors marias aplink Sandhamną pažinojo kaip 
savo penkis pirštus ir į Skanskobą plaukė ne pirmą 
kartą, tąsyk vietoje salos staiga atsidūrė prie didžiu- 
lio švyturio. Praplaukė Skanskobą net nepastebėjusi 
ir vos neįsirėžė į vandenyje stovintį Svengeno švyturį 
į pietus nuo Korsės. Jei ne jis, Nora galėjo atsidurti 
atviroje jūroje. Tą vakarą ji suprato, kad orientuotis 
rūke — ne vaikų žaidimas. 

Nora žvilgtelėjo į laikrodį. 

Raudonai švietė 06:15. Per anksti keltis, per vėlu 
migdytis. Pastarosiomis naktimis ji miegojo blogai. 
Santykiai su Henriku vis dar buvo įtempti, nors jau 
nebe tokie atšiaurūs, kaip prieš keletą dienų. 

Ilgai svarsčiusi vis dėlto nutarė važiuoti į miestą 
susitikti su personalo paieškos konsultantu. Tai bus 
rytoj. Nusprendė, kad dar kartą bandyti pasikalbėti 
apie tai su Henriku nėra prasmės. Bus geriau, jei grįš 
prie šios temos po darbo pokalbio. 

Nora išsirito iš lovos, apsivilko džinsines kelnes 


ir megztinį. Įsispyrė į senus guminius batus, kuriuos 


nešiojo dar būdama paauglė. Jie jau buvo sutrūkinėję 
ir suskeldėję, bet tiks. Tada užsimetė seną kažkieno 
paliktą lietpaltį ir iš vaisių vazos pasiėmė obuolį. 

Oras buvo gaivus ir vėsus, vos išėjus iš namų veidą 
kaipmat nusėdo smulkučiai miglos lašeliai. Buvo vi- 
siškai tylu, tirštas rūkas slopino visus garsus, nebuvo 
girdėti net žuvėdrų klykavimo. 

Nora žvelgė į jūrą, tačiau nieko nematė. Gerai pa- 
žįstamus salos kontūrus dengė pilka siena. Tolimiau- 
sias prieplaukos pakraštys skendėjo miglose - vaiduo- 
kliškame horizonte be pradžios ir pabaigos. Moteris 
užsitraukė ant galvos kapišoną ir susikišo rankas į 
kišenes. Tuomet sparčiu žingsniu per smėlį patraukė 
į mišką. 

Žolių ir samanų kilimas lingavo po kojomis. 
Žingsnius žymėjo tik storame pušų spyglių sluoks- 
nyje įsispaudžiančios pėdos. Nora užsimerkė ir giliai 
įkvėpė. 

Aplink - nė gyvos dvasios. 

Tik visiška rimtis. 

Ilgokai pasivaikščiojusi po mišką Nora išėjo į salos 
pakraštį šiaurės vakaruose. Čia stovėjo keli pavieniai 


namai. Dideli pušimis ir mėlynojais apaugę sklypa! 

labai skyrėsi nuo mažučių miestelio kiemų, kuriuose 
daugiausia žydėjo gėlių darželiai. 

Tyliai šnarėjo pušų viršūnės. Rūkas kiek prasisklai- 
dė, buvo geriau matyti, ir Nora įžiūrėjo krantą. 

Pasisuko į dešinę ir patraukė siauru miško takeliu, 
vedančiu atgal į miestelį. Pakeliui priėjo kapinaites, 
aptvertas paprastute baltų lentų tvora. Staiga panū- 
do atidaryti vartelius ir įeiti vidun. Tuomet sustojo ir 
ėmė žvalgytis po idilišką vietą. 

Sandhamno kapinės buvo įrengtos apie 1830 me- 
tus per didelę choleros epidemiją. Čia buvo daug 
gražių ir brangių antkapių, neretai su paminkliniais 
akmenimis iš marmuro ir granito. Kai kurie buvo ap- 
kerpėję, su vos įskaitomais užrašais. 

Iš antkapių galima daug sužinoti apie pastarojo 
šimtmečio gyventojus ir kaip jie gyveno. Ant kiekvie- 
no paminklinio akmens buvo rūpestingai užrašyta, 
kas čia palaidotas ir kuo jis užsiėmė. Čia „amžinojo 
poilsio atgulė“ daug laivadirbių ir muitininkų, dažnai 
su savo „ištikimosiomis sutuoktinėmis“ — žmonomis, 
kurių vardai buvo iškalti po vyrų vardais. 

Daug pavardžių Norai buvo girdėtos. Tos šeimos 
dar tebegyveno Sandhamne. Namuose, kuriuos pa- 
veldėdavo iš kartos į kartą, ir kurie buvo perstatyti iš 


dar senesnių namų, perkeltų iš kitų salų. 


319 


Ši vieta iš karto už Fleskbergeto paplūdimio dvel- 
kė kažkokia nenusakoma ramybe. Antkapiai buvo 
įkasti į smėlį, pribirusį pušų spyglių ir skujų. Iš jo 
vienur kitur kyšančios persipynusios medžių šaknys 
audė netolygų skirtingų langelių raštą. 

Greta vos pastebimo kapo augo vešlus pupmedis. 
Čia buvo palaidotas švyturio sargas Avenas, kuris 
devynioliktajame amžiuje prižiūrėjo Korsės švyturį. 
Sklido kalbos, kad Avenas buvo prisiekęs gėlininkas, 
kurio gėlynams Korsėje nebuvo lygių. Kiek tik akys 
aprėpė, viskas buvo nusodinta rožių kerais ir gėlių 
lysvėmis. 

Nora lėtai ėjo nuo vieno kapo prie kito. Jai patiko 
kapinių atmosfera ir vidinė čia apimanti ramybė. 

Kairiajame kalnelio krašte buvo atminimo vieta, 
skirta mirusiesiems, kurie neturėjo savo kapo. Ją juo- 
sė stora geležinė grandinė. Prie smėlyje gulinčio dide- 
lio inkaro buvo šviežiai pamerkta gėlių ir stovėjo kelios 
žvakutės. Nora savęs klausė, kas jas galėjo pastatyti. Tur- 
būt koks geros širdies žmogus paminėjo Kiki Bergren, 
neseniai žuvusią Sandhamne. O gal kas nors iš vietinių 
norėjo pagerbti seniai mirusį bendruomenės narį. 

Nora stabtelėjo prie Brandų šeimos kapo. Nuo pat 


kapinių atidarymo jame buvo laidojami visi Signės 

šeimos nariai. Paskutinis dideliame paminkliniame 
akmenyje iškaltas vardas buvo Signės brolio Helgės 
Brando. Jis mirė nuo vėžio paskutiniame dvidešimto 
amžiaus dešimtmetyje. 

Helgės Nora gerai ąeprisiminė. Jis anksti išplau- 
kė į jūrą ir daug metų pragyveno užsienyje. Į Sand- 
hamną grįžo jau sirgdamas vėžiu, nuo ko ir mirė. 
Signė jį iki galo slaugė tėvų namuose. Kategoriškai 
atsisakė guldyti į ligoninę ir tvirtino pasirūpinsianti 
juo geriau nei svetimos ligoninės slaugės. 

Nora pagarbiai nulenkė galvą prieš paminklą ir 
panirusi mintyse nuėjo toliau. Koks neprognozuoja- 
mas tas gyvenimas! Vieną akimirką esi už jūrių ma- 
rių, kitą jau guli mirties patale. Helgė Brandas grįžo į 
Sandhamną baigti savo gyvenimo. Kiki Bergren žuvo 
vos atvykusi į salą. Iki tol dar žuvo Kristeris Bergre- 
nas. Nė vienas iš jų net nenutuokė, kiek mažai jiems 
belikę. 

„O jei ji būtų žinojusi, kas jos laukia, ar būtų 
elgusis kitaip? — galvojo Nora. —- Ar būtų gyvenusi 
kitaip, jei būtų nujautusi, kad gyvenimas netrukus 
baigsis?“ 

Tą stingdančią tiesos akimirką Nora nusprendė, 


jog nenusileis vien todėl, kad įtiktų Henrikui. 

Širdį vėl persmeigė nuoskauda, kad vyrui jos no- 
rai — buvę nebuvę. Krūtinę akmeniu užgulė pyktis, 
kodėl Henrikas jos nepaisė. Dar niekada Nora taip 
aiškiai nesuvokė, kas jai iš tiesų svarbu. 

Užsigalvojusi užkliuvo už išsikišusios medžio ša- 
knies ir vos nepargriuvo. Rūkas vėl sutirštėjo, drėgmę 
jautė net liežuviu. Šiandien į plaukimo pamokas ne- 
važiuos! Tegul berniukai tokiu oru kaip reikiant išsi- 


miega. 

Margitė su Tomu ėjo per policijos nuovados au- 
tomobilių stovėjimo aikštelę, ketindami važiuoti į 
Stavnesą, iš kur rytiniu keltu ruošėsi plaukti į Sand- 
hamną. Nors dar buvo tik pusė dešimtos ryto, saulės 
prikaitintame „Volvo“ buvo karšta kaip pirtyje. Vos 
atidarius dureles tvokstelėjo nežmoniškas karštis. 

"Tomas įkišo automobilio raktą į užvedimo spynelę 
ir užvedė variklį. Jungdamas atbulinės eigos pavarą 
žvilgtelėjo į Margitę. 

— Atsimeni, kur dirba tie Sandhamno sklypų savi- 
ninkai? Norėjau pasižiūrėti, bet kažkas sutrukdė. 

— Neturiu supratimo. Žinoma, kad reikėjo pati- 
krinti. 

Tomas pasuko automobilį Stavneso kryptimi. Kai 
privažiavo Striomos kanalą, suskambo jo mobilusis te- 
lefonas. Tomas įjungė garsiakalbį, ir automobilyje pa- 
sigirdo Kalės balsas. Jis turėjo informacijos apie žiur- 
kių nuodus, kuriais buvo nunuodyta Kiki Bergren. 

— Pagaliau prisiskambinau į „Anticimex“ firmą. 
Apskambinau daugybę Hudingės ligoninės medikų, 

bet ten niekas nenorėjo apie tai kalbėti. Sakė skam- 
binti jų klinikiniam farmakologui ar kaip ten jis, o 
tas, aišku, atostogauja užsienyje ir nekelia ragelio. 

— Ir ką sako „Anticimex“? - pertraukė jį Margitė. 

— Neįsivaizduoja, kaip žmogų galima nunuodyti 
varfarinu. Sako, kad nuodų gali suvalgyti tik aklasis 
arba visiškai beviltiškas savižudis. Nuodai susideda iš 
sveikų kviečių grūdų, kurie paprastai būna nudažyti 
įspėjamąja žalia arba mėlyna spalva. 

Margitė pasilenkė prie mobiliojo telefono, įstatyto 
laikiklyje po pat priekiniu stiklu. 

— Ką dar sakė? 

— Kad jais nusinuodytum, reikia suvartoti didžiulį 
kiekį. Mirtinas kiekis maždaug pietų porcijos dydžio. 

— Neįtikėtina, kad kas nors jų suvartotų tiek daug 
ir nieko nepastebėtų, — sumurmėjo Tomas į telefono 
pusę. 

— Būtent, — tarė Kalė. - Be to, anot „Anticimex“, 
nuodai paprastai suveikia tik po poros dienų, kad 
žiurkės išbėgtų iš namo, o ne išstiptų rūsyje, ir žmo- 
nės ten nerastų žiurkių maitos. 

Margitė, galvodama apie gautą informaciją, tiria 
mai žvelgė į Tomą. 

— Manau, galime atmesti prielaidą, kad Kiki 


Bergren bandė nusižudyti išgėrusi žiurkių nuodų; — 

tarė. — Jei kas nors nori atsisveikinti su gyvenimu, tą 
tikslą pasiekti yra bent dvidešimt greitesnių ir pąpras- 
tesnių būdų. Gera dozė migdomųjų ir butelis viskio 
tai padarytų akimirksniu. 

Ji ciniškai šyptelėjo. Juodasis humoras buvo bū- 
tina jų darbo dalis, kai tekdavo susidurti su nemalo- 
niais dalykais. 

Tomas greitai pakeitė temą: 

— Kale, gal gali pažiūrėti, kur dirba mus dominan- 
tys Sandhamno sklypų savininkai? Per skubėjimą pa- 
miršau. 

— Minutėlę! 

Ragelyje pasigirdo popieriaus šnarėjimas — Kalė 
vartė savo bylas. 

— Štai. Piteris Grafas dirba internetinių technolo- 
gijų konsultantu. Filipas Falenas turi firmą, prekiau- 
jančią pramonine virtuvių įranga. 

Margitė švilptelėjo. 

— Pramoninė virtuvių įranga stovi restoranuose. O 
gal tas Falenas tiekia savo klientams dar ką nors? - ji 
žvilgrelėjo į savo rankinį laikrodį. — Pats laikas aplan- 


kyti tuos abu ponus. 


Kelionė į Sandhamną užtruko daugiau nei tris ke- 


tvirčius valandos. Iš Stavneso į Sandhamną plaukė ir 


tiesioginiai keltai, su jais užtrukdavo per trisdešimt 
penkias minutes. Tačiau juodu, matyt, įsėdo į tokį, 
kuris stabčiojo prie kiekvienos senutės. 

Pagaliau išvydo Sandhamno uostą. 

Tomas su Margite kantriai laukė eilėje tarp šeimų 
su vaikais ir turistų. Atidavę savo bilietus prie išėjimo 
stovintiems darbuotojams jie pagaliau išlipo iš kelto. 

Krantinėje stovėjo atvykstančių žmonių laukiantys 
atostogautojai. Ant dviračių sėdėjo keletas berniūkš- 
čių, kurie šūkavo ir valgė ledus. Prie kiosko stovėjo 
žmonės ir vartė vakarinius laikraščius. Akies krašteliu 
Tomas pamatė, kad kai kurie straipsniai vis dar atra- 
jojo Sandhamno žmogžudystes. Nepaisant to, uoste 
gyvenimas tekėjo įprasta vaga. 

Tik jame buvo ne tiek daug žmonių. Ir laivų ma- 
žiau. 

Juodu patraukė į salos vakarus. Ten stovėjo abu 
namai, su kurių savininkais norėjo pasikalbėti. Vos 
užmetęs akį į topografinį žemėlapį, Tomas iškart su- 
prato, kas tai per namai. 

Jie ėjo garvele į pietus nuo Strindbergsgordeno, 
vedančia į centrą ir senąją miestelio dalį. Pakeliui pra- 
ėjo pro rudai raudonos spalvos namelį, kuris Tomui 


priminė trobelę iš meduolių. 

Namas buvo kuo puikiausiai išlaikytas ir prižiū- 
rimas, tik labai jau mažutis. Kiemelis aplink namą 
buvo gal dviejų metrų pločio. Prie namo kabėjo vėlia- 
va, visa pietinė siena buvo apaugusi gervuogėmis. Ant 
šakų didelėmis kekėmis sviro tamsiai mėlynos uogos, 
nors buvo dar tik liepos mėnuo. Prie lentinės tvo- 
ros stovėjo dailūs vazonai, prisodinti įvairių augalų. 
Kamputyje spraudėsi mažutė terasa, kurioje teužteko 
vietos stalui ir dviem kėdėms. Greta stovėjo miniatiū- 
rinė medinė pavėsinė apkerpėjusiu stogu. 

Atrodė kaip iš reklaminio bukleto apie vasaros 
atostogas Švedijoje. Jie kirto Ado/f aikštę, kur kasmet 
tradiciškai buvo švenčiamos Joninės. Čia dar tebe- 
stovėjo žolynais puoštos kupolės, tik jau suvytusios 
ir praradusios žalumą. Vieno prie aikštės stovinčio 
namo siena lipo vijoklinė rožė — atrodė kaip rožinis 
fejerverkas. Ko gero, nebuvo tokio namo, kurio ne- 
suptų puikiausi gėlynai ar nuostabūs vijokliai. 

Tomas savęs klausė, ar Sandhamno klimatas pa- 
lankus augalams žiemoti. Šiame žemės kampelyje tur- 
būt nebuvo nė vieno šeimininko, kuris nebūtų viso 
laisvalaikio skyręs savo darželiui puoselėti. Vien lais- 
tymas trunka valandų valandas. 

Jis pasisuko į Margitę. 

— Esi kada buvus Sandhamne? 

— Kadaise seniai seniai. Čia vis plaukia mano 
dukros su draugėmis, sala tarp jaunimo labai po- 
puliari. Mudu su Bertiliu čia jau seniai lankėmės. 
Paskutinį kartą buvome prieš dvidešimt metų, tą 
vidurvasario vakarą saloje knibždėte knibždėjo gir- 
tutėlių paauglių. Bjauru. Pilna prieplauka siautė- 
jančių pacukų ir nė vieno suaugusiojo. 

— Puikiai suprantu, apie ką kalbi, - tarė Tomas. — 
Kai dar dirbau pakrančių apsaugos policijoje, tokius 
tekdavo supakuoti ir vežti namo. Bet man atrodo, 
kad pastaruoju metu girtuoklysčių gerokai sumažė- 
jo. Vidurvasario vakarais dauguma restoranų nedir- 
ba, o ir palapinių miestelių jau nebe tiek daug. 

— Taip, tai turėjo padėti. 

— Ir dar kaip padėjo! Vienais metais orai buvo 
tokie blogi, kad keli jaunuoliai net įsilaužė į polici- 
jos punktą, ieškodami stogo virš galvos. Išėjo toks 
savanoriškas areštas ar kaip jį pavadinti. 

Tomas net susijuokė prisiminęs tą įvykį. 

Juodu ėjo toliau Vesterudo kryptimi. "Tomas 
kiek pasuko iš kelio, norėdamas Margitei parodyti 
Noros namą ir papasakoti, kad ten gyvena jo krikš“ 


tasūnis. 

— Kokia graži tvora! — pasigėrėjo Margitė. — To- 
kių saulučių dar niekur nemačiau. 

— Ja bus aptvėręs dar Noros senelis. Norai šitą 
namą prieš kokius dešimt metų kaip paveldėjimą pa- 
liko seneliai iš motinos pusės, kiek pamenu, ši tvora 
čia stovėjo visada. | 

— Tikra puošmena, — pritariamai linktelėjo Mar- 
gitė. — Gražu, kai žmonės vertina senus rankų darbo 
dalykus. 

— Baigę galėsime užeiti, — pasiūlė Tomas. - Jei tu- 
rėsime laiko, mielai aplankyčiau Simoną. 

Margitė linktelėjo. 

Toliau ėjo tylėdami, kiekvienas paskendęs savo 


mintyse. 

Piterio Grafo namas buvo tipiška šešto dešimtme- 
čio vila. Ją supo didelis smėlingas sklypas, kuriame 
stovėjo sūpuoklės ir augo kelios kalninės pušys. To- 
kių namų apstu žemyninėje šalies dalyje — klasikinių 
vienkiemių, kurie išpopuliarėjo po karo, kai žmonės 
plūstelėjo iš miestų į kaimus. 

Du miegamieji, virtuvė ir svetainė. Mažučiai lan- 
geliai, geltonas medinis fasadas, pilki betoniniai pa- 
matai. Aptvertas balta medine tvora. 

Margitė klausiamai pažvelgė į Tomą ir jis paaiški- 
no, kad ši vieta buvo apstatyta po Antrojo pasaulinio 
karo. Tada už vadinamojo vilų kvartalo ribų buvo su- 
formuoti keli sklypai, skirti į Sandhamną atsikėlusių 
locmanų šeimoms. 

Piteris Grafas buvo kokių trisdešimt penkerių 
metų vyriškis. Jis vilkėjo džinsus ir dėmėtus teniso 
marškinėlius, o žalios dėmės buvo įtartinai panašios 
spalvos, kaip ir mažutis paviljonas sklypo kampe. Ant 
galvos mūvėjo kepuraitę su žinomos sporto prekių 


parduotuvės logotipu. 

Kol Margitė su Tomu artinosi prie Grafų namo, 
Piteris žaidė futbolą su savo kokių trejų metų sūneliu. 
Mažasis vilkėjo tik marškinėliais ir buvo rudas kaip 
šokoladas. Jis sukrykštė iš laimės, kai tėvas tyčia ne- 
pataikė į vartus. Ča 

Margitė su Tomu prisistatę paaiškino, kad turi 
keletą klausimų dėl pastaruoju metu saloje įvykusių 
žmogžudysčių, ir pasiteiravo, ar būtų galima trumpai 
šnektelėti. 

Piteris Grafas nustebo. Taigi jis jau kalbėjęs su 
policininku, kuris buvo atėjęs praeitą savaitę. Tačiau 
liovėsi žaidęs ir pasiūlė jiems atsisėsti. Maloniai pa- 
klausė, ar svečiai norėtų ko nors atsigerti, ir prižadėjo 
kuo išsamiau atsakyti į visus jų klausimus. 

Pokalbis buvo trumpas ir ne itin rezultatyvus. 

Kiki Bergren niekada nebuvo sutikęs. Žmogžu- 
dystės metu jo net nebuvo saloje: buvo keletui dienų 
išvykęs į Smolandą aplankyti uošvių. 

Kiki Bergren pusbrolio irgi niekada nebuvo su- 
tikęs. Apie tuos du žmones težinojo tiek, kiek rašė 
laikraščiai. 

Iomas susimąstęs žiūrėjo į jį. 

Po pietų sklype nutįso ilgi šešėliai. Piteris Grafas 


jau sėdėjo visiškame pavėsyje. Jis lengvai suposi lauko 

kėdėje, kuri spyruokliavo sulig kiekvienu vos pastebi- 
mu kūno judesiu. 

Vyriškis darė malonaus, sąžiningo žmogaus įspū- 
dį. Jis labai nustebo, kad policija atėjo pas jį dar kartą. 

Iš ilgametės policininko darbo patirties Tomas ži- 
nojo, kad pirmu įspūdžiu pasikliauti negalima, tačiau 
nuojauta kuždėjo, kad prieš jį sėdi ne šaltakraujis žu- 
dikas, o paprasčiausias šeimos tėvas. 

— Dieną prieš mirtį Kiki Bergren ieškojo žmogaus 
panašiu vardu kaip jūsiškis. Ar galite įsivaizduoti, ko- 
dėl ji būtų norėjusi su jumis pasikalbėti? 

Vyriškis susimąstė. Palenkė galvą ir pabučiavo sū- 
neliui į kaktytę. Tas jau buvo spėjęs užsiropšti ir įsitai- 
syti tėvui ant kelių. Rudai įdegęs baltapūkis mažylis 
atrodė lyg reklaminis veidas ant populiarių degtukų 
dėžučių. 

— Neįsivaizduoju. Neturiu supratimo, nei kas ji to- 
kia, nei ko jai reikėjo Sandhamne. 

Jis nuoširdžiai nusišypsojo. 

— Tikiuosi, kad manimi tikite. Nežinau, kaip galė- 
čiau jums tai įrodyti. Sakau, pirmą kartą Kiki Bergren 
vardą sužinojau iš laikraščių, kai aprašė žmogžudys“ 
tę, — vyriškis žvilgtelėjo į savo rankinį laikrodį, kuris 


rodė ir dienas. — Prieš kokias dešimt dienų. 

— Esate tikras, kad niekada nebuvote jos sutikęs? — 
paklausė Tomas. 

— Kiek žinau, ne. 

— Gyvenate netoli nuo misionierių namų. 

— Tiesa, kaip ir daugybė kitų žmonių. Be to, tą 
savaitgalį manęs čia nebuvo. 

— Kur buvote per Velykas? Tuo metu dingo jos 
pusbrolis Kristeris Bergrenas, - paaiškino Tomas. 

— Slidinėjau Orėje. Gyvenome Fjelgordeno vieš- 
butyje. 

Vyras susirūpinęs žvelgė į Margitę su Tomu. 

— Niekada nebuvau sutikęs tų žmonių, kaip Dievą 
myliu. 

— Ar žiemą čia būnate? — paklausė Tomas. 

— Ne, niekada. Spalio mėnesį namą užkonservuo- 
jame ir čia atvykstame tik gegužės pabaigoje. Saloje 
būname tik šviesiuoju metų laiku. 

Margitė susiraukė. 

— Ar nepažįstate nieko, kas dirba „Systembola- 
get“? — paklausė. 

— Konkrečiai nieko. Kodėl klausiate? 

Ji paaiškino, kad Kristeris Bergrenas iki mirties 
dirbo „Systembolager“ ir kad juos domina, ar čia nėra 


kokio ryšio su Sandhamnu. 


Ser 


— Į alkoholinių prekių parduotuvę paprastai einu 
tik penktadieniais, — atsakė Piteris Grafas. — Tada sto- 
viu su visais eilėje ir keikiu save, kodėl nenuėjau kurią 
kitą savaitės dieną, — ironiškai mirktelėjo. 

— Ar neturite darbinių reikalų su „Systembola- 
get“? — paklausė Margitė. 

— Jokių. Tarp mūsų klientų nėra nė vienos vals- 
tybinės įmonės. Daugiausia dirbame su mažomis ir 
vidutinio dydžio įmonėmis. Privačiomis, — skubiai 
pridūrė. 

Tomas tylėjo. 

Piteris Grafas nusišypsojo ir išskėtė rankas. 

— Mielai jums padėčiau, bet bijau, kad nieko nau- 
dingo negaliu pasakyti. 

Tomas nusprendė pakeisti temą. 

— O Jonį Almhultą ar pažinojote? 

Vyriškis skeptiškai pažvelgė į Tomą. 

— O kas jis toks? 

— Jo lavonas praeitą savaitę rastas mariose prie Iru- 
vilio pakrantės. Jis buvo vietinis salos gyventojas, dir- 
bo dailide. Dar tapė paveikslus. 

— Deja, ne, nebuvau su juo susidūręs. Mes Sand- 
hamne apsigyvenome neseniai ir su vietiniais dar ma- 


žai pažįstami. Namą nusipirkome geros būklės, tad 

iki šiol dailidės paslaugų neprireikė, tfu, tfu, tfu, — 
tarė ir tris kartus smiliaus krumpliu pabeldė į stalą. 

Mažylis jam ant kelių akivaizdžiai nuobodžiavo ir 
rangėsi kaip kirminukas. 

— Tėveli, noriu žaisti su kamuoliu. Kodėl dėdė ir 
teta neišeina? — berniukas timptelėjo tėvo marški- 
nius. — Tegul jie išeina. 

Tomas nusišypsojo berniukui. 

— Tuoj baigsime, - pažadėjo. — Tik dar vienas da- 
lykas. 

Jis keletą sekundžių žiūrėjo į priešais sėdintį vy- 
riškį. 

— Ar namie laikote žiurkių nuodų? - galiausiai pa- 
klausė. 

- Žiurkių nuodų? - apstulbo Piteris Grafas. 

— Žiurkių nuodų, - pakartojo Margitė. — Norėtu- 
me sužinoti, ar jų turite. 

Vyras pasvarstė, tada atsargiai nukėlė sūnų ant že- 
mės ir pakilo. 

— Turiu paklausti žmonos, - tarė. — Gal ir turime. 

Jis priėjo prie atidarytų lauko durų ir kažką pa- 
šaukė. Tarpduryje pasirodė liekna moteris į storą kasą 
supintais plaukais. Ji klausiamai mostelėjo galva į abu 
sėdinčius pašaliečius. Piteris Grafas jai trumpai nusa- 


kė reikalo esmę. 

— Ana, - paklausė, — ar namie turime žiurkių nuo- 
dų? 

Ji papurtė galvą, bet liko stovėti. 

— O gal? — suabejojo. — Gali būti, kad šiek tiek yra 
rūsyje, žinai, toj mažoj lentynėlėj. 

Ji pasisuko į Tomą su Margite. 

— Ankstesnis šeimininkas rūsyje paliko visokių 
daiktų, leido imti ką norime. Gali būti, kad koks pa- 
kelis ir bus likęs. Pažiūrėti? 

Moteris pradingo name ir po kiek laiko grįžo su 
plastikine dėžute, ant kurios buvo nupieštas įspėja- 
masis ženklas. 

Juodomis raidėmis buvo užrašyta „Graužikų nai- 
kinimo priemonė“. Ji perdavė dėžutę Tomui ir šis at- 
sargiai atidarė dangtelį su apsauga nuo vaikų. Viduje 
buvo mėlynai nudažyti grūdai. 

Jie dar paklausė, su kuo Piteris Grafas saloje ben- 
dravo šią vasarą, ir atsisveikino. Mažylis, netekęs kan- 
trybės, užsižaidė pats. Jiems išeinant nesėkmingai 
bandė atsisėsti ant kamuoliuko. 

— Ne kažin ką tepešėme, - konstatavo Margitė, kai 
nuėjo tiek, kad jų nebūtų galima girdėti. — Jis neturi 
jokio akivaizdaus ryšio, jokio motyvo, tik geležinį ali- 
bi. Ką čia bepridursi... Vienintelis dalykas jo nenau- 


dai — žiurkių nuodai. 

— Ir man taip atrodo, - pritarė Tomas. - O žiurkių 
nuodai namie dar nereiškia, kad esi žudikas. 

Marškinių kampu nusibraukė nuo kaktos prakai- 
tą. Karšta. Nedvelkė nė menkiausias vėjelis, o vakari- 
nio brizo dar reikėjo palaukti. 

Tomas tikrindamasis pažvelgė į Margitę. 

— Pasiruošusi eiti pas Filipą Faleną? 


— O, taip! Rodyk kelią! 

Jie pasuko Fleskbergeto ir kapinių kryptimi. Pake- 
liui praėjo pro šiuolaikiškai atrodančius vasarnamius, 
pastatytus septintame dešimtmetyje ir vėliau. Tipinė 
architektūra, tokia svetima šiai vietai būdingam tra- 
diciniam stiliui. 

Tomui į batus pribyrėjo smėlio — nieko nepada- 
rysi. 

Buvo matyti, kad liepa artėja link pabaigos. Alyvos 
jau buvo seniausiai nužydėjusios, vietoje jų geltonavo 
saulėgrąžos, sviro didžiulės raudonųjų serbentų ke- 
kės. Vienur kitur iš smėlio kyšojo nudžiūvusios žo- 
lės kuokštai, liudydami narsius bandymus įsišaknyti 
netinkamoje vietoje. Viename kitame sode žaliavo 
kuklūs vejos lopinėliai, tačiau daugiausia vyravo gėlių 
darželiai, apsupti amžinų smėlynų. 

Filipo Faleno namas stovėjo tokioje siauroje vieto- 
je, kad nuo vienos pakrantės galėjai matyti kitą. 

Net ir tą krantą, kuriame vos prieš keletą savaičių 
buvo aptiktas Kristerio Bergreno lavonas. 

Tomas su Margite buvo viso labo už dešimties mi- 


nučių kelio pėsčiomis nuo uosto su visais jo laivais ir 

turistais, bet šioje salos pusėje karaliavo palaiminga 
tyla ir ramybė. Medžiuose čiauškėjo paukšteliai, per 
pušų viršūnes skverbėsi saulės šviesa. Buvo pradėju- 
sios sirpti mėlynės ir visi mėlynojai buvo apsipylę ma- 
žomis uogelėmis. a 

Faleno namas stovėjo gražioje vietoje ant uolos, 
vos už kelių metrų nuo plataus, toli į vandenį išsiki- 
šusio prieplaukos liepto. Prie jo stovėjo prišvartuotas 
įspūdingas „Bayliner“ markės motorlaivis. Ant kran- 
to stovėjo didelis medinis pirties kubilas, iš kurio vė- 
rėsi puikiausias marių vaizdas. Iš kitos pusės jį nuo 
smalsių žvilgsnių užstojo elingas“ su dviem mažais 
langeliais. Pro kvadratinį langelį Tomas įžiūrėjo ant 
kablių sukabintus tinklus. 

Vėliava buvo iškelta — tai reiškė, kad namo savi- 
ninkas yra saloje. 

Margitė sustojo prieš namą kaip įkalta. Tomas, 
kuris to ir tikėjosi, plačiai išsišiepė. 

Namas buvo nudažytas rėksminga žalia spalva. 
Būtent — ryškiai žalią. 

Viduryje idiliško archipelago, kur kone visi na- 
mai buvo jaučio kraujo spalvos, šeimininkas nu- 


sprendė savo namą nudažyti žaliai. Tik kampinės 


* Elingas — dengtas pastatas laivams laikyti ir remontuoti. 

sijos buvo baltos — likęs namas nuo apačios iki vir- 
šaus švietė žaliai. Jei ne balti laiptai ir ne baltos kam- 
pinės sijos, būtum galėjęs pamanyti, kad stovi prieš 
didžiulį marcipaninį tortą. Tetrūko cukrinės rožytės 
ant viršaus. 

Margitė pažvelgė į Tomą, o šis tik krestelėjo galvą. 

— Kiekvienam savo... Kiek prisimenu, šitas namas 
visada taip atrodė. 

— Ir prisigalvoja gi žmonės... Tokioje vietoje! — pri- 
blokšta tokio vaizdo šūktelėjo Margitė. 

— Gal jiems gražu. Arba jie visiški daltonikai, — at- 
sakė Tomas. 

— Negi Vermdės bendruomenėje nėra statybos 
priežiūros tarnybos, kuri tartų savo žodį? Juk tokios 
savivalės leisti negalima! 

Tomas truktelėjo pečiais. 

— Manau, kad bandė. O gal jau ir nebesikiša. Žmo- 
nės čia daug ką daro savaip. Nepatikėsi, kiek namų 
pastatyta nepaisant galiojančių statybos taisyklių. 

Margitė ištiesė pirštą ir palietė namo sieną, tarsi 
norėdama įsitikinti, ar dažai tikri, ar palietus liks ant 
piršto. 

— Viešpatėliau tu mano! Tokio dalyko dar nebuvau 


mačiusi. 

Ant durų kabojo plakatas su užrašu „Sveiki atvy- 
kę!“ Ačiū Dievui, bent tas buvo tradicinių spalvų — 
baltas ir mėlynas. 

Vienas langas buvo pravertas, tačiau pasibeldus 
niekas neatsiliepė. Jie, perėjo per namą ir pamatė, 
kad terasos durys uždarytos. Niekur nebuvo nė gyvos 
dvasios. 

Palei visą namo sieną buvo įrengta didžiulė medi- 
nė terasa. Joje dominavo milžiniškas tikmedžio stalas 
ir neįprastai didelė šašlykinė ant ratukų. Kiek toliau 
stovėjo dryžuoti šezlongai. Pro platų vitrininį langą 
buvo matyti prašmatnus minkštų baldų komplek- 
tas, valgomojo stalas su kėdėmis, ant sienos kabojo 
plazminis televizorius. Kiekviename kambario kampe 
stovėjo po „Bang 8< Olufsen“ garso kolonėlę. 

— Čia tai tikrai gali atsipalaiduoti vasaros vakarais, 
ką ir besakyti, — pareiškė Margitė. 

Ji ilgesingai pažvelgė į kubilą, prie kurio prijung- 
tos baltos žarnos kitas galas siekė marias. Tikriausiai 
jį prileidžia jūros vandens. Ant vandens plaukiojo ke- 
turkampis medinis padėklas su trimis taurėmis ir bu- 
teliu viskio. Matyt, šeimininkui visai nerūpėjo, kad jo 
alkoholį gali išgerti kokie atėjūnai. 

Margitė žiūrėjo į šitokią prabangą ir susižavėjusi, 


ir pakraupusi. 

— Norėčiau žinoti, kur lyja tokiais pinigais, kad ga- 
lėtum sau tiek leisti. Visa tai turėjo nepigiai kainuoti. 
Turi arba išlošti milijoną, arba turėti savo firmą. Kaip 
manai? 

— Savo firmą. Esu tikras, kad čia daug kas pirk- 
ta firmos sąskaita, — tarė Tomas. — Sąskaitose, aišku, 
tai įvardyta kaip kokie nors „biuro baldai,“ o ne kaip 
„pirties kubilas į sodybą“ 

Margitė nusikvatojo. 

— Priklauso nuo to, kiek ištampyta tavo sąžinė, — 
ironiškai mirktelėjo Tomas. — Ber tikrai ne viskas Čia 
įsigyta už mokesčių mokėtojų pinigus. Negaliu to įsi- 
vaizduoti. 

Margitė apsidairė. Niekur nebuvo matyti nė gyvos 
dvasios. 

— Ką darom? - paklausė. - Panašu, kad nieko nėra 
namie, o Falenai gali negreitai grįžti. 

— Jei jie mariose, tai tikrai netrukus grįš. Jei būtų 
norėję nakvoti, veikiausiai būtų pasiėmę savo „Bayli- 
ner“ Jie tikriausiai išplaukė mažu laiveliu, - Tomas 
parodė į virves, gulinčias ant prieplaukos liepto. At- 
rodė, kad jos nuo kito laivo. - Tokiu, iš kurio galima 
užmesti tinklus, — pridūrė daugiau pats sau. 


— Nori jų palaukti? — paklausė Margitė. 


PRAŽŪTINGAS VIDURVASARIS 


— Galime ateiti ir vėliau. Nenoriu skambinti dėl 
susitikimo ir taip juos įspėti. Tokius klausimus geriau 
užduoti netikėtai. 

Jis žvilgtelėjo į laikrodį. Jei Falenas mariose, ko 
gero, grįš tik už kelių valandų. 

— Eime kur nors pavalgyti. Tada galėsime užsukti 
pas Norą ir palaukti. Būtų gaila viską mesti, kad mes 
jau čia. 

Eidamas link tvoros Tomas atsisuko ir nusišypsojo 
Margitei. 


— Be to, susipažinsi su mano krikštasūniu. 

— Tomai! 

Simonas išbėgo pro kiemo vartus ir puolė Tomui 
į glėbį. 

— Ar man ką nors atnešei? — viltingai pažvelgė į 
Tomą žvitriomis rudomis akutėmis. 

— Simonai, negražu taip klausti, - Nora priekaiš- 
tingai pažvelgė į sūnų. — Juk šaunu, kad Tomas atėjo 
tavęs aplankyti, nesvarbu, atnešė ką nors ar ne. Tiesa? 

"Tomas pristatė Margitę ir dėkingas sutiko išgerti 
Noros pasiūlyto šalto alaus. Geriau lengvo — juk jie 
darbe. 

Visi susėdo sode ir mėgavosi rožių aromatu, sklin- 
dančiu iš gretimo Signės sodo. Kregždės nardė aukš- 
tai ir žadėjo gerą orą. 

— Kaip sekasi tyrimas? — paklausė Henrikas, pilsty- 
damas alų į bokalus. 

Nora į dubenį pripylė traškučių ir pastatė ant sta- 
lo. Nespėjo nė apsidairyti, kaip Simonas pribėgo ir 
pasičiupo visą saują. Jis šypsojosi taip plačiai, kad net 
buvo matyti apačioje iškritęs dantis. Prieš tokią šyp- 


seną neatsilaikytų niekas. 

Tomas žvilgrelėjo į Margitę, kuri šyptelėjo. 

— Kaip pažiūrėsi, — tarė Margitė. - Žinome, nuo 
ko mirė Kiki Bergren, bet nežinome, kaip ir kodėl. 

— Ir nuo ko? — smalsiai paklausė Henrikas. 

— Nuo žiurkių nuodų, — Tomo atsakymas nuskam- 
bėjo dramatiškiau, nei jis norėjo, ir tiesiog pritrenkė 
šeimininkus. Juodu apstulbę žiūrėjo į jį. 

— Niekada nebūčiau pagalvojęs, kad žmogų galima 
nunuodyti žiurkių nuodais, —- mąsliai tarė Henrikas. 

— Daugumą žmonių galima nunuodyti bet kokiais 
nuodais, jei tik išgers pakankamą dozę, - atsakė Tomas. 

Henrikas suraukė kaktą. 

— Jei gerai pamenu, studijų metu susidūrėme su 
keliais atvejais, kai žmonės bandė nuodytis žiurkių 
nuodais arba varfarinu, bet jiems nepavyko. Pasikan- 
kino, ir tiek. Tam reikia išgerti labai didelę dozę. 

— Tu visiškai teisus, — tarė Tomas. — Pagal teismo 
medicinos ekspertų išvadas, vien žiurkių nuodų ne- 
būtų užtekę, bet ji dar gavo smūgį į galvą, dėl to į 
smegenis išsiliejo kraujas. 

— Tuomet viskas aišku, — atsakė Henrikas. — Jei 
smegenyse prasidėjo kraujavimas, o varfarinas nelei- 
do kraujui krešėti, jos niekas nebūtų išgelbėjęs. Tokiu 


atveju ji turėjo mirti po kelių valandų. 

Jis pasiėmė traškučių ir tęsė: 

— Ar, be nekrešančio kraujo, dar buvo kitų simp- 
tomų? 

— Ant smilkinio buvo mėlynė, kuri atrodė baisiau, 
nei turėtų. 

Henrikas pritariamai linktelėjo. 

— To ir reikėjo tikėtis. Jei kraujas nekreša, visos 
kraujosruvos audiniuose būna gerokai didesnės. Gali 
atrodyti tikrai baisiai. 

Nora bandė apsaugoti traškučių dubenį nuo Si- 
mono antpuolių. 

— Žiurkių nuodai, — pakartojo. - Kaip keista. 

Henrikas pritariamai linktelėjo ir gurkštelėjo alaus. 

— Kita vertus, jų galima lengvai gauti. Jei nesi 
patyręs žudikas ir neturi prieigos prie medicininių 
šaltinių, iš kur galėtum gauti įprastų nuodų, gali pa- 
galvoti, kad bus visai paprasta. Paklausinėk žmones 
gatvėje — dauguma veikiausiai pasakys, kad žiurkių 
nuodai tam puikiausiai tinka. 

Tomas sukluso. 

— Ką turi galvoje, sakydamas „įprastų nuodų '? — 
paklausė prisilenkęs. 

— Na, pavyzdžiui, arsenas arba glikozidai, išgau- 


nami iš paprasčiausių rusmenių. Glikozidais gydoma 


340 


PRAŽUTINGAS VIDURVASARIS 


daug širdies ligų, bet perdozavus galima mirti. Vidu- 
ramžiais seni vienuoliai, norėdami ko nors atsikratyti, 
naudodavo rusmenes, nes jų nuodus sunku aptikti. 

Henrikas nutilo, paėmė dar traškučių ir tęsė: 

— Taip pat veikia ir4morfinas. Truputis morfino 
malšina skausmą, per daug — nužudo. Esama daug 
preparatų, kurių perdozavęs gali mirti. 

— "Tai, jog žudikas pasirinko žiurkių nuodus, rodo, 
kad ne itin gerai nusimanė apie jų poveikį, — tarė 
Margitė. — Kitaip tariant, buvo profanas. 

— Taigi. Žiurkių nuodų lengva įsigyti, o atrodo 
grėsmingai. Bet iš tiesų jie nėra veiksmingi, jei jau, 
taip sakant, sieki tokio rezultato. 

Tomas apmąstė Henriko žodžius. 

— "Tai reiškia, kad mes turime žudiką, kuris rengėsi 
nužudyti, bet nemokėjo to padaryti, — tarė po valan- 
dėlės. 

Henrikas papurtė galvą. 

— Nebūtinai. Gal jis tam nesirengė, tiesiog čiupo, 
kas pasitaikė po ranka. 

— Manai, kad stvėrėsi pirmų pasitaikiusių nuo- 
dų? — perklausė Tomas su skepriška gaidele balse. 

— Na, taip, - atsakė Henrikas. - Jei nesiruoši nieko 


Žudyti ir staiga atsiduri situacijoje, kuri verčia tave tai 

daryti, argi nesistversi to, ką turi namie? „Ką turi, tuo 
duri.“ 

— Ar čia galima įsigyti žiurkių nuodų? — paklausė 
Noros Margitė. 

— Nežinau, ar jų galima įsigyti saloje, — atsakė mo- 
teris. — Bet jei ne, jų tikrai nesunkiai galima nusipirk- 
ti mieste. 

— Žmogui sumaitinti žiurkių nuodų ne taip pa- 
prasta, - pabrėžė Tomas. — Kaip jį priversti suvalgyti 
visą lėkštę mėlynų grūdų, kad tas nieko neįtartų? Ne- 
įmanoma misija. 

Nora nesąmoningai nusiskynė žvyre išdygusį žo- 
lės stiebelį ir apvyniojo jį apie pirštą. Kaktoje įsirėžė 
raukšlės, tarsi moteris bandytų kai ką prisiminti. 

— Atrodo, kad mano ankstyvos vaikystės laikais dar 
buvo skystų žiurkių nuodų, - lėtai ištarė ji. - Pame- 
nu, kaip mama juos laistydavo lauke, o tada statydavo 
butelį viršutinėje virtuvės lentynoje ir prigrasindavo, 
kad jei bent pirštu jį paliesime, šeštadienį niekur nei- 
sime. Jei neklystu, tai buvo tamsiai rudas stiklinis bu- 
telis su etiketėje nupiešta kaukole. 

Margitė išsitiesė ir dėkinga pažvelgė į Norą. 

— Skysti žiurkių nuodai! Ir kaip mes apie tai nepa- 


galvojome! Tai daug ką paaiškina. Tiesiog šliūkšteli 

jų į kavą, arbatą ar kitą gėrimą. Pats paprasčiausias 
būdas sugirdyti žmogui nuodų taip, kad tas nieko ne- 
įtartų. 

Ji kreipėsi į Tomą: 

— Skambinam Kanpai. Tegul surenka apie tai visą 
informaciją. Reikia viską pergalvoti iš naujo. 

Margitė patapšnojo Norai per petį. 

— Puiki mintis, Nora! 

Nora atrodė sutrikusi, bet mielai priėmė pagyrą. 
Tada vėl suraukė kaktą. 

— Kam netikėtai prireikė nužudyti Kiki Bergren, 
jei Kristeris Bergrenas jau ir taip buvo nužudytas? 

Klausimas pakibo ore. 

— Kad vis dar nesame tikri, ar Kristeris Bergrenas 
buvo nužudytas, — tarė Tomas. 

— Ne, — nutęsė Margitė, — bet jei ir buvo, žudi- 
kas tikrai nesitikėjo, kad žmogžudystė išaiškės. Jis ti- 
kriausiai vylėsi, kad Bergreno niekas niekada neras. 
Tas apie juosmenį apjuostas lynas — kitame jo gale 
turėjo būti pririšta kas nors sunkaus, kad kūnas liktų 
jūros dugne. Jei lynas nebūtų atsirišęs, o šiltas vanduo 
nebūtų iškėlęs lavono į paviršių ir atplukdęs į krantą, 
niekas ir nebūtų sužinojęs apie žmogžudystę. 


Tomas linktelėjo. 

— Jei nebūtų nužudę Kiki Bergren, jos pusbrolio 
mirtis veikiausiai būtų įvardyta kaip nelaimingas atsi- 
tikimas, — tarė jis. 

Margitė svarstė toliau: 

— Žudikui nepasisekė su Kristerio Bergreno lavo- 
nu. Staiga išdygsta Kiki Bergren. Ji iš kažkur žino ar 
manosi žinanti, kas nudaigojo jos pusbrolį. Tad at- 
vyksta į Sandhamną ir prispaudžia žudikui uodegą. 

— Tas supanikuoja, — pratęsė Tomas, - ir nuspren- 
džia pašalinti ir Kiki Bergren. 

— Būtent, — pritarė Margitė. 

— O kadangi žudikui Kiki Bergren apsilankymas 
buvo visiškai netikėtas, jis stvėrėsi to, ką turėjo po 
ranka - žiurkių nuodų, - baigė Tomas. 

Margitė patenkinta atsilošė kėdėje. 

„Kuo geriau perprasime žudiką, tuo didesnė tiki- 
mybė išsiaiškinti žmogžudystę“, —- pagalvojo Tomas. 
Paprastai neplanuoti veiksmai palieka daugiau pėdsa- 


kų. Bylos tyrėjams tereikėjo trupučio pagalbos. 


Netrukus atskambino Karina. Tomas suprato, kad 
ji šį tą iškapstė — tai išdavė jos susijaudinęs balsas. 
— „Anticimex“ firmai neprisiskambinau, bet g€- 


rokai panaršiau internete. Aptikau informacijos ap!“ 

septynių rūšių žiurkių nuodus, kurių sudėtyje yra 
varfarino, ir visi parduodami mėlynai nudažytų kvie- 
čių grūdų pavidalu. Kitaip sakant, kaip normalus 
maistinis jaukas. 

— Ir viskas? — Tomas neįstengė nuslėpti nusivyli- 
mo. 

— Kantrybės! - atsakė Karina. Buvo girdėti, kad ji 
savimi patenkinta. - Radau dar kai ką. Šį tą labai įdo- 
maus. Iš tiesų būta graužikų naikinimo priemonės, 
kuri vadinosi „Varfarinas, skysti žiurkių nuodai“ Jie 
buvo pardavinėjami iki 1990 metų gruodžio 31 die- 
nos. Nuo tos dienos uždrausti. 

— Čia jau į temą, — Tomo veidą nušvietė plati šyp- 
sena. 

— Be to, skystis buvo kur kas koncentruotesnis, 
nei dabar pardavinėjami nuodai, - tęsė Karina. — Už- 
draustoji priemonė buvo keturiolika kartų stipresnė. 
Taigi, daug veiksmingesnė. 

"Tomas sužavėtas švilptelėjo. Karina tikrai stropi. 
Prisiminė jos veidą ir jį užliejo džiugus jausmas. 

— Velniškai gerai padirbėjai, Karina, - pagyrė kiek 
sumišęs ir baigė pokalbį. Ragelį padėjo ne iš karto, 
sutrikęs dėl tokios savo reakcijos. Margitės žodžiai su- 


grąžino jį į realybę. 


— Tai viską paaiškina, — tarė ji. — Jei žudikas turėjo 
skystų žiurkių nuodų, tuomet sugirdyti Kiki Bergren 
mirtiną kiekį buvo daug lengviau. 

— Turėjo būti visai paprasta, — pritarė Tomas. — Te- 
reikėjo įmaišyti jų į gėrimą, - jis pribaigė alų ir pakilo. 

— Manau, kad pokalbiui su Filipu Falenu esame 
pasiruošę. Užtenka tik paklausti, ar jis namie turi 


žiurkių nuodų. Skystų, — pamerkė akį Norai. 


Pakalbėjusi su Tomu, Karina užsisvajojo. Jo pa- 
girta mergina net iškaito. Pastarosiomis savaitėmis jis 
daug dažniau atkreipdavo į ją dėmesį nei anksčiau. 

Be to, juodu daug kalbėjosi. Tomas vis skambinda- 
vo ir prašydavo ką nors išsiaiškinti arba paskambinti 
kokiems nors su bylos tyrimu susijusiems žmonėms. 
Kartkartėmis jie netgi pasišnekučiuodavo. 

Tikrai atrodė, kad juodu kiek suartėjo. 

Regis, Tomą sužavėjo jos internete atkapstyta in- 
formacija. Vos aptiko duomenų apie skystus nuodus, 
kaipmat suprato, kad Tomas bus patenkintas. Labai. 
Mergina nekantravo jam paskambinti ir tai pranešti. 

Kai telefono ragelyje išgirdo Tomo balsą, kūnu 
perbėgo šiurpuliukai. Ko gero, jam taip par. Negali 
būti, kad ji viską tik išsigalvoja. 

Kada nors ji paklaus, ar Tomas sutiktų drauge pa- 
vakarieniauti. Artimiausiomis dienomis, kai jis grįš į 
nuovadą. Pietauja, šiaip ar taip, drauge, bet vakarie- 
nė — kur kas ypatingesnis įvykis. 

Į pasimatymą kviesti nedrįso. Dar ne dabar. 

Tyliai švilpaudama pačiupo savo sportinį krepšį ir 
patraukė į sporto klubą. Jei nori įstoti į aukštąją po- 
licijos mokyklą, turi būti sportiškas. Dabar numinti 
dešimt kilometrų treniruokliu jai net tapo maloniu 
vakaro užsiėmimu. Eidama holu Karina pergalingai 


nusišypsojo savo atvaizdui veidrodyje. 

Fleskbergeto pakrantė atrodė kaip išmirusi. Atslū- 
gus lankytojų antplūdžiui vėl įsivyravo ramybė. Prie 
vandens paliktas raudonas plastikinis kastuvėlis liu- 
dijo, kad čia būta šeimų su vaikais. Kitoje vietoje iš 
smėlio kyšojo mėlynas vaikiškas batukas. 

Margitė su Tomu sparčiai perėjo pakrantę ir pa- 
traukė į iškyšulį, kur stovėjo Falenų namas. 

Besiartindami pamatė, kad greta motorlaivio stovi 
dar vienas mėlynas laivelis su prikabinamu varikliu. 
Pro namo langą juos stebėjo moteris, vilkinti šortais 
ir trumpute atvira palaidinuke. Su didžiuliais ant 
kaktos užkeltais saulės akiniais ji atrodė kaip musė. 
Moteris atidarė duris ir priėjo prie tvoros. 

— Ko nors ieškote? 

— Mes iš policijos. Norėtume pasikalbėti su Filipu 
Falenu, jei jis namie. 

"Tomas dėl viso pikto išsitraukė policininko pažymė- 
jimą ir parodė moteriai, kad toji įsitikintų jį sakant tiesą. 

Moteris pažvelgė į jį klausiamu žvilgsniu. Tada per 


petį šūktelėjo į namo pusę: 

— File, atėjo du policininkai, nori su tavimi pasi- 
kalbėti. 

— Kas yra? Kas nors atsitiko? 

— Tik norime užduoti keletą klausimų. Ilgai neuž- 
truksime. i 

"Tomas šyptelėjo, norėdamas nuraminti moterį. 
Margitė tylėjo. Tarpduryje su taure rankoje pasirodė 
Filipas Falenas. 

Falenas buvo apkūnus kokių šešiasdešimt penke- 
rių metų vyriškis. Smarkiai įdegęs, plaukų likučiai ant 
galvos buvo labai trumpai apkirpti, tai pabrėžė kiek 
atlėpusias ausis. Vilkėjo mėlynomis kelnėmis ir bal- 
tais marškiniais, apykaklė buvo atsagstyta, ant kaklo 
ryšėjo raudonos ir baltos spalvų skarelę. 

"Tomas linksmai pagalvojo, kad tetrūksta kapitono 
kepuraitės ir galėtum manyti, jog šeimininkas vaidi- 
na prabangaus Viduržemio jūros kruizinio laivo kapi- 
toną. 

Nieko nenutuokdamas apie Tomo mintis, Filipas 
Falenas nusivedė juos į didelę svetainę su langais į 
jūros pusę. Pasiūlė prisėsti ant prašmatnaus minkš- 
tasuolio, kur vos bebuvo vietos tarp daugybės pagal- 
vėlių. 


"Tarsi sėdėtum lauke, bet ne lauke. 

Vaizdas pro didžiulį panoraminį langą buvo tie- 
siog stulbinantis. Spindinčioje jūroje buvo matyti ne- 
suskaičiuojama daugybė uolų ir salų. 

Ant stiklinio kavos stalelio gulėjo užsienietiški 
žurnalai ir daug nuotraukų albumų su jūros moty- 
vais. Tomas pamatė knygą apie švyturius su įžymaus 
archipelago fotografo Magnuso Rico nuotraukomis. 
Visame kambaryje buvo pilna jūros motyvų. Ant sie- 
nos kabojo laivus vaizduojantys paveikslai, tamsiai 
mėlynos sofos pagalvėlės buvo išmargintos signalinių 
vėliavėlių raštais. Kiekviename kambario kampe sto- 
vėjo po lempą, kurių gaubtai buvo padaryti iš jūrinių 
žemėlapių. Vaizdui baigtumo suteikė kvadratinis vil- 
nonis kilimas, dryžuotas baltomis ir mėlynomis juos- 
tomis, ir nuo lubų kabanti didžiulė žibalinė lempa, 
perdaryta į elektrinę. 

Atrodė, tarsi šeimininkai būtų iššlavę visą laivinin- 
kystės reikmenų parduotuvę. 

Kol Margitė atsisėdusi ant sofos nebyliai stebėjo 
kambario apstatymą, Tomas juodu pristatė ir paaiš- 
kino, ko atėjo. Jis trumpai reziumavo, kaip klostėsi 
įvykiai, atvedę juos pas Filipą Faleną, ir pokalbį pra- 
dėjo klausimu, ar Falenas turėjo kokių nors ryšių sU 


Kristeriu ar Kiki Bergren. 

— Šitų žmonių visiškai nepažįstu, — griežtai at- 
sakė Falenas. — Žinau apie juos tik tiek, kiek rašė 
laikraščiai. Niekada nesu nė vieno jų sutikęs. 

Jis suraukė kaktą ir spoksojo į Tomą ir Margitę 
taip, tarsi jį baisiausiai stebintų, kaip šiuodu su- 
galvojo ieškoti ryšio tarp jo ir žuvusiųjų. 

— Esate tuo tikras? — paklausė Margitė. 

— Aišku. Kitaip to neteigčiau. 

Tomas nusprendė pakeisti temą. 

— Gal galite papasakoti mums apie savo fir- 
mą? — paklausė. — Ar verslas sekasi gerai? 

Filipas Falenas atrodė nustebęs, kad policiją 
domina jo verslo reikalai. 

— Gerai. Galima sakyti, puikiai. Mes tiekiame 
keramiką ir indaploves restoranams bei valgy- 
kloms visoje šalyje. 

— Kiek turite darbuotojų? — paklausė Margitė. 

— Apie penkiasdešimt, — atsakė Falenas. — Fir- 
mą perėmiau iš tėvo ir, žinoma, išplėčiau. Reikia 
žengti koja kojon su laiku. 

— Kur ji yra? — paklausė Tomas. 

— Pati firma yra Sikloje. Bet dirbame visoje 
Švedijoje. Daug garsių restoranų yra mūsų klien- 


tali. 


Filipas Falenas akivaizdžiai didžiavosi savo įmo- 
ne. Nė kiek nesidrovėdamas gyrėsi savo pasiekimais 
ir garsiais klientais. 

Po kiek laiko Tomas vėl pabandė pasukti pokalbį 
prie Sandhamno. 

— Kodėl vasarojate čia? — paklausė. — Turite ryšių 
su salą? 

— Jokios ypatingos priežasties ir nėra. Aštuntame 
dešimtmetyje susižavėjau archipelagu ir nuo to laiko 
visada čia grįžtu. 

— Jau seniai čia gyvenate? 

— Ne, pirmuosius penkiolika metų, kol dukros dar 
buvo mažos, nuomodavomės patalpas Truvilyje. 

— O tada įsigijote šitą namą? 

— Taip. Nusipirkau jį iš senosios ponios Ekman, 
kai ji liko našlė ir nebepajėgė tvarkytis viena. Pasku- 
tiniame dvidešimto amžiaus dešimtmetyje mokėjau 
kapeikas — tada kainos dar toli gražu nebuvo tokios 
kaip dabar, kai visi užsimanė namo archipelage, - jis 
atsilošė į pagalves. - Šiandien galėčiau parduoti namą 
kelis kartus brangiau. Galima sakyti, tai buvo gera in- 
vesticija. Aš turiu uoslę geriems sandoriams, — nusi- 
šypsojo patenkintas savimi. 

— Ar jūsų firma turi ryšių su „Systembolaget“'? — 
paklausė Margitė. 

Filipo Faleno veido išraiška tapo nenusakoma. 

— Verslo — ne. 

— Ar jūsų klientai nesuinteresuoti įsigyti kai ko 
daugiau, ne vien virtuvės įrangos? — tęsė Margitė. 

— Ko? Ką turite galvoje? „ 

— Na, tarkime, pigaus alkoholio. Kontrabandinio. 

— Ką aš žinau. Na ir paklausėte! - įsižeidęs atsakė 
Falenas. 

Margitė žiūrėjo į jį. Taip ilgai, kad jis susinervino 
ir ėmė nevalingai žaisti rankoje laikoma taure. Ant 
kairiojo smilkinio sužibo prakaito lašelis. 

Tomas nusprendė paklausti kitaip. 

— Ar daug laiko praleidžiate savo vasarnamyje? 

— Daug. Mums čia labai patinka. 

— O žiemą irgi atvykstate? Ar lankėtės šįmet per 
Velykas? 

— Kaip ir sakiau, dažnai čia atvažiuojame, — išsisu- 
ko Falenas. 

— Neatsakėte į mano klausimą: ar buvote atvykę 
per Velykas? 

Filipas Falenas žvelgė sutrikęs, tarsi bandydamas 
suprasti, kodėl jo šito klausiama. 

— Labai gali būti. Velykas dažnai švenčiame Sand- 


hamne. 


— Per Velykas dingo Kristeris Bergrenas, — šaltai 
paaiškino Tomas. - Jo lavoną vanduo vėliau išmetė į 
krantą netoli nuo čia. Įsižiūrėjus ta vieta matyti pro 
jūsų virtuvės langą. 

Tomas pakilo ir demonstratyviai nuėjo prie virtu- 
vės lango. Tarp pušų buvo matyti pakrantės juosta, 
prie kurios vandenyje buvo rastas Kristerio Bergreno 
lavonas. 

Falenas pasibaisėjęs papurtė galvą. 

— To Bergreno ar kaip jį ten per Velykas nebuvau 
sutikęs. Kaip niekada nebuvau sutikęs ir tos moters. 
Juk sakau — su šitais žmonėmis neturiu nieko bendra! 

— Ir Jonio Almhulto nepažįstate? Jis gyveno salo- 
je, - jau aštriau paklausė Tomas. 

Filipas Falenas papurtė galvą. 

— Jūs tuo tikras? 

Tomui pasirodė, kad vyriškis šį tą nuslėpė. Valan- 
dėlę Falenas įtemptai galvojo. 

— Gali būti, kad buvau jį sutikęs kartą ar du. Bet 
tikrai negaliu pasakyti, kad jį pažinojau. 

— Tai vis dėlto buvote sutikęs Jonį Almhultą? 

— Gali būti. Nesuprantu, kodėl to klausinėjate. 

Filipas Falenas gurkštelėjo iš taurės, puoštos pa- 


auksuotais burbuliukais. 

— Mus domina viskas, kas susiję su Sandhamne 
nužudytais asmenimis. Jūs tai puikiai suprantate. 

Tomas ištarė šiuos žodžius taip lėtai, kad jie tikrai 
turėjo įstrigti sąmonėje. 

— Ar Jonis Almhultas nėra jums dirbęs? 

— Dirbęs ko? | 

— Jūs geriau už mane žinote. Ar dirbo? 

— Gal kokį kartą ir yra padėjęs. Tiksliai nepamenu. 

Margitė skeptiškai žiūrėjo į jį. 

— Ir viskas? 

— Daugiau nieko neprisimenu. 

— Nesiuntėte jo perduoti kam nors žinutės, kurios 
nenorėjote perduoti pats? 

— Dabar jau visiškai nesuprantu, apie ką kalbate. 

Filipas Falenas įsitempęs sėdėjo sofoje — ankstes- 
nio atsipalaidavimo kaip nebūta. 

— Ar nebuvote jam pavedęs susisiekti su Kiki Ber- 
gren jūsų vardu? 

— Tikrai ne, — skubriai atšovė vyras. 

Tomas svarstė, ar dar klausti ko nors apie Jonį 
Almhultą. Nusprendė, kad daugiau vis tiek nieko ne- 
sužinos, jei neiškvies Faleno į oficialią apklausą. Rei- 
kės apie tai dar pagalvoti. 

Verčiau jis pakeitė taktiką ir pažvelgė tiesiai Fale- 
nui į akis. 

— Ar namie laikote žiurkių nuodų? 

— Šito tai tikrai nežinau. Geriau paklauskite mano 
draugės. Už pirkinius atsakinga Silvija. 

— Ar kada nors name buvo žiurkių? Tai turėtumėte 
žinoti. 

— Gal kokį rudenį ir buvo... Tiksliai neatsimenu. 

— Jei buvo, tai tikrai turėjote nusipirkti Žiurkių 
nuodų. 

— Nežinau, kiek dar turėsiu kartoti! 

— Ką veikėte užpraeitą penktadienį, prieš dešimt 
dienų? - įsiterpė Margitė. 

Įmitusiame Filipo Faleno veide atsispindėjo neti- 
krumas. Jis suraukė kaktą, tarsi bandytų prisiminti, 
kur tądien buvo. 

— Manau, kad buvau namie ir tvarkiau laivą. Vari- 
klis tuščiąja eiga dirbo kažkaip ne taip, tad bandžiau 
jį remontuoti. Kaip tik tą savaitgalį. 

— Ar kas nors gali tai paliudyti? 

— Silvija, aišku. Ji irgi buvo čia. 

— Visą dieną? — pasiteiravo Tomas. 

Filipo Ealeno akys ėmė lakstyti į šalis. 

— Turbūt. Beveik visą. Jei neklystu, ji popiet valan- 
dėlei buvo išvažiavusi dviračiu į „Narų“ barą išgerti 


vyno su draugėmis. Geriau paklauskite jos pačios. 

Kas gali tiksliai prisiminti, ką veikė prieš pusantros 
savaitės. 

Tomas prisilenkė ir kone prikišo veidą prie Eilipo 
Faleno. Nuo vyro smarkiai trenkė rūkalais. 

— Tikrai nepažįstate nei Kristerio Bergreno, nei jo 
pusseserės Kiki? Nė vienas niekada nebuvo pas jus at- 
ėjęs? 

— Ne, juk sakau, kad ne! Manote, nežinau, kas lan- 
kosi mano namuose? — šaižiai atsakė Filipas. 

— Pirmiau sakėte nepažįstantis ir Jonio Almhulto, 
o paskui pasirodė, kad pažįstate. 

— Na, užteks! Ką bandote man prisiūti? Jei taip 
klausinėsite, daugiau nieko nesakysiu be savo advo- 
kato. 

Falenas piktai žiūrėjo į Tomą. 

— Galima daryti ir taip, — sutiko Tomas. — Tačiau 
visiems būtų paprasčiau, jei atsakytumėte į mūsų 
klausimus dabar, kad mes jau čia. 

Filipas Falenas su tuo nesutiko. 

Jis pakilo duodamas ženklą, kad pokalbis baigtas, 
ir raudona nosine nusišluostė kaktą. Tada nuėjo į 
prieškambarį ir demonstratyviai atlapojo duris. 

— Ačiū, kad atėjote. Geros dienos! 

Tarpduryje stovintis storulis Tomui nenoromis 


darė įspūdį. Nesitikėjo, kad Falenas bus toks ryžtin- 

gas. Vyriškis jam iš pradžių pasirodė kaip koks drovus 
ir naivus kaimietis, tokios drąsos iš jo nesitikėjo. Juo- 
lab kai jis taip be ceremonijų nukirto jų pokalbį. 

Juodu pakilo ir žengė link durų. 

Šeimininkas dar kartą raudona nosine persibrau- 
kė kaktą. Tomas, prieš išeidamas pro duris, paskutinį 
kartą tiriamai pažvelgė į jį. 

— Iki pasimatymo, — maloniai atsisveikino. 


Filipas Falenas atsisveikindamas rankos nepadavė. 


Margitė su Tomu atidarė sodo vartelius ir išėjo į 
kelią. Lauke jau buvo atvėsę. Vėjas šnarėjo medžiuo- 
se, kurių pilki kamienai švelniai išsiskyrė mėlynojų 
žalumoje. Tarp pušų kaip purios pagalvės kilo pilkai 
žalių samanų salelės. 

Margitė pažvelgė į rankinį laikrodį. 

— Jau vėlu. Turime žiūrėti, kad spėtume į miesto 
keltą. 

Ji atsisuko ir pažvelgė į namą, iš kurio ką tik išėjo. 

— Ką manai apie tą vyriškį? Tokio pavyzdinio nau- 
jojo turčiaus egzemplioriaus dar nebuvau sutikusi. 
Net nežinau, negi tas tipelis galėtų nužudyti tris žmo- 
nes? 


Tomas, ieškodamas atsakymo, pasikasė kaklą. 

— Sunku pasakyti. Ypatingo pasitikėjimo nekelia. 
Netgi atvirkščiai, man pasirodė, kad jis smarkokai 
nervinosi. Mano galva, turėtume šituo žmogumi pa- 
sidomėti daugiau. Piterį Gratą kol kas galime pamirš- 
ti, bet tas Falenas nėra toks jau nekaltas. 

Jis paskutinį kartą atsisuko į marcipanų spalvos 
namą, tada pažvelgė į laikrodį. 

— Keltas turėtų išplaukti už pusvalandžio. Jei eisi- 


me tiesiai į uostą, laisvai į jį spėsime. 


Trečiadienis, ketvirta savaitė 

Nora smalsiai žvalgėsi aplinkui. Personalo paieš- 
kos agentūra buvo įsikūrusi ssname plytiniame name 
Stokholmo Ofe Ostermalm biurų rajone. Namo įėji- 
mas atitiko pastato dvasią, salė buvo išklota raudonu 
kilimu. Agentūros biuras buvo trečiame aukšte, savo 
laiku čia turėjo gyventi pasiturintys miestelėnai. 

Nieko keista, kad bankas bendradarbiavo su tokia 
pat konservatyvia firma. Finansų pasaulis niekada ne- 
pasižymėjo progresyviomis pažiūromis. 

Nora išvyko rytiniu keltu, kuris išplaukė dešimt 
minučių po šešių. Jautėsi apsimiegojusi, bet vis tiek 
mėgavosi ankstyvu rytmečiu. Lauke buvo nuostabiai 
gaivu, taip gaivu Sandhamne būna tik iki kokios aš- 
tuntos valandos ryto. Kaip malonu kvėpuoti grynu 
rytmečio oru ir mėgautis miegančio archipelago ra- 
mybe! 

Berniukai dieną leis pas senelius, iki ji grįš iš mies- 
to. Henrikas, kaip paprastai, kuisis prie savo laivo: 


Nora nusprendė po pokalbio dar pabindzinėti p0 

parduotuves, kad ji jau čia. Nedažnai tenka pašliau- 
žioti po miestą, o dabar kaip tik vyko vasaros išpar- 
davimas. 

Henrikui pasakė, kad turi vykti į darbą ir sutvar- 
kyti vieną reikalą. Kąjp ir nemelavo, tik pirma laiko 
dar nesakė tiesos. 

Gali būti, kad tas naujas darbas visai ne jai. Tad 
kam bereikalingai ginčytis? 

Priimamajame sėdėjusi sekretorė nuvedė ją į susi- 
rinkimų kambarį, kur stovėjo padėklas su mineraliniu 
vandeniu ir kava. Nora vos garsiai nesusijuokė: patalpa 
iki menkiausių smulkmenų atitiko jos lūkesčius, kaip 
turi atrodyti vadinamųjų galvų medžiotojų biuras. 

Ant raudonmedžio stalo stovėjo vazoje pamerkta 
puokštė puikiausių gėlių. Sienos buvo nukabinėtos 
gražiais paveikslais. Buvo taip jauku ir tvarkinga, kad 
galėjai pasijusti besąs kieno nors bute. 

Nora svarstė, kas bus, jei susidurs su kuo nors iš 
pažįstamų? Ko gero, į pokalbį kvietė ir kitus banko 
Teisės skyriaus darbuotojus. Tikriausiai yra pasitaikę, 
kad jam užtrukus kolegos susitikdavo koridoriuje. Ti- 
kėkimės, jai taip nenutiks. 

Kai Rutgeris Sandelinas įėjo pro duris ir pasisvei- 


kino, pažino jį iš balso. 

Koks neįprastas vardas - Rutgeris. Skambėjo kaip 
koks „raitelis“ anglų kalba. Įsivaizdavo jį kaip sausą 
gyslotą vyrą odiniais batais ir jojiko kelnėmis. O įėjo 
stambokas stilingas kokių penkiasdešimties metų vy- 
riškis žilstančiais plaukais. 

— Dėkoju, kad arvykote, - mandagiai tarė. — Ban- 
kas prašė pakviesti Jus į šį pokalbį, kad galėtų susi- 
daryti objektyvų įspūdį apie jūsų kvalifikaciją. Postai 
neturi būti skiriami šališkai, remiantis vidiniais ryšiais 
ir simpatijomis. 

— Suprantu, - atsakė Nora. Tai kiek paaiškino pa- 
dėtį. 

Tada pradėjo kalbėtis apie darbą Malmėje ir regio- 
ninio padalinio juristui reikalingą kvalifikaciją. 

Atsakinėdama į klausimus Nora pastebėjo riebalų 
dėmelę ant šilkinio Rutgerio kaklaraiščio, puikiai de- 
rančio prie jo marškinių. Veikiausiai apsitaškė pusry- 
čiaudamas, bet dėl to jis atrodė tik dar žmogiškesnis, 
nors jei būtų žinojęs, turbūt būtų pasikeitęs kaklaraištį. 

Nora papasakojo apie save ir ką iki šiol dirbo. Bai- 
gė teisę Upsaloje, ten buvo studentų sąjungos narė. 
Po studijų atliko teismo referentės praktiką. Tada pra- 
dėjo dirbti banke ir ten nuo mokinės pakilo iki savo 


dabartinės pozicijos. 

Jos profesinė karjera buvo aprašyta personalo by- 
loje, tačiau Rutgeris stengėsi viską išsiaiškinti kuo 
tiksliau, tarsi Nora turėtų pereiti į visiškai naują darbą 
jau ne banke. 

Taigi Norai teko asakyti į klausimą apie savo sti- 
priąsias ir silpnąsias puses ir kaip ją apibūdintų kole- 
gos. Turėjo nusakyti, kas jai sunku, sudėtinga ir kaip 
tvarkosi su stresu bei konfliktais darbe. 

Norai švystelėjo mintis, kad paika klausti mažų 
vaikų motinos, kaip ji tvarkosi su stresu ir konflik- 
tais. Jei to nesugebėtum, šeimoje neišgyventum nė 
sekundės. Nėra tokių vaikų, kurie niekad nesiniautų 
tarpusavyje. 

Be to, darbas visu etatu, du šešerių ir dešimties 
metų berniūkščiai ir nenutrūkstantis mokyklos bei 
prailgintos dienos grupės raštelių srautas dėl iškylų, 
mokymo priemonių ir rinkliavų streso keldavo pa- 
kankamai. Ačiū, kad pasidomėjote. 

Staiga Rutgeris Sandelinas paprašė papasakoti apie 
santykius su dabartiniu savo viršininku. Nora viduje 
net susigūžė. 

Ką dabar sakyti? 

Kad Ragnaras Valstenas yra išlepintas nevykėlis, 
dirbantis darbą ne pagal savo nosį? Kad per jo aštrų 

liežuvį niekas nenori su juo bendrauti ir turėti rei- 
kalų? Kad pradėjusi dirbi matė, kaip jis išėdė vieną 
vyresnę kolegę? 

Valandėlę ji svarstė, ką čia pasakius. 

— Mūsų santykiai pakankamai geri, kaip ir dau- 
gumos kitų kolegų, — atsargiai tarė. Kalbėjo vis ty- 
liau, karštligiškai ieškodama, kaip čia neutraliau pasa- 
kius. — Jis ne toks vadovas, kuris visur kišasi. Galime 
dirbti pagal savo atsakomybę. 

Paskutinis sakinys nuskambėjo kvailai, ji iškart pa- 
sigailėjo taip pasakiusi. 

— Žinoma, jis turi daug darbo su kitais svarbiais 
banko reikalais, — negrabiai pridūrė. 

Atrodo, Rutgeris Sandelinas pajuto jos bandymą 
laviruoti ir raminamai nusišypsojo. Jis pasilenkė ir pa- 
žvelgė Norai į akis. 

— Būsiu su jumis atviras. Prisiklausiau įvairiausių 
nuomonių apie Ragnarą Valsteną ir jo gebėjimus va- 
dovauti Teisės skyriui. 

Nora prikando lūpą. Tai jos ausiai nuskambėjo 
pernelyg maloniai, kad būtų tiesa. Darbo su tuo tipu 
jai jau buvo per akis. 

Po kokios valandos pokalbio Rutgeris Sandelinas 
staiga paklausė, ką dirba jos vyras ir ar yra patenkintas 


savo darbu. 

— Jis yra Danderydo ligoninės radiologas. Jam ten 
patinka, — atsakė Nora. 

— O ką jis mano apie kraustymąsi į Malmę? 

— Kol kas konkrečiai to nesvarstėme, tačiau jis ti- 
krai nesunkiai rastų darbo kokioje nors netoli esan- 
čioje ligoninėje. 

Rutgeris Sandelinas acsilošė ir sudėjo rankas. Atro- 
dė kaip koks senas viduramžių magistras. 

— Imantis tokio dalyko labai svarbu tarpusavio su- 
tarimas. Persikraustyti su visa šeima — didžiulis poky- 
tis. Todėl būtina, kad visi būtumėte vieningi ir kaip 
galėdami stengtumėtės adaptuotis naujoje aplinkoje. 

Jis atidžiai pažvelgė į moterį. 

— Manote, kad jūsų vyras pritartų tokiems poky- 
čiams? 

Nora nurijo seiles. 

Pagal Sandelino pasakojimą, naujasis darbas būtų 
fantastiškas. Įdomios užduotys, geros darbo sąlygos ir 
puikus karjeros šuolis. Bankas apmokėtų visas kraus- 
tymosi išlaidas ir padėtų susirasti naują butą. Be to, 
Eresundo regione virte virė gyvenimas. Naujasis tiltas 
į Daniją Pietų Švediją tiesiog atgaivino. Staiga atsi- 
vėrė visas žemynas: pora valandų automobiliu — ir tu 
jau Europoje. Berniukai bus sužavėti, kad gyvens taip 


arti legolendo. 

Kokia viliojanti perspektyva - automobiliu nulėk- 
ti iki Kopenhagos ir susiėmus už rankučių vaikščioti 
po Sirgget. 

— Reikia apie tai pasikalbėti, bet Henrikui tikrai 
patiktų kraustytis kitur ir patirti ką nors nauja. 

Nora slapčia už nugaros sukryžiavo du pirštus, 
nors ir suprato, kad tai vaikiška. 

Rutgeris Sandelinas džiugiai nusišypsojo ir baigė 
pokalbį: 

— Miela Nora, jūsų reputacija banke - puiki. Ma- 
gnusas Vestingas, būsimas pietų regiono direktorius, 
yra girdėjęs apie jus daug gera ir mano, kad esate tin- 
kamiausia kandidatė į šią vietą. Jei norite, galite su juo 
susitikti. O aš parašysiu ataskaitą Personalo skyriui. 

Atsisveikinusi su Rutgeriu Sandelinu, Nora ir 
džiūgavo, ir jautėsi prislėgta. Kaip reikės įtikinti Hen- 
riką kraustytis į Malmę? Ji taip norėjo to naujo darbo! 

Nora nužygiavo į kavinę ir užsisakė latės. Jei Hen- 
rikas gautų tokį pasiūlymą, viskas būtų aišku be kal- 
bų. Tiek jam, tiek visiems kitiems atrodytų savaime 
suprantama, kad ji turi susirinkti daiktus ir kraustytis 
su juo. Tačiau atvirkščias variantas jau nebebuvo 52- 


vaime suprantamas. 


* Pėsčiųjų alėja Kopenhagos centre. 

Nora impulsyviai surinko Henriko numerį, norė- 
dama išgirsti jo balsą. Pastarosiomis dienomis juodu 
pratarė vienas kitam gal porą žodžių, kalbėjosi tik 
apie vaikų reikalus. Deja, jo mobilusis telefonas buvo 
išjungtas, iš karto įsijungė balso paštas. 


Veikiausiai jis buriavo. Kaip visada. 

Kaip Tomas pagaliau popiet sužinojo, teismo me- 
dicinos ekspertų nuomone, Jonis Almhultas veikiau- 
siai bus iškritęs iš laivo jau sekmadienio vakarą. 

Paprastai skenduolis iškyla į paviršių per savaitę, 
bet vasarą, ypač kai jūros vanduo toks neįprastai šil- 
tas, jį galėjo iškelti vos po kelių dienų. 

Lavoną rado jau ketvirtadienį, tad mažai tikėtina, 
kad jis bus paskendęs vėliau nei sekmadienį, kai jį 
paskutinį kartą dar matė gyvą. Taigi Jonis Almhultas 
turėjo būti Suomijos kelte, kuris devynioliktą valandą 
išplaukė iš Stadsgordeno. 

„Cinderella“ septynioliktą valandą atplaukė į 
Strando kelią. Taigi, Almhultas turėjo pakankamai 
laiko Skeppsbrokajen krantine nueiti prie Suomijos 
keltų. 

Prieš pietus Margitė su Tomu nuovadoje dar kartą 
aptarė pokalbį su Falenu. Abu vienbalsiai nutarė, kad 
šiuo tipeliu reikia pasidomėti išsamiau. Kalė susisiekė 
su Ekonominių nusikaltimų skyriumi ir paprašė p2“ 


dėti patikrinti Faleno verslą. Kaip ir nuovadoje, t€P 

daug kas atostogavo, tačiau pažadėjo iki savaitės pa- 
baigos ką nors atsiųsti. Iki tol reikėjo susidaryti vaiz- 
dą, ką pastaruoju metu veikė pats Falenas. 

Tomas pasiėmė dar vieną puodelį arbatos ir nuė- 
jo į savo kabinetą. Buvo truputis po keturių. Jis nu- 
sprendė paskambinti Filipui Falenui ir pasiteirauti, 
kur šis buvo praeitą savaitę nuo sekmadienio iki ke- 
tvirtadienio, kai Almhultas buvo dingęs, kol jo lavoną 
išplukdė Truvilio pakrantėje. 


Filipas Falenas atsiliepė iš karto, lyg būtų sėdėjęs 
prie telefono ir laukęs skambučio. 

Išgirdęs, kas skambina, paniuro. 

— Ar galite pasakyti, kur buvote praeitą savaitę nuo 
sekmadienio iki ketvirtadienio ryto? — paklausė To- 
mas. 

— Nesuprantu, kodėl policijai tai parūpo, — su- 
šnypštė Falenas. 

— Jums ir nereikia suprasti, - atkirto Tomas. — Pra- 
šau tiesiog atsakyti į klausimą. 

— Nuo antradienio iki ketvirtadienio buvau Sand- 
hamne. 

— O sekmadienį ir pirmadienį? — spaudė Tomas. 

— Turėjau reikalų, todėl sekmadienį rytiniu keltu 


išplaukiau į miestą. 

— Ir ką ten veikėte? 

— Buvau savo biure. Turėjau sutvarkyti porą rei- 
kalų. 

— Kiek laiko praleidote biure? 

Filipas Falenas demonstratyviai atsiduso. 

— Tiksliai neatsimenu. Gal porą valandų. Paklaus- 
kite mano sekretorės, ji pasakys konkrečiau. Sekre- 
torė buvo su manimi ir man padėjo, nors ir buvo sa- 
vaitgalis. 

— Kada išėjote iš biuro? 

— Jei gerai pamenu, apie pusę šešių. 

— Ir ką veikėte tada? 

— Nuvažiavau namo į butą. Pavakarieniavau ir dar 
kiek pažiūrėjau televizorių. 

— Kur yra jūsų butas? 

— Vasastane. 

— Ar visą vakarą prabuvote namie? 

— Taip. Niekur nebuvau išėjęs. 

— O kada vėl grįžote į Sandhamną? 

— Pirmadienį. 

— Ar atsimenate kelintą valandą atplaukėte į Sand- 
hamną? 

— Manau, kad netrukus po pietų. 


Tada Filipui Falenui trūko kantrybė. 

— Čia kas? Apklausa? Juk jau vakar sakiau, kad ap- 
klausoje dalyvausiu tik su savo advokatu. 

Tomas pabandė nuraminti įširdusį vyriškį: 

— Turiu tik porą klausimėlių. Visiems būtų pa- 
prasčiau, jeigu juos išgiaiškinčiau dabar telefonu, kad 
jums nereikėtų specialiai dėl to vykti į miestą. 

Kitame gale stojo tyla. Tomas savęs klausė, ar tik 
Falenas nebus padėjęs ragelio, bet paskui pagalvojo, 
kad jis tikrai nedrįstų numesti ragelio kalbėdamasis 
su policininku. 

— Gerai jau, bet šis klausimas bus paskutinis, — ga- 
liausiai nenoromis iškošė. 

— Ar kas nors gali paliudyti, kad sekmadienio va- 
karą ir visą naktį jūs tikrai buvote savo bute? 

— Ne, niekas. 

Ragelyje pasigirdo pypsėjimas. Filipas Falenas nu- 
traukė pokalbį. 

Nora sėdėjo banke prie savo darbo stalo. 

Akivaizdu - atostogų metas, didžiulis biuro kabi- 
netas atrodė kaip išmiręs. Nė vieno kolegos juristo, 
dauguma kompiuterių išjungti. 

Septintame aukšte, kur buvo įsikūręs Teisės sky- 
rius, tvyrojo palaiminga tyla. Tiesiai virš jų sėdėjo 
valdžia. Ten dirbo visi šulai, sienos buvo nukabinėtos 
buvusių banko direktorių portretais. 

Šalia ekrano stovėjo puodelis su jau gerokai pravė- 
susia iš kavinės atsinešta late. Per minias fotoaparatais 
ginkluotų turistų į banką įkaitusiais Stokholmo šali- 
gatviais atėjo per penkiolika minučių. 

Vis galvojo apie Filipą Faleną, tą vyriškį, pas kurį 
vakar ėjo Tomas su savo kolege. Visas tas reikalas ne- 
davė Norai ramybės. Kad jau buvo mieste, galėjo juo 
pasidomėti. Pasivaikščios ir apsipirks vėliau. 

Prisijungė prie interneto ir naršyklėje greitai susi- 
rado Vermdės bendruomenės registrų centro telefono 
numerį. 

Atsiliepė jaunatviškas vyriškas balsas ir mandagiai 


paklausė, kuo galėtų padėti. 


372 


PRAŽUŪTINGAS VIDURVASARIS 


— Ar galite pasakyti, kam priklauso žemės sklypas, 
jei aš jums nurodyčiau to objekto kadastro numerį? 

— Žinoma. Kur tas sklypas yra? 

— Sandhamne. 

Nora padiktavo jaągp numerį iš Sandhamno topo- 
grahnio žemėlapio. Visi salos namai buvo sužymėti 
pagal Eknės numeraciją. Taip buvo todėl, kad anks- 
čiau Sandhamnas priklausė Eknės, šiauriau esančios 
archipelago salos, jurisdikcijai. Tik dvidešimtame 
amžiuje Sandhamnas įgijo savivaldą, bet sklypai ir to- 
liau buvo žymimi pagal senąją tvarką. 

— Sekundėlę! 

Kitame gale stojo tyla. Nora gurkštelėjo pravėsu- 
sios kavos su pienu. 

Ragelyje vėl pasigirdo balsas: 

— Matau, kad šitas sklypas priklauso akcinei ben- 
drovei. 

Nora pakėlė antakius. Mac kaip! Filipas Falenas 
savo prašmatnų namą išlaikė firmos sąskaita! Moteris 
savęs klausė, ar jis, pagal galiojančius įstatymus, mo- 
kėjo savo firmai nuomą už namą, kad jame gyveno 
geriausiu atostogų sezono metu? 

Tikriausiai ne. 


— Kaip vadinasi akcinė bendrovė? 


— „Fahlėn x Co“ 

Ta pati firma, kuri priklausė Falenui ir kurios var- 
du jis vykdė savo verslą. 

— Ar žinote įmonės registracijos numerį? 

— Žinoma. 

Vyras Norai padiktavo dešimties skaitmenų nu- 
merį ir ši tai rūpestingai užsirašė. Jis padės jai gauti 
daug įdomios informacijos. 

Tada moteris atsidarė Patentų ir registrų biuro sve- 
tainę. Joje buvo prieiga prie Prekybos ir verslo regis- 
tro bei visų Švedijos bendrovių duomenų bazės. Jos 
bankas turėjo abonementą, galėjo naudotis duomenų 
bazėmis ir gauti visą slaptą informaciją, taigi Nora 
nesunkiai rado viešus duomenis — Prekybos registro 
įrašus ir metinį balansą. 

Ji greitai suvedė gautąjį numerį. 

Jau po kelių sekundžių ekrane pasirodė naujau- 
sias metinis balansas. Ji atsispausdino dokumentą ir 
pastarųjų devynerių metų duomenis. Dėl viso pikto 
atsispausdino ir pastarųjų penkerių metų Prekybos 
registro įrašus, kad išsiaiškintų buvusius įmonės di- 
rektorius ir asmeninius jų duomenis. 

Prekybos registre ji taip pat sužinojo, kokią veiklą 
įmonė vykdo. 


PRAŽŪTiNGAS VIDURVASAR!S 


Tada išėjo iš Registrų biuro interneto svetainės ir 
prisijungė prie Finansinės informacijos, sutrumpintai 
FI, duomenų bazių. Prie jų jos bankas taip pat turėjo 
prieigą. Duomenų bazėje buvo įmonių likvidumo ir 
kitų finansinių rodiklių duomenys;-FI duomenų ba- 
zėse buvo kaupiami duomenys apie visus: ar tai būtų 
įmonė, ar privatus asmuo. Labai naudingas šaltinis, 
padedantis susidaryti vaizdą apie įmonės kreditingu- 
mą. Nuo tų, kam prieinamos FI duomenų bazės, be- 
maž nieko nenuslėpsi. 

FI duomenų bazių duomenimis, įmonei „Fahlėn 
čc Co“ sekėsi puikiai. Nebuvo jokių įrašų dėl vėluo- 
jančių atsiskaitymų, firma nebuvo skolinga mokes- 
čių, jos kreditingumas buvo vertinamas labai gerai dėl 
didelio likvidumo ir mažų įsiskolinimų. Finansiniai 
įmonės reikalai buvo nepriekaištingi. 

Visą surinktą medžiagą - storą lapų pluoštą - Nora 
susegė į mėlyną segtuvą ir įsidėjo į rankinę. Tada iš- 
jungė kompiuterį ir patraukė prie liftų. 

Pats laikas eiti į Strando kelią, jei nori spėti į arti- 


miausią keltą į Sandhamną. 

„Cinderella“ kaip visada buvo sausakimša į archipe- 
lagą vykstančių žmonių, tačiau tai buvo vakarinis kel- 
tas, kuriuo dažniausiai plaukdavo iš darbo grįžtantys 
žmonės ir vėlyvi lankytojai, tad Nora be vargo susirado 
atokų staliuką, kur galėjo išskleisti savo popierius. 

Ji išsiėmė mėlynąjį segtuvą ir pradėjo studijuoti 
pastarųjų dešimties metų „Fahlėn 8z Co“ įmonės vers- 
lo rezultatus. 

Kaip banko teisininkė, Nora buvo pratusi analizuo- 
ti metinius rezultatus ir balansą, be to, ji visada pui- 
kiai perprasdavo skaičius. Ji turėjo ir savo seną kišeninį 
skaičiuotuvą, kuriuo visada naudodavosi, kai tekdavo 
patikrinti skaičiavimus. 

Moteris nusprendė pirmiausia pasigilinti į pasta- 
rųjų penkerių metų įmonės pelningumo rodiklius. 
Paskui peržiūrės sąnaudas, kad galėtų susidaryti vaizdą 
apie jų pelno maržą. 

Ji jau seniai žinojo, kad viešbučių ir restoranų verslo 
pelno marža ne per didžiausia. Tikriausiai tas pats g2“ 


liojo ir jų tiekėjams. 

Greitai ir metodiškai Nora suskaičiavo kiekvienų 
metų pelno procentus, jos pirštai vikriai bėgiojo apa- 
račiuko klavišais, o užrašų knygutė pildėsi sumų ir 
skaičiavimų. 

Po valandėlės atėją metas atlygiui, tad ji nuėjo į 
kavinę nusipirkti šalto alaus. Linktelėjo keliems pa- 
žįstamiems iš Sandhamno ir trumpai šnektelėjo su 
jaunuoliu, stovinčiu prie kasos. Nė tas nesusilaikė ne- 
pakomentavęs Sandhamno žmogžudysčių. 

Apie jas vis dar buvo kalbama. 

Grįžusi į savo vietą Nora analizavo toliau. Pamažu 
pradėjo ryškėti tam tikra tendencija ir, kuo daugiau 
skaičių Nora vedė į savo kišeninį skaičiuotuvą, tuo ji 
darėsi aiškesnė. 

Reikia apie tai papasakoti Tomui. 

Ji pasiėmė mobilųjį telefoną ir surinko jo numerį. 

Vyras atsiliepė jau po pirmo signalo. 

— Tomas, — trumpai drūtai prisistatė maloniu balsu. 

— Čia Nora. Man atrodo, kad aptikau kai ką labai 
įdomaus apie Faleno firmą. Turi kuo greičiau tai pa- 
matyti. 

— Kur esi? 

— Kelte, grįžtu į Sandhamną, švartuosimės maž- 


daug po pusvalandžio. Ką veiki šiandien vakare? 

— Šiaip ketinau likti mieste, — lėtai atsakė jis. — 
Kita vertus, būtų visai šaunu ištrūkti iš širo nežmo- 
niško karščio. 

— Jei arplauksi, kviečiu tave pavalgyti „Buriuotojų“ 
restorane. Bistro, - gundė Nora. 

Norėjo aptarti su juo šį tą daugiau, ne tik Filipo 
Faleno verslą. Būtinai norėjo papasakoti apie savo su- 
sitikimą su Rutgeriu Sandelinu. Jai buvo svarbu suži- 
noti vyrišką nuomonę, prieš susiremiant su Henriku. 

— Tikrai turi pamatyti šitą medžiagą. Telefonu pa- 
aiškinti negaliu, pernelyg sudėtinga, - pridūrė ji. 

Tomas kitame gale tyliai nusijuokė. 

— Kodėl gi ne! Galėsiu atvykti tik paskutiniu kel- 
tu, anksčiau nespėsiu. Manau, iš Stavneso jis išvyksta 
apie pusę aštuonių. Vėlyva bus vakarienė. 

— Nieko, — patenkinta atsakė Nora. — Pusę devy- 
nių lauksiu tavęs ant laiptų. 


56 skyrius 


„Seglarhotellet Skargardsbistro“, vadinamas „Bu- 
riuotojų restoranu, atsirado pamažu besiplečiant 
senajam klubui, kuris jau per šimtą metų buvo pa- 
grindinis uosto statinys. 

Rudai raudoname pastate su dantytu bokštu buvo 
įsikūręs KŠBK regarų biuras ir uosto valdyba. Be to, 
čia buvo ir viešbučio kambarių. Per šimtmetį nuo 
atidarymo jame lankėsi nesuskaičiuojama daugybė 
buriuotojų. Jei tik sienos galėtų kalbėti, pripasako- 
tų gyvą galybę pikantiškų istorijų apie karūnuotus 
asmenis ir aukštuomenės atstovus. Per tuos metus 
restoranui vadovavo daugybė virėjų: nuo legendinio 
Okės Kristersono, dirbusio aštuntame ir devintame 
dešimtmečiuose, iki mažiau žinomo narkotikų virėjo 
Flemingo Bromano. 

Tomui išlipus prieplaukoje, Nora jau laukė apa- 
čioje prie bistro laiptų. Iš tolo draugą išdavė energin- 
ga eisena ir ji dar sykį pasigėrėjo, koks jis patrauklus. 


Nors Tomas visiškai neskyrė dėmesio aprangai, ką 

beapsivilkdavo, viskas jam kuo puikiausiai tikdavo. 
Šįvakar jis vilkėjo nuskalbrais džinsais ir buvo užsi- 
dėjęs pilotų stiliaus akinius nuo saulės. 

Nora matė, kaip kelios kikenančios dvidešim- 
tmetės atsisuko jam pavymui. Tomas, aišku, nieko 
nepastebėjo. 

Pamatęs Norą, vyriškis nušvito. Ši jam atsimo- 
kėjo širdingai apkabindama. 

— Kaip sekasi? Pavargęs? Alkanas? — pasisveikino 
Nora ir net nepastebėjo, kad vieną po kito išpyš- 
kino tris klausimus, neduodama jam nė prasižioti. 
Moteris patapšnojo sau per pilvą. —- Aš jau pusalka- 
nė. Eime vidun! 

Čia pat apsisuko ir pirma užlipo laiptais. Res- 
torano administratorė juoda suknele nuvedė juos 
prie staliuko, nuo kurio atsivėrė vaizdas į visą uostą. 
Abiem davė po meniu ir nuėjo. 

Nora alkanu žvilgsniu ėmėsi studijuoti valgia- 
raštį. Dominavo žuvis, bet buvo ir viliojančių mė- 
sos patiekalų. 

— Jau išsirinkai? — paklausė Tomo. — Nepamiršk, 
kad aš tave vaišinu, kaip žadėjau. 

— Aš ir taip žinau, ką valgysiu. Atsidūręs čia gali 
valgyti tik vieną patiekalą. 

— Ar galiu paklausti, kokį? — šypsodamasi pa- 
klausė Nora. Ji puikiai žinojo, kur jis suka. 

— Aišku, kad „Buriuotojų“ skrebutį, ką dar? 

„Buriuotojų“ skrebučiai čia buvo gaminami jau 
nuo neatmenamų ląikų. Tai buvo didelis gaba- 
las jautienos išpjovos, patiekiamas ant skrudintos 
duonos ir gausiai apipiltas Berno padažu. Su kalnu 
gruzdintų bulvyčių. 

— Ne pars sveikiausias maistas, - paerzino Nora. 

— Ber kaip skanu! - atsakė Tomas. - Galima? 

Padavėja priėmė užsakymą ir Noros pageida- 
vimu įpylė jiedviem australiško raudonojo Merlo: 
vyno. Tomas ilgiau nebeįstengė susiturėti nepa- 
smalsavęs: 

— Na, pasakok: ką iškapstei apie Filipo Faleno 
įmonę? 

Nora išsitraukė mėlynąjį segtuvą ir užrašinę su 
savo skaičiavimais. Papasakojo, kaip rinko duome- 
nis ir ko ieškojo. 

— Žiūrėk! — tarė ir ištraukė vieną lapą, kuriame 
pieštuku stulpeliais buvo surašyti skaičiai. — Ilgą 
laiką firmos apyvarta buvo bemaž vienoda, nekito 
ir pelno marža. Be žymesnių nuokrypių. O prieš 


penkerius metus apyvarta staiga stipriai pašoko, 

pelningumas padidėjo daugiau kaip trimis šimtais 
procentų, — pieštuku pabraukė skaičių 300. 

— Ir ką tai reiškia? — paklausė Tomas. 

— Kad staiga firma pradėjo gauti daug daugiau 
pajamų, nei turėjo sąnaudų. 

Nora gurkštelėjo vandens ir tęsė: 

— Paprastai išaugus firmos pajamoms padidėja 
ir sąnaudos — taip jau yra. Aišku, įmanoma suda- 
ryti daugiau sandorių, o sąnaudos gali išlikti kaip 
buvusios; bet nenormalu, kad pajamos padidė- 
ja taip drastiškai, o sąnaudos — ne. Prekes reikia 
pristatyti — tai tikrai reikalauja sąnaudų. O Filipo 
Faleno firmoje viskas atvirkščiai. 

Ji parodė kitą lapą su skaičiais. 

— Štai, staiga pajamos pašoka kur kas labiau nei 
sąnaudos, o logiško paaiškinimo nėra. Kiek ma- 
tau iš metinio balanso, jis nei pirko kitą firmą, nei 
sudarė kokių reikšmingų naujų sutarčių. Nėra ka- 
pitalo prieaugio ar panašių pajamų, kuo galėtum 
paaiškinti tokį šuolį. Lyg geroji fėja būtų moste- 
lėjusi burtų lazdele, ir Falenui staiga pradėjo lyti 
pinigais. 

Tomas susikaupęs žiūrėjo į Norą. 


— Tęsk! Aš klausau. 

— Be to, firma pradėjo mokėti daug didesnius 
dividendus akcininkams, tai yra tam pačiam Fi- 
lipui Falenui. Anksčiau jis tenkindavosi kur kas 
menkesnėmis išmokomis, o pastaruoju metu vis 
nusiurbia iš įmonės įspūdingas sumas. Firmai tai 
nė motais, kai dirba taip žvėriškai pelningai. 

— Ir kaip tai paaiškintum? 

Nora pakėlė akis nuo skaičių ir įdėmiai pažvelgė 
į Tomą. 

— Mano teorija būtų tokia: jis savo viešbučių ir 
restoranų verslo klientams, be įprastų prekių, tiekia 
dar ką nors. 

— Pavyzdžiui, kontrabandinį alkoholį! —- sušuko 
Tomas. 

Nora linktelėjo. 

— Pavyzdžiui. Tokiu atveju kontrabandinių pre- 
kių įsigijimo sąnaudų — to, ką sumoka už kontra- 
bandinį alkoholį, — rodyti buhalterinėje apskaitoje 
jis negali. 

Tomas pritariamai linktelėjo, kišdamas burnon 
paskutines gruzdintas bulvytes. Jo lėkštė jau buvo 
švarutėlė, be lašelio padažo. 

— Suprantama. Būtų sunku tai paaiškinti mo- 
kesčių inspekcijai, — ironiškai šyptelėjo ir toliau 


įdėmiai klausėsi Noros aiškinimo. 

— Būtent. Taip pat jis turėjo sugalvoti, kaip le- 
galizuoti papildomas pajamas. Neprotinga sklai- 
dytis dideliais juodaisiais pinigais. Ką daryti, kad 
mokesčių inspekcija nesuuostų? Juk bankai dabar 
privalo pranešti apie visas klientų lėšas. Taigi, rei- 
kėjo sugalvoti, kaip pagrįsti iš šalies gaunamas pa- 
jamas. 

Tomas padėjo peilį su šakute ir nugėrė vyno. 

— Logiška! 

— Galėčiau įsivaizduoti tokią schemą: Filipas 
Falenas kontrabandines prekes perkantiems resto- 
ranams išrašo didesnes sąskaitas. Tai reiškia, kad 
labai padidina savo nuolat tiekiamų prekių kainas, 
kas nėra draudžiama. Taip restoranai per sąskaitas 
už prekes gali apskaityti kontrabandinio alkoholio 
įsigijimo sąnaudas, o Filipo Faleno firma taip gali 
pagrįsti savo labai išaugusias pajamas bei pasakiš- 
ką pelną. Pelną firma atiduoda savininkui Filipui 
Falenui, o jis už dalį gautų pinigų įsigyja kontra- 
bandinio alkoholio. 

Nora triumfuodama pažvelgė į Tomą ir ištraukė 
dar vieną skaičiavimų lapą. 

— Abra kadabra — ir juodųjų pinigų kaip nebū- 


ta! 

Tomas atsilošė ir sunėrė už galvos rankas. Noros 
teorija buvo išties įdomi, be to, ji daug ką paaiški- 
no. Jis vėl prisiminė Agnetos Ahlin žodžius. „Sand- 
hamne guli pinigai“, - sakiusi ji Kiki. Ar turėjo gal- 
voje juoduosius Faleno pinigus? 

Nora padėjo ant stalo dar vieną skaičių prirašytą 
lapą. 

— Čia dar ne viskas. Labai išaugo ir valdybos na- 
riams mokamas atlygis. 

— Tais pačiais metais kaip ir kita? 

Nora parvirtindama linktelėjo. 

— Daug metų valdybos nariai tenkinosi penkias- 
dešimties kronų dydžio premijomis. Prieš ketverius 
metus suma padidėjo iki šešių šimtų tūkstančių 
kronų vienam valdybos nariui per metus. 

Tomas tyliai švilprelėjo. Šeši šimtai tūkstančių 
kronų! Premija?! Daug daugiau nei daugumos dar- 
bininkų metinis atlyginimas. 

— Kas priklauso valdybai? — paklausė jis, žiūrėda- 
mas į ant stalo gulinčią popierių šūsnį. 

— Narių tik trys. Filipas Falenas, jo tėvas, kuris, 
pagal asmens kodą, turėtų būti devyniasdešimties 
metų senukas, ir kažkokia Marianė Strindberg. 


Tomas atidžiai apžiūrinėjo lapą. 


Jis buvo taip paskendęs savo mintyse, kad su- 
reagavo tik tada, kai padavėja jau trečią kartą pa- 
klausė, ar jie norėtų kavos arba deserto. Per daug 
negalvodamas Tomas užsisakė dvigubą espresą. 
Deserto nereikia. Nora pritarė jam apgailestauda- 
ma, kad šokoladinių putėsių diabetikams negali- 
ma. 

— Strindberg, — sumurmėjo Tomas. — Kažkur 
šitą pavardę jau girdėjau, tik neatsimenu kur. Ži- 
noma, be šauniojo Augusto, — pridūrė šypsodama- 
sis. 

— Valdybos nare tapo 2000-aisiais, — tarė No- 
ra. — Įdomus sutapimas, ar ne? Būtent tais metais 
įmonės pelnas šovė į viršų. Anksčiau valdyboje 
buvo tik Falenai — tėvas su sūnumi, — o motina 
buvo kontrolierė. 

Tomas gurkšrelėjo savojo ką tik atnešto espreso 
ir mėgavosi stipriu kavos aromatu. 

Staiga jis prisiminė. 

— Vikingas Strindbergas, — tarė ir pastatė ant 
stalo kavos puodelį. — Kristerio Bergreno šefo pa- 
vardė yra Strindbergas, štai kaip. 

— Gal jis netyčia vedęs Marianę? — šmaikščiai 


paklausė Nora. 

— Kalbėdamas su mumis, jis labai nervinosi, — 
tęsė Tomas. — Nepaprastai norėčiau sužinoti, ar tai 
tik atsitiktinumas. 

Jis kilstelėjo vyno taurę. 

— Į tavo sveikatą, Nora! — tarė jis. — Labai mums 
padėjai. Džiaugiuosi, kad įkalbėjai mane šįvakar 


atplaukti. Tu iš tiesų aukščiausios klasės detektyvė. 

— Kaip sekasi? 

Karina pakėlė akis, kabineto tarpduryje netikėtai 
išdygus Margitei. Dar buvo ankstyvas rytas, korido- 
riuose tvyrojo tyla. Karina dirbo jau nuo pusės aštuo- 
nių. Pareigingumo jai tikrai netrūko. 

— Keltų bendrovė vakar atsiuntė keleivių sąrašus, 
bet dar nespėjau jų visų peržiūrėti. 

Ji pasitrynė akis ir pasirąžė. 

— Ką nors radai? 

Karina papurtė galvą. 

— Ką tik pradėjau. Žinai, kiek keleivių telpa viena- 
me Suomijos kelte? Keli tūkstančiai. Sąrašai sudaryti 
pagal bilietų įsigijimo laiką. Vyras, su kuriuo kalbė- 
jau, sakė, kad keltų bendrovėje buvo užstrigę kom- 
piuteriai, todėl jie negalėjo sudaryti sąrašų abėcėlės 
tvarka. Gavau ne elektroninį failą, o popierines do- 
kumentų kopijas. 

Ji kilstelėjo šūsnį popierių, kad Margitė suprastų: 
apie ką kalba. 

— Žymiuosi visas pavardes, kurios skamba pana- 
šiai į Almhult ar Falen. Jos galėjo būti ir neteisingai 
užrašytos. 

Ji pažvelgė į studijuojamą sąrašą. Vieni vardų ir 
pavardžių stulpeliai. 

— Be to, mes gi nežinome, ar tas Falenas registravo- 
si savo vardu, — sumurmėjo ji. - Būtų kur kas papras- 
čiau, jei palauktume elektroninio failo: tada galėčiau 
kompiuteryje pavardes surūšiuoti abėcėlės tvarka. 

— Neturime laiko laukti. Deja, belieka dirbti 
taip, — apgailestaudama tarė Margitė. 

Ji išėjo iš kabineto, bet čia pat vėl kyštelėjo galvą 
pro duris. 

— Pradėjai nuo sekmadienio reisų, ar ne? 

Karina klausiamai pakėlė antakius. 

— Žinoma, kodėl klausi? 

Margitė atsiprašydama šyptelėjo. 

— Kvailai paklausiau. Juk žinau, kad ir taip pagal- 
vosi. 

Karina atlaidžiai krestelėjo galva. 


— Viskas gerai. Kai tik ką rasiu, iškart pranešiu. 


Margitė pasiruošė dar kavos. Pažvelgė į laikrodį — 


be dvidešimt devynios. Tomas iš pat ryto norėjo vykti 

pas Filipą Faleną ir dar kartą jį prigriebti. Vakar vėlai 
vakare paskambino Margitei ir papasakojo, ką Nora 
išskaitė iš Filipo Faleno buhalterinių ataskaitų ir ko- 
kias iš to padarė išvadas. 

Jie susitarė, kad Tomas liks saloje ir šiandien iš pat 
ryto pasikalbės su Falenu apie tai, ką iškapstė Nora. 
Bus geriau, jei jį dar kartą užklups namie, užuot ofici- 
aliai iškvietęs į apklausą, kur vyras gali atvykti su savo 
advokatu. 

„Falenui pamažu svyla padai“, — pagalvojo Mar- 
gitė. Vien išvydusi jo ryškiai žalią namą pajuto, kad 
kažkas čia ne taip. Kažkas dvokė iš tolo. 

Šįryt turėjo pasirūpinti pastarojo meto Faleno 
telefono skambučių išklotinėmis. O gal net leidimu 
klausytis jo telefoninių pokalbių. 

Ji čiupo telefono ragelį ir surinko prokurorės nu- 


merį. 

Tomas su dėkingurtti pasinaudojo Noros ir Henri- 
ko pasiūlymu pasiskolinti jų laivelį, kad vakare galėtų 
nuplaukti į savo namą Harėje ir ten pernakvoti. Taip 
kitą dieną anksti ryte vėl galėjo grįžti į Sandhamną ir 
aplankyti Filipą Faleną. Tomas prišvartavo laivelį prie 
Lindžių liepto ir sparčiai nužingsniavo į Vesterudo 
pusę. Buvo kiek vėsiau nei savaitės pradžioje. Giedras 
rytmetys dvelkė gaiva. Kur kas malonesnė temperatū- 
ra už pastarųjų dienų kaitrą. 

Eidamas į pusiasalio galą paskambino Karinai. 
Prašė pažiūrėti, ar Marianė Strindberg yra susituo- 
kusi su vyru vardu Vikingas ir ar jie gyvena Tyresėje 
tuo pačiu adresu, kuriuo registruota firma „Fahlėn < 
Co“. Karinai patvirtinus, kad taip ir yra, Tomas nesu- 


silaikė plačiai neišsišiepęs. 


Filipas Falenas atidarė duris, Tomui vos spėjus į 
jas pabelsti. 

Jis nenoromis pakvietė Tomą užeiti į virtuvę ir pa- 
siūlė kėdę. Atrodė, kad vyriškis jaučiasi ne per geriau- 


siai: veidas buvo išraudęs, po akimis kabojo maišeliai. 

— Ir vėl jūs! — niūriai suurzgė jis. — Ko dar reikia? 

— Užduoti dar kelis klausimus. 

Tomas nekreipė dėmesio į neslepiamą Faleno ne- 
pasitenkinimą jo atvykimu. Šįkart buvo tvirtai pa- 
siryžęs priremti Filipą Faleną prie sienos. Atsisėdo 
virtuvėje ant pasiūlytos kėdės. Šeimininkas įsitaisė 
kitame stalo gale, kuo toliau nuo Tomo. 

— Kalbėsime apie jūsų firmą. Kiek suprantu, pas- 
taraisiais metais verslas sekasi kur kas geriau nei anks- 
čiau. Nuo tūkstantmečio pradžios jūsų pelnas pasa- 
kiškas, ar ne? 

— Koks jūsų reikalas? 

— Prašau atsakyti į mano klausimą. 

Filipo Faleno žvilgsnis nervingai klaidžiojo po vir- 
tuvę. 

— Negalime skųstis. Čia nėra nieko neįprasta, jau 
daug metų mūsų verslas sekasi gerai. 

— Kaip paaiškinsite tai, kad jūsų pelnas patrigu- 
bėjo? 

— Daug dirbome. Kai labai stengiesi, gerai ir uždir- 
bi. Kas čia keisto? 

— Turėjote kaip reikiant pasistengti. Mano turi- 
mais duomenimis, jūsų pelno marža gerokai didesnė 


už rinkos vidurkį. 

— Ar tai draudžiama? 

— Aš taip nesakau, — ramiai atsakė Tomas. — Tik 
neįprasta. Man įdomu, kaip tai paaiškintumėt. 

Jis atsilošė ir laukė atsakymo. 

Filipas Falenas staiga pakilo ir nuėjo prie plautu- 
vės. Iš viršutinės spintelės išsiėmė stiklinę ir prisileido 
vandens. Išgėrė, vis dar stovėdamas nugara į Tomą. 

— Ar supratote mano klausimą? — neatlyžo tas. 

Vyriškis tylėjo. Ir toliau stovėjo atsukęs nugarą. 

— Laukiu jūsų atsakymo! — jau griežčiau tarė To- 
mas. 

Filipas Falenas apsisuko ir piktai dėbtelėjo į jį. 

— Jūs gal kurčias? Juk ką tik pasakiau, kad daug 
dirbome. Pritraukėme naujų klientų, gavome didelių 
užsakymų. Taip jau būna versle. 

Jis vėl nusisuko į plautuvę. 

— Ar šitoje sumautoje policinėje valstybėje jau ne- 
beįmanoma ramiai dirbti savo darbo, nepersekioja- 
mam visokių šniukštinėtojų, kurie uždavinėja kvailus 
klausimus? — suniurnėjo pusbalsiu. 

Stojo slegianti tyla. Tomas laukė ledine veido iš- 
raiška. 

Vienintelis garsas sklido iš Filipo Faleno gerklės, 


kai šis gėrė vandenį. 

— Kas tokia Marianė Strindberg? — paklausė To- 
mas. 

Filipas Falenas susigūžė. 

— Kodėl klausiate? 

— Klausiu, kas tokia Marianė Strindberg. 

— Ji yra mano įmonės valdybos narė. 

— Kaip ja tapo? 

— Koks skirtumas? 

— Noriu žinoti, kodėl ji yra valdybos narė. Juk ja 
tapo ne taip seniai, ar ne? 

— Ji yra ekonomistė. Pamaniau, kad turėti tokį 
žmogų firmoje yra labai pravartu. 

— Jums ši mintis staiga dingtelėjo prieš ketverius 
metus, nors prieš tai puikiausiai tvarkėtės dviese su 
tėvu? 

— Nepainiokit čia mano tėvo! — Filipas Falenas 
įsiutęs žvelgė į Tomą. 

Tomas pakeitė taktiką. 

— Kaip čia buvo, kad, vos Marianei Strindberg ta- 
pus valdybos nare, išmokos valdybos nariams iškart 
patrigubėjo? 

— Tai ne jūsų reikalas, — atsakė Filipas Falenas ir 
atsiplėšęs popierinio rankšluosčio nusišluostė kak- 


tą. — Bet jei jau taip norite žinoti, tada nusprendžiau: 

kad valdybos nariams reikėtų mokėti daugiau. Ar tai 
draudžiama? 

Jis išskėtė rankas ir klausiamai žvelgė į Tomą. 

— Ne, tik neįprasta, — atsakė Tomas įdėmiai ste- 
bėdamas storulio veido išraišką. - Žinote, ką apie tai 
manau? — tęsė, nepaisydamas kambaryje tvyrančios 
įtampos. 

— Man visai neįdomu. 

Tomas nusprendė imti jautį už ragų. 

— Manau, kad išmokas valdybos nariams padidi- 
note tam, kad per Marianę Strindberg apmokėtumė- 
te už jos vyro teikiamas paslaugas. 

Filipas Falenas stengėsi neišsiduoti, tačiau išblyško 
ir ranka atsirėmė į plautuvę. 

Tomas palinko ir žvelgė Filipui Falenui tiesiai į 
akis. 

— Lažinuosi, kad jūsų valdybos narė Marianė 
Strindberg yra ištekėjusi už vyro vardu Vikingas 
Strindbergas, kuris dirba „Systembolaget“ Tai tas 
pats Vikingas Strindbergas, kuris padeda jums tiekti 
„papildomas“ prekes. Kuris užsiima stambaus masto 
vyno ir stipriųjų alkoholinių gėrimų kontrabanda iš 
„Systembolaget“ Vagia prekes, kurias jūs tiekiate pa- 


slėpras tarp savo virtuvės reikmenų ir už kurias klien- 

tai gerai sumoka. Štai tau ir papildomas pajamų šalti- 
nis, dėl kurio taip staiga pašoko jūsų apyvarta ir kuris 
paaiškina, kodėl jūsų pelno marža yra gerokai didesnė 
už rinkos vidurkį! 

Tomas atsilošė kėdėje ir sukryžiavo rankas ant krū- 
tinės. Jis provokuojamai žvelgė į Faleną. 

— Štai ką aš manau, — tarė. 

Jo žodžiai pakibo ir ilgai vibravo ore. 

Filipui Falenui to jau buvo per daug. Jis vėl nusi- 
šluostė išprakaitavusią kaktą. Drebančia ranka bedė į 
duris. 

— Lauk! — sušnypštė jis. - Dinkite iš mano namų! 
Neturite jokios teisės čia ateiti ir taip kalbėti. Skam- 
binu savo advokatui. 

Tomas atsipalaidavęs žvelgė į jį. Svarstė, ar likti ir 
pabandyti išgauti iš Filipo Faleno daugiau informa- 
cijos. 

Priešais stovintis vyriškis buvo toks susijaudinęs, 
kad net virpčiojo jo lūpų kampučiai. Smakras drebė- 
jo, trūkčiojo kairiosios akies raumuo. 

Tomas nusprendė baigti. Toliau provokuoti Faleną 
nebuvo prasmės, geriau išsikvies jį į apklausą, kai tik 
patikrins ryšius su Vikingu Strindbergu ir turės tele- 


foninių pokalbių išklotines. 

Jis atsistojo ir nuėjo prie durų. Uždėjo ranką ant 
rankenos ir ją nuspaudė. 
— Dar susitiksime, — tarė atsisveikindamas. — Ne- 


trukus. 


— Lauk! — karktelėjo Falenas. — Lauk! 


59 skyrius 


Henrikas įėjo į virtuvę juodas kaip naktis. Nora, 
kuri kaip tik ruošėsi kepti blynelius iškylai į Grionše- 
rą, klausiamai pažvelgė į jį. 

— Kas nutiko? 

— Mūsų naujajame ešerių tinkle didžiulė skylė, štai 
kas! — atšovė Henrikas. — Vaikai žaidė valčių namely- 
je, ir dabar turime suplėšytą ešerių ir apdraskytą du- 
gninį plekšnių tinklą. Prasiknisiu visą amžinybę, kol 
sutaisysiu. Šiandien su Hase Christiansonu norėjau 
užmesti tinklus. 

Nora nutaisė supratingą miną. „Jei tik tiek tos bė- 
dos...“ —- pagalvojo. 

— Dėl to dangus nenugrius, — raminamai tarė. 
Henrikas piktai dėbtelėjo į Norą ir ji atsitraukė. — 
Suprantu, kad pyksti, bet juk viskas pataisoma. Galų 
gale, tam ir gauname pinigus už vaikus. Kaip kom- 
pensaciją už jų išdaigas, — pabandė nuleisti juokais. 

Henrikas vis dar putojosi: 

— Vaikai turi išmokti atsargiai elgtis su daiktais! 
Man jau iki gyvo kaulo įgriso, kad jie tik viską mėto 


ir gadina. 

Jis priėjo prie laiptų ir šūktelėjo į viršų: 

— Simonai, Adamai, leiskitės žemyn! Reikia pakal- 
bėti. Greičiau! 

— Mes nieko nepadarėme, - pasigirdo choru iš vai- 
kų kambario. 2 

— Greitai ateikite, pasakiau! 

— Kodėl tau nepaprašius Signės paskolinti tinklo? 
Ji jų turi daug, — pasiūlė Nora, bandydama išsklaidy- 
ti besitvenkiančius audros debesis ir patenkinti savo 
žvejo poreikius. 

Henrikas atlyžo ir kiek nuleido balsą: 

— Gal tu gali paprašyti? Tu ją geriau pažįsti už 
mane. 

— Aišku, — atsakė Nora su palengvėjimu, kad pavy- 
ko išvengti krizės. - Tuoj einu pas ją, tik baigsiu kepti 


blynelius. 


Nora pravėrė gražius dvivėrius rankų darbo Bran- 
dų vilos sodo vartus, priėjo prie namo durų ir pabel- 
dė. 

Sandhamne skambučių nebuvo. Lauko durys arba 
būdavo atidarytos — tada prieš įeinant tiesiog reikėda- 
vo draugiškai šūkteli „Alio!“, — arba turėdavai garsiai 


pabelsti. 

Tiko tiek viena, tiek kita, svarbiausia buvo infor- 
rmuoti šeimininką apie savo atėjimą. 

Signė atidarė duris, pasirišusi savo įprastą prijuos- 
tę, su kuria Nora ją matydavo diena dienon. Kartais 
ji savęs klausdavo, ar Signė kur nors neturi neišsen- 
kančių vienodų prijuosčių atsargų, kad susidėvėjusią 
galėtų pakeisti lygiai tokia pačia. Kaip fantomas, savo 
oloje turintis begalę kostiumų. 

Nora maloniai pasisveikino. 

— Noriu paklausti, ar galėtume iš tavęs pasiskolinti 
tinklą ešeriams gaudyti? Mūsiškį bežaisdami Adamas 
su Simonu sudraskė. Kitaip liksime be vakarienės, 
šiandien ketinome pažvejoti tinklais, - mirktelėjo Si- 
gnei. - Henrikas, kaip gali įsivaizduoti, tuo nesužavė- 
tas. Už bausmę dvi valandas berniukai negalės žaisti 
kompiuteriu tam skirtu laiku. Neabejoju, kad be lei- 
dimo jie valčių namelyje daugiau niekada nežais. 

— Aišku, kad duosiu tinklą, Nora. Nusileisk į val- 
čių namelį ir pasiimk, ko reikia. 

Prie durų priėjo Kaisa ir iškišo drėgną nosytę. Nora 
pasilenkė ir ją paglostė. Kaisa buvo pats mieliausias 
šuo pasaulyje. Pilki plaukai aplink snukį išdavė, kad 
ji senutė, kaip ir jos seneliukė. 


Signė padavė raktus nuo valčių namelio. 

— Tik prieš grąžindami išdaužykite tinklą! 

Nora nusišypsojo. Valyti dumblių ir jūrų žolių 
prisivėlusius tinklus buvo menkas malonumas. Signė 
žinojo, ką kalba. Galėjai juos valandų valandas daužy- 
ti kadagine šluotele, įx vis tiek likdavo įsipainiojusių 
augalų. 

Tai Signė išmokė Norą, kaip geriausiai valyti prisi- 
vėlusį tinklą. Tereikia jį porai savaičių užkasti į žemę. 
Dirvoje esantys enzimai išskaido dumblius, vandens 
žolės supūva, o tinklas stebuklingai tampa kaip naujas. 

Senas archipelago žvejų triukas, kuris kartkartėmis 
praversdavo. 

Nora nusileido prie valčių namelio. Jis stovėjo prie 
liepto Brandų šeimos sklype. Tipiška rudai raudona 
valtinė su žaliomis durimis. 

Salos gyventojai pavydėjo didelio Signės prieplau- 
kos liepto, prie kurio buvo galima prišvartuoti daug 
laivų. Švartavimosi vietų paklausa viršijo pasiūlą. Juo- 
doje uosto lentoje vis kabėjo laivų savininkų raštelių, 
pranešančių, kad jie ieško, kur galėtų laikyti savo lai- 
vus. Vidutinės nuomos kainos pastaruoju metu šaute 
šovė į viršų iki kelių tūkstančių už vasarą. 

Daug kas iš vietinių prisidurdavo nuomodami 


laisvas vietas prie savo lieptų. Signė už išties nedide- 


lę sumą leido prie Brandų liepto švartuotis dviem 
šeimoms, kurios jau nuo senų laikų turėjo vasarna- 
mius Sandhamne. 

Nora įkišo didelį seną raktą į valčių namelio 
durų spyną. Viduje buvo tamsu, lemputė palubėje 
švietė silpnai kaip spingsulė. 

Kur sukabinti tinklai ešeriams gaudyti? 

Noros žvilgsnis slydo siena. Dauguma tinklų 
buvo geros būklės, nors vienas kitas atrodė senas 
ir nesutvarkytas. Išsiblaškiusi pasuko pirmo pasitai- 
kiusio tinklo plūdurą ir pamatė, kad ant jo užrašyta 
ne „S. B.“, o „K. L.“ Matyt, Signės valtinėje dar kai 
kas laikė savo tinklus. Gal kuris iš vasarotojų, kurie 
nuomojosi vietas prie Signės liepto? 

Dešiniame tolimajame kampe ji rado ieškomus 
tinklus. Nusikabino nuo kablio du ir atsargiai išne- 
šė juos į lauką. Užrakinusi namelį, nunešė tinklus 
prie savo liepto, kur Henrikas triūsė prie laivo. 

— Štai tavo tinklai, — atsargiai padavė, kad tinklai 
nepersisuktų. 

— Tikiuosi, kad žūklė bus sėkminga. Turime 
gana anksti pavalgyti, kad spėtum laiku išplaukti 
į dvidešimt keturių valandų turnė. Startuosite VI- 


durnaktį? 

— Jei pavakarieniausim prieš penkias, laiko turėsiu 
per akis. Užteks išplaukti devintą, - atsakė Henrikas, 
kuris jau buvo spėjęs nusiraminti. 

Vyras draugiškai jai nusišypsojo. Nora pajuto, kad 
jis stengiasi užglaistytį pastarųjų dienų nesutarimus. 

— Beje, turiu puikių naujienų, — tarė ji, laikydama 
už nugaros kumščius. - Šįvakar mielai būčiau jas tau 
papasakojusi. Bet plaukite, kad nepavėluotumėt. 

Henrikas padėjo Adamui įlipti į laivą. Vaikas ilgai 
meldė paimamas su tėčiu užmesti tinklų, kol šis ga- 
liausiai sutiko. Nora pažvelgė į sūnų ir pasiuntė oro 
bučinį. 

— Prižadi gerai elgtis? 

Adamas nutaisęs klusnią veido išraišką pažvelgė į 
motiną. 

— Tikrai taip, pone kapitone, — tarė kuo rim- 
čiausiai. — Būsiu klusnus. Ypač jei gausiu pavairuoti 
laivą... — pridūrė nedrąsiai žvilgtelėjęs Henriką, ne- 
rimaudamas, kad po istorijos su tinklu jo šansai pa- 
vairuoti laivą lygūs nuliui. 

Henrikas nusijuokė ir pakedeno sūnui plaukus. 
Vėl grįžo gera nuotaika. 

— Eikš čia, tigriuk, plaukiam! Aišku, kad galėsi ga- 


liuką pavairuoti. 


403 


VIVECA STEN 


Nora susimąsčiusi grįžo namo. Vis svarstė, kaip čia 
pasakius Henrikui, kad labai trokšta to darbo Mal- 
mėje. 

Po šeštadienio ginčo jie daugiau apie tai nekalbėjo. 
Nora vis laukė tinkamos progos pasakyti vyrui, kad 
buvo nuvykusi į miestą, į personalo paieškos agen- 
tūrą. 

Nuojauta Norai kuždėjo, kad bus geriausiai pa- 
kalbėti prieš buriavimo turnė. Tada Henrikas galėtų 
suvirškinti žinias, kol bus jūroje. 

Šiandien. Po vakarienės. 


Tada bus geriausiai. 

„Paskambink Markusui Bjorkui iš Suomijos keltų 
bendrovės“ — tokį raštelį Tomas rado ant savo dar- 
bo stalo, kai vienuoliktos valandos keltu — senuoju 
„Solėga“ — atplaukė į miestą. 

„Reikės nusipirkti mėnesinį Vaksholmo keltų bi- 
lietą“, - pagalvojo. Buvo sudėtinga išsaugoti ir avan- 
sinei apyskaitai pateikti visus pavienius keltų bilie- 
tėlius. Keletą kartų pavyko nuplaukti su pakrančių 
apsaugos policija, tačiau šie neturėjo daug laivų, tad 
tokių progų pasitaikydavo retai. 

Raštelyje buvo nurodytas mobiliojo telefono nu- 
meris. 

Tomas pasikvietė į savo kabinetą Margitę. Juodu 
susėdo prie stalo ir pasiėmė telefoną su garsiakalbiu. 

Margitė surinko telefono numerį ir nuspaudė gar- 
siakalbio mygtuką. 

— Markusas Bjorkas, Suomijos keltų bendrovė, — 
atsiliepė energingas jaunatviškas balsas. Tomui kai- 
pmat prieš akis iškilo papūstžandžio ambicingo jau- 


nuolio vaizdas. 


— Čia Margitė Grankvist iš Nakos policijos nuova- 
dos. Greta sėdi ir klausosi kolega Tomas Andreasonas. 
Norėjote su mumis pasikalbėti? 

— Taip. Ačiū, kad atskambinote. Aš dirbu keltų 
bendrovės biure. Vakar gavote iš mūsų keleivių sąra- 
šus. Apgailestauju, kad užtrukome — darėme viską, 
kas buvo mūsų jėgoms. Buvo sutrikusi mūsų kom- 
piuterinė sistema ir pridarė didelių bėdų. 

— Taip, suprantu. 

— Reikalas tas, kad kalbėjau su kapitonu, kuris dirbo 
tą jums svarbų sekmadienį prieš dvi savaites. Jis papasa- 
kojo apie įrašą laivo knygoje. Du jaunuoliai teigė matę, 
kaip tą vakarą kažkas iškrito per bortą. Pranešė tik kitą 
dieną išlipę iš kelto. Daugiau apie šį įvykį niekas neuž- 
siminė. Be to, vaikinas su mergina tą vakarą daug gėrė, 
tad kapitonas ir nusprendė, kad veikiausiai nieko neat- 
sitiko, — nervingai nusijuokė Markusas Bjorkas. 

— Ką darėte toliau? — Margitė klausiamai pažvelgė 
į telefoną. 

— Kaip ir nieko, deja. Buvo sunku patikėti ta po- 
rele. Neįsivaizduojate, kaip dažnai žmonės prišneka 
visokių vėjų. 

Pastarieji žodžiai nuskambėjo vos girdimai, tars! 
Markusas Bjorkas būtų baiminęsis, kad kas nors p2- 
darė klaidą. 

— Bet kai paprašėte keleivių sąrašų, pamaniau, kad 
jums tikriausiai bus įdomus tas pranešimas, — pridū- 
rė. 

Tomas su Margite susižvalgė. Ši iškėlė nykštį į vir- 
šų. a 

„Pavardės“, - be garso ištarė lūpomis. 

Tomas pasilenkė virš telefono. 

— Ar žinote tų jaunuolių pavardes? 

— Taip, žinome, kas jie tokie ir kur gyvena. Kapi- 
tonas dėl viso pikto užsirašė jų adresus. Visa laimė, — 
Markuso Bjorko balsas skambėjo nebe taip entuzias- 
tingai, veikiau jau baugščiai. 

— Labai gerai, — tarė Tomas ir linktelėjo Margi- 
tei. — Ar galite atsiųsti tuos duomenis elektroniniu 
paštu? 

— Žinoma, - kurį laiką ragelyje buvo tylu. — Saky- 
kite, jei dar kuo galime jums padėti, - pasiūlė Mar- 
kusas Bjorkas. 

— Ar deniuose įrengtos stebėjimo kameros? — pa- 
klausė Margitė. 

— Taip, ir ne viena. 

— Tuomet labai norėtume gauti praėjusio sekma- 
dienio vaizdo įrašus. Ir, jei įmanoma, įrašus nuo pir- 


madienio iki trečiadienio. Kuo greičiau. 


— Žinoma, kai tik keltas parplauks į Stokholmą, 
užsakysiu paruošti medžiagą. 

Margitė pažvelgė į laikrodį ir atsiduso. 

— O kada tai bus? 

Ragelyje pasigirdo šlamėjimas — matyt, Markusas 
Bjorkas rausėsi popieriuose. 

— Šiandien gerokai po pierų. Devynioliktą valandą 
vėl išplaukia atgal. 

Margitė, pasimetusi savo mintyse, nesąmoningai 
tarp pirštų sukinėjo pieštuką. Tomas baigė pokalbį ir 
padėjo ragelį. 

— Gal mums labai pasiseks, ir stebėjimo kamerų 
vaizdo įrašuose pamatysime Jonį Almhulrą ir jo žudi- 
ką? — garsiai pasvarstė Margitė. 

Ji išplėšė lapą, ant kurio buvo pripaišiusi žmoge- 
liukų, ir suglamžiusi į gniutulą labai taikliai švystelėjo 
į šiukšlių dėžę kitame kambario kampe. 

Tada skeptiškai pažvelgė į Tomą. 

— Ar aš per daug tikiuosi? 

Jis sklaidė savo užrašinę ir atsivertė neseną įrašą: 
„Pradėti klausytis Vikingo Strindbergo telefoninių 
pokalbių.“ 

— Ką prokurorė sako dėl „blakių“, kaip kalbėjome: 


Margitė atsilošė ir užvertė akis. 

— Aišku, kad jai tai nepatiko! Tokių dalykų proku- 
rorai paprastai nemėgsta. Teko pacituoti Baudžiamo- 
jo kodekso dvidešimt septintąjį straipsnį. 

Jį Margitė mokėjo mintinai. 

„Slapta klausytis telefoninių pokalbių galima tada, 
jei tiriama nusikalstama veikla, už kurią gresia ne ma- 
žesnė kaip šešių mėnesių laisvės atėmimo bausmė.“ 

Margitės veide atsispindėjo pasitenkinimas. 

— Jei kalbame apie milijoninę alkoholio kontra- 
bandą iš valstybės įmonės, kuri paskui be akcizų mo- 
kesčio išdalijama restoranams, tokiu atveju už grotų 
atsidurtum ilgesniam laikui nei šeši mėnesiai, ar ne? 

"Tomas širdyje šyptelėjo, įsivaizduodamas, kaip ne- 
noriai prokurorė Ėman išdavė leidimą klausytis tele- 
foninių pokalbių. Klausymasis neįsipaišo į demokra- 
tinės visuomenės paveikslą, tačiau yra galingas polici- 
jos darbo įrankis, dažnai papildantis tyrimo mozaiką 
esminėmis detalėmis. 

Atrodo, kad šįkart prokurorė buvo priversta nusi- 
leisti neįtikėtinai greitai. 

— Pokalbių klausysimės dienos metu, jei kolegos 
darys taip, kaip liepta. Tam darbui paskyriau Kalę, — 
tarė Margitė. — Be to, jis turi patikrinti, kokiais nu- 


meriais buvo skambinta praėjusiomis savaitėmis. 

Ji iškalbingai pakėlė antakius. 

— Kaip manai, ar aptiks Vikingo Strindbergo skam- 
bučių Eilipui Falenui? — pakilnojo rankoje telefoną ir 
mąsliai užsižiūrėjo į jį. - Mane vis stebina, kaip len- 
gvabūdiškai nusikaltėliai naudojasi savo mobiliaisiais. 
Juk visi žino, kad šiais laikais be vargo galima nu- 
statyti tokių telefonų buvimo vietą. Gali kone gatvę 
tiksliai nustatyti, iš kur banditas skambino. Anksčiau 


daryti nusikaltimus buvo kur kas paprasčiau. 

Tomas įtariai pažvėtgė į supypsėjusį mobilųjį tele- 
foną. Kaip tik kalbėjosi telefonu su Margite, kuri jau 
buvo išėjusi iš darbo ir grįžusi namo ko nors užval- 
gyti. Nespėjo nė prisėsti prie stalo, kai paskambino 
Tomas. Jis buvo susitikęs su Suomijos kelto, kuriuo 
galimai plaukė Jonis Almhultas, kapitonu. 

— Margite, lukterėk sekundėlę, kaip tik gavau SMS 
žinutę. Tik žvilgtelėsiu, kas parašyta. 

Tomas atsidarė tekstinę žinutę. 

„Falenas malūnsparniu nugabentas į ligoninę. Bū- 
klė kritiška.“ 

Žinutė buvo išsiųsta 18:57:23. Iš Karinos mobi- 
liojo telefono. 

— Tomai! — pašaukė Margitė. — Kas atsitiko? 

Tomas net susigūžė — visiškai užmiršo Margitę. Jis 
skubriai perskaitė jai žinutę. 

— Ar rašo, dėl ko? — tuoj pat paklausė Margitė. 

— Ne. 

Tomas dvejojo. Ar trumpai papasakoti, ką sužino- 


jo iš pokalbio su kelto kapitonu? Vyriškis papasakojo 


bemaž tą patį, ką ir Markusas Bjorkas. Ar pirmiausia 
sužinoti, kas atsitiko Filipui Falenui? 

Jis nusprendė pirmiausia pasidomėti Falenu. 

— Klausyk, perskambinsiu, kai pakalbėsiu su Ka- 
rina. 

Jis greitai padėjo ragelį ir paspaudė greitojo rinki- 
mo mygtuką, kuriam buvo priskyręs Karinos numerį. 
Ji iškart atsiliepė. 

— Bandžiau tau prisiskambinti, — tarė apgailestau- 
dama, - bet buvo užimta. Pagalvojau, kad tokią nau- 
jieną norėsi sužinoti kuo greičiau. 

— Kas nutiko? — be užuolankų paklausė Tomas. 

— Filipas Falenas šiandien prieš keturioliktą va- 
landą išskraidintas iš Sandhamno greitosios pagalbos 
sraigtasparniu. Jį nugabeno į Danderydo ligoninę. 
Guli Reanimacijos skyriuje. 

— Kas jam? 

— Iš gydytojų sužinojau nedaug. Pats žinai, kaip 
griežtai jie laikosi prievolės nekalbėti apie pacientus. 

Tomas stengėsi sutramdyti savo nekantrumą. 

— Ką jie pasakė? 

— Atrodo, kad į smegenis išsiliejo kraujas. Sraigtas- 
parniui atskridus jis buvo be sąmonės. 

— Į smegenis išsiliejo kraujas? — apstulbęs pakarto- 


jo Tomas. 

Karina tęsė: 

— Po valandos dar kartą paskambinsiu į ligoninę, 
matysime, ką pavyks sužinoti. Manau, kad jie calės ką 
nors pasakyti bent jau apie jo būklę. 

Tomo galvoje mintys vijo vienos kitas. 

Ar Filipą Faleną tiesiog ištiko insultas? O gal kam 
nors pavyko prifarširuoti jį tokiu kiekiu žiurkių nuo- 
dų, kuris sukėlė gyvybei pavojingą kraujo išsiliejimą 
į smegenis? 

Kaip Kiki Bergren. 

Ar ir vėl pasikartojo tas pats atvejis? Jei taip, kas 
už jį atsakingas? Jei kas nors nunuodijo Filipą Faleną, 
tai turėjo būti dar vienas asmuo, atsakingas ir už kitas 
mirtis. 

Žudikas, kuris buvo neaišku kas ir neaišku kur. 
Kurį būtinai reikėjo sustabdyti. 

— Kai tik pakalbėsi su ligonine, iškart paskambink 
man, kad ir kaip vėlu bebūtų, — tarė Tomas. 

— A, dar kai kas, - pridūrė. - Paklausk jų, kada 
anksčiausiai galėsim jį aplankyti ligoninėje ir pasikal- 
bėti. 

Karina tyliai atsiduso. 

— Jau klausiau. Nieko gero. Slaugė, su kuria kal- 


bėjau, sako, kad jis veikiausiai mirs. Jo būklė labai 

bloga. Ji nėra tikra, ar Falenas beatgaus sąmonę. Kone 
atskaitė man pamokslą, kad apskritai klausiu tokių 
dalykų. 

— Vis tiek paklausk. Jei jis atsigaus, mums labai 
svarbu su juo pakalbėti. 

— Gerai, — nuolankiai atsakė Karina. 

Keletą sekundžių buvo tylu, tada ryšys nutrūko. 

— Kol mums ant sprando neužgriuvo dar viena 


mirtis, — tyliai pratarė Tomas. 

Žvejybos laimikis buvo puikus. Tinklai, išgulėję 
vandenyje beveik šešetą valandų, buvo pilni storiau- 
sių ešerių. 

Parplaukiant Adamas, išdidus kaip gaidys, sėdėjo 
laivo viduryje tarp dumblių ir jūrų žolių prisivėlusių 
tinklų ir šypsojosi nuo ausies iki ausies. 

— Žiūrėk, mama, ar esi kada mačiusi tiek žuvies? 

Jie darinėjo žuvis iki pamėlynavimo, ir vis tiek liko 
didelė vonia ešerių. Šiuos reikėjo suleisti į „pelkę“ — 
tokį aptvarą žuvims, sukonstruotą tarp liepto polių. 
Oras patekdavo pro skylę liepte ir aptvaras buvo lyg 
akvariumas, kuriame pagautos žuvys dar galėjo gy- 
venti keletą dienų. Labai praktiškas dalykas, kuris čia 
buvo visada, kiek siekė Noros atmintis. 

Ant žarijų kepti ešeriai su šviežiomis bulvėmis ir 
voveraitėmis, pakepintomis su sviestu, buvo puikiau- 
sia vasariška vakarienė. Nora padengė stalą sode, kad 
jie galėtų pasimėgauti geru oru. 

Henrikas prieš laukiančią buriavimo turnė al- 
koholio atsisakė, o Nora įsipylė taurę auksaspalvio 
Chardonnay vyno. Desertui valgė braškių. 


Tada abu gėrė kavą, laukdami, kada Henrikui rei- 
kės išplaukti. Iki saulėlydžio dar buvo likusios kelios 
valandos. Vėliavėlės, kurios visą dieną plazdėjo vėjyje, 
dabar kabojo sudribusios. Aplink dūzgė kamanės. 

Berniukai trumpam išbėgo pas senelius. Juodu 
liko vieni. 

Pats metas pakalbėti su Henriku. 

Nora pasisuko į jį. 

— Turiu tau kai ką papasakoti. Man atrodo, kad 
žinios puikios ir tave pradžiugins. 

Ji ištiesė ranką ir suėmė jo dešinę plaštaką. 

Henrikas gurkštelėjo kavos ir smalsiai pažvelgė į 
Norą. 

— Skamba intriguojančiai. Nagi, klausau, pasakok! 

Nora užgniaužė blogą nuojautą ir stengėsi, kad žo- 
džiai nuskambėtų kuo džiaugsmingiau. 

— Vakar buvau mieste ir susitikau su personalo 
paieškos agentūros atstovu, apie kurį tau pasakojau. 
Pokalbis buvo labai vykęs. Darbas turėtų būti vel- 
niškai įdomus. Toks iššūkis, kokio visada norėjau. 
Galiausiai atsikratyčiau savo nepakenčiamo šefo, to 
Ragnaro. 

Noros veidu nuslinko šypsnys, ir ji nupasakojo 


vakarykštį pokalbį, jai užduotus klausimus. Pasako- 

dama energingai gestikuliavo abiem rankomis. Pati 
to nenorėdama kalbėjo vis greičiau ir entuziastingiau. 

Kol pamatė, kad nesulaukia jokios reakcijos. 

Henrikas nepratarė nė žodžio. 

Norai baigus pasakoti, stojo sunki tyla, kuri, ro- 
dos, pasklido po visą sodą. 

Pagaliau Henrikas prakalbo: 

— Vadinasi, nuvykai į miestą ir man už nugaros su 
juo susitikai? 

Nora suakmenėjo. Henriko balsas buvo ledinis, 
vyras žvelgė į ją akmeniniu veidu. Įsitempęs sėdėjo 
ant suolo ir žiūrėjo į ją kaip į kokį svetimą žmogų. 

— Norėjau pirmiausia ramiai su juo pasikalbėti, — 
lėtai ištarė Nora. — Pažiūrėti, ar apskritai yra prasmės 
dar kartą su tavimi kalbėtis šiuo klausimu. 

— Man už nugaros: 

Žodžiai skambėjo kaip botago kirčiai. 

— Tik nedramatizuok! Tiesiog norėjau pakalbėti su 
Rutgeriu Sandelinu, prieš tardamasi su tavim. Ir kas 
čia tokio? — prislėgta atsakė Nora. 

Kaklu kilo didžiulis gniutulas. 

Priešais sėdėjo nebe jos vyras Henrikas, o kažkoks 
svetimas žmogus. Kiaurai veriančios akys žvelgė su di- 


džiausia panieka. 

— Su manim taip nesielgsi, — šiurkščiai tarė jis. — 
Jei manai, kad dėl savo karjeros gali šokdinti visą šei- 
mą, —- to nebus. 

Nora nusivylusi nurijo seiles. Pajuto, kaip suspau- 
dė skrandį, o per kūną iki pat kaklo it gyvatė užšliau- 
žė baimė. 

Ji ir tikėjosi, kad Henrikas liks nepatenkintas jos 
slaptu susitikimu su personalo paieškos konsultantu, 
tačiau vylėsi, jog vis tiek pavyks protingai susitarti. 
Kaip jis gali taip elgtis? 

— Neuždrausi man susitikinėti, su kuo noriu! - jos 
žodžiai nuskambėjo šaižiau, nei norėjo, kaip kokio 
užsispyrusio vaiko. — Darau tai, ką noriu, kaip ir tu 
gali daryti, ką nori, ir nesirūpinti niekuo, išskyrus 
savo prakeiktą darbą! 

Henrikas virte virė iš įsiūčio, jo lūpos net pabalo 
iš pykčio. 

— Šiuo klausimu mano pritarimo nesulauksi, — 
tęsė. — Nežmoniškai mane nuvylei, gali būti tuo ti- 
kra. Ar galima pasielgti dar egoistiškiau, ką? Turi du 
vaikus, gal pamiršai? 

— Kaip ir tu! — atrėžė Nora. — Ber leidi sau ištisai 
buriuoti, o aš viena turiu viskuo rūpintis. 


Ji pašoko taip staigiai, kad net nuvirto kėdė. 

— Ir kaip gali taip bukaprotiškai reaguoti? Turėtum 
manimi didžiuotis! Tuo, kad tavo žmonai siūlo tokį 
įdomų darbą! 

Nora giliai įkvėpė, bandydama suvaldyti savo bal- 
są, kurį, rodėsi, tuoj praras. 

— O tu elgiesi bjauriai ir piktavališkai. 

— Bandau išsaugoti tai, ką turime. Galvoju, kas ge- 
riausia vaikams. O tu elgiesi kaip išlepinta mergiūkš- 
tė, kuriai neduoda naujo žaislo. Nesame tavo mario- 
netės, kurias gali tampyti kaip panorėjusi, — atkirto 
Henrikas. 

Jis sukryžiavo ant krūtinės rankas ir žiūrėjo į žmo- 
ną. Rankų raumenys buvo įsitempę, plaštakos su- 
gniaužtos į kumščius. 

Nora pritrenkta žiūrėjo į jį. Veltui ieškojo vyro 
veide bent kibirkštėlės supratingumo. Ko nors, kas 
primintų tą Henriką, kurį mylėjo. Jos vyrą. 

Šis pažvelgė į laikrodį ir atsistojo. 

— Turiu plaukti, kitaip pavėluosiu. 

Nora liko be žado. Ką ir besakyti. Jai nepariko, 
kad vyras išeina ginčo įkarštyje, bet tą akimirką ji ne- 
bepajėgė tęsti pokalbio. Moterį draskyte draskė prieš- 
taringi norai. Viena vertus, persiutusi norėjo pasiųsti 
ji po velnių, antra vertus, žinojo, kad jei Henrikas iš- 


eis jiems nesusitaikius, ji jausis apgailėtinai. 

Kad ir sunkiai, tačiau pyktį įveikė sveikas protas. 

Nora taip stipriai įsikando į lūpą, kad liežuviu pa- 
juto kraujo skonį. Tada giliai atsikvėpė. 

— Gal neišeisi tiesiog šitaip? — sukuždėjo moteris. 

— Nemanau, kad dabar ką nors išspręsime. Be to, 
negaliu vėluoti, — atsakė sunkiai tramdydamas pyktį. 

— Henrikai, - kone sukūkčiojo Nora. - Palauk, tu- 
rime baigti šį reikalą. 

Noros balsas drebėjo, ji kaip įmanydama stengėsi 
tvardytis. Dar kartą giliai atsikvėpė ir sulaikė besikau- 
piančias ašaras. Buvo labai svarbu nepravirkti. 

Tarp jų prasivėrė neįveikiama bedugnė. 

Henrikas atsakė tuščiu žvilgsniu. 

Vyras, kuris prisiekė ją mylėti džiaugsme ir var- 
ge, įėjo į namą. Ji matė, kaip pasiėmė savo kelioni- 
nį krepšį ir gelbėjimo liemenę, kabėjusius ant kablio 
prie namo durų. Išėjęs demonstratyviai pakeitė temą, 
stengdamasis nežiūrėti jai į akis: 

— Palinkėk berniukams nuo manęs labos nakties. 
Jei bus palankus vėjas, grįšiu rytoj prieš vidurnaktį. 

Praėjo nė nestabtelėjęs, Nora išgirdo žodžius, kai 
jis jau ėjo pro šalį. 

— Neturiu nė menkiausio noro toliau apie tai kal- 


bėtis. Man šis klausimas išsemtas. Atsikvošėk, Nora! 


420 


PRAŽŪTINGAS VIDURVASARIS 


Henrikas pravėrė sodo vartelius ir sparčiai nu- 
žingsniavo tolyn. Eidamas apsivilko gelbėjimo lieme- 
nę. Kelioninis krepšys lingavo į žingsnių taktą. Vyras 
net neatsigręžė. 

Nora stovėjo sode ir žvelgė pavymui. Akis degino 
ašaros, kurias nubraukė atgalia ranka. 

Jei kaip tik nebūtų sugrįžę berniukai, Nora būtų 


užkaukusi iš nevilties. 

Nora sėdėjo verandoje. Jau buvo suguldžiusi Ada- 
mą su Simonu ir bandė suprasti, kas nutiko tarp jų- 
dviejų su vyru. Negalėjo prisiminti, kad kada nors 
būtų taip pykęsi. Net ir tomis streso kupinomis ne- 
migos naktimis, kai vaikai dar buvo žindukliai, šei- 
moje ji nesijautė tokia nelaiminga. 

Kaip tai, kas prasidėjo tokia gera naujiena, galėjo 
išvirsti į tokią krizę? 

Svarstė, ar nepaskambinus Tomui, tačiau instink- 
tyviai vengė apkrauti draugą šeimos problemomis, 
nors ir pažinojo jį jau daugybę metų. 

Be to, Tomas dabar buvo labai užsiėmęs žmog- 
žudystės tyrimu. Kai jį paskutinį kartą matė, atrodė 
pervargęs. 

Henriko reakcijos sukeltas siutas ir šokas slėgė šir- 
dį kaip akmuo, Norai atrodė, kad fiziškai jį jaučia. 
Rankos ir kojos buvo kaip vatinės, gerklę skaudėjo 
lyg prieš kokią ligą. 

Nežinojo, kaip traktuoti skaudžius Henriko žo- 
džius. Jei jis kalbėjo rimtai, tai reiškė, kad Nora apie 

darbą Malmėje gali pamiršti. Arba gali keltis į Malmę 
be vyro. 

Buvo kur kas skaudžiau, nei ji įsivaizdavo. 

Ar dėl Pietų regiono atsakingosios teisininkės vie- 
tos verta griauti santuoką? 

Žinoma, ne. Bet dt byaias nebuvo toks paprastas. 

Eidama į virtuvę įsipilti Henriko mėgstamo viskio 
ji vėl mąstė, kad geriau jau niekada nebūtų sulaukusi 
to Personalo skyriaus pasiūlymo telefonu. 

Su stikline rankoje nusikabino savo buriavimo 
striukę ir nusileido prie liepto. Berniukai kietai mie- 
gojo, tad ramiai galėjo trumpai palikti juos vienus. 
Nora atsisėdo ant kėdės ir žvelgė į jūrą. Paprastai prie 
vandens jai kaipmat palengvėdavo. Ją ramindavo vien 
tykios jūros vaizdas. Bet šįvakar nepadėjo niekas. 

Akmuo krūtinėje slėgė kaip slėgęs. 

Pasigirdo, kaip kažkas žengia žvyru, ir Nora susi- 
gūžė. 

— Sėdi viena? 

Tai buvo Signė. Ji priėjo ir nustebusi žvelgė į Norą. 

— Vakaras puikus, norėjau pasižiūrėti į saulėlydį. 

Nora bandė Signei nusišypsoti, bet iš to išėjo tik 
grimasa. Iš akių nesulaikomai pasipylė ašaros. 


— Vaikeli, kas nutiko? — susirūpino Signė. 

— Nieko ypatinga, tikrai nieko, - Nora pati girdė- 
jo, kad žodžiai skamba neįtikinamai. 

— Juk matau, kad kažkas atsitiko. Nagi, pasakok, 
kas dedasi, — Signė prisėdo prie Noros ant kėdės ir 
palietė ranką. — Ar kas labai blogai? Kas nors su Hen- 
riku? Kur jis apskritai yra? 

— Buriuoja, - sukūkčiojo Nora. - Dvidešimt ketu- 
rių valandų turnė. 

Apsipylusi ašaromis Nora papasakojo, kas nutiko 
tą vakarą. Apie savo naują darbą, apsilankymą perso- 
nalo paieškos agentūroje ir Henriko reakciją. 

Signė įdėmiai žiūrėjo į ją. Saulė nusileido, nutįso 
ilgi šešėliai. Nora matė, kaip senosios moters akyse 
atsispindi viso gyvenimo rūpesčiai. 

— O ko tu pati nori? 

— Nežinau, - Nora iškėlė galvą. — Ne, žinau. Trokš- 
tu, kad Henrikas norėtų, jog dirbčiau šitą darbą. 

— O jei jis nenorės? 

— Tada nežinau, kaip elgtis. Bet juk negaliu atsisa- 
kyti tokio šanso! Ką pasakys banke, jei taip padarysiu? 
Be to, nekenčiu savo dabartinio šefo. Jis kvailys! 

Vėl pasipylė ašaros. 

— Taip padariusi, gailėsiuosi iki gyvenimo galo, — 
Nora įsiverkė taip, kad ją net ėmė purtyti. 

Signė išsitraukė iš prijuostės nosinę ir padavė No- 
rai. 

— Ššš, raminkis, — tarė ji. — Vaikeli, vaikeli, gyve- 
nime yra tiek daug dalykų, dėl kurių gali karčiai gai- 
lėtis. Bet užtikrinu, kad atsisakyti darbo pasiūlymo 
nėra vienas iš jų. 

Signė žvelgė į ją su neįskaitoma veido išraiška. 
Švelniai paglostė Norai skruostą. 

— Tu tokia jauna. Tau dar visas gyvenimas prieš 
akis, be to, turi du nuostabius sūnelius, kuriais gali 
džiaugtis. 

— Apgailestauji, kad negalėjai turėti vaikų? — neti- 
kėtai išsprūdo Norai. Išsigandusi ji pažvelgė į Signę. 
Anksčiau niekada to neklausė. 

— Aišku, kad labai norėjau vaikų. Bet, žinai, ne vis- 
kas būna pagal mūsų norus. 

Signė žvelgė į jūrą ir kiek pritilo. 

— Yra daugybė dalykų, kurie vyksta ne taip, kaip 
norėtume. Dėl kurių pasigailime tada, kai jau būna 


per vėlu. 


Paskendusi mintyse Nora grįžo į namą. 
Nesąmoningai surinko nuo sodo kėdžių pagalvėles 


ir užrakino lauko duris. Kaip visada, saulei nusileidus, 

palaistė snapučius. Tada išjungė šviesą pirmame aukš- 
te ir laiptais užlipo į berniukų kambarį. 

Visame name tebuvo girdėti tylus miegančių vai- 
kų kvėpavimas. 

Simonas, kaip visada, miegojo kniūbsčias ant ke- 
lių, giliai įrausęs galvą į pagalvę. Nora pasilenkė ir 
švelniai paglostė sūnui skruostą. Jis buvo suprakaita- 
vęs, plaukučiai raitėsi aplink ausis. 

Ji atsargiai pakėlė Simoną ir nusinešė į savo lovą. 
Šis nepabusdamas susirangė po antklode. Nora lėtai 
nusirengė ir kiek galėdama prisispaudė prie šilto kū- 
nelio. Paplūdusi ašaromis glostė jo švelnų pilvuką, 
kuris kilnojosi pagal tolygų vaiko kvėpavimą, ir spok- 


sojo į tamsą. 

Laikrodyje išvydusi skaičius 06:23, Nora jau 
nebesistengė užmigti. 

Simonas gulėjo šalia jos, susirietęs į kamuo- 
liuką. Buvo nusispardęs antklodę, tačiau kaktu- 
tė vis tiek buvo išprakaitavusi. Pro atvirą langą 
Nora išvydo giedrą mėlyną dangų. 

Ir vėl bus puiki vasaros diena. 

Po siaubingos nakties. 

Ji užmigdavo tik trumpai, raumenys buvo 
įtempti, atrodė, tuoj plyš. Lyg visą naktį būtų 
pragulėjusi išsitempusi ir prie šonų prispaudusi 
rankas kaip koks sargyboje stovintis kareivėlis. Ją 
vis pažadindavo skausmas krūtinėje. Tada prisi- 
mindavo jo priežastį — katastrofišką pokalbį su 
Henriku - ir vėl apsipildavo ašaromis. 

Sapnavo košmarus, kaip juodu skiriasi. Rei- 
kėjo parduoti namą, iš jos atėmė vaikų globos 
teises. 

Protas sakė, kad tai buvo įprastas sutuoktinių 


ginčas, tačiau kūnas jautė ką kita. 

Ant kortos buvo pastatytas visas bendras jų gyve- 
nimas. Ne daugiau ir ne mažiau. 

Nora nosimi įsikniaubė į šiltą Simono nugarytę, 
ašaros sruvo upeliais. Šiltas sūnelio kvapas ją privers- 
davo nusišypsoti pro ašaras. Kad ir kas bus, ji turi 
vaikus. 

Bandė prisiversti galvoti apie ką nors kitą. 

Šiandien plauks į Grionšerą. Jau seniai džiaugėsi 
galimybe aplankyti švyturį, kuris buvo viso archipe- 
lago simbolis. Salos bendruomenės organizuojamos 
išvykos visada būdavo smagios, o šįkart dar plauks 
tėvai ir Signė. 

Tik ar pavyks visą dieną valdytis? Jei mama suži- 
nos, kad juodu su Henriku susipyko, teks papasakoti 
visą liūdną istoriją. 

Tai neturi įvykti, ypač prie vaikų. Geriau jau nieko 
nesakys ir elgsis taip, lyg nieko nebūtų nutikę. Keista, 
bet jos nėmaž nejaudino, kad Signė viską žino. Nora 
visai nesigailėjo išsipasakojusi savo senajai kaimynei. 
Vakar vakare jai tikrai reikėjo kam nors išsikalbėti, be 
to, Signė nebuvo tas žmogus, kuris neprašomas bruka 
savo patarimus. 

Ne taip, kaip mama. 

Nora giliai įkvėpė ir dar kartą pabandė nukreipti 


mintis kitur. Henrikas iš savo buriavimo turnė grįš 

pakankamai anksti, kad jie galėtų viską protingai 
aptarti iki galo. 

O dabar reikia įjungti autopilotą. 

Laivas į Grionšerą turi išplaukti pusę dešimtos. 

Tai užsakomasis Sandhamno taksi laivų kompa- 
nijos reisas, kuriuo į salą vyks 40 iškylautojų. Jie 
turi pasiimti maisto ir patiesalų. Atvykus į salą buvo 
suplanuota bendra iškyla ant uolų prie švyturio. 

Nora pažvelgė į laikrodį. Iki išvykimo dar beveik 
trys valandos. Na, bet maistą į krepšį susidėti ji gali 
jau dabar. O ką dar beveikti? Moteris karčiai šypte- 
lėjo ir nusileido į virtuvę. 

Vakar keptus blynelius reikėjo sutepti uogiene ir 
susukti į ritinėlius. 

Jai pačiai pakaks poros sumuštinių. Greta su- 
suktų blynelių atgulė lazdelėmis pjaustyti agurkai 
ir morkos. Dar termosas su kava, didelis butelis 
sulčių, keletas cinamoninių riesčių — ir iškylai pa- 
siruošta. 

Nora vėl pažvelgė į laikrodį. Rodyklės rodė ke- 
tvirtį po aštuntos. Iki išvykos dar buvo likusios dau- 
giau kaip dvi valandos. 

Atsidususi Nora pradėjo dengti pusryčių sta- 


lą, norėdama kuo nors užsiimti. Ji savęs klausė, ar 

blakstienų tušas ir pudra sugebės paslėpti paraudusias 
ir užtinusias akis. Veikiausiai ne. 

Tada visą dieną teks slėptis po tamsiais saulės aki- 
niais. Laimei, švietė saulė, tad tai nieko neturėjo ste- 


binti. 

Užsakytas laivas būvo pilnas džiugiai nusiteiku- 
sių keleivių. Aišku, pusė iš jų — vaikai, tad triukšmas 
buvo neišpasakytas. Nora pažinojo beveik visus ke- 
leivius. Signė atėjo su Kaisa ir atsisėdo prie Noros 
tėvų. Tada laivas atsišvartavo nuo kranto ir pasuko 
Grionšero kryptimi. 

Jie prisišvartavo Kolbranto krantinėje tiesiai po 
švyturiu. Ankšta senoji valčių prieplauka jau buvo 
per sekli, o ši krantinė buvo betoninė, prie jos galėjo 
švartuotis ir didesni laivai. 

Grionšero vaizdas buvo pribloškiantis. 

Dailaus silueto švyturį vadino Baltijos karaliene. 
Jis priklausė archipelago jurisdikcijai ir buvo rūpes- 
tingai prižiūrimas. Tuometinis švyturio prižiūrėto- 
jas — jei tiksliau, švyturio ugnies sargas — dėjo visas 
pastangas, kad jį išsaugotų. 

Kone dvidešimties metrų aukščio švyturys stie- 
bėsi mažutėje vos keturių šimtų metrų ilgio salelėje. 
Aukštai iškilęs stovėjo it paminklas, liudijantis, kad 
jau nuo senų senovės burlaiviams reikėjo rodyti kelią 


į saugų Sandhamno uostą. 

Švyturio prižiūrėtojas plačiai išsižergęs stovėjo 
krante ir sveikino atvykėlius. Kol keleiviai ėjo link 
įėjimo, gidė, guvi Sandhamno gyventoja, užsidegusi 
pasakojo švyturio istoriją: 

— Grionšero švyturys buvo pastatytas iš granito ir 
smiltainio 1770 metais pagal garsaus architekto Karlo 
Frederiko Adelkranco sumanymą. Jame yra aštuoni 
aukštai, apačioje bokštas kiek platesnis nei viršuje. Iš 
pradžių atviroje švyturio krosnyje buvo deginamos 
akmens anglys, o 1845 metais sumontuotas vadina- 
masis trečiosios kategorijos diskas ir imta kūrenti 
rapsų aliejų. 1910 metais švyturyje įvestos dujos ir 
įtaisytos žaliuzės, leidžiančios keisti šviesos signalus. 

Ji pasilenkė prie Simono ir Adamo. 

— Įsivaizduojate, berniukai, kol nebuvo lifto, varg- 
šas švyturio prižiūrėtojas anglių maišus turėdavo už- 
nešti laiptais ant pečių. Taigi, sunkus tai buvo darbas. 

Simonas net išsižiojęs žiūrėjo į moterį. Ji nusišyp- 
sojo. 

— Pabandyk atspėti, kiek ten laiptelių. 

Simonas pamąstė, tada iškėlė visus dešimt pirštų. 
* Trečiosios kategorijos, arba Fresnelio, diskas yra prancūzų fiziko 
Augustino-Jeano Fresnelio sukurtas daugiasluoksnis švyturio lęšis. Jis 


pasižymėjo puikiomis optinėmis savybėmis, todėl švyturių skleidžiama 
šviesa tapo ryškesnė ir matoma iš toliau. 

— Daugiau nei tiek? 

— Daug daugiau. 

— Tai aišku, turbūt keli šimtai, — pataisė Adamas, 
pamokomai žiūrėdamas į mažąjį broliuką. 

Tada jis atsisuko į.gidę. 

— Mano brolis nemoka skaičiuoti, jis dar neina į 
mokyklą. 

Simpatiškoji moteris nusijuokė ir paplekšnojo jam 
per petį. 

— Deja, nė vienas neatspėjote. Į bokštą veda apie 
devyniasdešimt laiptelių, bet ir tų per akis, galite nea- 
bejoti. Pamatysit, kai reikės užlipti patiems. 

Ji atsisuko į grupę ir tęsė: 

— Nuo 1961 metų švyturys nebenaudojamas, jį 
pakeitė Korsėje pastatytas Revengegrundeto švyturys. 
Dešimtajame dešimtmetyje jis restauruotas valstybės 
lėšomis ir dabar skleidžia silpną žalią šviesą. Taigi, vis 
dar gyvas. 

Ji parodė į laiptus. 

— Ką gi, eime! Ne visi iš karto: viduje ankšta. Laip- 
teliai nelygūs — žiūrėkite, kad nesukluptumėte! 

Stovėdama eilėje Nora tvirtai laikė Simoną už ran- 
kos. Nors lauke tvyrojo vasariška šiluma, bokšte buvo 


vėsu ir drėgna. Laiptai susidėjo iš keturių dalių, kurias 

skyrė aikštelės, bet, norint užkopti iki viršaus, buvo 
ką veikti! 

Pakopos buvo aukštesnės, nei įprasta, tad žengiant 
teko gerokai kilnoti kojas. Vienoje vietoje pasuko ne 
ten ir atsidūrė koridoriuje, kuris baigėsi aklina siena. 

Netoli viršūnės Nora pagalvojo, kad norint čia 
užkopti ir neuždusti reikia kur kas geresnės fizinės 
formos. Vasarą pasivažinėti dviračiais ir pasivaikščio- 
ti, net ir bėgioti neužteko — reikėtų treniruotis dar 
daugiau. Įveikę paskutinę laiptų atkarpą jie pateko į 
patalpėlę, iš kurios siauri baltai dažyti metaliniai laip- 
teliai vedė į stiklinį švyturio žibinto kupolą pačioje 
bokšto viršūnėje. Žalios durelės jų papėdėje vedė į 
siaurą balkoną, juosiantį visą bokštą. 

— Ar galiu ten eiti, mama? - Simonas maldaujamai 
žvelgė į Norą. 

— Ir aš, — atitarė Adamas. 

Nora pradarė duris ir pažvelgė laukan. Nuo tokio 
aukščio net susvaigo galva. Ji atsisuko ir griežtai pa- 
žvelgė į sūnus. 

— Tik su sąlyga, kad būsite atsargūs. Kad man ne- 
siduotumėte kaip laukiniai! Supratot? 

— Adamai, duok ranką. Mano amžiuje jau reikia 


v 


jaunuolio, kuris padėtų išlaikyti pusiausvyrą, — už 

Noros stovinti Signė, prieš žengdama į balkoną, tvir- 
tai įsikibo Adamui į ranką. 

Atsivėrė fantastiškas vaizdas. 

Diena buvo giedra, tad buvo matyti labai toli. 
Šimtai vandenyje išsibarsčiusių salelių kerėjo neišpa- 
sakytu grožiu. Horizonte buvo matyti Almagrundeto 
švyturys, nors jis stovėjo už daugybės jūrmylių. 

Bokšto papėdėje stovėjo neseniai kruopščiai at- 
naujinti aptarnaujančio personalo nameliai. Ten gy- 
veno švyturio prižiūrėtojas ir jo pagalbininkai su šei- 
momis. 

„Skurdus ir sunkus turėjo būti jų gyvenimas, tiek 
vyrų, tiek ir moterų“, — galvojo Nora. Visus buities 
darbus reikėjo nudirbti be tekančio vandens ir elek- 
tros. Tamsiuoju metų laiku švyturio ugnį tekdavo 
kūrenti dieną naktį — bet kokiu oru, bet kokios svei- 
katos. 

Šiais laikais sunku bejsivaizduoti, kaip įmanoma 
taip gyventi metų metus. Didžiausia pramoga, ko 
gero, buvo išvyka į Sandhamną, kuris irgi tebuvo 
vieniša sala archipelago pakraštyje. 

— Nuostabu, tiesa? — Signė atsisuko į Norą ir suža- 
vėta atsiduso. — Čia lankausi nuo pat vaikystės ir vis 


tiek negaliu atsigrožėti. 

— Galiu tau tik pritarti, — atsakė Nora, pati besi- 
mėgaudama atsivėrusiais vaizdais. 

Gidė taip pat išėjo į balkoną ir rankomis atsirėmė 
į turėklą. 

— Ar žinote, kad bokšto statybai naudotus granito 
blokus skaldė čia pat saloje nuo uolų? Juos mūrydavo 
skaldytų plytų ir Gotlando kalkių skiediniu. Todėl iš 
tolo bokštas ir atrodo kaip graži mozaika. Tik vidu- 
rinė dalis pastatyta iš smiltainio, atgabento iš Rosla- 
geno. 

— O kodėl bokšto viršūnėje yra juosta iš granito? — 
pasiteiravo Nora. 

— Esama įvairių versijų. Tikėtiniausia, kad pasku- 
tinė smiltainio partija vėlavo, o mūrininkai nenorėjo 
laukti. Tad panaudojo tai, kas buvo po ranka, - gra- 
nitą, — pridūrė ir pamerkė akį. 

— Įspūdinga, kad tokį aukštą statinį taip toli archi- 
pelage sugebėjo pastatyti be šiuolaikinės technikos, — 
tarė Nora. 

— Dar įspūdingiau, kai pagalvoji, kad tuometis 
projektas tebuvo gražus akvarele pieštas paveiksliu- 
kas, — atsakė gidė. 

— Ką tu sakai? Nebuvo projekto? — Signė nustebusi 


žvelgė į gidę. - Pirmąkart girdžiu. 

— Būtent taip. Bokšto eksterjeru rūpinosi meistras 
K. H. Valmstedtas. Jis prižiūrėjo, kad bokštas būtų 
statomas pagal piešinį akvarele, daugiau jokių staty- 
binių ir techninių specifikacijų nebuvo. 

— Nieko sau! Ir kas būtų galėjęs pagalvoti? — Norai 
pasakojimas paliko didžiulį įspūdį. 

Simonas timptelėjo ją už rankos. 

— Mama, ar jau galime eiti? Aš noriu į patį viršų. 

— Žinoma, eime! 

Pro žalias dureles jie grįžo į bokštą. Simonas siauro- 
mis kopetėlėmis užsiropštė į viršų. Jos vedė į puošnią 
galeriją, juosiančią visą švyturio kupolą ir užimančią 
beveik visą erdvę. Patalpa buvo nedidukė, gal kokių 
dviejų metrų skersmens. Visas kupolas buvo stiklinis, 
viename kampe buvo matyti nedidelė angelė. Galeri- 
joje vietos tebuvo keletui žmonių. 

„Tam, kas bijo aukščio, čia ne vieta“, —- pagalvojo 
Nora. 

— O, kaip kietai, matau Sandhamną! — sušuko Si- 
monas. — Adamai, ateik pažiūrėti! 

Kupolo viduryje stovėjo naujas žibintas, sumon- 
tuotas tūkstantmečio pradžioje restauruojant švyturį. 

— Simonai, ar žinai, kodėl švyturys šviečia žaliai? — 


Nora parodė į audinio gabalu uždengtas prizmes. 

— Nes tai graži spalva? 
— Ne, branguti, nes švyturys vadinasi Gronskeras. 


Tai reiškia „žalia sala“ Tad žalia spalva labai tinka. 


Kai nulipo žemyn ir pavalgė, Nora nusprendė ap- 
žiūrėti mažutį muziejų, įrengtą sename degalų sandė- 
lyje. Prisijungė ir mama, o berniukai liko su seneliu 
ir Signe. 

Vartydama dailiai iliustruotas knygas Nora prisi- 
minė neseną pokalbį su Tomu ir jo kolege apie žiur- 
kių nuodus, kuriais buvo nunuodyta Kiki Bergren. 
Jau seniai ketino paklausti mamos, kur ji pirko skys- 
tus namie naudotus žiurkių nuodus. Tik per pastarų- 
jų dienų įvykius, įskaitant ir nesutarimus su Henriku, 
buvo visai tai pamiršusi. 

Išgirdusi atsakymą, stvėrė mobilųjį teletoną. 

Reikia tučtuojau tai pasakyti Tomui. 

Tomas sėdėjo prie darbo stalo Nakos policijos nuo- 
vadoje pasiskleidęs krūvas popierių. Priešais stovėjo 
atšalusios kavos puodelis. Suskambus telefonui iškart 
pamatė, kad skambina Nora. 

— Spėk, ką man papasakojo mama, — tarė ji ir tęsė 
nelaukdama atsakymo. — Žiurkių nuodus, kuriuos 
naudojo mano vaikystėje, ji pirko pačiame Sandham- 
ne, vienoje senoje tada veikusioje krautuvėlėje. Ji buvo 
įsikūrusi pastate, kur dabar yra „Narų“ baras. 

— Aha, tai žiurkių nuodų, kuriais galimai buvo nu- 
nuodyta Kiki Bergren, anuomet buvo galima įsigyti 
Sandhamne? 

— Taip. Krautuvėlėje, kuri buvo uždaryta aštunto 
dešimtmečio pabaigoje. Be to, mama sako vis dar te- 
benaudojanti tuos žiurkių nuodus, kai namie įsiveisia 
pelių. 

— Vadinasi, po dvidešimt penkerių metų nuodai vis 
dar veiksmingi, — Tomas atsilošė kėdėje ir suraukė kak- 
tą. — Ar tai įmanoma? 

— Neturiu supratimo. Turėtum paklausti „Antici- 


mex“ darbuotojų, bet mama sako, kad tebeveiksmingi. 

Tomas stengėsi sudėlioti mintis. 

— Tarkime, žudikas nuodų pirko Sandhamne. Tai 
reikštų, kad jis saloje turi namą bent dvidešimt pen- 
kerius metus. 

Kiek pagalvojo, tada tęsė toliau: 

— Kita vertus, galėjo jų įsigyti ir kur kitur. Juk tais 
nuodais buvo prekiaujama visur, ne vien Sandhamne. 

Vėl susimąstęs trumpam nutilo. 

Filipas Falenas saloje turi namą daugiau kaip pen- 
kiolika metų. Prieš tai ilgą laiką nuomojosi namą 
Truvilyje. Drauge bus mažiausiai dvidešimt penkeri 
metai. Kita vertus, jis dabar guli Reanimacijos skyriu- 
je galimai apnuodytas tuo pačiu varfarinu. Kaip ten 
bebūtų, tai reikia ištirti. 

Viena ranka prisitraukė užrašų knygutę ir užsirašė 
keletą pastabų. 

— Ačiū, kad paskambinai, Nora. Paprašysiu kole- 
gų dar kartą peržiūrėti Sklypų registrą. Bus naudinga 
išsiaiškinti, kas Sandhamne turi namą daugiau kaip 
dvidešimt penkerius metus. Gal ką aptiksime. 

Tomas baigė pokalbį ir nieko nelaukdamas nuėjo 
į Karinos kabinetą. 

Jis buvo kur kas jaukesnis nei Tomo. Ant rašomo- 


jo stalo stovėjo vazelė su mėlynų ir geltonų vasarinių 

gėlių puokštele, greta jos puikavosi didelė šuns nuo- 
trauka. Ant kamštinės lentos buvo prisegiota laikraš- 
čių iškarpų su visokiais linksmais paveiksliukais. 

Tomas pajuto beužplūstantį ilgesį. Vietoje savo 
plikų šaltų beveidžių sienų troško tvarkingos ir jau- 
kios aplinkos. = 

Skubriai paaiškino Karinai, ko atėjęs, ir paprašė 
kiek galima greičiau padėti. 

Karina pažvelgė į jį ir valandžiukę dvejojo. Viena 
ranka nusibraukė plaukus atgal. Tada ryžosi. 

— Gal šiandien einam drauge papietauti? 

— Papietauti? — nesusigaudė Tomas. 

— Na, tai yra toks metas, kai žmonės į save deda 
maistą, — pusiau juokais, pusiau rimtai atsakė ji. — 
Apie pusę dvyliktos - kaip tik dabar. Pamaniau, kad 
galėtume nueiti kartu. 

Ji nedrąsiai šyptelėjo, bet buvo akivaizdu, kad labai 
to nori. Ją išdavė prašantis tonas, mergina nervinosi. 
Matyt, tai nebuvo tiesiog spontaniškas pasiūlymas. 

Tomas sutriko. Nežinojo, ką atsakyti. Kiek dirbti- 
nai nusijuokė ir žvilgtelėjo į laikrodį, norėdamas nu- 
slėpti sąmyšį. Staiga širdyje palengvėjo. Kodėl gi ne? 
Labai mielas pasiūlymas. 

— Mielai. Tik turiu perkalbėti su Margite, tada už- 


eisiu pas tave. Už kokių penkiolikos minučių, gerai? 

Karina jam atsakė kerinčia šypsena. 

— Sutarta. Galime nueiti į „J“ restoraną. Manau, 
kad po tokio darbo nusipelnėme skaniai pavalgyti. 
Ką manai? Be to, šiandien penktadienis. Galime sau 
leisti daugiau. 

Eidamas koridoriumi Tomas pagavo save bešvil- 
paujant. Seniai to nedarė. 

Jie nusprendė: Margitė po pietų traukiniu grįš į 
vakarinę pakrantę praleisti savaitgalio su šeima. O 
pirmadienį iš ryto vėl prisijungs prie tyrimo koman- 
dos. 

Iš ligoninės pranešė, kad šiandien su Filipu Fale- 
nu pasikalbėti nebus galima. Po per naktį darytos su- 
dėtingos operacijos jis dar nebuvo atgavęs sąmonės. 
Operacijos metu paaiškėjo, kad jam į smegenis išsi- 
liejo kraujas, tačiau dėl ko, kol kas dar buvo neaišku. 
Tegul paskambina vakarop, o iki tol belieka apsišar- 
vuoti kantrybe. 

Aiškumo nesuteikė ir trumpas telefoninis pokalbis 
su Faleno drauge. 

Silvija jį radusi gulintį virtuvėje ant grindų, bet 
jis jau nebepajėgė kalbėti, o netrukus ir visai prarado 
sąmonę. Ji sutiko atvykti pasikalbėti į policijos nuo- 


vadą, kai tik galės atsitraukti nuo jo lovos. 

Tomas trumpai papasakojo Margitei apie Noros 
skambutį. 

— Jei tai tiesa, tuomet įtariamųjų gerokai sumažėja. 
Tai žmogus, kuris nuo aštunto dešimtmečio pabaigos 
turi namą Sandhamne, Tokiu atveju jis turi būti vy- 
resnis nei keturiasdešimties metų. 

— Nebent žudikas nusipirko namą, kuriame buvo 
ankstesnių šeimininkų paliktų žiurkių nuodų. Tarki- 
me, kaip Piteris Grafas, - kiek skeptiškai atrėmė Mar- 
gitė. Tomo teorija jos iki galo neįtikino. 

— Pagal amžių tiktų Filipas Falenas, — tarė Tomas. — 
Jis vasaroja saloje jau daugiau kaip trisdešimt metų. 

— Bet dabar guli ligoninėje, gali būti, kad apnuo- 
dytas ir pats, - atsakė Margitė. 

— Tiesa, — linktelėjo Tomas. — Tik kol kas dar neži- 
nome, dėl ko jam į smegenis išsiliejo kraujas. 

— Teisingai, — pritarė Margitė. - Gali būti papras- 
čiausias insultas be jokio poveikio iš šalies. 

— Preliminariai nieko tvirtai teigti negalime, — at- 
sakė Tomas. — Tačiau šią nuorodą verta patyrinėti ati- 
džiau. 

Jis taip pasirąžė, kad net subraškėjo sąnariai. 

— Beje, kaip sekėsi su jaunuoliais iš Suomijos kel- 


to? — paklausė. — Ar ką sužinojai? 

Margitė papurtė galvą. 

— Kol kas nedaug. Mergina nekelia telefono ra- 
gelio, nei mobiliojo, nei namų. Pabandysiu gauti jos 
tėvų mobiliųjų telefonų numerius. Draugas irgi ne- 
žino, kaip jai prisiskambinti, spėja, kad šią savaitę ji 
vieši pas gimines Šiaurės Norvegijoje. 

— O ką apie tai sako jis pats? 

— Sako, kad nieko nežino. Tai draugė pamatė krin- 
tantį žmogų. Kai sušuko, jau buvo per vėlu. Jis pats 
nesąs tikras, ar tai apskritai įvyko. Kalbėjo taip, lyg 
manytų, kad draugė viską išsigalvoja. Be to, tą vakarą 
juodu gerai įkaušo. Kitą dieną sutikęs pranešti apie 
įvykį tik todėl, kad jį spaudusi draugė. Surašiau mūsų 
pokalbio protokolą, gali perskaityti, jei nori. 

Tomas pastebėjo, kad Margitė stengiasi sutram- 
dyti žiovulį. Žinojo, jog vakar ji sėdėjo iki išnaktų 
ir nagrinėjo surinktą medžiagą, kad šiandien galėtų 
anksčiau išsprukti iš darbo. 

— Kada išvažiuoja tavo traukinys? — paklausė. 

— Po valandos. Prieš šešias jau būsiu vietoje. Pa- 
siimsiu visus užrašus ir dar kartą perversiu trauki- 
nyje. 

— Paskambink, jei ką aptiksi. 


— Žinoma. Ir tu taip pat. Ką veiki šiandien vakare: 

— Ketinu važiuoti į Kristerio Bergreno butą. Noriu 
įsitikinti, kad nieko nepražiopsojome, nors jį ir ap- 
žiūrėjo įkalčių tyrėjai. 

— Protingai šneki. Pasiimk ir Kariną, keturios akys 
geriau nei dvi. Pastarosiomis savaitėmis ji labai stro- 
piai dirba. Gali tapti gera policininke, kad tik įstotų į 
aukštąją policijos mokyklą. 

Tomas pritarė. Karina tyrimo komandai buvo ti- 
kras lobis, Margitės pasiūlymui nieko neprikiši. 

— Puiki mintis. Paskui plauksiu į Harę. Noriu bent 
trumpai nukreipti mintis į ką nors kita, jei tik pavyks. 

Nejučiomis ir pats plačiai nusižiovavo. Pasirąžė ir 
krestelėjo galvą. 


— Užkrėtei, - draugiškai pajuokavo Tomas. 

„J“ restoranas Nakos pakrantėje buvo pilnas vasa- 
riškai apsirengusių įdegusių lankytojų. Prie ilgo kli- 
entų liepto buvo prišvartuota visokiausių dydžių ir 
klasių laivų. 

Restoraną buvo pamėgę aplink dirbantys žmonės, 
bet dar labiau jį mėgo tie, kas norėjo pasipuikuoti 
savo iki blizgesio nupoliruotais laivais. 

Vandenyje didelės „Princess“ tipo jachtos savi- 
ninkas tuščiai bandė įsprausti savo laivą į gerokai per 
mažą tarpą tarp dviejų baltų motorlaivių. Garsiais 
vienas po kito skambančiais šūksniais vyras varinėjo 
savo žmoną, kuri karštligiškai blaškėsi po jachtą su 
švartavimosi kabliu, stengdamasi išvengti susidūrimc 
su greta stovinčiais laivais. Restorano lankytojai ste: 
bėjo dramą su sunkiai slepiamu pasitenkinimu. 

Vargšai padavėjai siuvo tarp stalų eilių, vykdydam 
svečių užsakymus. Karina išsitraukė saulės akinius i 
kiek neužtikrintai pažvelgė į Tomą. 

— Kažin, ar rasime laisvą staliuką? Restoranas atrc 


do sausakimšas. 

— Ramiai, — atsakė Tomas. — Ten kampe yra laisvas 
staliukas. Eime! - jis plačiais žingsniais nuvairavo prie jo. 

Juodu susėdo prie staliuko, kuriam išskleistas saulės 
skėtis teikė šiek tiek pavėsio. Prie gretimo staliuko sė- 
dėjo tėvai su vaikais: vaikiškoje kėdutėje sėdėjo kokių 
dvejų metų pyplys, šalia lakstė gal pora metų vyresnė 
mergytė. Rankoje laikydama didelę ledų porciją ji bė- 
giojo pirmyn ir atgal tarp stalo ir liepto, nepaisydama 
mamos prašymų ir tėčio barimo. 

— Mieli vaikiukai, ar ne? — tarė Karina. 

Tomo šypsena kaipmat išblėso. Veidu nuslinko še- 
šėlis, jis tik nebyliai linktelėjo. 

Karina mielai būtų nusikandusi liežuvį. Ir kaip ga- 
lėjo taip pasakyti Tomui? Ji greitai pakeitė temą: 

— Kalbėjau su žemėrvarkininkais. Jie prižadėjo kaip 
galėdami greičiau imtis paieškos Sklypų registre. Jei 
nespės šiandien, tai padarys pirmadienį. Primygtinai 
pabrėžiau, kad tai labai skubu. 

Tomo veidas kiek nušvito. 

— Labai gerai. Kai tyrimo būklė tokia kaip dabar, 
turime griebtis už menkiausio šiaudo, — jo žvilgsnis 
slydo vandeniu, kur kaip tik praplaukė didžiulis krui- 
zinis laivas. — Ypač dabar: atrodo, kad, be Faleno, yra 


ir daugiau veikėjų. 

— Kai tik turės kokių rezultatų, iškart mums atsiųs. 
Gaila, kad nieko neaptikau keleivių sąrašuose. Gal su 
Sklypų registru pasiseks geriau. 

Karina nutilo ir nervingai žaidė stalo įrankiais. Ieš- 
kojo pokalbio temos, kuri nebūtų pernelyg asmeniš- 
ka, bet ir nesisuktų vien apie darbo reikalus. 

Tada prisiminė jo vasarnamį Harėje. Žinojo, kad 
Tomas plaukia ten visada, kai tik gali. Kalbėdamas 
apie archipelagą jis visada nušvisdavo. 

— Papasakok apie savo vasarnamį. Ten tikriausiai 
labai gražu. 

Kol Tomas pasakojo apie namą ir gyvenimą Ha- 
rėje, Karina paslapčia žiūrėjo į jį pro tamsius saulės 
akinius. 

Tomas buvo simpatiškas ir iš tiesų mielas, tačiau 
kaipmat užsisklęsdavo, jei tik pokalbis pakrypdavo 
apie jo asmeninį gyvenimą. Ji neprisiminė, kad To- 
mas kada būtų pats pasakojęs apie save. Galėjo ne- 
pavargdamas taukšti apie kiekvieną tyrimo detalę, ta- 
čiau, vos tik kas užduodavo kokį asmenišką klausimą, 
iškart užsitrenkdavo kaip geldelė. Tačiau tarp jųdvie- 
jų įtampos nebuvo, o per pastarąjį mėnesį jis Karinai 
atsivėrė labiau nei bet kada anksčiau. Atrodė ir labiau 


atsipalaidavęs, nors tyrimas pareikalavo daug jėgų. 

— Ar važiuosi? 

Tomo klausimas nutraukė Karinos mintis. Ji žvel- 
gė į jį ir galvojo, ką čia pasakius. Ką ji praklausė? 

Galiausiai pasidavė ir nusišypsojo Tomui. Ką gi, 
prigavo. | 

— Atleisk, buvau nuklydusi mintimis. 

Tomas nusijuokė. 

— Gerai, kartoju. Šiandien po pietų važiuoju į 
Kristerio Bergreno butą. Gal praeitą kartą būsime ką 
pražiūrėję. Labai džiaugčiausi, jei važiuotum su ma- 
nimi. Keturios akys geriau nei dvi. Aišku, jei tik šian- 
dien po pietų dar sugebėsi susikaupti, - juokaudamas 
pagrūmojo pirštu. 

— Žinoma, kad važiuosiu, — džiugiai atsakė Kari- 
na. Ji buvo nieko prieš praleisti visą popietę dviese su 
Tomu. 

Ji palinko virš salotų lėkštės ir pabandė pasmeigti 
šakute keletą krevečių. Reikalai klostėsi vis geriau. Be 
to, ji galės padėti tikrame policijos tyrime. Kaip tik to 
ir reikėjo, stojant į aukštąją policijos mokyklą. 

— Kada važiuosim? 


— Kai tik baigsi valgyti. 

Kai Tomas su Karina atvyko į gyvenamųjų namų 
kvartalą Bandhagene, aplink nebuvo matyti nė gyvos 
dvasios. Vienintelis sutiktas gyvas padaras buvo juo- 
da katė su balta uodega, kuri kuo ramiausiai tipeno 
gatve. 

Butas trečiame aukšte buvo toks pats tylus ir ap- 
leistas, kaip ir praeitą kartą. Policijos plomba švietė iš 
tolo, įspėdama nė nebandyrti čia laužtis. 

Tomas atidarė buto duris ir praleido Kariną. 

Bute oras buvo dar labiau priplėkęs nei praeitą 
kartą. Per ankštą prieškambarį jie pateko į svetainę su 
apdriskusiais tapetais. Skurdi aplinka ir juoda dėmėta 
odinė sofa atrodė liūdnai. 

Karina apsižvalgė. 

— Koks varganas butas... 

— Tai jau tikrai. 

— Kristeris Bergrenas turėjo būti labai vienišas, — 
Kariną nukrėtė šiurpas. 

Už lango linksmai čirškėjo kikilis, nekreipdamas 


dėmesio į tai, kas dėjosi aplinkiniuose namuose. 

Stokholmas buvo vasariškai ištuštėjęs. Kas tik galėjo, 
nešė kudašių nuo įkaitusio astalto ir lipnaus oro — su- 
simesdavo būtiniausius daiktus ir sprukdavo į arti- 
miausią paplūdimį. Mieste telikdavo tie, kas neturėjo 
pinigų ar galimybės išvykti. 

Tomas parodė į mažesnįjį kambarį. 

— Aš imuosi miegamojo, o tu svetainės? 

— Gerai. Ar yra kas konkretaus, ko turėčiau ieš- 
koti? 

— Ne, tik neaiški nuojauta, kad šį tą būsime pra- 
žiūrėję. Pavyzdžiui, raktą nuo banko seifo, kur jis ga- 
lėtų slėpti juoduosius pinigus, ar ką nors, kas jį sietų 
su Sandhamnu, — Tomas kaltai truktelėjo pečiais. — 
Nieko konkrečiau pasakyti negaliu. 

Karina išsitraukė iš nuovados pasiimtas baltas 
gumines pirštines ir rimta veido išraiška porą ištiesė 
Tomui. Buvo matyti, kad stengiasi elgtis kaip profe- 
sionalė. 

Tomas ėmė metodiškai apžiūrinėti miegamąjį. Ant 
lovos išversdavo kiekvieno pilkos komodos stalčiaus 
turinį, jį apžiūrėdavo ir surūšiuodavo. Po komodos 
atėjo drabužių spintos eilė. Nieko ypatingo joje nebu- 
vo. Keletas juodų, keletas aptrintų džinsinių kelnių, 


striukė su „Systembolaget“ logotipu ant nugaros. 

Ta pati procedūra laukė ir sieninės spintelės, jos 
stalčiukų ir skyrelių. 

Po lova stovėjo dvi dėžės žurnalų vyrams. Daugy- 
bė moterų, daugiausia blondinių, išsikėtojusių ne- 
tikėčiausiomis pozomis. Atrodė veikiau liūdnai nei 
gundomai. 

Po valandos Tomas mažajame kambarėlyje buvo 
perkraustęs ir apčiupinėjęs viską iki menkiausio daik- 
čiuko. Neaptiko nieko naujo, kita vertus, o ko jis ti- 
kėjosi? Įkalčių tyrėjai ir taip buvo viską apvertę aukš- 
tyn kojomis, bet nieko nerado. 

Atsidusęs atsitiesė ir nuėjo į vonios kambarį. Nei 
baltoje vonios spintelėje, nei siauroje nišoje už vo- 
nios, nei tualete irgi nepamatė nieko įdomaus. Ko čia 
stebėtis? 

Jis pasimasažavo kaklą ir pramankštino pečius. 
Tada nuėjo į svetainę pas Kariną. Ši sėdėjo ant grin- 
dų ir nuosekliai apžiūrinėjo daiktus iš knygų spintos. 
Ant kelių buvo pasidėjusi nuotraukų albumą, vieną 
iš tų, kurie stovėjo apatinėje lentynoje. Vaizdo kase- 
tes jau buvo peržiūrėjusi, jų krūvelė gulėjo ant stalo. 
Spintos stalčiai buvo ištraukti ir išdėlioti ant sofos. 

Tomas atsargiai pastūmė į šalį vieną stalčių su po- 


pieriais bei visokiomis smulkmenomis ir atsisėdo. 


PRAŽŪTINGAS VIDURVASAR!S 


— Kaip sekasi? 

— Po truputį. 

— Kaip jo piniginiai reikalai? 

— Perverčiau pastarųjų metų sąskaitas, bet nieko 
ypatinga neradau. Banko sąskaitų išrašus jau buvome 
išnagrinėję anksčiau ir jokių įtartinų išmokų neapti- 
kome. Jei ir turėjo juodųjų pinigų, tai tikrai nelaikė jų 
banko sąskaitoje, faktas. 

— Todėl ir manau, kad turėtų būti raktas nuo ban- 
ko seifo ar ko nors panašaus, kurį būsime pražiūrėję. 
Jam tikrai turėjo užtekti proto nelaikyti juodųjų pini- 
gų banko sąskaitoje. 

Karina mostelėjo į žurnalų krūvą. 

— Peržiūrėjau tuzinus automobilių sporto žurnalų 
ir krūvas kelionių brošiūrų, bet nieko neradau. 

— Matau. 

Tomas pakėlė 2004 metų žurnalo „Motorsport“ 
numerį ir be tikslo ėmė jį vartyti. 

— Pagalvojau, kad dar kartą perversiu nuotraukų 
albumus. Dėl viso pikto. Gal ir tu gali kokį paimti? 
Nebent norėtum apžiūrėti virtuvę, — ji klausiamai pa- 
rodė į albumus. 

Tomas netaręs nė žodžio išsitraukė iš lentynos 


nuotraukų albumą. Šis atrodė nenaujas. Puslapiai pa- 

geltę, kai kurios nuotraukos atsiklijavusios. Jose buvo 
moteris, kurios įrėmintas portretas stovėjo ant komo- 
dos. Dailyraščiu visur buvo užrašytos datos ir kas pa- 
vaizduota. 

Veikiausiai rašė Kristerio motina, nes raštas atrodė 
moteriškas. Be to, Kristeris Bergrenas tikrai nebuvo 
iš tų Žmonių, kurie rūpestingai klijuoja nuotraukas į 
albumus. 

Veikiausiai albumą bus paveldėjęs iš motinos. 

Tomas atsargiai vertė lapus. Dauguma nuotraukų 
jau buvo gelstelėjusios. Vienoje buvo nufotografuo- 
ti Kristeris ir Kiki Bergren, sėdintys sename „Volvo 
Amazon“ Nuotrauka nespalvota, todėl automobilio 
spalva buvo neaiški, bet vaikams jis patiko. Išdidūs 
ir patenkinti juodu sėdėjo galinėje sėdynėje ir laikė 
iškėlę nykščius. 

Staiga Tomas pastebėjo, kad kažkas patraukė Ka- 
rinos dėmesį. Ji stengėsi ištraukti voką iš po dide- 
lės — per visą puslapį — Kristerio motinos nuotraukos. 
Atsargiai atvėrusi voką pradėjo skaityti. Kuo ilgiau 
skaitė, tuo labiau raukėsi jos kakta. Po kelių minučių 
Karina pažvelgė į Tomą žėrinčiomis akimis. 

— Tomai, atrodo, kad radau tą trūkstamą jungtį, 


kurios tiek laiko ieškojome! 

Tomas kaipmat sukluso. 

— Ką turi galvoje? 

Ji be žodžių padavė jam laišką ir voką, kuriame šis 
gulėjo. 

„Sūnui Kristeriui, 2 buvo parašyta ant voko. — At- 


plėšti po mano mirties.“ 

Tomas paėmė laišką ir ėmė jį apžiūrinėti. Užplū- 
do nenumaldomas jausmas, kad rankoje laiko mįslės 
sprendimą. 

Tada išlankstė popierių ir pradėjo skaityti. 

„Mielas Kristeri, aš tau niekada nesakiau, kas tavo 
tėvas“, — prasidėjo laiškas. Jis buvo dviejų puslapių, 
surašytas ta pačia dailia rašysena, kaip ir užrašai nuo- 
traukų albume. Pernai metų data. Ant voko pašto 
ženklo nebuvo. Veikiausiai jį ne siuntė paštu, o per- 
davė tiesiai Kristeriui į rankas. 

Tomas lėtai ir atidžiai skaitė laišką. Baigęs dar kurį 
laiką tylėdamas laikė jį rankoje. Tada atsisuko į Kari- 
ną, kuri visą tą laiką nenuleido nuo jo akių. 

— Dabar jau žinome, kas Kristerį Bergreną sieja su 
Sandhamnu. 

Ji linktelėjo. 

— Ir kas jo tėvas, — pridūrė. 

Tomas iškėlė laišką. 

— Ką gi, jis tikrai turėjo priežasčių plaukti į salą. 

— Tikrai. Juolab kad tai sužinojo tik po motinos 


mirties, — tarė Karina. — Ši mirė vasario pabaigoje, O 

jis dingo paskutinėmis kovo dienomis. Veikiausiai ne- 
trukus po laidotuvių Kristeris ir nusprendė susisiekti. 

Tomas žiūrėjo į Kristerio nuotrauką. Joje šis žvelgė 
pro šalį, tarsi lauktų ko nors, kas taip niekada ir ne- 
pasirodė. = 

— Taigi, staiga jis sužino, kas jo tėvas ir kad turi dar 
gyvų giminaičių, be Kiki, — tarė. 

Karina nusibraukė nuo veido plaukus ir palinko 
virš nuotraukos, kurioje Cecilija Bergren, laikydama 
ant kelių sūnų, įdėmiai žvelgė į objektyvą. 

— Jį turėjo ištikti šokas, — ištarė Karina. — Po tiek 
metų! Keista, kad motina jam iki tol nieko neprasi- 
tarė. 

— Gal gėdijosi? 

— Arba norėjo apsaugoti vaiko tėvą. 

— Arba Kristerį, — tarė Tomas. —- Juk nežinome, 
koks buvo jo tėvas. Gal jis, merginai pastojus, apie 
vaiką nenorėjo nė girdėti. Net ir jos pačios šeima nu- 
traukė su ja ryšius. Vienintelis Ceciliją palaikė brolis, 
Kiki tėvas. 

Tomas stengėsi prisiminti, ką jam pasakojo Kiki, 
kai buvo atėjusi į nuovadą. Cecilija augino sūnų visiš- 
kai nepadedama tėvų. Išgyventi buvo sunku. Turėjo 
spausti kiekvieną centą. Cecilija baigė tik mokyklą ir 


vos gimus Kristeriui įsidarbino „Systembolaget“ 

— Ko gero, perskaitęs šitą laišką nusprendė per Ve- 
lykas vykti į Sandhamną ir susirasti gimines, — tarė 
Tomas. 

— O tie tikriausiai nė neįtarė apie jo egzistavimą. 

— Tiesa! Čia neparašyta, kad kas nors būtų apie jį 
žinojęs. 

— Išskyrus tėvą, - mestelėjo Karina. 

— Tačiau Kristeriui plaukiant tenai arba grįžtant 
kažkas nutiko, - tarė Tomas. 

— Kažkas, kas baigėsi jo mirtimi. 

— O paskui ir pusseserės. 

— Jei abi mirtys yra susijusios. 

"Tomas nutaisė klausiamą veido išraišką. 

— O kodėl jos neturėtų būti susijusios? 

— Juk Kristerio Bergreno mirtis galėjo būti ir ne- 
laimingas atsitikimas. Gal jam kelte į Sandhamną kas 
nors nutiko, jis iškrito per bortą ir paskendo. Juk ga- 
lėjo taip būti. 

— O Kiki? 

— Neturiu supratimo, - vyptelėjo Karina. - Mano 
galva, mažai tikėtina, kad taip netrukus ją nužudė vi- 
siškai atsitiktinai. 

— Be to, Jonis Almhultas nebegyvas, o Filipas Fale- 


nas guli ligoninėje dėl neaiškių priežasčių, — priminė 

Tomas. Nejučia prisiminė, kad visai neseniai panašiai 
kalbėjosi su Margite. 

Jis vėl pažvelgė į laišką ir susimąstęs ėmė jį apžiū- 
rinėti. 

— Taip, kyla gyva galybė klausimų. Hm, keista... — 
nutilo ir įsispoksojo į laišką. 

— Apie ką tu? — paklausė Karina. 

— Kad nebuvo nė menkiausios užuominos, nė žo- 
delio iš giminių. Po to, kas nutiko. 

— Gerai pastebėta, — tarė Karina. — Bet juk čia ne- 
parašyta, kad kas nors žinojo apie jo egzistavimą. O 
gal gėdijosi. Tais laikais tai buvo didžiulis skandalas. 

— Tai jau taip. Šeštame dešimtmetyje pavainikiu 
pasigirti negalėjai, - tarė Tomas. — Kaip suprantu, šį- 
kart kalbėsimės visiškai kitaip. 

— Ar plauksi dar šįvakar? —- paklausė Karina. 

— Matysiu, - Tomas sutramdė žiovulį. - Dabar jau 
jokio skirtumo. Nėra ko verstis per galvą. Be to, kažin 
ar šįvakar ir bepavyks. 

Sunkiai atsiduso ir pakilo nuo sofos. 

— Jaučiuosi pervargęs, — tarė Tomas. — Geriau 
plauksiu į Harę, kaip ir ketinau. Pokalbis palauks iki 
rytojaus ryto. 

Jis dar kartą žvilgrelėjo į ranka rašytą laišką, tada 


rūpestingai sulankstė ir įdėjo į voką. 

„Vakare likti vienai“, — troško visu kūnu. Šis pa- 
reiškė savo teises, be to, Nora troško ramiai apsvars- 
tyti situaciją. Tiesiog pabūti pati su savimi, neapsime- 
tinėti ir niekam nieko neaiškinti. 

Po vakarykščio pokalbio reikėjo susidėlioti mintis. 
Susivokti, ko nori. 

Henrikas iš dvidešimt keturių valandų turnė grįš 
geriausiu atveju vidurnaktį. Pakaks laiko apmąstyti, 
ką sakyti jam grįžus. 

Adamas ir Simonas patys pasiprašė nakvoti pas se- 
nelius. 

Ilgai nesispyriojusi, ji sutiko. 

Nora jau buvo nunešusi berniukų pižamas pas tė- 
vus ir liko namie viena. Dar tebuvo po pusės devynių, 
lauke vis dar šviesu. 

Moteris nusprendė nuraminti bent pilvą, jei jau 
mintys, šiaip ar taip, nedavė ramybės. Parduotuvėje 
nusipirko vištienos filė, išmarinavo žaliųjų citrinų 
sultyse bei sojų padaže ir galiausiai pašovė į krosnį. 

Pasiruošė kuskuso ir avokadų salotų su turkiško jo- 


gurto padažu, paskanintu saldžiosiomis paprikomis. 

Norėdama pasilepinti nusipirko ir mėgstamos rūšies 
belgiško šokolado plytelę. 

Kaip diabetikė turėjo vengti saldumynų, bet buvo 
dienų, kai leisdavo sau atsipalaiduoti. Šiandien ir 
buvo tokia diena. „| 

Paprasčiausiai prieš valgį susileido papildomą 
dozę insulino, juolab kad ryte užmiršo pasiimti vais- 
tų į Grionšerą. Ji garantuotai atsvers šokoladą. Be to, 
sako, kad juodajame šokolade esama medžiagų, ku- 
rios kelia nuotaiką, jei žmogus būna liūdnas ar pri- 
slėgras. Kaip tik taip ir buvo. 

Šįvakar jai visai pravartu dirbtinai sukelti gerą sa- 
vijautą. 

Nora nusprendė gražiai pasidengti stalą, šalia lėkš- 
tės pasistatė krištolinę taurę. Gal kiek perlenkė, bet šį 
vakarą taip norėjo. 

Viską paruošusi atsidarė šaldytuvą. Insulino am- 
pulės stovėjo savo įprastoje vietoje, viršutinėje lenty- 
nėlėje. 

Ji atsargiai sutraukė vienos ampulės turinį ir pusę 
kitos. Kelis kartus spragtelėjo per švirkštą ir kaip vi- 
sada susileido į pilvą po bamba. Tiesiai į poodinį rie- 
balinį sluoksnį, kad vaistai suveiktų geriausiai. Tuščią 
ampulę išmetė į šiukšlių dėžę, puspilnę kol kas pasta- 


tė ant plautuvės. 

Nora pasistatė lėkštę su vištiena ant stalo ir įsi- 
jungė naujausią Noros Džons kompaktinę plokštelę. 
Vardas kaip ir jos, tik be H raidės". 

Moteris jau buvo besėdanti prie stalo, tik staiga 
sugalvojo dar paskambinti Henrikui. Tegul jie dabar 
ir ne patys geriausi draugai, bet bent jau paklaus, kaip 
jam sekasi ir kada ketina grįžti. O gal tiesiog norėjo 
išgirsti jo balsą. 

Ji apkraustė savo šortų kišenes, bet mobiliojo tele- 
fono jose nebuvo. Apieškojo virtuvę - ten irgi nerado. 
Keista. Nora suraukė kaktą. Greitai pakilo į miega- 
mąjį — gal telefonas guli ten. 

Nebuvo ir miegamajame. 

Ji pačiupo namų telefono ragelį ir surinko savo 
mobiliojo telefono numerį. Pasigirdo kvietimo signa- 
lai, bet namie buvo tylu. Nora sustojo ant laiptų ir 
susimąstė. Kada paskutinį kartą naudojosi telefonu? 

Bandė prisiminti. Mintyse perkratė visą dieną, 
kada laikė jį rankose. Lyg būtų sukusi vaizdo juostą. 

Grionšeras! 

Ten ji skambino Tomui papasakoti apie ma- 
mos naudotus žiurkių nuodus. Ber kur paskui pali- 


ko telefoną? Kažkur nukišo. Ar tik nebus pametus! 
* Norah Jones - įžymi amerikiečių dainininkė ir aktorė. 

Grionšere? Šortų kišenės negilios, galėjo ir iškristi. 
Nora apmaudžiai atsiduso. Kaip kvaila! 

Buvo beveik devinta valanda vakaro. Suskubusi 
galėjo motorlaiviu nuplaukti į Grionšerą ir paieškoti, 
kol dar šviesu. i 

Per gerą pusvalandį turėtų apsisukti. 

Nora graudžiai pažvelgė į gražiai padengtą stalą ir 
jos laukiantį maistą. 

Mobilusis telefonas buvo svarbiau. Daug svarbiau. 
Ne pats aparatas, bet jo atmintyje įrašyti numeriai. 
Suvesti į naują aparatą kone du šimtus telefono nu- 
merių jai atrodė neįmanoma misija. 

Nora greitai apsivilko gelbėjimo liemenę ir pasi- 
čiupo prožektorių. Tada iš mažos mėlynos raktų dė- 
žutės prie namo durų išsiėmė motorlaivio raktą. 

Švyturio prižiūrėtojas prie bokšto po akmeniu lai- 
kė atsarginį raktą. Nora tai sužinojo šįryt, kai jo pa- 
klausė, kas būtų, jei kas praganytų raktą nuo švyturio. 

— Nieko tokio, — geraširdiškai nusijuokė tas. — Tu- 
riu atsarginį. 

Jis parodė į paplokščią akmenį greta įėjimo. 

— O jei juo kas pasinaudos? 

— Na ir kas, - šypsodamasis mirktelėjo prižiūrė- 
tojas. — Švyturyje nėra ko vogti, blogiausiu atveju 


kas nors nemokamai pasidžiaugs gražiais vaizdais. 

Nora skubriai nužingsniavo prie liepto. Greta val- 
čių namelio stovėjo Signė, susikišusi rankas į kišenes, 
ir žvelgė į jūrą. Jai aplink akis juodavo ratilai, senutė 
atrodė nepaprastai prislėgta. 

— Kur susiruošei tokiu metu? — paklausė, kai Nora 
prisiartino. 

— Turiu nuplaukti į Grionšerą, — atsakė ši. — Atro- 
do, būsiu ten pametusi savo telefoną. Kvailiau nebū- 
na! Berniukai pas mano tėvus, tad sugalvojau greitai 
nuplaukti ir paieškoti. 

— Jei nori, galiu plaukti kartu, — tarė Signė. — Bus 
smagiau. 

Nora nusišypsojo. 

— Kaip miela! Bet tikrai nebūtina, — patikino. — 
Susitvarkysiu ir pati, ilgai netruksiu. Iki tamsos su- 
grįšiu. 

— Viskas gerai. Vis tiek neturiu ką veikti. Palauk, 
tik pasiimsiu savo gelbėjimo liemenę. 

Ji uždėjo ranką Norai ant peties. 

— Vakar sėdėti vienai buvo kur kas blogiau nei 
šiandien vienai plaukti. 

— Tiesą sakant, kompanija man visai praverstų, — 
dėkinga atsakė Nora. — Žinoma, kad gali plaukti kar- 

Ji įlipo į laivą, įkišo raktą į užvedimo spynelę ir 
atkabino lyną. Tada patikrino, kiek bake yra benzino. 

Jos visai nežavėjo perspektyva vidurnaktį likti jū- 
roje be degalų. 

Signė grįžo apsivilkusi gelbėjimo liemenę ir lipda- 
ma į laivą stipriai atsispyrė nuo liepto. Nora paspaudė 


akceleratorių ir pasuko į Grionšero pusę. 

Jiedviem plaukiant Sandhamno sąsiauriu, Nora 
per petį žvilgtelėjo atgal. Už laivelio besidriekian- 
čioje vandens juostoje skendo salos šviesos. Taip 
gerai pažįstami namai traukėsi į mažučius taškelius, 
kol galiausiai visai išnyko. Ji svarstė, ar nereikėjo 
pasakyti tėvams, kad plaukia į Grionšerą. Jei ras 
tuščius namus, jie ne juokais susirūpins. Bet juk ji 
išplaukė tik trumpam. Tuoj grįš. 

Per variklio burzgimą buvo neįmanoma susišne- 
kėti, todėl Nora susikaupusi vairavo laivelį, skro- 
džiantį ramų vandenį. Netrukus praplaukė Telegra- 
fholmeną ir apiplaukė Bjorkę. Po dešimties minu- 
čių išniro įspūdingas Grionšero siluetas. 

Kvepėjo jūra ir dumbliais. Tolumoje buvo ma- 
tyti viena kita jachta, dar nepriplaukusi nakvynės 
uosto. Pietuose tuoj pradės blykčioti Svengeno ir 
Revengegrundeto švyturiai. 

Jos artinosi prie Grionšero, ir Nora nusprendė 


prisišvartuoti krantinėje po švyturiu, o ne seklioje 

valčių prieplaukoje. Geriau jau nerizikuos. Netu- 
rėjo nė menkiausio noro prieblandoje manevruo- 
ti per dumblą. Laiveliui dar nepasiekus krantinės, 
Nora išjungė variklį. Likusią atkarpą laivas nuplau- 
kė iš inercijos. a 

Krantinė buvo stačiakampis betono luitas, nuo 
uolų kiek išsikišęs tolyn į jūrą, su kiekvienoje pu- 
sėje įmūrytais geležiniais žiedais. Nora vikriai priri- 
šo laivelį dvigubu žvejų pusmazgiu, prakišusi lyno 
galą pro dvigubą kilpą, kaip ją mažą mokė senelis. 
Laivelyje visada būdavo atsarginių lynų, jei tektų 
kur nors švartuotis. 

Ji nusibraukė plaukų sruogas, kurias kelionėje 
vėjas buvo išpešiojęs iš uodegos, ir pasisuko į Signę. 

— Jei nori, gali palaukti čia, — tarė. — Aš greit 
užbėgsiu ir paieškosiu. 

Signė ryžtingai papurtė galvą. 

— Apie tai negali būti nė kalbos, aš einu kartu. 
Neleisiu tau tokiu paros metu kopti į tamsų bokštą 
vienai. 

Nora nusišypsojo. Tiesą pasakius, ji labai džiau- 
gėsi, kad Signė plaukia kartu ir kad nereikės vienai 
šmirinėti pro Grionšerą. 


— Na, gerai, eime. 

— Kaip ketini patekti vidun? 
— Žinau, kur padėtas atsarginis raktas. Bet ma- 
nau, kad telefoną pamečiau kur nors lauke. Tiesiog 


reikia paieškoti. Kas ieško, tas randa, ar ne? 


Uolos prie krantinės buvo slidžios nuo vakarinio 
potvynio, aptrauktos žaliu maurų kilimu. 

Nora atidžiai žiūrėjo, kur statyti koją. Galėjai 
lengvai paslysti — iki visiškos laimės jai tik ir trūko 
išnarintos čiurnos! 

Lipdama į krantą prisiminė seną pasaką apie 
Auksaplaukę — bokšte užrakintą ilgaplaukę gražuo- 
lę. Ją išgelbėjo karalaitis, kai ji nuleido žemyn savo 
ilgą kasą ir jis šia užsliuogęs į viršų išlaisvino mer- 
gelę. 

Norai nugara prabėgo šiurpuliukai. Grionšero 
švyturys nebuvo ta vieta, kur norėtų sėdėti užra- 
kinta ilgais ar trumpais plaukais. 

Atsargiai statydamos kojas, Nora su Signe arti- 
nosi prie bokšto. Niekaip nebūtum pasakęs, kad 
Signei jau beveik aštuoniasdešimt metų. Lanksti ir 
liekna, ji be vargo žingsniavo nelygiu paviršiumi. 


Kaip ir visur archipelago pakraščiuose, augalija čia 

buvo skurdi. Žemos, vėjo nugairintos pušelės, vie- 
nas kitas berželis. 

Nora įtemptai stengėsi prisiminti, kur ir kada 
vaikščiojo prie bokšto, kol kalbėjosi su Tomu. Kai 
paskambino, stovėjo .„prie pat įėjimo. Kalbėdama, 
kaip paprastai, žingsniavo pirmyn ir atgal. Tad tele- 
fonas turėjo būti kur nors netoli bokšto. 

Išnaršė greta bokšto augančius krūmelius, tačiau 
tirštėjančioje prieblandoje ne ką teįžiūrėjo. Iš pro- 
žektoriaus irgi tebuvo mažai naudos. Dėl viso pikto 
dar kartą perėjo atkarpą tarp švyturio ir muziejaus 
namelio, bet nieko nerado. 

Ko gero, vis dėlto bus pametusi telefoną bokšte. 

Prieš išplaukdami su Adamu dar kartą buvo ten 
užlipę. Skubėjo, turbūt tada telefonas nepastebėtas 
ir išsprūdo iš kišenės. 

Ji pasilenkė, ieškodama atsarginio rakto, — jis iš 
tiesų gulėjo po paplokščiu akmeniu, kaip ir sakė 
švyturio prižiūrėtojas. Ji be vargo atrakino kabamą- 
ją spyną ir atidarė juodas grotuotas duris. 

— Laiptai gana statūs, — tarė ji Signei. — Ar tikrai 
nori lipti kartu? 

— Žinoma, juk aš ne kokia senučiukė. Nagi, 


eime, — atsakė ši. 


Jiedvi lėtai kopė laiptais ir apieškojo kiekvieną 
laiptų aikštelę. Nora rūpestingai prožektoriumi ap- 
šviesdavo kiekvieną lopinėlį. Nei pirmoje, nei an- 
troje aikštelėje mobiliojo telefono nebuvo. Jei dabar 
po ranka būtų turėjusi kitą telefoną, būtų galėjusi 
surinkti savo numerį ir klausytis, ar kur neskamba. 
Tačiau prieš išplaukdama apie tai nepagalvojo. 

Trečioje laiptų aikštelėje jos priėjo uždarą ko- 
ridorių su septyniais laipteliais. Nora bandė prisi- 
minti, ar buvo čia sustojusi. Taip, kai buvo užlipę 
pirmą kartą. Bet ne antrą. Dėl viso pikto vis tiek 
apšvietė visus kampus. Jos užkopė paskutine laip- 
tų atkarpa į mažutę apskritą gal tik kokių dviejų 
metrų skersmens viršutinę aikštelę. Iš čia siauri me- 
taliniai laipteliai vedė į patį švyturį. Greta jų buvo 
matyti žaliosios balkono durelės. 

Nora atsisuko į Signę. 

— Palauk čia, aš užlipsiu ir paieškosiu. Nenoriu, 
kad susilaužytum koją, nes per savo gerą širdį suti- 
kai mane lydėti. 

Vaizdas iš mažojo kupolo buvo neapsakomai 
puikus. Nors ir buvo mačiusi jį ryte, Nora vos be- 
įstengė atplėšti akis. Lyg stovėtum ant debesies ir 


žvelgtum į jūrą. Ir dieną vaizdas buvo fantastiškas, 

tačiau dabar, vakaro prieblandoje, jis buvo tiesiog 
pasakiškas. Paskutiniai besileidžiančios saulės spin- 
duliai visą archipelagą užliejo rausvai auksine švie- 
sa, horizonte dangus susiliejo su tamsiai žalia jūra. 

Akimirką moteris pamiršo visas bėdas su Henri- 
ku. Prieš akis atsivėręs grožis ją pakylėjo. 

Gyvenimas gražus! 

Bokšto papėdėje išvydo ankstesniojo švyturio 
prižiūrėtojo namą, kuriame gyveno ir dabartinis 
garbės prižiūrėtojas. Šalia stovėjo daugiau senų tro- 
belių, priklausančių archipelago jurisdikcijai. Visur 
buvo tamsu ir tylu, veikiausiai gyventojai buvo iš- 
vykę penktadienį papramogauti į Sandhamną. 

— Ar ką radai? — kupole nuaidėjo Signės balsas. 

Nora apsižvalgė. Kai 1961 metais švyturys buvo 
išjungtas, jame taip ir liko kupole įtaisytos prizmės, 
kurios buvo sveikut sveikutėlės. Prizmės buvo ap- 
suktos drobe — apsaugai. Žibintas blyksėjo silpna 
žalia šviesa. 

— Ne, nieko, - atsišaukė Nora. — Visiškai nieko. 

Saulė jau buvo beveik pasislėpusi už Harės salos, 
pradėjo temti. Nora atsargiai apėjo galeriją, žiūrė- 
dama, ar kur neblykstels atšvaitas nuo metalinio 


telefono korpuso. 

— Palauk, paduosiu prožektorių, — šūktelėjo 
Signė ir įkišo ranką pro siaurą angą. Ji irgi buvo 
užlipusi į viršų. 

Švytruodama prožektoriumi Nora apieškojo 
kupolą. Kairėn, dešinėn. Pati kone pasijuto senu 
švyturio prižiūrėtoju. Dar kartą apšvietė visą pa- 
talpą. Tada pasidavė. Bokšte telefono nebuvo. Ji 
ėmė leistis laipteliais žemyn. 

— Žinai, gal baigiam. Telefonas gali būti bet 
kur, geriau atplauksiu rytoj ir paieškosiu dienos 
šviesoje. Dabar ieškoti nėra prasmės. 

Ji keikė savo žioplumą. 

Nusileidusi stabtelėjo prie balkono durų. 

— Kaip gražu. Gali pagalvoti, kad ties horizon- 
tu gyvena pats Dievas. 

Nora pažvelgė į Signę. 

— Žvejybos plotai aplink Grionšerą priklauso 
tau, ar ne? 

Signė linktelėjo. 

— Taip, beveik viskas, kiek akys aprėpia, pri- 
klauso mūsų šeimai. Kaip žinai, aš dažnai plau- 
kiu žvejoti. Reikia ką nors valgyti, — kreivai šyp- 
telėjo. 


Pasirėmusi į laiptų turėklus, ji krestelėjo galva. 

— Pastaruoju metu priviso labai daug brakonie- 
rių. Tokiems tipams į nuosavybės teises nusispjaut. 

Nora nustebusi pažvelgė į ją. 

— Kaip gaila! Manai, kad jie atplaukia iš Sand- 
hamno? 2 

— Galiu išvardyti pavardėmis ir kokios šeimos 
taip elgiasi, — Signė atmetė galvą. — Patikėk, per tiek 
metų puikiai žinau, kas kiša nagus prie kitų gero, — 
jos balsas vis piktėjo. — Kad ir tas Jonis Almhultas. 
Nenoriu blogai kalbėti apie mirusįjį, bet tėvas su 
sūnumi nesigėdydami siautėjo mano žvejybos plo- 
tuose. Ne kartą tuo įsitikinau. 

Nora klausiamai pažvelgė į kaimynę. 

— Iš kur žinai, kad ten buvo jie? Pačiupai už ran- 
kos? 

— Tai nebūtina, kai žmonės tingi net nusirinkti 
vardinius plūdurus. Ne kartą esu priglobusi Geor- 
go Almhulto tinklus. 

— Priglobusi? 

— Ką, tu nežinojai? Jei kas nors brakonieriauja 
tavo žvejybos plotuose, tu turi teisę pasiimti jo tin- 
klą. Taip buvo nuo amžių amžinųjų. 

— Kaip tam tikrą atlygį? 


— Galima pavadinti ir taip. 

— Tai štai kodėl tavo valčių namelyje kabo tinklų 
su svetimais inicialais, — garsiai pasvarstė Nora. 

Signė suraukė kaktą. 

— Iš kur žinai? 

— Mačiau, kai vakar buvau nuėjusi į sandėliuką 
pasiimti tinklų ešeriams gaudyti, jau pamiršai? Juk 
berniukai suplėšė mūsų tinklus, — priminė Nora. 
Akimirką pasvarstė ir vėl pažvelgė į Signę. - Bet ko- 
dėl tu Tomui nepasakei, kad turi Almhulto tinklų? 
Policijai tai tikrai būtų įdomu. Tinklas, kuriame 
buvo to Bergreno kūnas, buvo su inicialais G. A., — 
nuoširdžiai nusistebėjo Nora. 

Signė buvo beprasižiojanti, bet kaipmat sučiau- 
pė lūpas. 

Tolumoje buvo girdėti žuvėdrų klyksmas, o 
bokšte buvo visiškai tylu. 

Staiga Nora susivokė. 

— Tinklas, į kurį buvo įsipainiojęs Kristeris Ber- 
grenas, priklausė visai ne Almhultams. Jis buvo 
tavo, — tyliai ištarė veikiau sau pačiai. — Vienas iš 
tavo už brakonieriavimą pasiimtų tinklų. 

Signė nusuko žvilgsnį, tada lėtai linktelėjo. 


— Taip ir yra. 

— Tai kodėl nepasakei to Tomui?! Tyrimui tai la- 
bai svarbu! Grįžusios iškart turėsime jam paskam- 
binti ir viską paaiškinti. 

Signė nieko neatsakė, o Nora stengėsi sušvelnin- 
ti savo žodžius: 2: 

— Taigi tai buvo nelaimingas atsitikimas! Tu ne- 
turi nieko bendra su jo mirtimi. Niekas tavęs ne- 
kaltins, kad tas žmogus įsipainiojo būtent į tavo 
tinklą. Juk supranti? 

Signė sustingusi stovėjo prie laiptų, netardama 
nė žodžio. 

— Signe? 


Klausimas nuaidėjo bokšte. 

Tyla išsklido po patalpą ir apsupo Norą su Signe. 
Siaubinga abi kaustanti tyla. 

Išblyškusiame Signės veide Nora išskaitė tiesą, to- 
kią baisią, kad jai net užgniaužė kvapą. 

Priblokšta moteris žengtelėjo atgal ir klestelėjo ant 
laiptelio prie balkono durų. Vargais negalais išstenėjo: 

— Juk tai buvo nelaimingas atsitikimas, teta Si- 
gne? — sutrikusi pavadino Signę teta kaip vaikystėje. 

Šioji rylėdama papurtė galvą. Veidas sustingo į 
nepermatomą kaukę, judėjo tik plonos lūpos. Balsas 
rėžė ausis kaip peilis: 

— Kristeris Bergrenas paskendo, nes taip norėjau 
aš. 

— Bet kodėl? Ką jis tau padarė? Juk jo net nepaži- 
nojai. 

Signės žvilgsnis tapo žiaurus. 

— Kristeris Bergrenas buvo nesantuokinis Helgės 
sūnus. 

Nora išplėtusi akis spoksojo į Signę. 


— Jūs buvote giminės? Nužudei savo sūnėną? 

Senoji linktelėjo. 

— Tik iki motinos mirties jis nieko apie tai nenu- 
tuokė. Jai mirus sužinojo ir nusprendė susiradęs mane 
pareikalauti iš tėvo paveldėtos Brandų vilos dalies. 

Tokio šalto Signės kalso Nora dar nebuvo girdėju- 
si. Lyg būtų kalbėjusi su kitu žmogumi. 

— Būčiau turėjusi palikti savo namus, Nora. Jis norė- 
jo priversti mane parduoti namą, kad gautų savo pini- 
gus. Neturiu tiek pinigų, kad galėčiau išmokėti jo dalį. 

Ji piktai sugniaužė kumščius. 

— Nenorėjau jo žudyti. Bet kito kelio nebuvo. Jam 
mirus viskas būtų kaip buvę. 

Signė kiek parylėjo ir užsimerkė, lyg bandydama 
ką nors ištrinti. 

— Bent jau aš taip maniau, - pridūrė. 

Ji giliai atsiduso. Balse buvo girdėti palengvėjimo 
gaidelių, kad gali išsakyti, kas nutiko. 

— O paskui jo lavonas buvo išplukdytas Sandham- 
ne. Iš karto supratau, kad ten jis, ir neišmaniau, ką 
bedaryti. Tikėjausi, kad atsikračiau jo visam laikui. 

Nora užsidengė veidą rankomis. Vargais negalais 
išlemeno kitą klausimą: 

— O kas nutiko jo pusseserei? Tai moteriai, kuri 


buvo rasta negyva misionierių namuose? 


Signė sukryžiavo ant krūtinės rankas. Konvulsy- 
viai gniaužydama plaštakas atsakė: 

— Ta bjauri merga! Išniro kaip iš niekur. Tvirtino 
esanti Kristerio pusseserė. Jo vienintelė giminaitė ir 
paveldėtoja. Ji pareikalavo savosios turto dalies. 

Norai visai užgniaužė kvapą. 

— Tai nužudei ir ją? 

Signė nusisuko. 

— Juk negalėjau leisti jai atimti iš manęs namo. 
Patys kalti! Abu! Jei nebūtų atsitrenkę į Sandhamną, 
nieko nebūtų atsitikę, — Signės balsas drebėjo nuo 
tramdomo įtūžio. - Kas juodu manėsi esą? Kokią tei- 
sę turėjo atsidanginti ir griauti man gyvenimą? 

Nora nežinojo, ką sakyti. Liežuvis pavirto į bejaus- 
mę volę ir ji nesugebėjo suregzti nė žodžio. 

— O Jonis Almhultas? — šiaip ne taip išskiemena- 
vo pašnibždomis. Žodžiai pasiklydo siaurame bokšte, 
kur jau buvo visiškai tamsu. 

Signė energingai papurtė galvą. 

— Su Jonio mirtimi neturiu nieko bendra. Net ne- 
numanau, kas jam nutiko. 

Nora nebesusigaudė, tikėti ar ne. 

Negi Signė iš tiesų nužudė du žmones? Jos teta Si- 


gnė, kurią pažinojo nuo vaikystės?! 

Dar viena jos vaikų močiutė? 

Signė apsisuko ir ėmė leistis laiptais. 

— Temsta. Tavo laivelis su šviesom? 

Nora tylomis papurtė galvą. Ją krėtė toks šaltis, 
kad net kaleno dantimis. Netrukus sunkiai pasikėlė ir 
slidžiais laiptais ėmė atsargiai leistis žemyn. Signė jau 
buvo nulipusi iki antros laiptų aikštelės. 

Nora praėjo koridorėlį, vedantį į niekur. Lipo lė- 
tai, kad nesukluptų ant nelygių laiptų. Beveik nieko 
negalėjo įžiūrėti, mažas prožektoriukas irgi menkai 
tepadėjo. 

Staiga išgirdo apačioje atidaromas duris. 

— Signe, palauk! — šūktelėjo ir kaip galėdama pa- 
spartino žingsnį. 

Umai susvyravo ir tamsoje nesugraibė, į ką atsi- 
remti. Bejėgiškai nudardėjo paskutiniais laipteliais 
ir smilkiniu trenkėsi į kietas akmenines grindis. Už 
durų pasigirdo duslus Signės balsas: 

— Atleisk, Nora, turiu kai ką sutvarkyti. Pasirūpin- 
siu, kad tave rytoj paimtų. 

Prieš prarasdama sąmonę, Nora dar išgirdo skub- 
rius laiptais besileidžiančius žingsnius, jie nutolo ir 


nutilo. 

Kai atsigavo, aplink buvo tamsu nors į akį durk. 
Nora klausė savęs, kiek laiko išgulėjo be sąmonės. Ke- 
lias minutes ar kelias valandas? 

Ji pabandė susigaudyti ir atsisėdo. Kaipmat susvai- 
go galva ir pradėjo pykinti. Vargais negalais atsiklau- 
pė ir apgraibomis susirado duris. Pabandė atidaryti, 
bet šios nė nekrustelėjo. 

Ji buvo užrakinta. 

Akys pasruvo ašaromis. Nora stipriai įsikando į 
lūpą. 

„Nežliumbk! — sudraudė pati save. - Nežliumbk! 
Reikia išlaikyti blaivų protą. Kaip iš čia ištrūkti?“ 

Ją vėl pradėjo pykinti. Šiaip ne taip susilaikė nesu- 
sivėmusi. Drebėjo visu kūnu, bet nežinojo dėl ko: kad 
pargriuvo ar kad sumažėjo cukraus kiekis kraujyje? 

Tirpstančios lūpos ir liežuvis patvirtino pastarąją 
versiją. Tai buvo beprasidedančios hipoglikemijos, 
kai kraujyje pavojingai sumažėja cukraus, simptomas. 

Nora karštligiškai bandė prisiminti, kada šįvakar 
leidosi insulino. Gal prieš pusę devynių, ir ji susileido 
itin didelę dozę. 

Tinkamą, jei ruošiesi daug valgyti. 

Vis dėlto dabar insulinas ne skaidė gautą cukrų į 
angliavandenius, o eikvojo paties organizmo anglia- 
vandenius, kurių jau ir taip buvo sudeginusi daugiau 
nei paprastai, kabarodamasi bokšto laiptais. Jei arti- 
miausiu laiku jų nepapildys, smegenis pažeis pieno 
rūgšties perteklius. O organizmas patirs insulino šoką. 

Tada žmogus miršta. 

Nora pernelyg gerai žinojo, kaip tai vyksta. 

Pradžioje ima krėsti drebulys, apima silpnumas, 
tada išpila šaltas prakaitas ir pradeda daužytis širdis. 
Sąmonė pradeda temti, kol žmogus visiškai praranda 
orientaciją. Toliau mažėjant cukraus, ji taps apatiška, 
mieguista, kol galiausiai praras sąmonę. Tada prasidės 
koma, kuri baigsis mirtimi. Tik laiko klausimas, kada 
organizmas pasiduos. 

„Turbūt laukia ne pats maloniausias merdėji- 
mas“, — galvojo Nora, apimta nevilties. Ji nenorėjo 
mirti! Ne čia, ne dabar! Ne vieniša ir užrakinta švy- 
turio bokšte. 

Nora stengėsi negalvoti apie vaikus, kad nepra- 
virktų. 

Kiek ji dar turi laiko? Jei jau po vidurnakčio, ji 
netrukus praras sąmonę. Kad tik gautų ko nors už- 
valgyti! 

Paprastai nešiodavosi gliukozės ar ko nors pana- 
šaus, bet šįkart nepagalvojo įsidėti, nes neketino už- 
trukti. 

Nora būtų mielai trenkusi sau per ausį. Ar šįvakar 
ji apskritai ką nors padarė tinkamai?! 

Kur prožektorius? Nora apgraibomis ropojo po 
grindis. Gal galės pasiųsti signalą iš švyturio. Jei jūroje 
nesi naujokas, SOS signalą atpažintum ir pažadintas 
iš miegų. 

Trys trumpi, trys ilgi, trys trumpi. Gal kas paste- 
bės prožektoriumi siunčiamus signalus? 

Dar kartą rankomis perbraukė per grindis. Paga- 
liau! Štai kur jis. Drebančiais pirštais pabandė įjungti 
prožektorių. 

Nieko. 

Nora jį apžiūrėjo, kiek tai buvo įmanoma tokioje 
tamsoje. Stikliukas buvo sudužęs, ji įsipjovė į smilių. 
Atsargiai papurtė prie ausies. Viduje niekas nebarškė- 
jo, bet prietaisas nešvietė. 

Nora vėl pajuto besitvenkiančias ašaras. Juk turi 
būti galimybė kaip nors pranešti, kur ji! Staiga sugal- 
vojo: jei rastų savo mobilųjį telefoną, galėtų išsikviesti 
pagalbą. Gal prieš tai nepakankamai atidžiai viską ap- 
ieškojo? Gal jis vis dėlto guli kur nors bokšte? 

Ji keliais nušliaužė į priekį, čiupinėdama kiekvieną 
grindų centimetrą. 

Telefono nebuvo. 

Vos gaudydama kvapą pasiekė antrąją aikštelę ir 
kelis kartus apropojo palei sieną. Priėjo aklinąjį ko- 
ridorių, iščiupinėjo kiekvieną laiptų pakopą. Nieko. 

Keturpėsčia užšliaužė laiptais iki pat aikštelės su 
laipteliais į kupolą. Atsisėdo ant grindų ir atidarė bal- 
kono duris. Patalpoje kiek prašviesėjo, bet kokia iš to 
nauda? 

Niekas nežinojo, kur ji. 

Dabar jau moteris neįstengė sulaikyti ašarų. Pra- 
pliupo raudoti, nenoromis galvodama apie sūnus, dėl 
ko tik dar labiau įsiverkė. 

Ir kaip galėjo būti tokia neatsargi? 

Kodėl pametė tą kvailą telefoną? Kodėl sutiko, kad 
Signė ją lydėtų? Kodėl niekam nepasakė, kad plaukia 
į Grionšerą? 

Nora susmuko ant kietų akmeninių grindų. Ne- 
buvo girdėti nė garso, išskyrus jos pačios baimingai 
trūkčiojantį kvėpavimą. 

Ji susidėjo ant krūtinės rankas, stengdamasi nusi- 
raminti. Privalėjo mąstyti, tik kad mintys sukosi ne 


apie reikiamus dalykus. 

Nora įsivaizdavo save mirusią, gulinčią ant akme- 
ninių grindų. Visų apleistą ir pamirštą. 

Dievulėliau, kaip baisu! 

Lauke visiškai sutemo. Įsižiebė artimiausi Svenge- 
no ir Revengegrundeto švyturiai. Blykčiojo ritmiškai, 
vienodais laiko tarpsniais. 


Kaip plakanti širdis. 

Nora čiuptelėjo už fankinio laikrodžio. Tamsoje 
buvo sunku ką nors įžiūrėti. Rodyklės lyg ir rodė po 
pusės pirmos, bet ji nebuvo tuo tikra. 

Stengėsi kvėpuoti ramiai ir nepanikuoti. Kūną 
krėtė šaltis, tačiau moteris prisivertė nepasiduoti dre- 
buliui. Jei kas ir galėjo ką pakeisti — tai tik ji pati. 
Reikia susiimti, kitaip nieko nebus. 

Po valandėlės nusprendė užlipti į švyturio kupo- 
lą — iš ten geriausiai buvo matyti. Gal bus grįžęs koks 
salos gyventojas ir galės jai padėti? Įsitempusi stengėsi 
įžiūrėti, ar bent kur nors yra kokių gyvybės ženklų. 

Nieko, visiškai nieko. 

Kodėl būtent šiąnakt nieko nėra namie? Taip ne- 
sąžininga! 

Moteris pabandė įvertinti atstumą nuo balkono 
iki žemės. Gal pavyks nušokti? Bus kokie dvidešimt 
metrų, jei ne visi dvidešimt penki. Jei bandys, vei- 
kiausiai nusisuks sprandą į akmenis. 

Juk turi būti galimybė kaip nors duoti apie save 


ženklą! Kas nors vis tiek pastebės. Garantuotai! 

-Nora ėmė raustis striukės kišenėse. Vienoje buvo 
tik pirštinių pora. Kitoje — ledų popierėlis, penkių 
kronų moneta, tabletė nuo galvos skausmo ir lapelis 
degtukų. 

Degtukai! 

Ar čia yra ko nors, ką galėtų uždegti ir taip paro- 
dyti, kur ji yra? 

Rankos ir kojos pamažu darėsi sunkios lyg akme- 
ninės. Dar vienas požymis, kad organizme per daug 
insulino. Nora stengėsi nekreipti į tai dėmesio ir su- 
sitelkti į užduotį. 

Žalioji kupolo žibinto šviesa buvo jos vienintelė 
paguoda. Tegul ir vaiduokliška, ji priminė gyvybę, ir 
Nora pasijuto saugiau. Blankiai švytėjo drobe apvy- 
niotos stiklinės prizmės. 

Drobė dega. Sudegs greitai. Ko degaus čia dar yra? 
Ji įtemptai bandė prisiminti, ką dar matė bokšte. Ar 
kartais po laiptų aikštelių durimis nebuvo pakišta 
medinių pleištų, kad tos neužsidarytų? O ant grindų 
ar nesimėtė drožlių? 

Ji vėl nulipo metaliniais laipteliais ir dešine ranka 
apčiupinėjo durų kraštą. Tikrai, po jomis buvo pa- 
kištas pagaliukas. Po laipteliais rado ir daugiau len- 

tų nuopjovų bei drožlių. Viską sukrovė į krūvelę ir 
nusileido į žemiau esančią aikštelę. Ten taip pat rado 
medinį pleištą, drožlių ir skiedrų. Nešina laimikiu, 
atsargiai apčiupinėjo aklinąjį koridorių. Bingo! Čia 
gulėjo visa gerų trisdešimties centimetrų ilgio lenta, 
bent jau taip atrodė čiuopiant tamsoje. Šita degs ilgai! 

Ją vis labiau spaudė nebepakeliamas nuovargis, 
galūnės tolydžio sunkėjo. Sprandu žliaugė šaltas pra- 
kaitas. 

Ji nusivilko striukę, sudėjo pagaliukus, drožles ir 
užnešė į kupolą. Patiesė drobę, ant jos rūpestingai 
sukrovė pliauskeles. Drožles subėrė ant viršaus. Žalia 
lempa blykčiojo kas dešimt sekundžių, tačiau šviesa 
buvo tokia silpna, kad Nora vos įžiūrėjo, ką daro. 

Vargais negalais užkėlė viską ant žibinto. Tada ap- 
čiuopomis apačioje susirado ištraukimo ventilį. Jai 
buvo vis tiek, kad gali apsinuodyti smalkėmis. Apė- 
musi apatija irgi rodė besiartinantį insulino šoką, 
nors savisaugos instinktas ir privertė Norą patikrinti, 
ar ventilis atidarytas. 

Norai akis aptraukė rūkas, ji turėjo stipriai mirk- 
sėti, kad ką nors matytų. Dar suvokė, kad medžiui 
įsidegus turi išeiti iš kupolo ir atsitraukti kaip galima 


toliau nuo ugnies. 

Drebančiais pirštais uždegė degtuką. Liepsnos 
šviesoje išvydo savo atvaizdą kupolo stikle. 

Į ją spoksojo dvi baimės kupinos akys, veidas buvo 
papilkėjęs ir įsitempęs. 

Ar taip atrodo visi, atsidūrę ant mirties slenksčio? 

Ji prikišo degtuką prie drobės. Šis sudegė, o me- 
džiaga taip ir neužsiliepsnojo. Įžiebė kitą. Paskui dar 
vieną. Nieko. 

Karštligiškai uždegė iš karto tris degtukus ir kiek 
galėdama arčiau prikišo prie audeklo. Pradžioje atro- 
dė, kad ir vėl nieko neišeis, bet staiga liepsna pagavo 
medžiagą ir šoktelėjo į viršų. 

Nora net pravirko iš palengvėjimo. Dega! Gerai 
dega! Vienas pagalys įsidegė ir suliepsnojo kaip rei- 
kiant. 

Pusiau be sąmonės moteris atatupsta atsitraukė ir 
nusileido metaliniais laipteliais. Kiekvienas žingsnis 
buvo neišpasakytai sunkus, lyg rankos ir kojos būtų 
pripiltos švino. Turėjo abiem rankomis įsikibti į turė- 
klus, kad išsilaikytų ant kojų. 

— Nemiegok! — murmėjo sau kaip kokią mantrą. — 
Dėl Dievo meilės, nemiegok! Tik neužmik! 

Arbula nulipo laiptais iki paskutinės atkarpos, 


kur Signė paliko ją užrakinusi duris. Jautė nuo sa- 

vęs sklindantį laužo kvapą, dėl ko kvėpuoti buvo dar 
sunkiau. 

Ji buvo pavargusi, tokia pavargusi... Tetroško at- 
sigulti ir sumerkti akis. Sekundės dalį dar šmėstelėjo 
mintis apie kupolo ventilį: tikėkimės, kad jis pralei- 
džia pakankamai deguonies ir ji neužtrokš dūmuose. 

Ai, koks skirtumas... Iš paskutiniųjų atsirėmė nu- 


gara į duris, kiek galima toliau nuo ugnies. 


Šeštadienis, ketvirta savaitė 

Tomo mobilusis telefonas atkakliai skambėjo. 

Laikrodis prie lovos rodė 01:43. 

— Taip, klausau, - mieguistas sumurmėjo. 

— Čia Henrikas. 

Tomas atsisėdo lovoje. Kaipmat pabudo policinin- 
ko instinktas. 

Henrikas niekada nebūtų skambinęs tokiu paros 
metu be būtino reikalo. 

— Kas nutiko? 

Akimirką buvo tylu, tada vėl pasigirdo Henriko 
balsas: 

— Žinau, kad jau vėlu. Tačiau ką tik grįžau iš dvi- 
dešimt keturių valandų turnė. Noros nėra namie. 
Lova net nepaliesta. Virtuvėje jokios žinutės. Tiesiog 
dingo. 

— Ar nebuvote susipykę? 

Tomui, net nespėjus susivokti, išsprūdo toks įpras- 
tas policininko klausimas. Jis žinojo, kad pastarosio- 


mis savaitėmis Lindės sutarė ne per geriausiai. Nors 

Nora į smulkmenas nesileido, Tomas žinojo, kad 
Henrikas buvo visai nesužavėtas jos taip trokštamu 
darbu Malmėje. 

— Ne taip supratai, - Henriko balse pasigirdo ne- 
pasitenkinimo gaidelių, — Taip, prieš man išplaukiant 
buriuoti mudu susipykome. Tačiau Norai nebūdin- 
ga taip elgtis. Ji nedingtų, niekam nieko nepasakiusi. 
Turėdamas galvoje pastarojo meto įvykius, neketinu 
delsti. Kažkas čia ne taip. 

Tomas nesileido išmušamas iš vėžių. 

— Ar bandei prisiskambinti jai į mobilųjį? 

— Žinoma, ką sau manai! — atsakė Henrikas. - Ji 
neatsiliepia, tik įsijungia balso paštas. Bet kvietimo 
signalas normalus, taigi, telefonas neišjungtas. 

Tomas pajuto, kaip suspaudė skrandį. Henrikas 
buvo visiškai teisus. Tai nebuvo panašu į Norą. Ji 
buvo teisininkė iki kaulų smegenų, visada rūpinosi, 
kad viskas būtų taip, kaip reikia. Būtų bent palikusi 
žinutę. 

— O gal nuėjo į „Buriuotojų“ restoraną ar „Narų“ 
barą? Ar kalbėjai su jos tėvais? 

— Taip. Man užsukus, jie jau miegojo. Suzana 
sako, kad berniukai nakvoja pas juos, nes rytoj anksti 
ryte plauks su seneliu statyti tinklų, ir kad Nora sakė 

atsigulsianti anksčiau, o prieš tai dar paskaitysianti 
kokią knygą. 

— Tu tikras, kad ji nenuėjo išgerti vyno pas kuriuos 
nors kaimynus? 

— Ir užsibuvo iki dabar? Nora niekada ilgai nevaka- 
roja. Ima knapsėti dar gerokai prieš vidurnaktį, pats 
žinai. Ne, kažkas bus atsitikę. 

Henriko balse pyktį pakeitė susirūpinimas. 

Dar kalbėdamas Tomas pradėjo mautis džinsines 
kelnes. Jis buvo labai sunerimęs. 

— Ar jūsų laivas stovi prie liepto? 

Iš karto pasigirdo teigiamas atsakymas: 

— Tą patikrinau pirmiausia. Laivas vietoje. 

Tomas jau buvo pakeliui. 

— Tuoj būsiu pas jus. Sėsiu į basterį. Su juo užtruk- 
siu tik penkiolika minučių. Dėl visa pikta per tą laiką 
patikrink „Narų“ barą ir klubą. Gal ji ten sau sėdi ir 
geria raudonąjį vyną. 


Tomas apsivilko megztinį ir nubėgo prie liepto. 
Dabar džiaugėsi, kad pernai vasarą nusprendė nusi- 
pirkti galingą motorlaivį su valdymo pultu. Jo „Buster 
Magnum“ buvo greitas ir patikimas. Prireikus galėjo 


nesunkiai pasiekti trisdešimt penkių mazgų greitį. 

Dabar to ir reikėjo. 

Vyras greitai atrišo lyną ir truktelėjo degalų svirte- 
lę. Jau po kelių minučių priešakyje išvydo Sandham- 
no šviesas. Nerimas vis labiau spaudė krūtinę. Dirb- 
damas policininku jis4šmoko klausytis savo instink- 
tų. O dabar aiškiai jautė bėdą. 

Jei tai būtų buvusi kokia kita moteris, Tomas ti- 
kriausiai būtų pamanęs, kad ši nusprendė atsipalai- 
duoti, kol vyro nėra namie. Tik ne Nora. Nora buvo 
pernelyg rimta, kad leistųsi į vienos nakties nuoty- 
kius. Be to, ji juk žinojo, kad Henriko jachta parplau- 
kia šiąnakt. 

Iš tamsos išniro Lindžių lieptas. Tomas sumažino 
greitį ir prisišvartavo. Įgudusiais judesiais pririšo laivą 
ir plačiais žingsniais nudrožė link Noros ir Henriko 
namo. 

Henrikas laukė jo prie sodo vartelių. 

— Eime, - tarė. — Turiu tau kai ką parodyti. 

Juodu nuėjo į virtuvę. Stalas buvo dailiai padeng- 
tas vienam asmeniui. Viduryje stovėjo lėkštė su vištie- 
nos filė. Atrodė, kad stovi jau kurį laiką. 

— Ar panašu, kad ji ketino praleisti vakarą kur nors 
kitur? 


Tomas papurtė galvą. 

— Žiūrėk, parodysiu tau dar kai ką. 

Henrikas nuėjo prie plautuvės, ant kurios krašto 
stovėjo nulaužta ampulytė. 

— Štai! — tarė. — Pusė insulino ampulės. Šiukšlių 
dėžėje radau dar vieną tuščią. 

Tomas klausiamai pažvelgė į jį. 

— Ir ką tai reiškia? 

— Prieš valgį Nora turi susileisti insulino. Taip daro 
visi diabetikai, — tarė Henrikas. — Kitaip organizmas 
nesugeba įsisavinti angliavandenių, kurių gauna su 
maistu. 

— Bet juk ji insulino susileido, - Tomas nesuprato, 
ką Henrikas tuo nori pasakyti. 

Henrikas kilstelėjo lėkštę su mėsa. 

— Taip, bet nieko nevalgė. Nė neprisilietė prie 
maisto. Ant stalo dar guli šokolado plytelė. Nora 
mėgsta juodąjį šokoladą. Bet ir jo nevalgė. 

Tomas vis tiek nesusigaudė. 

— Na, ir? 

Henrikas nekantriai dėbtelėjo į Tomą. Lėtai, kaip 
kokiam vaikui paaiškino: 

— Kai diabetikas susileidžia insulino, jis turi iš 
karto pavalgyti. Kitaip jį gali ištikti insulino šokas. 


Ir koma, — jis nurijo seiles. — Kai organizmas gau- 

na daug insulino, bet negauna reikiamo kiekio an- 
gliavandenių, žmogus praranda sąmonę ir miršta. 
Geriausiu atveju tik pažeidžiamos smegenys. Dabar 
supranti, ką noriu tau pasakyti? 

Tomas išblyško. Staiga suvokė padėties rimtumą. 

Henrikas susmuko ant virtuvinės kėdės ir susiėmė 
galvą rankomis. 

— Ir kur, velniai griebtų, ji galėtų būti? 

— Kiek dar turime laiko jai surasti? — paklausė To- 
mas, kurio protas jau buvo pradėjęs profesionaliai na- 
grinėti situaciją. 

— Priklauso nuo to, kada susileido insulino. Jau po 
poros valandų tai gali pakenkti negrįžtamai, net jei ir 
rasime ją gyvą. 

"Tomas pajuto, kaip virš viršutinės lūpos išrasojo. 

— Nueik dar kartą pas jos tėvus, gal jie turi kokių 
minčių, kur gali būti Nora. Pasibelsk pas kaimynus ir 
pasiteirauk, ar niekas jos nematė. 

Staiga prisiminė laišką, kurį juodu su Karina vakar 
po pietų aptiko Kristerio Bergreno bute. 

Trūkstama jungtis! 

Jis pasisuko į Henriką. 

— Čia gali būti prisidėjusi Signė Brand. Einu pas 
ją. 

Dideliais žingsniais Tomas nubėgo atkarpėlę iki 
gretimo namo. Brandų vila atrodė vieniša ir apleis- 
ta. Šiuo paros metu visas Kvarnbergetas atrodė kaip 
išmiręs. Per atostogas Sandhamne besidarbuojantys 
jaunuoliai čia būriuodavosi vakarais, tačiau dabar, vi- 
durnaktį, visur buvo ramu, nebuvo matyti nė gyvos 
dvasios. 

Tomas pabeldė į duris. Niekas neatsiliepė. Lauko 
žibintas buvo išjungtas. Jis pabeldė dar kartą. 

— Signe! — šūktelėjo. - Čia aš, Tomas. Atidaryk! 

Viduje niekas nė nekrepštelėjo. 

Neišmanydamas, ką daryti, Tomas pažvelgė pro 
tamsius langus. Tada apėjo aplink namą. Kartais ve- 
randos durys nuo jūros pusės būna atviros. Gal per 
jas galės patekti į namą. 

Vis dėlto durys buvo užrakintos, verandoje buvo 
tamsu. 

Jis įsižiūrėjo pro verandos stiklą ir pastebėjo silue- 
tą. Atrodė, kad kažkas sėdi krėsle. Tomas vėl pabeldė. 
Jokios reakcijos. Jam pasirodė, kad greta krėslo ant 
grindų guli Kaisa, tačiau šuo nė nekrustelėjo. 

Tomas dvejojo. Drumsti namų ramybę nebuvo 
mėgstamiausias policijos metodas, tačiau dabar situa- 


cija buvo ekstremali. 

Jis ant kumščio užsitraukė megztinio rankovę ir 
išdaužė stiklą. Tada prakišo ranką ir atidarė duris. 

Signė be sąmonės sėdėjo atsilošusi krėsle. Kalbi- 
nama neatsiliepė, tačiau veidas atrodė palaimingai 
ramus, tarsi būtų atsikračiusi naštos. Kelius buvo už- 
sidengusi senu, nutrintu vilnoniu pledu. 

Kiek Tomas pažinojo Signę, rodėsi, kad ji nepa- 
valdi laikui. Dabar atrodė lygiai taip pat, kaip ir jo 
vaikystėje, kai susipažino per Noros šeimą. Tik dabar 
išrodė mažutė ir trapi. 

Sena moteriškė. 

Vieniša moteriškė. 

Kaisa sukryžiavusi priekines letenas ir puslankiu 
išriesta uodega gulėjo greta ant grindų. Ji nekvėpavo. 
Po juodu kailiu nebuvo nė lašelio gyvybės. 

Tomas pasilenkė ir palietė Signės kaklą. Po raukš- 
lėta oda pajuto silpną, vos užčiuopiamą pulsą. Ji kvė- 
pavo labai paviršutiniškai. 

Jis čiupo savo mobilųjį telefoną ir greitai surinko 
Karinos numerį. 

— Čia Tomas. Taip, taip, pats žinau, kiek dabar va- 
landų, — nekantriu rankos mostu atrėmė mieguistos 
Karinos priekaištą. — Atidžiai klausyk! Radau Signę 


Brand be sąmonės jos namuose Sandhamne. Neturiu 

supratimo, kas nutiko. Suorganizuok sraigtasparnį ir 
tuoj pat pasiųsk čionai kriminalistų komandą! Be to, 
dingo Nora Lindė, plaukiame jos ieškoti. Paskelbk 
dingusio žmogaus paiešką visuose Stokholmo apygar- 
dos policijos skyriuose! Jei ką sužinosi, iš karto skam- 
bink man, kad ir kas tai būtų! 

Jis baigė pokalbį ir nubėgo pas Noros tėvus. Šie su 
Henriku stovėjo prieangyje. 

— Henrikai, turi apžiūrėti Signę! Ji be sąmonės sėdi 
verandoje. Jau iškviečiau greitosios pagalbos sraigtas- 
parnį. 

Noros motina susirūpinusi pažvelgė į Tomą. 

— Kas darosi, Tomai? — baimingai paklausė. - Kas 
nutiko Norai? 

— Nežinau, Suzana, - atsakė jis. — Likite su vaikais. 
Mes leidžiamės jos ieškoti. Nesirūpink, tikrai netru- 
kus ją rasime. 


Ach, kaip pats norėjo tuo tikėti! 

Vyriškis naujutėlaitėje savo jachtoje „Arcona 36“ 
švilpavo, reguliuodamas pagrindinę burę. Tiek metų 
svajojęs apie gerą jachtą dabar mėgavosi kiekviena se- 
kunde vandenyje. Jis atsilošė vairagalyje ir vos susilai- 
kė nepaglostęs vairalazdės. 

Vyrui visada labiau patiko valdyti laivą vairalazde, 
o ne vairu. Su ja daug geriau jautė laivo judesius van- 
denyje. Tvirtai laikydamas vairalazdę gali įveikti vėjus 
bei bangas ir tuo pat metu palaikyti kursą. 

„Buriavimas beveik geriau už seksą“, — džiugiai 
galvojo. 

Na, bent jau netoli to. 

Kai žmonai pasiūlė naktį buriuoti iš Horsteno į 
Runmarę, ši pažvelgė į vyrą tokiomis akimis, lyg tas 
būtų išsikraustęs iš proto. Ji papurtė galvą. 

— Tik be manęs. Kokių galų vidurnaktį leistis į 
jūrą? O jei susidursime su kitu laivu? 

Po kurio laiko vis dėlto nusileido. Pasakė, kad ne- 
turi jėgų ginčytis. 

Dabar moteris sėdėjo ant pagalvės vairagalio kam- 
pe ir arbatos puodeliu šildėsi rankas, o laivas plaukė 


pro salas ir uolas. 

— Ne pati blogiausia idėja, ar ne? - paklausė vyras ir 
patenkintas nusišypsojo. 

Žmona atsakė jam šypsniu. 

— Ne. Išties miela. 

Vyras vėl pareguliavo pagrindinę burę. 

Nuo žemyno pūtė lengvas, ne daugiau kaip keturių 
metrų per sekundę, vėjelis. Jo užteko, kad jachta plauk- 
tų tolygiai ir pakankamai greitai. 

„Arcona“ buvo lengva jachta, tad sparčiai ir elegan- 
tiškai skrodė vandenį. Didelė genujietiška burė pagau- 
davo silpniausią vėjelį ir veiksmingai išnaudodavo brizą. 

— Paduok man jūrinį žemėlapį, — tarė vyras žmo- 
nai. — Bet kurią akimirką galime priplaukti Revenge- 
grundeto švyturį. 

Moteris šalimais pastatė puodelį ir ištraukė žemėlapį. 
Padavė vyrui ir šis valandėlę jį studijavo, pasišviesdamas 
kišeniniu prožektoriumi. Tada grąžino žmonai. 

— Taip ir maniau. Esame tiksliai ten, kur ir turime 
būti. 

Neišleisdamas iš akių kurso, o iš rankų vairalazdės, 
jis parodė ranka kiek įstrižai į priekį. 

— Ten turi matyti senąjį Grionšero švyturį. Na, tą, 
kurį pastatė aštuonioliktame amžiuje. O gal devynio- 


liktame? 

Jis suraukė kaktą, bandydamas prisiminti. 

— Turi galvoje tą, kurį vadina Baltijos karaliene? 

— Būtent. 

Moteris pasuko galvą ir pažvelgė į aukštą švyturį. 
Norėdama geriau pamatyti, ištempė kaklą. 

— Kaip ryškiai šviečiai Maniau, kad jis jau nebenau- 
dojamas. 

— Taip ir yra. Jį išjungė septintame dešimtmetyje. 

Moteris pakilo iš savo patogios vietos ir atidarė kaju- 
tės liuką. Įkišo galvą ir paėmė žiūronus, kabančius ant 
kablio kairėje laiptų pusėje. Tada vėl atsisėdo ir ištraukė 
žiūronus iš dėklo. 

— Žinai ką? Atrodo, kad švyturyje kažkas dega. 

Vyras nusijuokė. 

— Ką? Tau taip tik rodosi. 

— Pats pažiūrėk! 

Kiek užsigavusi moteris padavė jam žiūronus. Vyras, 
nepaleisdamas vairalazdės, paėmė juos viena ranka, pri- 
sidėjo prie akių ir švilptelėjo. 

— Kad mane velniai griebtų, tu teisi! Senasis bokštas 
iš tikrųjų dega. 

— Taigi sakau! O tu manimi netiki! - triumfuodama 
moteris atsilošė. 

— Panašu, kad teks skambinti Jūros gelbėjimo ope- 
racijų tarnybai, — tarė vyras ir dėl viso pikto dar kartą 


pažvelgė pro žiūronus. 

— Jūros gelbėjimo operacijų tarnybai? 

— Taigi negalime leisti, kad bokštas sudegtų! Gal 
niekas net neįtaria, kad jis dega. Nežinau, ar saloje 
dar kas begyvena. 

— Ar negalime paprasčiausiai paskambinti ben- 
druoju pagalbos numeriu? 

Vyras užjaučiamai pažvelgė į žmoną. 

— Brangute, mes juk jūroje! Čia kviečiama Jūros 
gelbėjimo operacijų tarnyba. 

Žmona žvilgtelėjo į vyrą, bet nieko neatsakė. Jis 
pasikvietė ją į vairagalį. 

— Palaikyk vairalazdę, kol paskambinsiu į Stokhol- 
mo radiją. 

Moteris atsisėdo, o vyras paskubomis nusileido į 
kajutę. 

VHEF radijo ryšio stotelė kabėjo kairėje ant sienos. 
Vyras nuspaudė įjungimo mygtuką ir nustatė kanalą. 
Kabina prisipildė traškesių ir braškesių. 

Vyras pačiupo mikrofoną ir prisikišo prie lūpų: 

— Stokholmo radijau! Stokholmo radijau! Stokhol- 
mo radijau! Čia „S/Y Svanen“, atsiliepkite! 

Jis pakartojo šaukinį kelis kartus. Radijo aparate 
sutraškėjo ir atsiliepė moteriškas balsas: 

— „S/Y Svanen“, „S/Y Svanen“, „S/Y Svanen“, čia 
Stokholmo radijas. Kas atsitiko? 

— Plaukiame pro Grionšerą į šiaurės pietus nuo 
Sandhamno. Noriu pranešti, kad švyturio viršūnėje kaž- 
kas dega. 

— „S/Y Svanen“, prašau pakartoti. Blogai jus girdime. 

— Sakau, kad Grionšero švyturyje kažkas dega. Kar- 
toju: Grionšero švyturys dega. 

Jis stengėsi kalbėti kuo aiškiau. 

— „S/Y Svanen“, ar jūs tuo tikras? - moters balse nu- 
skambėjo įtarimas, tarsi operatorė nežinotų, kaip rea- 
guoti į tokią informaciją. 

— Visiškai. Jachtoje turime žiūronus. Bokšto viršūnė- 
je matau liepsnas. 

— Žmonių matote? 

— Neigiamai. Atrodo, kad nieko nėra. Vienintelis da- 
lykas, ką matau, - liepsnos švyturio kupole. 

Moteriškas balsas trumpam nutilo, o triukšmas pa- 
didėjo. Tada moteris vėl prabilo: 

— S/Y Svanenai, dėkoju už informaciją. Nedelsdami 
viską patikrinsime. Ačiū už pagalbą. 

Vyras vėl nuspaudė kalbėjimo mygtuką. Jis paten- 
kintas šypsojosi atlikęs pilietinę pareigą. 

— Supratau. „S/Y Svanen“, baigiau. 

Vyras išjungė radijo aparatą ir pakabino į vietą mi- 
krofoną. Išlipo atgal į vairagalį ir pro žiūronus dar kartą 


pažvelgė į Grionšerą. 

Dabar liepsnos jau atrodė mažesnės, bet gal tik 
susidarė toks įspūdis. Kol pranešė apie gaisrą, jie nu- 
plaukė gerą galiuką ir Grionšeras liko už nugaros. 

Vyras truktelėjo pečiais. 

Šiaip ar taip, jis daugiau nieko negalėjo padary- 
ti. Arba ugnis užges pati, arba bokštas sudegs. Nors, 
jei išstovėjo beveik tris šimtmečius, turėtų būti gana 


tvirtas. 

Henriką net pykin6“nuo susirūpinimo. 

Būdamas gydytojas, jis puikiai žinojo, kaip sure- 
aguos Noros organizmas, gavęs per daug insulino. 
Bandė save raminti, kad ji niekada nerizikuodavo, tad 
turbūt ir šįkart bus pakankamai pavalgiusi. 

Tik kodėl ji ne namie? Kodėl valgis nepaliestas sto- 
vi ant stalo? 

Jis graužėsi dėl praėjusių dienų nesutarimų. Jūroje 
praleistos dvidešimt keturios valandos nieko nepa- 
keitė ir į krantą jis grįžo vis dar piktas. Nusprendė 
šia tema daugiau nebediskutuoti. Išsakė, ką apie tai 
mano, ir baigta! Jam šis klausimas išsemtas. 

Henrikas niekaip negalėjo suprasti, kodėl moterys 
jaučia poreikį ginčytis be galo, be krašto. Geriau jau 
eiti tiesiai prie reikalo ir priimti kokį nors sprendimą. 
O tada jo laikytis. 

Dabar graužėsi, kam buvo toks kietakaktis. 

Mintyse išvydo Noros veidą Adamo gimimo die- 
ną. Kokia ji buvo išdidi! Antroje dienos pusėje buvo 
pervargusi, bet neapsakomai laiminga. Ant kaktos 

ir skruostų buvo prilipę šlapi suprakaitavę plaukai, 
lyg būtų nubėgusi maratoną. Tam tikra prasme taip 
ir buvo. Kaip didžiausią pergalės ženklą švytėdama 
glaudė prie krūtinės naujagimį. 

— Argi jis ne nuostabus? - sakė. - Argi ne fantastiš- 
kas? Mūsų sūnelis... 

Henrikas pajuto keistą skonį burnoje. Lyg metalo, 
lyg rūgšties. Iš pradžių nesusivokė, kas tai per skonis. 
Paskui prisiminė. Tokį jautė tada, kai Maras, geriau- 
sias jo mokyklos laikų draugas, važiuodamas dviračiu 
vertėsi per galvą. Gana ilgai išgulėjo be sąmonės, o 
Henrikas tada patyrė daugiau baimės nei kada nors 
anksčiau per dvylika savo gyvenimo metų. 

Tai buvo baimės skonis. Grynų gryniausios bai- 
mės skonis. 

Apžiūrėjęs Signę suprato, kad niekuo negali jai pa- 
dėti. Beliko laukti sraigtasparnio, kuris ją nugabentų 
į ligoninę. 

Tada vėl nuėjo į uošvių namus. Tomas irgi buvo 
grįžęs. Henrikas papurtė galvą ir kreipėsi į Tomą: 

— Noros niekas nematė. Lyg būtų išgaravusi. 

Garsus telefono skambutis privertė juos abu susi- 
gūžti. Skambėjo Tomo telefonas. 


Jis susiraukęs atsiliepė sunkiai beatpažįstamu balsu: 

— Taip, Tomas. 

— Čia Karina. 

— Ką pasakysi? 

— Kalbėjau su Stokholmo radiju ir Jūros gelbėjimo 
operacijų tarnyba. Jokių ypatingų incidentų nebuvo, 
išskyrus įprastus girtuoklius, — Karina sekundėlę dve- 
jojo. — Tačiau Stokholmo radijas sako, kad jiems pa- 
skambino kažkoks buriuotojas ir pranešė apie gaisrą 
senajame Grionšero švyturyje. Jie bandė susisiekti su 
švyturio prižiūrėtoju ir paklausti, ar tai tiesa, tačiau tas 
kaip tik buvo išvykęs į kitą salą. Dabar grįžta į Grionše- 
rą pažiūrėti. Nežinau, ar tai svarbu. Sakei, pranešti tau 
viską. Be to, Grionšeras netoli nuo Sandhamno. 

Tomas pažvelgė į Henriką. 

— Grionšero bokšte kažkas dega. Ar ji galėtų būti 
ten? 

Jis pasisuko ir šūktelėjo Noros tėvams: 

— Grionšere kažkas dega. Ar tai gali būti susiję su 
Nora? 

Noros tėvas su siaubu pažvelgė į jį. 

— Vakar ten iškylavome. Nora, berniukai, Signė ir 
mudu. Su salos bendruomene. 

Tarpduryje pasirodė Suzana kietai ant krūtinės 
sukryžiuotomis rankomis. Veidas buvo blyškus kaip 


vaiduoklio. 

— Ką ji ten veikia vidurnaktį? 

— Prakeikimas! — Tomas susivokė, kad bus pražiū- 
rėjęs svarbią užuominą. Kai ėjo per verandą, ant grin- 
dų gulėjo netvarkingai numesta gelbėjimo liemenė. 
Visiškai nebūdinga Signei, kuri buvo tiesiog pedan- 
tiškai tvarkinga. Jei ši buvo ką tik grįžusi iš jūros, tada 
viskas aišku. 

Juolab kad ir Noros laivas stovėjo prie liepto. 

— Duodu galvą nukirsti, kad ji Grionšere, — tarė 
Tomas. — Plauksim manuoju basteriu. Netikiu atsi- 


tiktinumais. 

Po kelių sekundžių Henrikas ir Tomas jau buvo 
ant liepto. Vos Henrikas spėjo atrišti laivą, Tomas iki 
galo nuspaudė akceleratorių. Dėkojo dangui už tuos 
pakrančių apsaugos policijoje praleistus metus, per 
kuriuos išmoko tamsiu paros metu plaukti dideliu 
greičiu. 

Vis dėlto guminę valtį kietu dugnu pastebėjo per 
vėlai. 

Ši be šviesų lyg strėlė skriejo per sąsiaurį, nepai- 
sydama leistino penkių mazgų greičio. Švilpė per ra- 
mią jūrą kokių keturiasdešimties mazgų greičiu, jei 
ne greičiau. 

Sportinė lenktyninė valtis tiesiog skrido vandens 
paviršiumi. Ją vairuojantis girtas jaunuolis visiškai ne- 
mokėjo elgtis su tokiu daiktu. 

Iš garso kolonėlių griaudėjo roko muzika, bet To- 
mas ją išgirdo tik tada, kai pamatė, kad tuoj susidurs. 
Dar spėjo išvysti ištįsusį vairuotojo veidą ir išgirdo 
mergaičių juoką, kuris pavirto isterišku klyksmu. 
Abu laivai buvo taip arti vienas kito, kad Tomas už- 


uodė valties gumos kvapą. 

Jis iki skausmo įsikirto į vairą. Instinktyviai bandė 
išvengti susidūrimo ir iki galo pasuko vairą į kairę. 
Dėl staigaus manevro basteris kone apvirto ant šono, 
per bortą plūstelėjo vanduo. Tačiau valtis ir toliau 
skriejo tiesiai į juos. Tomas suprato, kad susidūrimo 
neišvengs. 

Tik per plauką pavyko išsisukti nuo kaktomušos, 
tačiau valtis jau buvo taip arti, kad rėžėsi į basterio 
šoną. 

Sutrikęs škiperis dar bandė pasukti į kairę, bet 
valtis buvo nebevaldoma. Nuo nežmoniško greičio 
atsistojo stačia ir šovė iš vandens. Variklis tik sukrio- 
kė, ir valtis laivagaliu tėškėsi į vandenį. Kurį laiką dar 
balansavo ant dešiniojo relingo, į kurį bandė įsitverti 
persigandę jaunuoliai, bet sunkio jėga nugalėjo — val- 
tis apsivertusi dusliai dunkstelėjo ir keleiviai iškrito į 
vandenį. Guminiams bortams atsitrenkus į vandenį, į 
šalis pažiro purslai. 

— Velniai rautų! — Tomas išgirdo Henriko šauks- 
mą. — Iš kur tie čia atsirado? 

Dėl staigaus manevro Henrikas šonu parkrito ant 
grindų, laimei, spėjo įsitverti į antelę“. 

* Antelė (vok. die Klampe) - mediniai arba metaliniai rageliai, pritai- 


syti arba privirinti prie laivo konstrukcijų, skirti pritvirtinti laisviems 
lynų galams. 


PRAŽUTINGAS VIDURVASARIS 


Tomas turėjo ką veikti, kol suvaldė savo basterį, 
kuris dar kartą grėsmingai pasviro. Ištiesinęs laivą 
apsisuko ir priplaukė prie ant bangų siūbuojančios 
apvirtusios valties, aplink kurią plūduriavo rėkiantys 
jaunuoliai. „a 

— Ar tau viskas gerai? — šūktelėjo Henrikui, kuris 
kaip tik sunkiai kėlėsi nuo grindų. 

— Skauda visus kaulus, — atsakė tas. — Bet atsistoti 
galiu. 

Grįždamas prie apvirtusios valties, Tomas bandė 
ką nors įžiūrėti tamsoje. 

— Ar ką matai? - paklausė Henriko. 

Henrikas persisvėrė per turėklą. 

— Matau septynis, ne, aštuonis ar devynis žmo- 
nes, - sušuko jis. — Gali būti ir daugiau. 

— Reikės pagalbos, - karčiai tarė Tomas, jis skaus- 
mingai suvokė, kokia svarbi kiekviena minutė. Jie turi 
rasti Norą, bet negali palikti jaunuolių likimo valiai. 

Tomas čiupo savo mobilųjį telefoną ir surinko Pe- 
terio Lagerliofo, vieno geriausių savo draugų pakran- 
čių apsaugos policijoje, numerį. Tomas meldė Dievo, 
kad Peteris šįvakar budėtų ir kad jo laivas būtų kur 
nors netoli Sandhamno. Kadangi vandens policija tu- 


rėjo nedaug laivų, jie nebūtinai priplauks greitai. 

Vis dėlto tąnakt jiems pasisekė. 

Policijos laivas buvo prie Korsės, tik už kelių mi- 
nučių kelio nuo nelaimės vietos. Peteris pasišovė pra- 
nešti Jūros gelbėjimo operacijų tarnybai, tad Tomas 
galėjo rūpintis tuo, kas vyko nelaimės vietoje. 

Jis atsargiai privairavo basterį prie plūduriuojančių 
jaunuolių. Trys merginos taškėsi vandenyje, isteriškai 
bandydamos įsitverti į valtį. Kiek toliau pagalbos šau- 
kėsi kiti. Tomas įjungė variklį tuščiąja eiga, kad persi- 
gandusias ir iki paskutinio siūlo permirkusias mergi- 
nas galėtų įsitraukti į laivą. 

— Kiek jūsų buvo valtyje? - paklausė jis. 

— Nežinau, — sukūkčiojo viena ir susmuko ant 
suolo. 

Su kitomis apskritai buvo neįmanoma susikalbėti. 

— Kiek jūsų buvo valtyje? - vėl perklausė Tomas. — 
Tai labai svarbu, pabandykite prisiminti. 

Mergina žvelgė į jį stiklinėmis akimis. 

— Nežinau. Daug. Tik norėjome kiek paplaukioti. 

„Dieve, Dieve, - pagalvojo jis. - Dar visai vaikai.“ 
Paaugliai, užsimanę pažaisti suaugusiųjų žaisliuku. Jie 
juk neturėjo nė menkiausio supratimo, kaip elgtis su 
galingais tokių valčių varikliais! 

Henrikas pasilenkė per bortą, norėdamas iš van- 


dens ištraukti vieną paauglį. Nutvėrė šio ranką, bet, 

vos tik vaikinas norėjo įlipti į laivą, šalia jo atsirado 
draugas. 

— Aš pirmas, aš pirmas! — rėkė, kabarodamasis bi- 
čiuliui ant pečių ir taip nardindamas jį po vandeniu. 

Tomas nesiryžo paleisti vairo, bijodamas, kad lai- 
vas nepajudėtų. 

— Henrikai! — sušuko. — Žiūrėk, tas paskandins 
savo draugą! 

Henrikas pasilenkė ir kaire ranka sučiupo jaunuolį 
už pakarpos. Dešiniąja skėlė jam antausį. 

— Susiimk! — užrėkė ant jo. — Kitaip galėsi plaukti 
namo savarankiškai! Ištrauksime jus abu. 

Jaunuolis nutilo ir paleido draugą. Išpūtęs akis 
laukė, kol Henrikas padės jam įlipti į laivą. 

Akies krašteliu Tomas pamatė besiartinantį polici- 
jos katerį. Jis su palengvėjimu atsiduso. Kiekviena su- 
gaišta minutė kėlė vis didesnį pavojų Noros gyvybei. 

Tomas matė, kaip policijos kateris pakeliui išgrie- 
bė likusius jaunuolius iš vandens. 

— Sebastianai! — sukūkčiojo viena mergaičių, sė- 
dinčių basteryje. - Ar kas matė Sebastianą? 

— Ką sakai? — paklausė Henrikas. 

— Sebastianas vairavo valtį, nes aš jo priprašiau. 


Kur jis? 

Henrikas pažvelgė į Tomą. Krestelėjo galvą, o To- 
mas apsidairė. Vandenyje daugiau nieko nebuvo ma- 
tyti. 

— Turite rasti Sebastianą. Aš dėl visko kalta, — ver- 
kė mergaitė. 

— Gal jis po apvirtusia valtimi? — tyliai tarė Tomui 
Henrikas. 

Tomas nedvejojo nė sekundės. Labai gali būti. Jei 
vaikinas nesugebėjo nuplaukti į šalį, galėjo būti ir po 
valtimi. Reikėjo tikėtis, kad oro pūslėje. 

— Žiūrėk, perimk vairą! — tarė Henrikui ir pasi- 
traukė. Paskubomis nusimovė megztinį, džinsines 
kelnes ir ant galvos šoko į jūrą. 

Vanduo buvo stebėtinai šiltas, nors šioje vietoje 
turėjo būti bent dvidešimt metrų gylio. Galingais 
mostais Tomas priplaukė prie apvirtusios valties. Už- 
dėjęs ranką ant gumos, pasiklausė iš po valties sklin- 
dančių garsų. Garsų, kurie reikštų, kad po ja kas nors 
yra. Tada giliai įkvėpęs panėrė. 

Po valtimi buvo tamsu, nors į akį durk. Keletą se- 
kundžių jis čiuopė vandenį, tada turėjo vėl išnirti į 
paviršių įkvėpti oro. Kai išnėrė trečią kartą, prie jo 
stovėjo policijos kateris. Laivo priekyje stovėjo Peteris 


ir švietė prožektoriumi. 

— Ar turi povandeninį prožektorių? — uždusęs rik- 
telėjo Tomas. 

Peteris linktelėjo ir kažką sušuko vienam iš poli- 
cininkų. Tas atsigulė ant pilvo ir perdavė Tomui pro- 
žektorių. Tomas dar kartą giliai įkvėpė ir vėl panėrė 
po apvirtusia valtimi. Silpnoje prožektoriaus šviesoje 
išvydo vaikiną, įstrigusį tarp vairo ir vairuotojo sėdy- 
nės. Jo plaukai siūbavo kaip jūrų žolės. 

Tomas, sutelkęs visas jėgas, pabandė jį ištraukti, 
tačiau pristigo oro. Teks vėl kilti į paviršių. 

— Ar ką pamatei? — paklausė Peteris, kai Tomas 
prunkšdamas iškilo virš vandens. 

— Ten įstrigęs vienas jaunuolis, - šūktelėjo Tomas, 
vos gaudydamas kvapą. — Bet nepajėgiu jo ištraukti. 
Pabandysiu dar kartą. 

Kelias sekundes jis giliai pakvėpavo ir vėl paniro. 
Dabar jau žinojo, kur yra jaunuolis, tad viskas vyko 
daug sklandžiau. Staiga greta jo atsirado Peteris. To- 
mas davė jam ženklą suimti vaikino koją ir, suskaičia- 
vus iki trijų, truktelėti. 

Bendromis jėgomis vaikiną pavyko išlaisvinti. 
Jiems išnėrus, policijos katerio įgula įsitraukė jaunuo- 
lį į laivą. 

— Ar jis gyvas? — paklausė Tomas. 

Širdyje jau skausmingai žinojo atsakymą, tiesiog 
turėjo užduoti šį klausimą. 

Vienas iš policininkų apgailestaudamas papurtė 
galvą. 

— Negyvas. Negyviau nebūna, - atsakė ir su užuo- 
jauta pažvelgė į laivagalyje gulintį jaunuolį. — Deja, 


niekuo nebegalim jam padėti. Per vėlu. 

Rytuose jau švitė: Tomui spaudė krūtinę vien 
pagalvojus, kiek sugaišo per tą nelemtą susidūrimą. 
Pareigos jausmas reikalavo padėti iš laivo iškritusiems 
keleiviams, tačiau reikėjo nedelsiant ieškoti Noros. 
Pakrančių apsaugos policija, kuri dar sulaukė Jūros 
gelbėjimo operacijų tarnybos pastiprinimo, šiaip ar 
taip, kontroliavo situaciją. 

Be to, prie nelaimės vietos priplaukė daugiau spor- 
tinių laivų ir pasiūlė savo pagalbą. Tik vaikinukui, 
kuriam vargu ar bebuvo daugiau nei šešiolika, jau 
niekas nebepadės... 

— Henrikai, kaip greičiau?! — šūktelėjo Tomas, 
bandydamas perrėkti variklio gaudimą. — Per uostą ir 
Korsės sąsiaurį ar apiplaukti Kroksę iš šiaurinės pusės?! 

— Kroksę iš šiaurės! - užrėkė Henrikas. - Jei plauk- 
si per uostą, galim vėl susidurti su kokiu nors idiotu. 
Dar vienam tokiam nuotykiui nebeturime laiko. 

Tomas nesuprato, ar ant Henriko veido žiba aša- 
ros, ar vandens lašeliai. Jie prarado neįkainojamą pus- 


valandį, jei ne daugiau. 


SL 


Susikrimtęs Tomas pasileido plaukti visu greičiu. 
Nė pats nežinojo, kad taip sugeba. 

Netrukus išvydo Grionšero siluetą. Plaukdami to- 
kiu greičiu neužtruko nė dešimties minučių. Jos vis 
tiek prailgo kaip visa amžinybė. Tomas įdėmiai žiūrėjo 
į priekį, ar kas kur nedega, bet nieko nematė. 

Švyturys stovėjo kaip visada. Nei ugnies, nei dūmų. 

Karina sakė, kad švyturio prižiūrėtojas grįžta į salą, 
tačiau salelėje nebuvo nė gyvos dvasios. 

Jie prišvartavo laivą prie krantinės ir tekini pasilei- 
do link švyturio. Bėgo taip greitai, kiek tik leido sli- 
džios uolos. Bokšte buvo tamsu. Henrikas sudėjo prie 
burnos rankas ir pašaukė Norą. 

Tylu. 

Tomas stovėjo bokšto papėdėje ir taip pat rėkė iš 
visų plaučių. 

— Ša! - Henrikas pridėjo prie lūpų pirštą. - Rodos, 
kažką išgirdau. 

Abu, sulaikę kvapą, klausėsi įrempę ausis. Tebuvo 
girdėti bangų mūša ir dančiasnapio klyksmas tolumo- 
je. 

Tomui šovė į galvą mintis. 

— Paskambink į jos mobilųjį telefoną! — tarė Henri- 
kui. - Jei ji be sąmonės, veikiausiai neatsilieps, bet gal 


išgirsime skambutį. 

Henrikas išsitraukė mobilųjį telefoną ir nuspaudė 
Noros numerio greitojo rinkimo mygtuką. Krūmuo- 
se prie įėjimo pasigirdo filmo „Neįmanoma misija“ 
melodija. 

— Tai jos telefono melodija! — susijaudinęs sušuko 
Henrikas. —- Noros telefonas čia, tad ir ji turi būti čia! 

Jis nubėgo prie krūmų ir surado telefoną. Tačiau 
grotuotos durys į bokštą buvo užrakintos kabamąja 
spyna. 

— O ką, jei ji viduje? — tarė Henrikas. — Turime 
kaip nors įeiti. Ar laive turi ką nors, kuo galėtume 
išlaužti spyną? 

— Tik inkarą ir irklus, - Tomas niūriai žvilgtelėjo į 
Henriką. — Bet turiu kai ką kitą. 

Jis čiupo švarką ir išsitraukė savo tarnybinį pisto- 
letą. 

Tada atsitraukė žingsnį atgal. 

— Pasitrauk! — tarė. 

— Ką ketini daryti? 

— Traukis, sakau! — griežtai pakartojo Tomas. Ne- 
buvo laiko diskusijoms! 

Jis suėmė pistoletą abiem rankomis. Atlenkė sau- 
giklį ir nusitaikė į spyną. 


Šūvis driokstelėjo kaip griaustinis. 


So 


Aidas nusirito uolomis. Kabamoji spyna nukrito į 
žoles. 

— Greičiau, paskubėk! 

Juodu užbėgo laiptais, Tomas pirmas. Jis bėgo ap- 
žergdamas po dvi pakopas. Bokšte buvo tamsu, stipriai 
trenkė dūmais. Henrikas užsikosėjo. Jokios abejonės — 
čia kažkas degė. 

Kai užlipo į pirmąją laiptų aikštelę, Tomas sustojo. 
Durys buvo užremtos per senovinę rankeną perkištu 
ilgu juodu geležiniu veržliarakčiu. Tokiu, kurį senovėje 
naudojo priveržti didelėms, sulig torto lėkštele, varžtų 
galvutėms. 

Veržliaraktis buvo įstrigęs. 

— Nora! — šaukė Henrikas, daužydamas į duris. — 
Nora, ar tu ten? 

Tomas kaip įmanydamas suėmė veržliaraktį ir truk- 
telėjo iš visų jėgų. Henrikas visaip stengėsi padėti, bet 
įrankio nepavyko gerai suimti ir stipriai patraukti. Šis 
visu svoriu buvo prisispaudęs prie durų. 

Tomui įskaudo rankas, ir jis paleido veržliaraktį. 
Žiūrėjo į duris, svarstydamas, ar nepabandžius jų iš- 
laužti. Beviltiška: durys buvo meistriškai pagamintos iš 
gerų medžiagų, kad tarnautų šimtus metų. Kaip ir vis- 
kas švyturyje. Jas išlaužti galėjo nebent koks milžinas. 


Vis tiek koja spyrė į duris, tiesiog iš įsiūčio. 

Durys nė nekrustelėjo. 

— Taip nieko nebus. Durys užsikirto. Turime jas iš- 
mušti. 

Tomas pasisuko į Henriką. 

— Paieškok kirvio ar ko nors panašaus! Juk sala gy- 
venama. Gal kas nors Yra namie ir galės mums padėti? 

Jis dar kartą pabandė pajudinti sunkų raktą, bet šis 
nepasidavė. Koks nepakeliamas yra bejėgiškumo jaus- 
mas! 

Mintyse vėl išvydo mažą Emilijos kūnelį, kai ši 
tyliai gulėjo pamėlusiomis lūpytėmis, o jis su siaubu 
suprato, kad dukrytė daugiau niekada nebeįkvėps. Da- 
bar jautėsi toks pats bejėgis, kaip ir tada. 

Negali prarasti dar ir Noros. Turi būti įmanoma ką 
nors padaryti! 

Tomas taip sugniaužė raktą, kad net pabalo pirštų 
sąnariai. Iš visų jėgų įtempė begalinėse rankinio tre- 
niruotėse užsiaugintus raumenis. Raktas krustelėjo, 
tačiau vos tik Tomas atleido pirštus, kaipmat nukrito 
atgal. Tomą draskyte draskė beviltiškumas. Nuo dūmų 
ašarojo akys. Jis daužė duris ir vis šaukė Noros vardą, į 


kurį niekas neatsiliepė. 


Henrikas laiptais nubėgo žemyn. Išėjęs pro du- 


ris į lauką, skubriai apsižvalgė. Į šiaurę nuo švyturio, 

vos už kokio šimto metrų, stovėjo buvusių švyturio 
darbuotojų nameliai. Kairėje buvo didelis akmeninis 
pastatas. Jame buvo visiškai tamsu. Už jo stovėjo dar 
vienas, o kiek tolėliau buvo matyti raudonas medi- 
nis švyturio prižiūrėtojo namas, bet ir jame nedegė 
nė švieselės. 

Vyras nubėgo prie akmeninio namo ir patraukė 
duris. Užrakintos. Pabandė ką nors įžiūrėti pro langą, 
bet tamsoje nieko nebuvo matyti. 

— Alio! Kelkitės, kelkitės! — rėkė iš visų plaučių 
daužydamas duris, bet jam teatsakė jo paties balso 
aidas. 

Henrikas nubėgo prie švyturio prižiūrėtojo namo 
ir nuspaudė durų rankeną. Iš visų jėgų paklebeno du- 
ris. Veltui. Nieko nėra. 

Bejėgiškai apsidairė, ieškodamas ko nors, kuo ga- 
lėtų išmušti duris. Vakaruose ryškėjo Sandhamno si- 
luetas. Neįtikėtina — vos prieš kelias valandas jis švar- 
tavosi uoste, nė nenutuokdamas, jog jo gyvenimui 
gresia subyrėti į šipulius. 

Mintyse išvydo bokšte užrakintą Norą, apsuptą 
šokančių liepsnų. Stipriai įsikando į lūpą, norėdamas 
atsikratyti to vaizdo. Reikia išlikti ramiam. Kaip paty- 
ręs gydytojas baisybių buvo prisižiūrėjęs pakankamai. 

Bet ten buvo ne jo žmona! 

Ką reikės pasakyti vaikams, jei nespės išgelbėti 
Noros? Kaip turės gyventi, nuolat prisimindamas pa- 
skutinius jai ištartus žodžius? 

Mielai parduotų velniui sielą, kad tik rastų kirvį! 

Tada pamatė valčių prieplaukos stogus. Gal ką 
nors ras valčių nameliuose? 

Suspaudęs kumščius jis pasileido bėgti link uosto, 
nekreipdamas dėmesio į savo kvėpavimą. 

Staiga paslydo šlapioje žolėje ir kone apsivertė 
kūliu. Alkūne stipriai trenkėsi į akmenį, išgirdo grės- 
mingą trakštelėjimą, bet neturėjo laiko galvoti apie 
skausmą, tik pašoko ir nubėgo toliau. 

Prie vandens buvo tylu. 

Jis patraukė už pirmojo valčių namelio durų ran- 
kenos. Durys buvo uždarytos. Užrakintos. 

„Velnias! Velnias! Velnias!“ 

Priekinėje sienoje pamatė mažą langelį. 

Reikėjo gero akmens. Prie vandens rado gerą gra- 
nito nuolaužą, prisivėlusią jūrų žolių ir dumblių. Pa- 
ėmė ir iš visų jėgų trenkė į langą. Tyloje dūžtančio 
stiklo garsas nuskambėjo kaip ginklo šūvis. Henrikas 
paskubomis įkišo ranką pro skylę, sugraibė lango ran- 
keną ir atidaręs įlipo į vidų. 


Žo 

Sandėlyje išvydo įvairių įrankių kontūrus, viena- 
me kampe pamatė į sieną atremtą kirvį. Jį pamatęs 
vos neužkaukė iš palengvėjimo! 

Su kirviu rankoje greitai išsiropštė pro langą at- 
gal. 

Skubėdamas skaudžiai įsipjovė į stiklo duženas, 
kairėje kojoje žiojėjo kelių centimetrų ilgio žaizda. 
Henrikas tuoj pat konstatavo, kad reikės siūti, kitaip 
liks bjaurus randas. 

Pasruvęs kraujais pasileido bėgti link bokšto. At- 
plėšė duris ir užbėgo į pirmą aukštą. 

— Še, nudaužk rankeną! — uždusęs sušuko Tomui. 

Vos begalėjo prakalbėti. Maža to, kad buvo uždu- 
sęs, plaučiai iki pat gerklės prisipildė dūmų. Turėjo 
pasilenkti ir atsiremti rankomis į kelius, kad nepra- 
rastų sąmonės. 

Tomas stvėrė kirvį ir trenkė per rankeną. Dar ir 
dar kartą. Ketvirtu smūgiu pavyko ją nudaužii. 

Milžiniškas veržliaraktis nukrito ant grindų, me- 
talinis žvangesys nuaidėjo bokšte. Tomas perlipo 
įrankį ir vienu trūktelėjimu atplėšė duris. Pro plyšį 
Henrikas ant grindų už durų pamatė Norą. Susirie- 
tusi ji gulėjo ant šono. 


Patalpa buvo pilna dūmų ir juoda nuo suodžių. 


524 


PRAŽUŪTINGAS VIDURVASARIS 


Henrikas puolė prie žmonos ir, suklupęs ant ke- 
lių, bandė užčiuopti jos pulsą. Per sekundės dalį per- 
sigandęs vyras virto profesionaliu gydytoju. 

— Insulino šokas. Ją reikia skubiai gabenti į ligo- 
ninę. a 

Rankomis apkabino žmoną per pečius ir atsargiai 
pakėlęs paguldė galvą sau ant kelių. Nora nereagavo. 

— Iškviesk sraigtasparnį! Reikia tuoj pat suleisti 
gliukozės tirpalo. Tai vienintelis būdas įveikti hipo- 
glikemiją. Suleisti į veną cukraus! 

Jis išsigandęs pažvelgė į Tomą. 


— Nežinau, ar ji beišgyvens. 


Sandhamnas, 2005 metų liepa 


Nuo ko čia pradėjus? To, kas nutiko, nebeištaisysi. 
Tačiau turiu apie tai papasakoti. 

Kristeris Bergrenas buvo mano brolio sūnus. Jis šį- 
met per Velykas atvyko į Sandbamną ir mane susirado. 
Paaiškino, kad yra mano sūnėnas, nesantuokinis Helgės 
sūnus, ir kad aš anksčiau jo nesu mačiusi. Jo motina 
visus tuos metus slėpusi, kas yra jo tėvas. 

Kai Helgei suėjo 12 metų, tėvai jį išsiuntė į mokyklą 
Vaksholme. Dėl didelio atstumo jis namo grįždavo tik 
savaitgaliais. O žiemomis tik tada, kai garlaiviai suge- 
bėdavo plaukti per ledą. Todėl Helgė gyveno Vaksbolme 
Bergrenų šeimoje. 

Jauniausioji Bergrenų duktė buvo vardu Cecilija. Ji 
buvo vyresnė už Helgę dvejais metais, ir per tą laiką jis 
įsimylėjo merginą iki ausų. Meilė turėjo pasekmių. Ce- 
cilija nuo Helgės pastojo, kai jam tebuvo šešiolika, o jai 
aštuoniolika metų. 

Cecilijos tėvai kreipėsi į mūsų tėvą ir jis tiesiog pa- 
siuto. Jis liepė Helgei tučtuojau grįžti į Sandhamną ir 
sumokėjo Bergrenams krūvą pinigų. Už tai pareikalavo, 
kad jie apie tai niekam nieko neprasitartų, 0 gimęs vai- 


kas būtų atiduotas įvaikinti. 

Prieš mirtį tėvas man viską papasakojo. Helgė nieko 
nesakė nei tada, nei vėliau. 

Nemanau, kad po tos dienos, kai jį privertė grįžti į 
Sandhamną, jis dar palaikė ryšius su Cecilija. Veikiau- 
siai net ir nežinojo, kad turi sūnų. Netrukus, susiriejęs 
su tėvu, jis tapo jūrininku ir išplaukė į jūrą. 

Kristeris atvyko vieninteliu tikslu. Jis pareikalavo 
savo paveldėtos dalies. Jei neišmokėsiu, tiesiai šviesiai 
pagrasino parduoti Brandų vilą iš varžytinių. Lyg aš 
galėčiau iš kur nors gauti tiek pinigų! Jis kalbėjęsis su 
advokatu ir tas jam paaiškinęs, kaip viskas yra. Kad 
įstatymas 545 j0 pusėje. 

Išsigandau. Mano namas man yra viskas. Čia gy- 
venu nuo gimimo, čia amžiams akis užmerkė mano 
mama. Jei Kristeris būtų įgyvendinęs savo grasinimus, 
būtų sugriovęs man gyvenimą. 

Pasiūliau Kristeriui pernakvoti viloje, tikėdamasi 
kitą dieną atkalbėti jį nuo tokių ketinimų. Sukrėsta 
visą naktį negalėjau užmigti, vis galvojau, ką daryti. 
Turi būti kokia nors išeitis! Kaip išaiškinti Kristeriui, 
kad Brandų vila nėra tas namas, kurį galima par- 
duoti? 

Kitą dieną pasiūliau kartu plaukti žvejoti, kaip da- 
rydavome su Helge, kol tas dar buvo sveikas. Gal tada 

Kristeris atsipeikės, gal supras savo reikalavimų absur- 
diškumą? 

Buvo puiki diena. Blyški žiemos saulė kabėjo virš 
borizonto, tvyrojo visiška tyla. Išplaukėme į Odkobą, 
kur visada plaukdavome su Helge. Tai buvo viena jo 
pamėgtų vietų. Vos užmečiau pirmą tinklą, šis sujudėjo, 
ir išvydau vandenyje kirbančias žuvis. 

Pašaukiau Kristerį ateiti ir pažiūrėti. Šis pasilenkė, 
kad geriau matytų, ir atsirėmė į pakabinamo variklio 
iškelto variklio. Tas atsivertė atgal į vandenį, Kristeris 
prarado pusiausvyrą ir iškrito per bortą tiesiai į tinklą. 

Čiupau pirmą pasitaikiusį lyną ir užmezgiau kilpą, 
kad Kristeris užsinertų ją ant krūtinės ir kad galėčiau 
ištraukti jį iš vandens. Jis atsisakė mano siūlytos gelbė- 
jimo liemenės — atrėžė, kad jos skirtos tik moterims ir 
vaikams. Staiga supratau, kad rankoje laikau inkaro 
lyną. Kitame jo gale buvo pritvirtintas sunkus gelžgalis. 
Ig akimirką suvokiau: jei jo neistrauksiu, gyvenimas ir 
toliau tekės kaip tekėjęs. Niekas neatims iš manęs namo. 
Viskas bus kaip buvę. 

Daug negalvodama, išmečiau inkarą per bortą. 
Rankos pačios tai padarė. Dar spėjau pamatyti jo galvą, 


dingstančią šaltame tamsiame vandenyje. 

Tos dienos įvykius vėliau aptraukė kažkokia balta 
migla. Atrodė, kad nieko ir nenutiko. O tada Kristerio 
lavoną vanduo išplukdė į vakarinį krantą. Iškart supra- 
tau, kad ten mano sūnėnas, ir nebežinojau, nei ką dary- 
ti, nei kaip elgtis. Prasidėjo bemiegės svarstymų naktys. 

Paskui pasirodė Kiki Bergren. Vieną gražią dieną 
pasibeldė į mano duris. Ta godi kekšė aiškino esanti 
Kristerio pusseserė, pareiškė, kad po Kristerio mirties ji 
turi teise reikalauti jo paveldėjimo dalies. Jei savo noru 
neatiduosiu pusės namo, ji priversianti mane tai pada- 
ryti. Išgirdau, kaip prieš tęsiant pokalbį pasiūliau išgerti 
jai puodelį arbatos. Tarsi būtų sakęs kas kitas, ne aš. 

Kai iš spintelės ėmiau dėžutę su pačios surinktomis 
arbatžolėmis, žvilgsnis užkliuvo už butelio su žiurkių 
nuodais. Jis jau senų seniausiai stovėjo viršutinėje lenty- 
noje. Drebančiomis rankomis nukėliau butelį. Raudona 
etiketė su kaukole ir sukryžiuotais kaulais prieblandoje, 
regis, švietė iš tolo. 

Supratau, ką turiu daryti. Paruošusi arbatą, pač- 
miau du puodelius, į vieną per du pirštus šliukštelėjau 
nuodų ir į abu pripyliau arbatos. Tada ant lėkštutės pa- 
dėjau savo keptų sausainių su uogiene ir viską nunešiau 
Kiki Bergren. Kai ši išgėrė arbatą, paklausiau, ar galėtų 
ateiti rytoj. Kažkokiu svetimu šaltu balsu prašiau jos 

apsigalvoti. Tas balsas pažadėjo Kiki apsispręsti per dvi- 
dešimt keturias valandas. Susitarėme susitikti kitą dieną 
dvyliktą valandą dienos. 

Tačiau Kiki Bergren neatėjo. 

Rašau šias eilutes, o šalia ant virtuvės stalo stovi seni 
Helgės vaistai. Morfinas, kurio gavau iš ligoninės, kai 
brolis gulėjo mirties patale. Dabar panaudosiu jį pa- 
skutinį kartą. Kaisa trinasi prie kojų ir neramiai cypia. 
Protingas šuo, supranta, kad kažkas yra ne taip. Ji taip 
maldaujamai žiūri į mane, kad vos beistengiu rašyti to- 
liau. 

Vis dėlto — Nora užrakinta Grionšero švyturio bokšte, 
ją reikia kuo greičiau iš ten išleisti. Šiandien vakare abi 
buvome ten nuplaukusios, tad ji viską žino. Ji būtų ban- 
džiusi sulaikyti mane nuo to, ką turiu padaryti. Nega- 
lėjau rizikuoti, tad teko ją užrakinti. Pati nesuprantu, 
kaip įstengiau, tačiau kažkas man suteikė jėgų pakelti 
milžinišką kampe stovėjusį raktą ir užremti duris. Tada 
jos laiveliu grįžau atgal. Prašau, perduokite Norai, kad 
labai gailiuosi, jog teko ją užrakinti. 

Galų gale - toks mano sprendimas. Niekas neatims iš 


manęs namo. Čia gimiau, Čia tr mirsiu. 


Signė Brand 

Atsidususi Signė padėjo į šalį pieštuką, sulankstė 
laišką, įkišo į voką ir šį atrėmė į ant stalo stovinčią 
žvakidę. 

Tada paėmė kitą popieriaus lapą, paskubomis 
brūkštelėjo keletą eilučių ir irgi įdėjo į voką. 

Lėtais žingsniais perėjo virtuvę ir pasiėmė dėžutę 
degtukų. 

— Eikš, Kaisa! — švelniai pašaukė ir paglostė šuniui 
galvą. Nuo virtuvės stalo pasiėmė žibalinę lempą, ku- 
rią kadaise senelis Alarikas, visos šeimos nuostabai, 
parvežė iš Stokholmo. Tada Signė dar buvo maža 
mergytė, bet puikiai prisiminė, kokia graži buvo toji 
senelio parnešta lempa. Atsargiai ją uždegė ir paregu- 
liavo liepsną. Pasklido šilta šviesa. 

Vienoje rankoje nešdama lempą, kitoje — vaistus, 
moteris išėjo į verandą. Įgudusiu judesiu pritraukė 
du švirkštus morfino. Slaugant Helgę įgyti įgūdžiai 
išliko. 

Kaisa atsigulė jai prie kojų ant savo pamėgto ki- 
limėlio. Kol leido šuniui vaistus, raukšlėtais senutės 
skruostais ritosi ašaros. Glostė švelnų Kaisos snukutį 
ir valdėsi, kad nepradėtų raudoti. Kalytė sucypė, ta- 
čiau nepajudėjo ir netrukdė šeimininkei suleisti mor- 


fino. 

Signė sėdėjo ir tylėdama glostė ant kelių padėtą 
Kaisos galvą, kol ši liovėsi kvėpavusi. 

Tada iš dėžutės prisipylė pilną saują tablečių ir 
vieną po kitos prarijo, užsigerdama vandeniu. Paėmė 
antrąjį švirkštą su morfinu ir susileido į kairę ranką. 
Tada įsisupo į pledą, kurį prieš daugybę metų buvo 
pati nusiaudusi, ir atsisėdo į krėslą. Vėsoka, bet koks 
skirtumas? 

Galiausiai užgesino žibalinę lempą. Tolumoje 
vos vos ryškėjo horizontas ir taip gerai pažįstami salų 


kontūrai. Tada užsimerkė ir paskutinį kartą atsilošė 


krėsle. 


Sekmadienis, penkta savaitė 


80 skyrius 


“ 

Už Telegrafholmeno medžių kabojo apvalus tam- 
siai geltonas rugpjūčio mėnulis, kuris atrodė kone 
pasiekiamas ranka. Vaikai jau miegojo savo lovelėse. 
Kaip bebūtų keista, guldomi pernelyg ir nesipriešino. 
Henrikas su Nora sėdėjo prie liepto. Oras buvo vėsus, 
koks būna vėlyvą vasarą. Nora sudrebėjo. Nežinia, ar 
nuo vakaro drėgmės, ar dėl pastarųjų savaičių įvykių. 
Klausimų buvo daugiau nei atsakymų. 

Moteris nesąmoningai rankose sukinėjo arbatos 
puodelį, žiūrėdama į virš jūros kylantį rūką, ten, kur 
ką tik nusileido saulė. 

Tarp jos ir Henriko buvo didelis atstumas. 

Nora tolydžio siautėsi į šalį, bet vyro artumos ne- 
norėjo. Pernelyg liūdėjo dėl Signės mirties, kuri ją 
tiesiog pribloškė. Moteris vis dar buvo silpna ir iš- 
blyškusi nuo organizmui tekusių išbandymų, bet 
atsisakė likti ligoninėje ilgiau, nei būtina. Tetroško 
viena - grįžti į Sandhamną ir apkabinti vaikus. Ilgai, 


ilgai laikė juos apglėbusi. 

Ligoninės gydytojai sakė, kad ji turinti angelą sar- 
gą. Dar valandėlė - ir ji būtų mirusi. Arba būtų ne- 
grįžtamai pažeistos smegenys. 

Tomas su Henriku aptiko Norą paskutinę akimir- 
ką. Signei Brand taip nepasisekė. Nuskraidinta į ligo- 
ninę, po valandos ji mirė. 

Policija apieškojo Brandų vilą ir virtuvėje ant stalo 
rado du Signės laiškus. Viename buvo aprašyta, kas 
nutiko. 

Antrame buvo testamentas. Kadangi Tomas į 
namą įėjo per verandą, jų nepamatė. Signė tikėjosi, 
kad Nora bus rasta jau kitą dieną. Net nenutuokė, 
kad užrakinta bokšte ji patirs gyvybei pavojingą in- 
sulino šoką. 

Vakar buvo užsukęs Tomas ir papasakojo, kad at- 
sirado liudininkas, kalbėjęsis su Joniu Almhultu Suo- 
mijos kelte. 

Tada Nora sėdėjo prie liepto kaip dabar, o Tomas 
įsitaisė kėdėje priešais ją. Saulę dengė lengvi debesė- 
liai, bet šalta nebuvo. Buvo apie penkta valanda va- 
karo. 

Tomas pasakojo, kad liudininkas, penkiasdešim- 
tmetis vyriškis, laive įsikalbėjo. su Joniu. Anot vyro, 


Jonis buvo girtas kaip dūmas. Kažką pezėjo apie tai, 

kad pabėgo iš Sandhamno, nes susipyko su viena mo- 
terimi. Norėjęs su ja permiegoti, bet nesugebėjęs. Kai 
ši iš to pasišaipė, jis įtūžęs ir trenkęs moteriai kumščiu 
į veidą. 

Kiek pakeleivis suprato iš nerišlaus Almhulto pa- 
sakojimo, moteris griuvo ir į kažką trenkėsi galva. 
Paskui Jonis pabėgo. Kitą rytą ją rado nebegyvą, tad 
Jonis pabijojęs, kad policija neapkaltintų jo žmogžu- 
dyste. 

Vienu metu Jonis išėjo į viršutinį denį, matyt, 
norėdamas įkvėpti gryno oro. O gal norėjo paskuti- 
nį kartą pažvelgti į Sandhamną, kai laivas plaukė pro 
salą. 

Viena iš stebėjimo kamerų užfiksavo, kaip jis sun- 
kiai ropštėsi laiptais. Tiek prigėręs veikiausiai prarado 
pusiausvyrą ir iškrito per bortą. 

Taigi jo mirtis pasirodė besanti nelaimingas atsiti- 
kimas. Bent jau taip manė policija. 

Dar Tomas papasakojo, ką sužinojo, kai pusiau su- 
paralyžiuotas Filipas Falenas galiausiai atgavo sąmo- 
nę. 

Tokios apgailėtinos būklės jis neišsisukinėdamas 
prisipažino užsiėmęs stambaus masto kontrabanda. 


Viso reikalo sumanytojas buvęs Vikingas Strindbergas, 

kurį visokeriopai rėmė jo žmona. Jie kartu metų me- 
tus iš „Systembolaget“ vogė vyną bei stipriuosius alko- 
holinius gėrimus ir jais prekiaudami užsidirbo krūvas 
pinigų. 

Šio prisipažinimo drauge su tuo, ką policija išvy- 
do Faleno telefoninių pokalbių išklotinėse ir išgirdo 
klausydamasi jo telefoninių pokalbių, visiškai pakako 
priversti Vikingui Strindbergui su žmona Mariane 
sudėti ant stalo kortas ir prisipažinti vykdžius nusi- 
kalstamą veiklą. 

— Na ir nepasisekė Filipui Falenui ir sutuoktiniams 
Strindbergams, — tada reziumavo Tomas. - Jei Kriste- 
rio Bergreno lavono vanduo nebūtų išplukdęs netoli 
Faleno vasarnamio, ko gero, nieko net nebūtume įtarę. 

Kaip tik tą akimirką suskambo jo mobilusis tele- 
fonas. Baigęs kalbėti, Tomas kaltai šyptelėjo Norai. 

— Skambino Karina iš Nakos nuovados, - tarė, kiš- 
damas telefoną į kelnių kišenę. — Šįvakar atvyksta pas 
mane vakarienės, todėl jau turiu eiti. 

Pirmą kartą po ilgo laiko Tomas atrodė tikrai 
linksmas. Norai krūtinę užliejo šiluma. Kaip ji troš- 
ko, kad jis vėl būtų laimingas! 

Nora atsiduso ir tvirčiau įsisupo į šalį. Kuo labiau 


vakarėjo, tuo darėsi šalčiau. 

— Žinai, kas liūdniausia? — tyliai tarė Henrikui. 

Jis įdėmiai į ją žiūrėjo. Buvo akivaizdu, kad vyras 
bando su ja suartėti, bet Nora nepajėgė atsakyti jam 
tuo pačiu. Kai Henrikas ištiesė ranką ir paglostė jai 
skruostą, ji net nesureagavo. 

- Kas? 2 

— Kad jos mirė visiškai beprasmiškai, tiek Kiki 
Bergren, tiek Signė. Jonis, žinoma, irgi. Bet Signė to 
nežinojo. Po Kristerio mirties Kiki Bergren nekėlė jo- 
kio pavojaus nei jai, nei Brandų vilai. 

Noros akys paplūdo ašaromis, balsas drebėjo: 

— Tai įstatymas nurodo vienareikšmiškai. Į paliki- 
mą pusbroliai teisės neturi. 

Apimta begalinio liūdesio, Nora žvelgė į jūrą. Si- 
gnė mirė, daugiau niekada jos nebepamatys. Dieve, 
kaip skaudu! „Gyvenimas toks trapus, — galvojo. — Ir 


kodėl taip sunku tai suprasti?“ 


Baigiamasis žodis 


Sandhamną, kuriame mūsų šeima jau šimtą metų 
turi namą, pamilau nuo pat tos dienos, kai mane, dar 
naujagimę, čia atsivežė tėvai. 

Esu prirašiusi krūvas specialybinių teisės knygų. 
Kai panorau išbandyti jėgas grožinėje literatūroje, ne- 
galėjau atsispirti minčiai apie detektyvą, kurio veiks- 
mas vyktų Sandhamne. 

Šios knygos nebūtų, jei ne daugybė geranoriškų 
žmonių, prisidėjusių savo laiku ir žiniomis. 

Pirmiausia noriu padėkoti Sandhamno gyventojai 
Gunillai Pettersson, kuri atsakinėjo į mano nesibai- 
giančius klausimus apie Sandhamną ir Grionšerą. 

Dėkoju geriems draugams, kurie skyrė laiko šios 
knygos rankraščiams perskaityti ir pateikė vertingų 
minčių bei pastabų: Anettei Brifalk, P H. Bėrjesso- 
nui, Barbro Bėrjesonui Ahlinui, Helen Duphorn, Pe- 
rui ir Helenai Lyrvallams, Gėranui Salląvistui ir savo 
broliui Patrikui Bergstedtui. 

Mano dėstytoja Matilda Lund su neišsenkančia 


kantrybe kuravo visą rankraštį. 

Esu labai dėkinga kriminalinės policijos komisarei 
Sonny Bjėrklund, Solnos teismo medicinos ekspertei 
Ritai Kaupilai, kriminalinės policijos inspektoriui Ji- 
mui Nasstromui iš Nakos pakrančių apsaugos polici- 
jos bei radiologei Kartis I Bodėn. 

Turiu pabrėžti keletą dalykų. Rašytojos plunksna 
sukūriau krūvą veikėjų, kurie neturi nieko bendra 
su jokiais gyvais asmenimis. Pakeičiau ir kai kuriuos 
faktus: Brandų vila neegzistuoja, kaip ir ryškiai žalias 
namas Vesterude. Grionšerą supantys vandenys yra 
draustinis, ten žvejoti draudžiama. „Systembolaget“ 
neturi centrinio sandėlio Stokholmo priemiestyje, o 
Suomijos keltai nebeplaukia pro Sandhamną devintą 
valandą vakaro. Archipelago keltas „Sandhamn“ pra- 
dėjo kursuoti tik 2006 metais. 

Mano duktė Camilla gyveno šia knyga nuo pat pir- 
mos dienos, mudvi nuolat apie ją kalbėdavomės, vaikš- 
tinėdamos po Sandhamną. Camilla, tu fantastiška. 

Noriu padėkoti ir savo vyrui Lennartui — ačiū už 
tai, kad esi. Be tavęs mano svajonė niekada nebūtų 


virtusi realybe. 


Viveca Sten 


Sandhamnas, 2007 metų rugsėjis 

Liza Marklund 
Sprogdintoja 

Ankstų žvarbaus gruodžio rytą Evening Post Nusikaltimų skyriaus vadovė Anika 
Bengtzon pažadinama telefono skambučio. Olimpiniame stadione nugriaudėjo 
sprogimas. | skutelius suplėšyta auka - Kristina Furhagė, vasaros olimpinių žaidynių 
organizacinio komiteto galva. Meistriškai balansuodama tarp šeimos ir vadovaujamų 
pareigų laikraščio skyriuje, spausdama informaciją iš policijos informatoriaus, Anika 
Ima kapstytis Kristinos praeityje. O ten grasinimai susidoroti, slapta santuoka ir 
nešvariai gautos pareigos. Tada nugriaudėja antrasis sprogimas. Šiurpūs nusikaltimai 
žurnalistei yra geriausia sensacija. Kai šaltinis atskleidžia, kad policija jau lipa ant 
kulnu nusikaltėliui, Anika išsireikalauja išskirtinio interviu. Tik reporterė kapsto per 
giliai ir netrukus pati taps įsiutusios serijinės žudikės taikiniu, 


L. Marklund yra išleidusi vienuolika romanu i dvi negrožines knygas, su Jamesu 
Pattersonu kartu sukūrė romaną /he Postcard Killers, kuris tapo tarptautiniu 
bestseleriu, o L. Marklund - antraja švedų autore, pasiekusia New York Times 
bestselerių sąrašo pirmąją vietą. Detektyvai apie guvią žurnalo reporterę Aniką 
Bengtzon jau išversti į 30 kalbų tr išleisti 13 milijonų tiražu. Sprogdintoja 2001 m. virto 
Ir Colino Jameso Nutiey režisuotu filmu. 


Mari Jungstedt 
Nematytas 


320 p., kieti viršeliai 


Gotlando sala nekantriai laukia vasaros atostogų ir šilumos. Bet prieš pat 
turizmo sezono pradžią paplūdimyje žiauriai nužudoma jauna moteris ir jos šuo. 
Tai, kas atrodo kaip kruvinas pavydaus gyvenimo draugo susidorojimas, 
neduoda ramybės vietos policijai. Neilgai trukus kapinėse randama nužudyta 
dar viena panašaus amžiaus moteris, ir kriminalinio skyriaus vyriausiasis 
inspektorius Andersas Knutas jau neabejoja, kad tai serijinio žudiko darbas. 
Kas sieja tas moteris? Kodėl aukų burnose kelnaitės, nors seksualinės 
prievartos požymių nematyti? Kas taps kita kirviu ginkluoto žudiko auka? 

Lyg įtampos būtų maža, kriminalistai patiria milžinišką žiniasklaidos ir politikų, 
kuriems svarbiausia yra geras pramogų salos įvaizdis, spaudimą. | pagalbą 
netikėtai ateina landus Švedijos televizijos žurnalistas Johanas Bergas, kuris, 
atsiųstas rengti reportažų iš šios vietos, užmezga santykius su Ema, artima 
pirmosios aukos drauge. Visiems tenka daug patirti, kol kiekvienas savo keliu 
atseka iki tol niekieno niekada nematytą žudiką. 


Liza Marklund 
Klubas 69 

Populiariausia Skandinavijos detektyvų 
autorė sugrįžta su sensacingu romanu, 
jau išverstu į 30 kalbų ir išleistu 

13 milijonų tiražu! 


Praktikantė žurnalistė Anika Bengtzon 
vasarai išsirūpino vietą didžiausiame 
Švedijos dienraštyje. Ji nekantriai laukia 
progos prasimušti, nors budėjimas prie 
pranešimų priėmimo linijos — ne visai tai, 
ką ji turėjo galvoje... Kai anonimas 
praneša apie nuogos moters lavoną 
gretimose žydų kapinėse, Anika nutaria, 
jog atėjo jos valanda prasimušti. 


Liza Marklund 

Evening Post reporterei Anikai Bengtzon teko 
patirti šiurpių momentų žurnalistės karjeroje, O 
dabar duota nuobodi užduotis aprašyti 
Nobelio premijos teikimo pobūvį. Vis dėlto 
vakaras baigiasi taip, kaip į! visai nesitikėjo: 
šokdama susiduria su bėgančios žudikės 
žvilgsniu ir po akimirkos pamato, kaip 
susmunka šios auka - Nobelio komiteto 
pirmininkė Karolina fon Bering. Pirma mintis 
skambinti į redakciją, tačiau elitinio vakarėlio 
apsauga nesnaudžia, visi dalyviai operatyviai 
apklausiami ir turi pažadėti viešai neskelbti 
jokios informacijos. Netekusi teisės Pir 
straipsnį, žurnalistė priversta imti mokam: 
atostogų dė ir taip nelengvos kascksriybiė ės 
prisideda problemos šeimoje. Vienintelė viltis 
nepanirti ašių | pamėginti pačiai 
Išsiaiškinti, kodėl buvo pasamdyta Kate 
vadinama amerikiečių žudikė 


KO GERO, DIDŽIAUSIAS 
LIETUVIŠKAS KNYGYNAS PASAULYJE! 

arštą liepos rytą idiliškoje Švedijos atostogų saloje Sandhamne šunį pasivaikščioti 
išvedęs vietos gyventojas aptinka siaubingą radinį - į krantą išplautą ir žvejybos 
tinkle įsipainiojusį lavoną. 


Kriminalinės policijos komisaras Tomas Andreasonas pirmasis atvyksta į įvykio vietą. 
Neilgai trukus jis nustato, kad skenduolis — Kristeris Bergrenas, viengungis, kilęs iš 
žemyninės šalies dalies ir jau prieš keletą mėnesių pradingęs. Visi ženklai rodo, kad tai 
nelaimingas atsitikimas, bet netikėtai misionierių namuose randamas kitas stipriai 
sužalotas lavonas. Paaiškėja, kad tai — velionio Bergreno pusseserė, kurią Tomas 
apklausė Stokholme vos prieš kelias dienas. 


Kadangi salos gyventojai, sužinoję tokias naujienas, tampa itin nekalbūs, Tomas 
kreipiasi pagalbos į savo vaikystės draugę, saloje gyvenančią banko juristę Norą 
Lindę. Kartu jie mėgina įminti mįsles, užduotas dviejų paslaptingų pašaliečių. Negana 
to, buvę artimi draugai stengiasi išsiaiškinti, kas nutiko jų pačių gyvenime. Juk tiek 
vandens nutekėjo nuo to laiko, kai juodu dar būdami jauni drauge džiaugėsi 
saulėtomis vasaros dienomis... 


Viveca Sten (g. 1959 m.) — švedų rašytoja, kurios populiarios 
„Sandhamno žmogžudysčių“ serijos romanų visame pasaulyje 
parduota daugiau nei keturi milijonai egzempliorių. 2015 metais, 
pasirodžius aštuntajai šio ciklo knygai, Viveca Sten galutinai 
įsitvirtino kaip viena iš populiariausių šalies autorių. „Sandhamnojg 
žmogžudysčių“ serijos romanai nuolat karaliauja perkamiausių 
knygų sąrašuose, be to, jie virto itin sėkmingu švedų televizijos ' 
miniserialu, kurį visame pasaulyje išvydo keturiasdešimt 

milijonų žiūrovų. Rašytoja gyvena Stokholme su vyru ir trimis | 
vaikais, bet labiausiai mėgsta lankytis ir su šeima atostogauti 
Sandhamno saloje, kurioje ir gimsta visi romanai. 

